
Imreh Sándor 
(TL, 1893. március 1.) 


. Bevezető 


Egész a közlegénységig fölvivém! 


, Az öreg Guttembergnek oda fönt a lelke örül, hogy ily méltó 
utódja találkozik itt lenn a földön; mert ritka eset az, hogy valaki 
helyet találjon könyveivel, a szabadságharcra vonatkozólag meg- 
írt visszaemlékezéseivel a történet-irodalomban s megmaradjon 
szerény körében. Imreh Sándornak éles megfigyelő képessége, 
kitűnő emlékező tehetsége és kellemes előadási modora van s a 
szabadságharc történet irodalma sok becses adatot bír tollából, ami 
különben veszendőbe ment volna. Amit ír, az nem csak mint adat 
értékes, hanem mint olvasmány is kellemes." E sorokat írta Imreh 
Sándorról a kolozsvári 1848-1849. Történelmi Lapok című folyóirat 
felelős szerkesztője, Kuszkó István.! De ki is volt ez az egyszerű köz- 
huszár — mely , rangjára" igen büszke volt? -, akiről ez a maga korá- 
ban igen ismert és népszerű lap, tiszteknek kijáró módon, több 
oldalon emlékezett meg, míg egykori bajtársainak haláluk után is 
többnyire csak rövidke fél sor jutott, hogy emlékük a nemzet emlé- 
kezetében fennmaradjon. 

Imreh Sándor 1830. április 11-én született a Doboka vármegyei 
Nagyesküllőn, református vallású, székely származású szülőktől. 
A család a Maros széki Káposztásszentmiklósról származott. A szegény 
sorban élő fiút 1844-ben vette fel Kali Simon? tanoncnak a maros- 
vásárhelyi kollégium nyomdájába, ahol autodidakta módon tanulta ki 


! Kuszkó István: Honvédek albuma. 9. csoport. In: TL 1893. márc. 1. 
Felsőbányai Kuszkó István (1860. aug. 1. Felsőbánya—1936. júl. 12. Budapest) 
m. kir. mértékhitelesítési főfelügyelő; erdészeti hivatalnokként került Kolozs- 
várra. 1891-ben megalapította a kolozsvári Országos Ereklyemúzeumot. 
? Imreh Sándor: Válasz Barabás Károly úrnak. In: Marosvidék, 1889. febr. 24. 
3; Felsővisti Kali Simon (1802-—1870. okt. 24. Marosvásárhely) 40 évig a kollégi- 
um nyomdájának vezetője. 

a szakmáját. Innen 1848 májusában Kolozsvárra ment, a reformá- 
tus főtanoda könyvnyomdájába, és ott rövidesen az Ellenőr című 
lapnál! dolgozott mint betűszedő. Nyomdászi pályája azonban itt 
félbeszakadt; júliusban belépett az akkor szerveződő Kossuth-, 
későbbi nevén a 15. Mátyás-huszárezredbe.? 

Berzenczey László" képviselő augusztus közepén kapott meg- 
bízást egy lovas alakulat felállítására. Az ezred magját az a száz 
önkéntes adta, akik gróf Bethlen Gergely" vezetése alatt még a 
toborzás kezdete előtt összeálltak. Nevük a kezdeti Kossuth-lovagok- 
ról, Hunyadi-, majd Mátyás-huszárokra változott. Október végén a 
3. lovas honvédezred számozást kapták, később azonban a régi, 
császári-királyi huszárezredek sorszámait követő számozást vezették be 
az új honvéd huszárezredek számára, így az ezred végül a 15. huszár- 
ezred néven szerepelt. 

Az ezred ruházatának színe meglehetősen eltért a hagyományos 
egyszínű kék, illetve zöld-piros párosítástól. Szürke zekét és nadrá- 
got viseltek veres zsinórzattal, valamint a zsinórral azonos színű 
piros csákót. Ez az alakulat abban is eltért a többi huszárezredtől, 
hogy az új ezredeknél tervezett 10 század felállítása ténylegesen 
meg is történt." 


1 A kolozsvári lap 1848. május 2-től november 14-ig élt, hetente 4-szer jelent meg. 

5 Koncz 1887, 22. 

$ Görgényszentimrei Berzenczey László (1820. jún. 26. Kolozsvár—1884. nov. 14. 
Budapest) Korábban reformpárti politikus, 1848-ban országgyűlési képviselő, 
szeptembertől marosszéki honvédtoborzási biztos. Részt vett a Mátyás-huszárok 
szervezésében és az agyagfalvi gyűlésen jelentős szerepe volt a végső döntések 
meghozatalában. A szabadságharc bukása után őshazakutatással foglalkozott. 

7 Gróf Bethlen Gergely (1810. Abafája/1812. Mezőmadaras"—1867. dec. 23. 
Kolozsvár) a Mátyás-huszárezred egyik szervezője, alszázados, majd november 
1-jétől őrnagy, osztályparancsnok. 1849. január 27-től alezredes, az ezred 
parancsnoka és dandárnok az erdélyi hadseregben. Áprilisban ezredes lett, 
megkapta a katonai érdemjel 3., majd májusban az erdélyi sereg lovassági fő- 
parancsnokaként a 2. fokozatát is. Világosnál kapitulált, később kimenekült az 
országból, az olaszországi és a porosz magyar légióban is szolgált. A kiegyezés 
után hazatért. (Bona 2000, 247.) 

§ Barcy-Somogyi 1986, 122-133. és Kedves 1992, 60. 

Imreh az ezred 2., dési századába került, s ebben a században 
harcolt 1849 tavaszáig, megsebesüléséig. Az ősz nagy része aromán 
felkelők elleni összecsapásokkal telt, de a hadi helyzet romlásával 
már csak a menekülők biztosítása maradt a honvédek számára; ott 
volt Nagyenyeden is, amikor a tragikus sorsú várost ki kellett üríteni. 
Az első komolyabb összecsapás, amelyben részt vett, a szamosújvári 
ütközet volt november 13-án, melyet 16-án egy újabb követett 
Szamosfalvánál. Ez utóbbi Kolozsvár feladását vonta maga után, 
s így két héten belül immár a második visszavonulásban volt része; 
a magyar sereg pedig Erdély peremére szorult. 

Míg az erdélyi osztrák hadak fővezére, Anton Puchner" a székely- 
földi ellenállás miatt késlekedett a támadással, a magyar sereg új 
vezérének, Józef Bem" tábornoknak módja nyílt csapatait rendbe 
szedni. A decemberben megindult ellentámadás során a Mátyás- 
huszárok 2. százada a Czecz János!! alezredes vezette dandárban 
küzdött Zsibó környékén, majd Bem után ők is bevonultak a fel- 
szabadított Kolozsvárra. 


9 Báró Anton Puchner (1779-1852) 1846-tól erdélyi ftőhadparancsnok, altábor- 
nagy. 1848 őszén felmondta az engedelmességet a magyar kormánynak és ok- 
tóber 18-án Erdélyt ostromállapotba helyezte. Novembertől hadműveleteket 
folytatott a magyar csapatok ellen Erdély uralmáért, mely kezdetben sikeres 
volt, de Bem fellépése következtében serege vereséget szenvedett, ő maga 1849 
márciusában Havasalföldre menekült. Lovassági tábornokká léptették elő, de 
fontosabb beosztást már nem töltött be. 

10 Józef Bem (1794. márc. 14. Tarnów-1850. dec. 10. Aleppo) lengyel tüzér-tá- 
bornok. 1848. november 22-től honvéd tábornok, november 29-től az erdélyi 
sereg parancsnoka. 1849. március végére megtisztította Erdélyt az osztrák és 
orosz seregektől, ezért megkapta az altábornagyi rangot és a katonai érdemjel 
1. osztályát. Április és május folyamán a bácskai hadtesttel együttműködve meg- 
tisztította a Bánságot. 1849 nyarán hősies küzdelemben akadályozta meg, hogy 
az Erdélybe betört ellenség kijusson az Alföldre. Augusztus 7-től a honvédse- 
reg fővezére, de 9-én a temesvári csatában döntő vereséget szenvedett a császá- 
ri főseregtől. A törökországi Vidinben áttért a muzulmán hitre, haláláig Murad 
pasa néven volt tábornok a török seregben. (Bona 2000, 145—147.) 

"1 Czecz (Czetz) János (1822. jún. 8. Gidófalva-1904. szept. 6. Buenos Aires) 
hadnagy a bécsi földrajzi térképészeti intézetben. 1848. július 4-től a magyar 
hadügyminisztériumba osztották. Október 30-tól őrnagy, az alakuló erdélyi 

A bevonulás során azonban Imreh lova lesántult, s míg új lovat 
nem kapott, századától elszakadva a városban kellett maradnia. 
Ideiglenesen az ezred 3. századához került. Így vett részt — jóllehet 
osztályparancsnoka gyávasága miatt csak tétlen szemlélőként — 
1849. január 21-én Nagyszeben első megtámadásában. A kudarcba 
fulladt akció után január 23-án Szelindeken csatlakozhatott korábbi 
századához. Itt ismerkedett meg Petőfi Sándorral, " s alighanem ez 
az élmény késztette később arra, hogy oly sokat foglalkozzék a költő 
sírjának megtalálásával. 

Az idillinek tűnő szelindeki napokat véres események követték. 
Ugyan az osztrákokat többször is sikerült megtéveszteni és vissza- 
vonulásra kényszeríteni, de február 4-én Vízaknánál Bem súlyos 
vereséget szenvedett, s a magyar sereg maradványai Szerdahelyen, 
Szászsebesen, Szászvároson át folytonos harcok közepette törtek 
utat maguknak Déváig. A visszavonulás fedezésének feladata időn- 
ként a Mátyás-huszárok két századára nehezedett. 

Imreh Sándor részt vett a február 9-i győztes piski csatában, mely 
megfordította az erdélyi hadműveletek sorsát. Ezután a sereggel 
Medgyesre vonult, majd a Borgói-hágóhoz, hogy az ott betört osztrák 
csapatokat ismét kiűzzék Bukovinába. A sikeres hadművelet után 


hadsereg vezérkari főnöke. November 23-tól Bem megérkeztéig a sereg ideigle- 
nes parancsnoka, majd részt vett Erdély felszabadításában. Április közepétől 
május végéig ismét az erdélyi sereg ideiglenes parancsnoka, május 16-tól tábor- 
nok, a katonai érdemjel 2. osztályának tulajdonosa. Lovasbalesetet szenvedett, 
a nyári hadjáratban nem vett részt. Emigrált, 1859-ben közreműködött az olasz- 
országi magyar légió szervezésében, majd Argentínában a katonai oktatás meg- 
szervezésében tevékenykedett és létrehozta a Buenos Aires-i katonai földrajzi 
intézetet. (Bona 2000, 148-149.) 

12 Petőfi Sándor (1823. jan. 1. Kiskőrös-1849. júl. 31. Segesvár) a nemzet költője 
1848 márciusában lett nemzetőr százados; októberben a Debrecenben alakuló 
28. honvédzászlóaljhoz került. 1849. január 17-én — kérésére — áthelyezték az 
erdélyi hadsereghez, 25-én Bem tábornok törzskarába osztotta be. Februárban 
leköszönt rangjáról, de áprilisban ismét Bem mellett szolgált századosként, 
megkapta a katonai érdemjel 3. osztályát. Május 3-tól őrnagy, majd rövidesen 
újból lemondott rangjáról. Az orosz intervenció hírére július 25-én ismét jelent- 
kezett Bemnél. A segesvári csatában hősi halált halt. (Bona 2000, 566-567.) 

visszatértek a Segesváron állomásozó seregzömhöz, ahol Bem tábori 
erődítések építésével megtévesztette ellenfelét, s míg az osztrákok 
egy túlbonyolított átkaroló manőverbe kezdtek Bem csapatainak 
bekerítésére, a magyar vezér kicsúszott a gyűrűből és gyors iram- 
ban Nagyszeben felé vette útját. Bem parancsa értelmében egy 
dandár Medgyesen hátramaradt utóvédnek, s mivel a Mátyás- 
huszárok 15 ebbe a dandárba tartoztak, Imreh 15 a városban maradt, 
így március 11-én Nagyszeben második, immár sikeres, ostrománál 
nem lehetett jelen. 

A győzelem utáni üldözésből azonban kivette a részét, ott volt a 
feleki ütközetben, majd Fogaras felszabadítása után — a már rendezet- 
lenül visszavonuló osztrák csapatok üldözése közben — március 17-én, 
a túlerővel harcba bocsátkozva, több társával súlyos sérüléseket 
szenvedett. Ennek nyomait élete végéig viselte arcán.? Öt nappal 
később, 22-én a gyulafehérvári és dévai erődítmények, illetve az 
erdélyi Érchegység kivételével nem volt ellenséges katona Erdélyben. 

A visszaemlékezés itt megszakadt, felgyógyulásának s csapatához 
történt visszatérésének időpontját nem ismerjük. Számos közle- 
ményt írt a szabadságharcban átélt élményeiről, jóról és rosszról 
egyaránt, de a nyári hadjáratban betöltött szerepéről egy sort sem. 
Annyit árult csak el, hogy az ezred egy másik, Rácz János"! vezette 
századához került — a 2. század 1849 tavaszán Bemmel a Bánát 
megtisztítására vonult, és később is ott maradt" - s Zsibónál tette le 
a fegyvert 1849. augusztus 24-én. Mindezek alapján az is elképzel- 
hető, hogy lábadozása sokáig eltartott, és jelentősebb hadművele- 
tekben már nem is vett részt. 

1849 őszén betegen hazautazott Marosvásárhelyre; decemberben 


5 Imreh Sándor: Emlékjegyzetek egy régi útinaplómból. In: Marosvidék, 
1884. nov. 19. 
4 Imreh 1880, 36. 

Rácz János (1826. Kalocsa-") 1848 októberében tizedes a 8. Koburg-huszár- 
ezrednél, majd decemberben Erdélybe vezényelték osztályával. 1849. március 
22-től alszázados a Mátyás-huszárezredben; az egyik ütközetben súlyosan meg- 
sebesült. (Bona 1988, 494.) 

15 Vajasdi 1892, 211. 

Nagyváradon az osztrák hatóságok besorozták a 62. gyalogezredbe, " 
amelyben mint közlegény, majd tizedes, végül mint őrmester szolgált 
Olaszországban 1857-ig.!" 

Leszerelése után visszatért régi pályájára. Kolozsváron 1857-től 
Stein Jánosnál" dolgozott, 1858-1862 között Pesten előbb Emich 
Gusztáv!" nyomdájában a Budapesti Közlöny szedője volt, majd 
pedig a Wodianer Fülöp" és Poldinr"-ftéle könyvnyomda alkalma- 
zottja. 1862 augusztusában visszatért Kolozsvárra Stein Jánoshoz; 
később Gámán Jánosnál? tevékenykedett.? 

Még ebben az évben megnősült, felesége Zsidó Mária. Egyetlen 
gyermekük született, Gizella." 

1865-ben Marosvásárhelyen, Nagy Lajos? törvényszéki" bíró és 
Fogarasi Rudolf társaságában nyomdát rendezett be a piac és a 
Szentkirály utca sarkán álló katolikus egyházi épület első emeletén. 
A következő évben Imreh Sándor és bátyja, Farkas?" folyamodott a 
református kollégium nyomdájának vezetésére. Végül a kollégium 
1867-ben megvette az Imreh-féle nyomdát 3700 forintért a tulaj- 
donossal együtt, s október 1-jével megbízták a nyomda veze- 
tésével. A régi, elavult berendezéseket anyagi lehetőségeihez képest 


16 August von Turszky lovag (1778-1856) altábornagy nevét viselő erdélyi cs. 
kir. sorgyalogezred. 

!" Imreh Sándor: Petőfi Sándor sírhelyéről. In: Erdélyi Híradó, 1890. nov. 18. 
és Koncz 1887, 22. 

18 Stein János (1814-1886) kolozsvári könyvkereskedő és kiadó. 

19 Emich Gusztáv (1814. nov. 3. Pest-1869. ápr. 3. Pest) nemzeti szellemű könyv- 
kereskedő, nyomdatulajdonos. Nyomdája 1868-tól Athenaeum néven működik. 
20 Wodianer Fülöp (1822. Hódmezővásárhely—1899. jan. 30.) könyvkereskedő, 
nyomdatulajdonos, lapkiadó. 

21 Poldini Ede (1820-1895) nyomdász. 

22 Gámán János (71867) 1860-ban alapított nyomdát Kolozsváron. 

23 Koncz 1887, 22. 

24 GY] 

25 Nagy Lajos ügyvéd (1819. Árvátfalva-1893. febr. 13. Székelyudvarhely). 

26 Törvényszék: elsőfokú vagy fellebbviteli bíróság. 

27 Imreh Farkas (1819-1879. aug. 31.) segéd, majd 1846-tól nyomdász Maros- 
vásárhelyen. 1848 májusában Pestre ment, s haláláig az Athenaeum nyomdá- 
ban dolgozott. (Koncz 1887, 18.) 

korszerűsítette, s így termékei a kor jobb vidéki nyomdáinak 
színvonalán álltak.?5 

A nagyhírű marosvásárhelyi református kollégium — melynek 
története az 1556-os kolozsvári országgyűlésig nyúlik vissza, amikor 
az erdélyi rendek elhatározták, hogy iskolát létesítenek a városban 
- 1786-ig nem rendelkezett nyomdával. Kapronczai Nyerges 
Ádám9 ekkor hozta létre a város első könyvnyomdáját, amely több 
tulajdonosváltást követően Mátyus István" tulajdonába került, 
halála után pedig a kollégium örökölte az akkor már teljesen hasz- 
nálhatatlan intézményt. A következő években fokozatosan fel- 
javították és bérlőknek adták ki, akik között a kollégium tanárait is 
megtaláljuk. A nyugodt időszak 1835-ben köszöntött be, ekkor 
kezdte meg működését Kali Simon, aki 1866-ig látta el a nyomda- 
vezető tisztét."! 

Imreh rendszeresen állást foglalt nyomdászati szakkérdésekben 
a Nyomdászok Közlönye, a Gutenberg, a Typographia és a Graphica?? című 
szaklapokban. Utóbbiban például Egy új szedési rendszer a gyakran 
találkozó betűk egybeöntése által címmel írt tanulmányt? a betűpárosí- 
tásról, mely komoly visszhangot keltett szakmai körökben. Imreh a 
szedés gyorsabbá tételéhez a gyakrabban találkozó betűk egybe- 
öntését javasolta. Jóllehet, ezen régebbi ötletet alaposan átdolgozva 
tárta a szakmai közvélemény elé, mégis éles kritikákat kapott, bár 


28 Halálozási hír. In: Graphica 1896. jan. 1. és Koncz 1887, 19-22. 

"9 Kapronczai Nyerges Ádám (1744-1786. júl. 17. Marosvásárhely) betűöntő, 
nyomdász, rézmetsző; Kolozsváron, Bécsben és Triesztben tanult. Az utolsó 
erdélyi nyomdász, aki értett a betűmetszéshez. (Koncz 1887, 7.) 

50 Kibédi Mátyus István (1725—-1802. szept. 6.) Küküllő vármegye orvosa. 
(Koncz 1887, 7.) 

31 Koncz 1887, 7-15. és Koncz 1896, 1—2. 

32 Nyomdászok Közlönye (megjelent Budapesten, 1883-1885); Iypographia. 
A nyomdászat és rokon szakmák közlönye (Budapest, 1869-); a Gutenberg az 
előzőnek volt a melléklete 1885—1919 között.; Graphica (Budapest, 1893—1901). 

55 Graphica, 1883/8. és 11. szám. Továbbá: A betűcsoportosítási rendszerhez. 
In: Nyomdászok Közlönye 1883. okt. 16. és Miképpen lehetne a magyar betű- 
szedés gyorsítását fokozni? In: Koncz 1887, mellékletként. 

abban egyik bírálója is egyetértett, hogy a kétjegyű betűket (ly, sz 
stb.) valóban egybe kellene önteni." 

Ma már talán megmosolyogtató azon ötlete, melynek kisebb 
könyvet is szentelt Múlhatlanúl szükséges-e a kötjelek használata a szó- 
elválasztásoknál??? címmel. Ezen kötetben, melyet a Budapesti Könyv- 
nyomdászok Társaskörének ajánlott, azt fejtegette, hogy szóelválasz- 
tásoknál a kötőjeleket el lehetne hagyni. Mindezt természetesen szedői 
szempontból vizsgálta, hiszen az elválasztás nehezíti a munkát, mivel 
általában a sor végén derül ki, hogy még egy kötőjelre is szükség van. 
Több kötőjel pedig az egymás alatti sorokban nem szép, az újra- 
tördelés viszont lassítja a munkát. További érvként sorolta fel, hogy 
az 1850-es évekig az "s és a betűk mellett használt hiányjeleket is 
sokáig megőrizték a nyomdászok, majd hirtelen elmaradtak. A köny- 
vet ebben a szellemben szedte; következzék itt belőle néhány sor: 


, Kutatom szorgalmatosan a magyar szövegű műveket 
azon szempontból, hogy kiderítsem: ha vajon elkerülhe 
tetlenűl szükséges-e a sorok végein alkalmazni a kötjele 
ket, mint az elválasztott szavak összekapcsoló jeleit? 
Kutatom az eshetőséget, ha vajon e jelek hiányában az 
olvasó megakadna-e a tovább olvasás folytatásában? Néze 
tem szerint, nem; sőt éppen olyan folyékonyan olvasna s 
futna át tekintete az egyik sorról a másikra, mint a ma 
napság uralkodó kötjeles soroknál." 


A kis füzetke , egy kis hullámzást idézett volt elő", ezért az irodal- 
márok véleménye alapján módosította álláspontját. Új könyvében, 36 
amelyet immáron a Magyar Tudományos Akadémiának ajánlott, 
elismerte, hogy bizonyos esetekben zavaró lehet a kötőjel elhagyása, 
ezért javaslata szerint azon szavaknál, melyeknél egyértelmű, hogy 


34 Szabó Elek: A szedési gyorsaság fokozása. In: Nyomdászok Közlönye 1883. 
szept. 16. 

35 Megjelent Marosvásárhelyen 1889-ben. (Idézet a 3. oldalról.) 

56 A kötjelek kérdéséről még egyszer. Marosvásárhely, 1895. 

folytatódniuk kell, hagyják el, s ott használják csak, melyeknél 
zavaró a hiánya: 


, Aradon egy 10 évre elitélt gyilkos a vár 
ból megszökött. Egy század katonaság indult keresé 
sére." 


Gyakorlati utasítások a magyar nyomdász fiatalság számára... címmel" 
írt nagyobb terjedelmű munkájában a németes műszavak magyaro- 
sítását szorgalmazta. A könyvben felsorolta a lefordított szakszavakat, 
s mindegyikről véleményt mondott, melyiket tartja helyesnek, melyi- 
ket nem. Munkáját összességében tankönyvnek szánta saját tanoncai 
és segédei számára. További írásai a nyomdászat köréből: A betűszedő 
szekrényról és Miképpen lehetne a sajtóhibák terjedését meggátolni??? 
Utóbbi a nyomdászok és a szedők szociális helyzetével foglalkozik. 

Írásainak másik nagy csoportja az 1848-1849-es szabadságharchoz 
kötődik; egyrészt saját személyes élményeit örökítette meg, másrészt 
Petőfi Sándorról, illetve halálának körülményeiről, lehetséges sír- 
helyéről szól. Érdekes, hogy irodalmi tevékenysége viszonylag későn, 
1880-ban kezdődött, legalábbis az ezt megelőző időszakból nem isme- 
rünk Imrehtől e tárgyban közleményeket. Inkognitóját is sokáig 
őrizte, , egy volt honvédhuszár", , egy volt öreg honvéd" és ,,..H ..R""" 
neveken publikált. Emlékeinek megírásakor elsősorban saját élmé- 
nyeire támaszkodott, ahol másodkézből vett történetet mesélt el, azt 
ott mindig megemlítette. Felhasznált szakirodalmat, ha nem is nagy 
számban, de Horváth Mihály és Jakab Elek munkáit" legalábbis 
egészen biztosan. 


57 Gyakorlati utasítások a magyar nyomdász fiatalság számára és kimutatása 
azon nehézségeknek, melyekkel úgy a nyomdatulajdonosok, mint a segédek 
küzdenek. Marosvásárhely, 1879. 

58 Mindkettő Koncz József 1887-es munkájában jelent meg mellékletként. 

39 Vezeték és keresztnevének utolsó betűi: ImreH SándoR. 

4 Horváth Mihály: Magyarország függetlenségi harcának története 1848 és 
1849-ben 1-3. köt. Genf, 1865. és Jakab Elek: Szabadságharcunk történetéhez. 
Visszaemlékezések 1848-1849-re. Budapest, 1880. 

Két önálló füzetet jelentetett meg, az elsőt 1880-ban Visszaemlékezés 
az 1848-1849. évi szabadságharcra Erdélyben címmel. Nem tudjuk, mi 
motiválhatta, hogy ekkor végre megírja emlékeit, de a könyv nagy 
sikere bizonyára ösztönzőleg hatott rá a későbbiekben. A munkát a 
következő sorokkal kezdte: , Fogyunk nagyon, kik az 1848—149-iki ön- 
védelmi harcban résztvettünk, s éppen azért ne mulasszuk el az utókor 
számára följegyezni az akkor történt oly csatatéri mozzanatokat, 
melyekben egyik vagy másik jelesünk, de főkép nemzetünk nagy köl- 
tője, Petőfi Sándor is résztvett." Tartalma a vízaknai csatától a sárkányi 
megsebesüléséig terjed, majd a végén Bem nevezetes tetteit emeli ki, 
s sorait Horváth Mihály erdélyi eseményekre vonatkozó tévedéseinek 
említésével zárja. Könyvét olyan hamar elkapkodták, hogy még az 
év júliusában újra kellett nyomtatni, némileg kibővített tartalommal. 
Ezt már a szelindeki eseményekkel kezdte és az erdélyi sereg egy 
érdekes alakjának, Nagy Istvánnak" bemutatását is belefoglalta. 

Második füzete, melyben már bővebben írta meg az eseménye- 
ket, 1882-ben látott napvilágot, Emlékek az 1848—49-ik évi szabadság- 
harc korszakából Erdélyben címmel. A könyv Kolozsvár felszabadulá- 
sával kezdődik, majd követi a korábbiak menetét, ezután fogarasi 
emlékei következnek, végül pedig az 1848-as őszi-téli események. 
Mindkét könyvének hasznát Bem nővéreinek megsegítésére szánta." 
Költségkímélés miatt a terjedelmet vissza kellett fognia, és néhány 
tévedés is belekerült e kötetekbe. Az utóbbiakat kijavítva végül 
megírta teljes visszaemlékezését, s egy-egy példányban átadta 
a Magyar Nemzeti Múzeumnak,? illetve a marosvásárhelyi refor- 
mátus kollégiumnak." 


H Nagy István (1815. jan. 12. Jára-1869. okt. I vagy 3. Marosvásárhely) színész, 
1848 júliusában önkéntes a 11. honvédzászlóaljnál. Őrmester, 1849 márciusától 
hadnagy, végül főhadnagy. A szabadságharc után ismét színész. (Bona 1998, 
2. köt. 546.) 

12 Antonia és Emilia. (Különfélék. A Bem szobor alapból a Bem nővéreinek. 
In: TIL 1895. aug. 15.) 

13 Egészen pontosan a múzeum Országos Széchényi Könyvtárának. 

4 A Nemzeti Múzeumba 1268/1887, a kollégium könyvtárába pedig 28-1887-es 
gyarapodási számmal került be. (Kuszkó István: Imreh Sándor életrajza. In: TL 
1893. márc. 1.) 

Imreh Sándor írásaiban megfigyeléseit rögzítette, mesélt, élmé- 
nyelt osztotta meg olvasóival, s közel negyven év távlatából — miután 
egy vidéki város társadalmi vezető rétegének elismert tagjává 
küzdötte fel magát -— sem feledte, a szabadságharc közkatonája 
volt. A Visszaemlékezés... ekkor már egy kiforrott kész mű, melyben 
időrendbe téve közölte az eseményeket, részben átfogalmazta a 
szöveget, kibővítette, de helyenként leegyszerűsítette a fogalmazást. 

Emlékeinek stílusát ifjúkori szemlélete határozta meg. Tisztjei, és 
különösen Bem tábornok iránti őszintének ható tisztelete már-már 
rajongásnak tűnik, a jelző (, dicső vezérünk") szinte egybeforr a 
névvel. A megszépítő évtizedek távlatából is átüt az egykori fiatal 
férfi emberformáló élménye, az 1848-49-es másfél év sajátos 
hangulata, a hazaszeretet, a bajtársiasság. Elbeszélésében a hétköz- 
napiság, az őszinteség uralkodik, s talán legnagyobb érdeme, hogy 
az események fő sodrától olykor elkanyarodva számos jellemző 
epizódot őrzött meg; hétköznapi és lelkes pillanatokat. Fontos 
számára az éneklés, a század dalárdája, ami nem is meglepő, mert 
a lelkesítő daloknak mindig is nagy szerepe volt a csapatok jó harci 
moráljának fenntartásában. 

Az évtized közepétől - elsősorban erdélyi lapokban - ismét részle- 
teket közölt emlékeiből; reagálva mások cikkeire, melyeket cáfolt, 
illetve helyesbített, vagy olvasói kérdések megválaszolására fogott 
tollat.5 Írásait más lapok is átvették, a Petőfire vonatkozó részek 
megjelentek a Petőfi-Múzeumban, " és Imreh halála után a Budapesti 
Hírlap" szintén közölt részleteket a Nemzeti Múzeumban található 
kézirat alapján. 


5 Marosvidék: Emlékjegyzetek egy régi útinaplómból (1884. nov. 19.), Emlék- 
töredékek az 1848—-49-i szabadságharc korszakából (1885. febr. 10.); Vasárnapi 
Újság (Szépirodalmi és ismeretterjesztő hetilap, Budapest, 1854—-1921): A víz- 
aknai csata és visszavonulásunk Piskiig. 1849 (1891. márc. 22., 29. ápr. 5., 12.); 
Kolozsvár (a kolozsvári Magyar Polgár (1867-1904) című folyóirat 1886-1898 
között ezen a címen jelent meg): A szelindeki csata napja (1891. jún. 12. és 13.). 
16 Csernátoni Gyula: Két kortárs Petőfiről. (1889. jan. 1.), a kolozsvári folyó- 
irat 1888 és 1895 között jelent meg. 

" A Württemberg-huszárok (1905. szept. 30.) és Huszárok és svalizsérek cím- 
mel. (1906. febr. 1.) 

1892-ben egy új folyóirat jött létre, mely a szabadságharc emlékét 
volt hivatva megőrizni. Az 1848-1849. Történelmi Lapok a következő 
sorokkal fogadta olvasóit: , Négy évtizednél több telt el a lapunk 
homlokára írt idők óta. Szetnünk kell, mert sok időnk nincs hátra. 
Soraink egyre ritkulnak s a hallgatással sok értékes adat örökre sírba 
száll!" A Kolozsváron kéthetente kiadásra kerülő újság megszüle- 
tésében nem kis szerepe volt Imreh Sándornak. A történetre így 
emlékezett vissza Kuszkó István szerkesztő: , Imreh Sándor első 
sorban folyt be a Történelmi Lapokx megindításába is. Úgy történt, 
hogy a lap eszméje Hóry Béla Kolozs megyei árvaszéki elnöknél, 
egy novemberi vasárnap, ebéd alkalmával fogamzott meg a fejemben. 
Az nap este véletlenül találkozom a Biasini vendéglőben, Petőfi egy- 
kori szállóhelyén Imrehvel. Kikértem véleményét. Ő bíztatott, hogy 
egy ily lap megnyeri azt a pártolást, amely fennmaradásához szük- 
séges. Bíztatott, hogy 10 előfizetőt okvetlen megnyer Marosvásár- 
helyt és szellemileg is támogatni fogja. Tíz helyett bevonult negy- 
vennel..." S valóban, Imreh több cikket is beküldött a lapnak," így 
már érthető, hogy az egykori közlegény fényképe mellett több- 
oldalas életrajza is megjelent, utóbbit halála után ismételten közölték, 
egészoldalas fényképes gyászjelentésével együtt." 

Petőfi Sándor eltűnése, sírjának helye már 1849 óta érdekelte, 
majd 1873-74 után — amíg még úgy gondolta, hogy életben van — 
megkettőzött erővel folytatta a kutatást. Imreh javaslatára és a maros- 
vásárhelyi dalárda rendezésében 1874. augusztus 2-án (két nappal 
elcsúszva!), Petőfi halálának 25. évfordulója alkalmából Marosvásár- 
helyen emlékünnepélyt is tartottak. 1885-ben több lapban felhívás 


18 A nemzethez! In: TL 1892. febr. 1. 

19 Terebesi Hóry Béla (1845—1909. dec. 20.) árvaszéki elnök, református egy- 
házi gondnok. 

50 A következő számokban: Kérdések és feleletek rovatban egy válasza (1892. 
márc. 15.), Levelezés rovatban (1892. ápr. 1.), , Kossuth Lajos azt izente" és a 
huszáros miatyánk (1892. szept. 15.), Újabb adatok Petőfi haláláról (1892. okt. 
15., nov. I. és 15.), 1848—49-es honvédek (1893. márc. 15.), Matskási Antal, 
Petőfi Sándor és a háromszéki önvédelmi harc (1894. okt. 15. és nov. I.). 

51 1895. dec. 31. 

jelent meg, mely mindazok jelentkezését kérte, akik ez ügyben 
valamilyen felvilágosítással tudnak szolgálni. Török Aurél? pesti 
professzor, antropológus ugyanis felvetette, hogy a csatateret tudo- 
mányos célból ássák fel, és próbálják meg Petőfi csontjait azonosítani. 
Természetesen Imreh is megírta azt, amit megtudott e témában, de 
közleménye akkor nem jutott el a professzorhoz. Noha a közvélemény 
és a sajtó eleinte kedvezően fogadta az ötletet, később azonban 
egyre több és élesebb kritikát fogalmaztak meg ellene, s Török 
lemondott a terv megvalósításáról. 

1888-ban útjára indult a Petőfi-Múzeum című folyóirat, s ennek 
nyomán más lapokban is jelentek meg e tárgyban írások, de kivált- 
képpen a Marosvidékben, ahol Imreh közreadta a költő halálával 
kapcsolatos ismereteit, és többször állást foglalt a sír helyének 
kérdésében. E tárgyban levelezésben állt gróf Haller Józseffel, 
aki szintén a sírhelyet kereste és az övéhez hasonló információkkal 
rendelkezett." 

Nem mindenki méltányolta azonban az egykori öreg honvédek 
tevékenységét. Bár egyre kevesebben éltek közülük, a társadalom 
egy részének már terhére voltak, a dicső emlékek lassan megkoptak. 
Imreh egy alkalommal így öntötte ki magából panaszát: 


52 Török Aurél (1842—1912) orvos és antropológus, egyetemi tanár. 

53 Ferenczi 1910, 60-108. és Kelet: Napi hírek. 1874. aug. 4. 

54 Petőfiről és sírhelyéről írt cikkei: Marosvidék: Petőfi Sándor sírhelyéről 
(1888. nov. 3.), Petőfi Sándor sírhelyéről. Eszmecsere (1888. nov. 18.), Ismerte- 
tése a fehéregyház-segesvári csatatérnek és Petőfi Sándor sírhelyének (1888. 
dec. 22.), " (1889. jan. 13.), Válasz Barabás Károly úrnak a , Magyar Szalon" 
f. évi febr. havi füzetében megjelent: , Hogyan halt meg Petőfi" című közlemé- 
nyében elmondott nézeteire (1889. febr. 24.); Erdélyi Híradó: Petőfi Sándor 
sírja (1890. márc. 26.), Petőfi Sándor sírhelyéről (1890. máj. 24.), A megsértett 
Petőfi. Egy rövidke jelenet az 1848—49. évi mozgalmas események korszakából 
(1890. jún. 25.), Petőfi írnokoskodása. A legrosszabb fiú a föld kerekségén 
(1890. júl. 30.), Petőfi Sándor sírhelyéről (1890. nov. 18.); 1848-1849. Törté- 
nelmi Lapok: lásd 50. jegyzet. (A Marosvidékben közreadott Imreh-Haller- 
levelezés összefoglalását, az előzményeket és a későbbi fejleményeket ismerteti: 
Ferenczi 1910, 114-—138.) 

, 1848-49-es honvédek 
(Az ifjabb nemzedék kegyeletes adójának gyakorlása 
az 1848—19. évi honvédekkel szemben.) 


Elzüllött bajnok" fénykorunknak, 
Érdem talán hősi harcotok?!... 
Üldöztetés és koldustarisznya: 

Ez legyen érte jutalmatok! 


Marosvásárhely, 1893. márc. 1. Imreh Sándor 


E versszak, mely antik mód szerint, hangsúlyozva s újabb szokás 
szerint rímelve is olvasható, szívem mélyében leli gyökereit; 
látom és ismerem elhagyatott nyomorult helyzetünket. 

Az öreg honvédek nemcsak üldöztetnek, de gúnytárgyai is 
a mai társadalomnak. Igaz ugyan, hogy sokan közülünk a 
végletekig vannak alásüllyedve; de miért? Azért főképpen, 
mert pártfogásnak nem igen örvendtek soha. Az az állam- 
szerkezet, mely őket keblére ölelte — mint anya az édes gyer- 
mekeit — 1849. aug. 13-án elenyészett." 


A fentebbi rövid versből már láthatjuk, a szépirodalom iránt is 
fogékony volt. Ez részben hivatásából adódott, hiszen nyomdász- 
ként jó néhány irodalmi munka kikerült kezéből. 1868-ban Székely 
nemzeti dalok és versek címmel szerelmes és hazafias dalokból állított 
össze egy válogatást, majd 1879-ben az uralkodónak és feleségének 
25. házassági évfordulójára neves magyar költők verseiből készített 
antológiát: Koszorú felséges királyunk I. Ferenc József és felséges király- 
asszonyunk Erzsébet ezüst menyegzője emlékére. 1879. ápr. 24. Utóbbiban 
Petőfi Sándor, Gyulai Pál, Tompa Mihály, Arany János, Lisznyai 
Kálmán, Vajda János, Tóth Kálmán, Szász Károly és mások műveiből 
válogatott. Talán nem meglepő, hogy a kis könyvecske (10x8 cm) 
mintegy harmadát Petőfi versei töltik meg, köztük olyan nemzeti 


55 TL 1893. márc. 15. 

érzelmű dalok is, mint a , Nemzeti dal" és a , Négy nap dörgött az 
ágyú". Egy rövid színművet 15 írt Akik egymásnak vannak teremtve címmel 
(1884). 1885-ben pedig egy elbeszélése jelent meg: Mit tettek hitfeleink 
a marosvásárhelyi várbeli ref. templom toronygombjába a XVII. században. 

Írói munkásságának utolsó szelete a politika és közélet, bár eddig 
említett művei között is akadt, amely érintette e témát. Ezek közül 
a következők ismertek: Nyilatkozat Tolnai Lajosnak, mint szerkesztőnek, 
az , Erdély" czimü szépirodalmi lap körül elkövetett hanyag eljárásáról 
(1871); Nyílt szavak a polgárokhoz a Deák-párt érdekében (1872); 
Miképpen lehetne segíteni az általános iparos osztály jelenlegi nyomasztó 
helyzetén hazánkban? (1885). 

Káposztásszentmiklósi Imreh Sándor, 1848—49-iki honvéd huszár, 
a marosvásárhelyi református kollégium nyomdájának vezetője, 
a magyarországi könyvnyomdászok és betűöntők országos egyleté- 
nek tagja, a budapesti nyomdász szakkör dísztagja, egyházi tanácsos 
1895. december 25-én éjjel 12 órakor hunyt el, hosszas szenvedés 
után, 66 évesen. December 27-én a marosvásárhelyi római katolikus 
sírkertben lévő családi sírban helyezték örök nyugalomra." 


Imreh Sándor visszaemlékezéseinek 206 oldalnyi terjedelmű, fólió 
méretű kötetes kéziratát az Országos Széchényi Könyvtár Kézirat- 
tára őrzi Fol. Hung. 1022. jelzeten."? Mint korábban jeleztem, a 
szerző részletekben már közreadta visszaemlékezéseit, de teljes ter- 
jedelmében jelen kiadásban lát először napvilágot. 

A szöveget a mai helyesíráshoz (cz — cs) és központozáshoz közelítve 
(a nagyszámú felesleges gondolatjelet elhagytam), a tájnyelvi alakok 
és a szerző szövegére jellemző toldalékolás megtartásával közöltem, 
megőrizve az egyes szavak régi kiejtésére utaló írásalakokat is (egy 
nehány, úgy-e), kiküszöbölve a kisebb következetlenségeket, az 
értelemzavaró tollhibákat és elírásokat. A rövidítéseket jelölés nélkül 


56 Koncz 1887, 31—92. 

57 GY] 

58 Ezúton is köszönetemet fejezem ki dr. Fülep Katalinnak, az OSZK Kézirat- 
tára tudományos főtanácsosának, hogy felhívta figyelmemet e becses kéziratra, 
valamint hogy a mű gondozásában szakmai segítséget nyújtott. 

feloldottam (özv. — özvegy, gr. — gróf, kir. — királyi, cs. — császári 
stb.), egyedül az , ev. ref." feloldásától tekintettem el, amelynek 
jelentése: az evangélium szerint reformált, azaz református. A láb- 
jegyzetekben megtartottam a császári-királyi hagyományos , cs. kir." 
formáját. A személynevek írásánál, ha ez lehetséges volt, ragaszkod- 
tam az illetőről található nyomtatott források által használt alakhoz 
(pl. Eszterházi — Esterházy), az eredetitől eltérő hangzásalakban írt 
neveket azonban a szövegben szereplő alakokban használtam 
(Baldácsi, és nem Baldacci). A települések korabeli elnevezését meg- 
hagytam, későbbi névalakját lábjegyzetben közöltem, de írásmód- 
jukat a ma használatosra javítottam (Nagy-Szeben — Nagyszeben, 
Maros-Vásárhely — Marosvásárhely, Deézs — Dés, N.-Enyed — 
Nagyenyed stb.). Az idegen eredetű kifejezések írásmódját meg- 
őriztem (bassust), mint ahogy a németből átvett katonai kifejezé- 
sekét is. A kéziratban következetlenül és szórványosan aláhúzott 
szavak, nevek jelölésétől eltekintettem. Imreh jegyzeteit beiktattam 
saját jegyzeteim sorába, jelezvén, hogy azok a szerzőtől származnak. 


Pászti László 

Imreh Sándor kéziratának címlapja 


A Magyar Nemzeti Múzeum Könyvtárának adományozta 1887. július 6-án 
Imreh Sándor, volt Mátyás-huszár 1848-49, jelenleg a ref. fótanoda 
nyomdavezetője Marosvásárhelyen. 


Visszaemlékezés 
az 1848-49. évi 
szabadságharcra 
Erdélyben 


Írta 
Imreh Sándor 
volt Mátyás-huszár 
jelenleg ev. ref. főtanodai nyomdavezető 
Marosvásárhelytt 

Előszó 


Feltűnő nagyon, hogy az 1848-49. évi erdélyi szabadságharci esemé- 
nyeket, főképpen a nagyszebeni első csatától a piski hídnál történt 
nagy ütközetig, sokan felette tévesen említik meg. Egyik történész 
ugyanis azt állítja, hogy a Szelindeken lefolyt nevezetes ütközetünk 
1849. január 24-én, a másik, hogy 28-kán, a harmadik pedig, hogy 
30-án folyt le. Melyiknek van igaza" elmondom e dolgozat folyamán. 
Egy másik történész azt állítja, hogy dicső emlékű tábornokunk, 
Bemnek egyik ujja Szászsebesen lövetett el, és Szászvároson volt 
maroknyi hadseregével körülvéve s onnan vágta ki magát. Ez állí- 
tás mellett van a , Magyar Polgár" című, Kolozsvártt megjelent 
politikai lapnak egy csinos emléklapja is, melyet 1880. október 17-én, 
a Marosvásárhelytt felállított Bem-szobor"" leleplezése alkalmával 
adott ki. E füzetkében egy helyen ez olvasható: 

, Szászvárosnál négy oldalról volt bekerítve (ti. Bem) s Puchner által 
fegyverlerakásra szólíttatott fel; de Bem február 7-én szerencsésen 
kivágta magát, s azon visszavonulást vitte végbe, mely a hadviselés 
történetében örökké fénypont marad." 

Ez a visszavonulás, igen, megtörtént éppen úgy, amint azon emlék- 
lap megírta; csak hogy nem február 7-én, s nem Szászvárosból, hanem 
február 6-án Szászsebesből. Ez eseményekről is tüzetesebben fogok 
szólni e dolgozat folyamán. Az említett , Magyar Polgár"-féle 
emléklap többi része szóról szóra való és igaz. 

A Kolozsvártt megjelenő , Kolozsvár" című lap folyó 1887. évi 30-ik 
számában is jelent meg egy téves közlemény a piski csatáról. 
E számban ugyanis egy helyen az mondatik, hogy: , a piski nagy- 
ütközet évfordulóját ez évben is meg fogják ünnepelni az oda való 
iskola növendékei február 3-án.""" 


59 A szobor Huszár Adolf alkotása. 
50 Az erdélyi részek. Vidéki élet. 1877. jan. 30., 3. 

Tudom én igen jól, hogy emlékünnepet lehet rendezni azon 
hónap bármelyik napján, csak meg legyen említve az is, hogy a csata 
melyik napon folyt le. Tudva van pedig, hogy a piski véres nagy 
ütközet nem 1849. február 3-án (szombaton), hanem ugyanazon hó 
9-én (pénteken) folyt le. Olvastam, nem egyszer, vaskos füzetekben 
is téves állításokat a szóban forgó eseményekről. 

Elmondok tehát alább a lehető részletességgel egyet s mást az 
1848—-49-ik évi erdélyi szabadságharci eseményekről, emlékem 
alapján, egyszerű tollal és egyszerű nyelvezettel. 

Meg kívánom azonban jegyezni, hogy csak azon eseményekről 
írhatok határozottsággal, amelyeknek mint résztvevő szemtanúja 
voltam; azokra úgy emlékszem ma is, midőn e sorokat írom, mintha 
csak most zajlanának le szemeim előtt. Amely eseményekben nem vet- 
tem részt, azokat csak idézem. Írtak már azokról igen sokan és nagyon 
terjedelmesen; lehet, hogy az én szerény dolgozatomban is lehet oly 
esemény felemlítve, amelyre mások figyelme nem terjedett ki. 

A csaták folyama alatt lélekjelenlétemet soha nem veszítettem el. 
Figyeltem folyton minden mozdulatra, minden fejlődésre. Élénk 
figyelmemet a legmegrázóbb események sem kerülték ki. Mind- 
azonáltal nem állítom teljességgel, hogy nem tévedhetek. Ha valaki 
netaláni tévedésemben kiigazít, köszönettel veszem; de ha tévesen 
igazit, állok elibe a tollal. 

Dicső emlékű tábornokunk, Bem hidegvérűségét, vasakaratú 
bátorságát nagyon tudtam csudálni. Őtet, ha csak tehettem, mindig 
szemmel kísértem. 

Az 1848-49. évi erdélyi szabadságharci eseményekről két füzetkém 
került ki sajtó alól. Az első 1880-ban: Visszaemlékezés az 1848—19-ik 
évi szabadságharcra Erdélyben. Írta egy volt honvédhuszár címen. A másik 
füzetke 1882-ben jelent meg, s címe: Emlékek az 1848—49-ik évi 
szabadságharc korszakából Erdélyben. Írta egy volt honvédhuszár. 

Ezen füzetkékben, költségkímélés szempontjából, össze kellett 
szorítkoznom. Hibát is követtem el azokban; azt ti., hogy az esemé- 
nyeket nem helyes egymásutánban írtam meg. E hibámat a hírlapok 
is megemlítették, de azért szerény munkámat igen meleg hangon 
ajánlották az olvasó közönség figyelmébe. Az említett hibát e dol- 
gozatban teljesen kikerülni igyekeztem. 

Kötelességemnek tartom e helyen kijelenteni, hogy e saját kezűleg 
írt eredeti dolgozatomat a budapesti magyar Nemzeti Múzeumnak 
szántam, azon óhajtásom és alázatos kérésem nyilvánítása mellett, 
miszerint engedtessék meg, hogy ez bárki által elolvastassék, avagy 
le 15 másoltassék -— ha ti. kívántatnék -, de az eredeti kézirat 
a Múzeumból senkinek ki ne adassék. 

Igen fogok örvendeni, ha nemzeti történetünk ez ágának csak 
egy porszemnyire is hasznára lehetek e szerény dolgozat által. 

Azért írtam ezt meg - üres óráimban -, mert bár sokan élünk 
még, akik az 1848—49-ik évi küzdelmekben részt vettünk, s máris 
történnek ferdítések azokra vonatkozólag. 

Marosvásárhelytt, 1887. március 6. 


Imreh Sándor 


Marosvásárhelyi események 
1848 tavaszán 


Nagyon élénken emlékszem azon eseményekre, melyek Maros- 
vásárhelytt, a székely fővárosban, 1848. év kezdetén lezajlattak. 
18 éves nyomdászsegéd voltam akkoriban, s keblem hullámzott, 
dagadozott azon nemzeti lelkesedéstől, amely akkor a kebleket 
átjárta, s amelytől a levegő is telve volt. 

Kossuth Lajos"! nagyhatású országgyűlési beszédei képezték 
akkor minden társadalmi körben és rétegben a közbeszéd tárgyát. 

Március 15-ke után néhány nappal kitűzettek városszerte a 
nemzeti zászlók, örömjeléül a szabadság, jogegyenlőség, testvériség 
kihirdetésének, melynek híre csak akkor érkezett Budapestről 


51 Kossuth Lajos (1802. szept. 19. Monok-1894. márc. 20. Torino) 1848 április— 
szeptemberében pénzügyminiszter, majd a végrehajtó hatalmat gyakorló Or- 
szágos Honvédelmi Bizottmány elnöke. 1849. április 14-től augusztus 11-ig 
kormányzó-elnök. 

körünkbe. Akkor még nem voltak távirati sodronyok, s a posta is 
felette kezdetlegesen, jobban mondva: nehézkesen, csigalábakon járt. 

Tehát március 15-kének híre csak napok múlva érkezett a székely 
fővárosba. 

Kossuth Lajos arcképe az özvegy Barráné"? és Stein könyv- 
kereskedésébe tétetett ki közszemlére. Alig lehetett hozzáférni 
annak megtekintése végett, annyian nézték azt naphosszat. 

A Petőfi Sándor koszorús költőnk neve is nagyon hangzatos volt 
már akkor, kinek 7aülpra magyar, hí a haza! című lelkesítő költeményét 
itt a fővárosban is egy pár ezer példányban nyomatta ki Urházy 
György s osztotta ki a nép között. 

A Petőfi Sándor neve különben már 1845—-46-ban nagyon hang- 
zatossá vált volt. Emlékszem igen élénken, hogy a helyi ev. ref. 
főtanodai fiatalság már akkor egész elragadtatással és lelkesedéssel 
említette nevét, s költeményeit szavalták és énekelték. 

Az estéli fáklyásmenetek, tüntetések nagyon gyakoriak voltak 
akkor, nemzeti zászlókkal díszítetten egyik utcán fel s a másikon le 
a Rákóczi-induló"! lelkesítő hangjai mellett, éljenezve Kossuthot, 
a független magyar minisztériumot, szabadságot, sajtószabadságot, 
uniót, egyenlőséget, testvériséget stb. stb. Más indulóra még csak gon- 
dolniok sem volt szabad a népzenészeknek a Rákóczi-indulón kívül. 

A színházban az előadás kezdete előtt és felvonások közben is csak 
a Rákóczi-indulót volt szabad játszani a népzenészeknek az Apolló- 
terem karzatán. Egy előadás alkalmával a Szökött katoná-ban"" Julcsa 


52 Barra Gábor (1799-1837) nyomdász és litográfus özvegye. 

63 Urházy György (1823. dec. 28. Tokaj-1873. ápr. 12. Budapest) ügyvéd és hír- 
lapíró. 1848 őszétől önkéntes a Mátyás-huszárezredben, ahol főhadnagy lett. 
1849. április 1-jétől parancsőrtiszt Bem tábornok törzsében, megkapta a 3. osz- 
tályú katonai érdemjelet. Májusban alszázados. A kiegyezés után országgyűlési 
képviselő, a Tudományos Akadémia tagja. (Bona 1988, 626—627.) 

54 Rákóczi-induló: a 19. század reprezentatív nemzeti indulója. Az induló egyes 
elemei a 18. századra nyúlnak, de a mű megszerkesztője feltehetően Bihari János 
(1764-1827) 1809-1820 között. Az 1840-es években már a katonazenekarok nép- 
szerű darabja. Ismert több változata; Hector Berlioz (1803—-1869) az indulót 1846- 
ban komponálta át, és első perctől kezdve a közönség frenetikus sikerrel fogadta. 

65 A színművet Szigligeti Ede (1814—1878) írta 1843-ban. 

teljesen nemzetiszínű bokorugró szoknyában jelent meg a szín- 
padon; volt is olyan taps, éljenzés, hogy azt hittük, a falak meg- 
repednek. Azt a nemzeti lelkesedést leírni, amellyel akkoriban a 
levegő is telve volt, az én igénytelen tollam felette gyenge; arról még 
csak fogalmat sem alkothat magának az, aki annak részese nem volt. 

Nagyon népszerű ember és hatalmas népszónok volt akkor 
Marosvásárhelytt Berzenczey László, ki az akkori szék- (ma megye-) 
gyűléseken s más népes összejöveteleken hallatta népszerű szónok- 
latát. A helyi ev. ref. főtanodai fiatalság nagyon bálványozta őt. 

Egy alkalommal a székgyűlésen (marcalis) gróf Toldalagi Ferenc 
főtiszt (most főispán a címe e főrangú hivatalos személynek) ez 
meg amaz méltóságos urakra hivatkozott valami fontos ügyre 
vonatkozólag. 

— Nincs többé se méltóságos, se nagyságos cím — szólt Berzenczey 
László dörgő hangon. — Ami volt, elmúlt! Most mindnyájan egyenlők, 
polgártársak vagyunk! Nekem is megvolt ez a cafrangom eddig, 
de ezutánra örökre sárba dobom! Mindenki csak polgártársamnak 
szólítson; így szólítok én is mindenkit! 

Erre a nyilatkozatra megrázó éljenzés következett. Az ev. ref. 
főtanodai fiatalság éljenzett nagyon, mely mindig jelen volt nagy 
számmal a székgyűléseken. 

Berzenczey Lászlót a fiatalság, egyetértve a városi polgársággal, 
hetenként kétszer-háromszor is megtisztelte fáklyásmenettel. 
A meneteket Jenei József" vezette. 

Berzenczey László a Poklos utcában (most Deák Ferenc utca) lakott 
azon házban, amely most a Papp János városi polgár tulajdonát 
képezi. E fáklyásmeneteken én is ott voltam mindig. El nem 
maradtam volna a világ drága kincséért sem. Fáklyám mindig volt, 
s azt a főtanodai könyvnyomda kéményében tartottam elrejtve, 
mint drága kincset. 


$6 Nagyenyedi Jenei József (1821. Marosvásárhely-1880. aug. 13. Mezőcsávás) 
1848 szeptemberétől a marosszéki önkéntes nemzetőrzászlóalj századosa, 1849 
januárjától Marosszék polgári biztosa volt. 1850-ben függetlenségi szervezke- 
désért letartóztatták, s elítélték. A kiegyezés után Maros-Iorda megye ország- 
gyűlési képviselője volt. (Bona 1988, 690. és GYJ) 

Midőn Berzenczey László lakása előtt megjelentünk, zászlókkal, 
éljenezve, zeneszóval, a hatalmas népszónok azonnal megjelent köz- 
tünk, s közkívánatra mindig székre állva fel, beszélt hozzánk hossza- 
san a szabadságról, egyenlőségről és testvériségről. Beszédét igen 
gyakran szakítottuk félbe egetrázó zajos éljenzésekkel. 

Nem kis szerepet játszott akkoriban Urházy György is, ki— emlékem 
szerint — mint királyi táblai"" hivatalnok, a népmozgalmakban élénk 
részt vett. Ő írta s nyomatta ki több ezer példányban a következő 
lelkesítő költeményt: 


, Unió-dal, 


Itt a zászló kezeinkben 

Egy kívánat lengeti 

Legyen egy a két hazából 

S így vész meg nem döntheti! 


Hogyha egyért fog hevülni 
Millió szívdobbanás 

S egybe forrunk, mint a szikla, 
Úgy dicsőbb nép lesz-e más?! 


Föl mindnyájan nemzet-egység, 
Háromszín zászlója int; 

Hol van, aki gyávaságban 
Félreálljon majd megint? 


Föl mindnyájan tettre készen 
Álljon minden férfikar; 
Hogyha tán a sors kívánja 

És ha más nem jót akar! 


57 Királyi Tábla: elsőfokú és fellebbviteli bíróság 1849-ig. 

Föl mindnyájan, hogyha zászlónk 
Majd a vérmezőben áll: 
Háromszín zászló alatt lesz 
Vagy szabadság vagy halál! 
Urházy György" 


Az , Aranykereszt" című vendéglőben (a Deák Ferenc utcában azon 
épület, mely most a Baruch Jeremiás tulajdonát képezi) a fiatalság 
és polgárság gyakori és zajos lakomákat rendezett, miközben a 
kedvderítő székely nemzeti táncok sem maradtak el soha; nagyon 
kedvelt tánca volt akkor az intelligens fiatalságnak a székely csúr- 
döngölő" című tánc, melyet midőn a fürge székely legény táncol, 
így kurjongat: 


, A sükösdi mesternek 
Malaca lett szegénynek!" 


Továbbá: 


, Az én csizmám disznóbőr 
Lement róla mind a szőr! Hopp!" 


Egy ilyen lakoma alkalmával (délután 2 óra tájban) megpillantanak 
a fiatalok egy csapat román atyafit a piacon. Nosza uram fia! reájok 
rohannak; karon fogják őket; fel velök az , Aranykereszt" vendéglő 
éttermébe. 

Azok szegények meg voltak rémülve. Azt hitték, valami nagy 
veszély fenyegeti őket. 

De bezzeg elállt szemök, szájok, midőn látták, hogy a legmelegebb 
testvéries vendégszeretetben részesíttetnek; olyanban ti., amilyenről 
még csak nem is álmodtak. 


58 A székely verbunk (toborzó tánc) egyik elnevezése. 

— Testvérek, egyenlőek vagyunk — mondának a fiatalok — egyetek, 
igyatok; sőt román nemzeti táncokat húzattak, a román atyafiak 
táncra perdülvén, velök járta a fiatalság is. 

Azon nap estélyén ismét fáklyás menet rendeztetett a népszónok 
Berzenczey László tiszteletére, mely ünnepélyen a román atya- 
fiaknak egy része elől a nemzeti lobogókat, a más része pedig, 
ugyancsak elől, a fáklyákat vitte. 

A nemzetőrség Marosvásárhelytt egész lelkesedéssel szervez- 
kedett" vadászfegyverekkel. A gyakorlatok nagyobbára a Posta- 
réten tartattak. Mint nemzetőrök elsők jelentkeztek: Péterfi József" 
ev. ref. lelkész és Török János"! ev. ref. főtanodai tanár. 

A református főtanodai ifjúságot gróf Lázár Dénes? tanította 
a katonai mozdulatokra és fegyvergyakorlatokra. E gyakorlatok 
a főtanoda játszó helyén tartattak a Király-kút közelében. Hogy 
e gyakorlatokról, mint a főtanoda könyvnyomdájához tartozó ifjú, 
én sem maradtam el, alig kell mondanom. 

Volt tehát határtalan öröm, lelkesedés, készülődés. Különös, hogy 
mi magyarok örvendtünk, ujjongtunk egetverőleg; de azok, akiknek 
igazán szívből, lélekből kellett volna örvendeniök, mogorván hall- 
gattak, s az örömnek egy hajszálnyi jelét sem mutatták. Értem a 
különböző nemzetiségeket. 


59 A marosvásárhelyi nemzetőrség az elsők között, már 1848 áprilisának közepén 
megalakult. (Süli 2000, 620.) 

"9 Kibédi Péterfi József (1796. márc. 29. Sóvárad-1873. júl. 11. Marosvásárhely) 
marosvásárhelyi református lelkész és Maros egyhámegye esperese. (GYJ) 

"1 Bágyi Török János (1806. jún. 21. Bágy-1854. márc. 10. Marosvásárhely) 
református teológiai tanár, 1837-től a marosvásárhelyi kollégiumban. 1848. nov. 
5.—1849. márc. 11. között osztrák fogoly. 1852-ben a Mack-féle összeesküvésben 
való részvétel miatt letartóztatták és kivégezték. 

7 Gróf Lázár Dénes (1816. febr. 27. Szárhegy-1881. febr. 25. Moson) 1848. szep- 
tember. 5-től a Kolozs megyei nemzetőrség összeírási biztosa. Október 18-tól 
őrnagy, a marosszéki dandár parancsnoka, részt vett a Székelyföld körüli 
harcokban. 1849-től a marosszéki nemzetőrség parancsnoka, később alezredes. 
Harcolt az oroszok ellen, végül Komáromba menekült; ott tette le a fegyvert. 
(Bona 2000, 475.) 

Nincs azonban öröm, amelybe üröm, keserűség is ne vegyülne. 
A mi örömünk, lelkesedésünk sem volt tartós és ment a veszélytől. 

Édes magyar hazánk ifjú ege borulni kezdett. 

Az ólomlábakon járó akkori posta meghozta április 10-ke táján 
a vészhírt, hogy az anyaországban a horvátok és rácok kitűzték a 
lázadás zászlóját. Megtagadták az engedelmességet a magyar kormány- 
nak. Pedig azt V. Ferdinánd," Magyarország koronás királya nevezte 
ki és erősítette meg. A lázadók élén Jellasich" horvát bán állt. 

Ezen szomorú hírek után (április hó végén és nem májusban, 
mint sokan állítják) Magyarországról egy küldöttség jött Marosvásár- 
helyre, a székely fővárosba, felhívni a székely népet a megtámad- 
tatásban segélynyújtásra. 

E küldöttség — emlékem szerint — négy tagból állt, s köztük volt 
Lisznyai Kálmán, " a jeles költő is. A többiek nevére nem emlékszem." 


73 VI (Habsburg) Ferdinánd (1793. ápr. 19. Bécs-1875. jún. 29. Prága) 1835—1848 
magyar király és I. Ferdinánd néven osztrák császár. 1848. április 11-én szente- 
sítette az utolsó rendi országgyűlés által megszavazott ún. áprilisi törvényeket. 
December 2-án unokaöccse, Ferenc József javára lemondatták a trónról. 

"A Báró Josip Jellació (1801. Pétervárad—1859. Zágráb) horvát bán, táborszer- 
nagy. 1848 szeptemberében támadást indított Magyarország ellen, a pákozdi 
csata után kivonult az országból. Később császári hadtestparancsnokként har- 
colt a honvédsereg ellen. 

55 Lisznyói Lisznyai Damó Kálmán (1823. okt. 23. Herencsén-1863. febr. 12. 
Buda) ügyvéd és költő Pesten, a márciusi ifjak egyike, 1848 májusában Székely 
József (1825-1895) társaságában Pest város küldötteként járt Erdélyben. Osszel 
önkéntes a Mátyás-huszároknál. 1849 márciusában hadnagyi rendfokozatban 
történetíróvá nevezték ki a Feldunai hadsereg törzséhez. (Bona 1998, II. köt. 
398. és Kővári I861, 34.) 

7 Ha emlékem nem csal, Klapka György Komárom várának későbbi hős 
tábornok-parancsnoka is tagja volt e küldöttségnek. Imreh Sándor [jegyz.)]. 

Klapka György (1820. ápr. 6. Temesvár—1892. máj. 12. Budapest) 1848. május- 
június során Batthyány Lajos miniszterelnök megbízásából körutat tett 
Kolozsváron és a Székelyföldön az unió támogatottságának és a határőr- 
katonaság kimozdíthatóságának felmérésére. (Bona 2000, 168.) Imreh rosszul 
emlékezik, ugyanis Klapka május 22-én ért Kolozsvárra és csak 26-án indult 
tovább Marosvásárhelyre. (Borsi-Kálmán 1999, 406.) 

A küldöttség további tagjai voltak még: Hajnik Károly (1806-1866) országos 

Mint a villám terjedt el a hír a városon, hogy Magyarországról 
küldöttség jött azon célból, hogy a székely népet harcra hívja fel. 

Egy szép tavaszi nap délutánjára meghívatott az egész város 
polgársága a Nagypiacra (most Széchenyi tér""). 

Tömve volt a tágas nagy piac, alig lehetett mozdulni valamely 
irányban. 

Igen rövid vártatás után megjelentek a küldöttek is, királyi táblai 
komerelisták, " a református főtanodai fiatalság és a városi fiatalság 
egy része által kísértetve, nemzeti zászlók erdeje közepette, a Rákóczi- 
induló hangjai mellett. 

A küldöttek komoly magatartással mentek fel a híres Bodor-kútra; 
köztük volt első sorban Berzenczey László és Urházy György is. 

Midőn mind felérkeztek a kút kanyarulatára, a vasrácsozat megé, 
egetrázólag és hosszasan megéljeneztük őket. A hatalmas éljenzés 
után mély és ünnepélyes csend következett. Azon komoly és ünnepé- 
lyes perceket nem feledem el soha. 

Berzenczey László volt az első, ki a nagy gyülekezethez szólt s a 
küldötteket bemutatta. Elmondta hatalmas szónoklattal, hogy azok 
mi célból jöttek a mi körünkbe. Elmondta a horvátok és a rácok 
igazságtalan fellázadását az anyanemzet ellen; azon nemzet ellen, 
amely őket minden jóban részesíti és védelmezi a külveszélyektől. 
Beszédét mindegyre harsány éljenzés szakította félbe. Beszélt aztán 
Lisznyai Kálmán is igen nagy hatással, s beszéltek még a küldöttség 
többi tagjai is, kiknek beszédeit folytonosan lelkes éljenzés követte. 
Urházy György a fenn bemutatott költeményét szavalta el, szűnni 
nem akaró éljenzések közt. 

Végül ismét Berzenczey László szólt a néphez. Elmondta az 
eshetőségeket; kikérdezte a népgyűlést, hogy hajlandó-e segítséget 
nyújtani a testvérországnak, ha a sors úgy kivájna? 


gyorsírási főnök, majd székelyföldi kormánybiztos és Gál Sándor (1817-1866) 
hadnagy, az Országos Nemzetőri Tanács segédtisztje. (Jakab 1880, 150. és Bona 
2000, 158.) 

7 Marosvásárhely főtere 1860-ban lett Széchenyi Istvánról elnevezve. 
(Szentgyörgyi 1912, 201.) 

78 Itt: bírósági hivatalnok. 

- Igen! Hajlandók vagyunk! - kiáltánk egetrázólag. — Éljen 
Magyarország! Éljen Kossuth Lajos! Éljen Batthyány Lajos!" Éljen 
az unió! Éljen a független magyar minisztérium! Éljen a szabadság! 
Éljen a sajtószabadság! 

— Ha ígéritek — folytatá Berzenczey László -, tartsátok fel három 
ujjaitokat s itt, az isten szabad ege alatt, az isten szent színe előtt 
esküdjetek meg, hogy fogadástokat meg fogjátok tartani. 

E felszólításra mintegy varázsütésre, valamennyi jobb kéz az ég 
felé emelkedett. 

Elmondtuk az esküt, amint Berzenczey László diktálta, akkora 
lelkesedéssel, hogy még Árpád és Attila ősapáink is megelégedetten 
mosolyoghattak le reánk a magasból. 

Ez eskü elmondásában a nevezetes az volt, hogy azt nem csak a 
meglett férfiak, de valamennyi iparos tanonc, sőt a nők nagyrésze 
s a kicsiny gyermekek is elmondták. 

A Bodor-kút" körül lefolyt népgyűlés után, mely este végződött 
be, nagy lakoma következett az , Aranykereszt" című vendéglőben. 


"9 Gróf németújvári Batthyány Lajos (1807. febr. 11. Pozsony—1849. okt. 6. Pest) 
1848. márc. 17-től okt. 2-ig az első független felelős magyar kormány minisz- 
terelnöke. 1849. január 8-án az osztrákok Pesten letartóztatták, majd október 
6-án kivégezték. 

50 A Bodor-kútra vonatkozólag, mely e század elején zenélt is, azt az indítvány 
tette volt egy buzgó zsurnaliszta ezelőtt egy nehány évvel, hogy azt le kellene 
bontani, miután a piacot csúfítja. Az én szerény nézetem szerint éppen 
ellenkezőleg: e kút rendben tartva s időnként renoválva, díszére van a maros- 
vásárhelyi nagypiacnak. De legyenek a nézetek bármily eltérők, azt a kutat meg- 
semmisíteni azért is kár lenne, mert az már történelmi nevezetességűvé vált. Sok 
nevezetes szónoklat hangzott onnan le, nem csak 1848-49-ben, de még az után 
is egészen a mostani időkig. Imreh Sándor f[jegyz.]. 

Marosvásárhely főterén 1810 körül épült kút a lakosság vízszükségletének 
fedezésére. Rövidesen Bodor Péter (1788-1849) zenélő szerkezetet épített a 
kútba, mely 1836-ig működött. Az egyre romosabb építményt 1911-ben le- 
bontották, helyére színház épült. (Szentgyörgyi 1912, 64-66.) 

KÉÜZSRÉT 
p.a. VAb geza 


A marosvásárhelyi Bodor-kút 
(Szentgyörgyi 1912) 

A következő május hóban átutaztam Kolozsvárra; nem ugyan 
vasúton vagy postakocsin, mert ilyen járműveknek akkoriban 
Marosvásárhely és Kolozsvár közt még csak híre sem volt, hanem 
ősi szokás szerint, tisztességesen gyalog, a Mezőségen keresztül. 


Kolozsvári események 


Mint fiatal betűszedő Kolozsvártt az ev. ref. tfőtanoda könyvnyom- 
dájában nyertem foglalkozást a Farkas utcában. E nyomdát akkor 
Tilts János"! könyvárus tartotta haszonbérben. A legelső mű, mely- 
nek szedésével megbízattam: Forradalmi mozgalmak című volt, írta 
Szilágyi Sándor."?? Még akkor a régi helyesírás szabályai uralkodtak 
a hazai nyomdászatnál. 

Nagy igyekezettel, teljes lelkesedéssel eltelten láttam munkám 
után. Azonban a marosvásárhelyi piacon elmondott esküt feledni 
nem tudtam. Egy belső sugallat folyton sarkalt annak beváltására. 

Később az , Ellenőr" című lap mellett működtem, melyet Kőváry 
László? szerkesztett, s főmunkatársa Dózsa Dániel" volt. Szilágyi 
Sándor 15 sokat dolgozott e lapba. 

Kolozsvártt éppen folyamatban volt akkor az erdélyi országgyűlés, 


81 Tiltis János 1842-től volt a kolozsvári református kollégium bérlője. 1849-ben 
nyomdászati és kiadói tevékenysége miatt várfogságot szenvedett. 

52 Forradalmi mozgalmak Bécs-Pest-Kolozsvárt 1848-ban. Kolozsvár, 1848. Tilts János 
kiadása. Szilágyi Sándor (1827. aug. 30. Kolozsvár—1899. jan. 12. Budapest) 
történész, szerkesztő. 

88 Újtordai Kőóváry László (1819. júl. 7. Torda-1907. szept. 25. Kolozsvár) jogász. 
1848 tavaszán megindította az Ellenőr című politikai lapot Kolozsvárott; június- 
ban az országos statisztikai hivatalban, majd a pénzügyminisztériumban volt 
titkár. 1849. március 15-én az erdélyi sereg históriagráfusának nevezték ki, s a zsibói 
fegyverletételig a sereg mellett maradt. Aktív szerepet játszott Kolozsvár fejlesz- 
tésében, például róla kapta nevét a vasúti dolgozók lakótelepe: Kőváry-telep. 
84 Makfalvi és uzapaniti Dózsa Dániel (1821. jan. 30. Makfalva-1889. szept. 25. 
Buzásbesenyő) ügyvéd, politikus, publicista. Már az 1840-es évek elején fellépett 
Magyarország és Erdély uniójáért, 1848. július és október között átvette a 

a Belmonostor utcai redoutban." Emlékem szerint éppen az unió 
felett folyt a nagy vita. Kolozsvár még díszesebben volt fellobogózva 
(nemzeti lobogókkal), mint Marosvásárhely. A tüntetések, nemzeti 
lobogós menetek napirenden voltak ott is, még nagyobb mértékben, 
mint Marosvásárhelytt. 

A kolozsvári 11-ik önkéntes zászlóalj" alakulni kezdett. A 15-ik 
Kossuth-huszárezred szervezése szempontjából a magyar kormány 
által kinevezett toborzók, vagyis verbunkosok június 2-ik felében 
megérkeztek Kolozsvárra. A színházban láttam meg őket. Isten 
veletek betűk, isten veled sajtó és nyomdászat — gondoltam magam- 
ban. Eskümet a haza irányában be kell váltanom. Én huszár leszek. 
Lovagolni már gyermekkoromban jól tudtam. 

Másnap már piros huszársapkával és karddal az oldalamon 
jelentem meg a nyomdában a műtársaktól búcsút venni. Voltak, 
akik rosszallták eljárásomat, mondván, hogy a hazának a nyomdászati 
téren is nagy szolgálatot tehettem volna; e téren kellett volna 
maradnom. Reájok sem hallgattam. A 15-ik Kossuth-huszárezred 2-ik 
századához álltam be, s eskümet már letettem volt Makray László"" 
derék századosunk előtt a Biazini-szálloda egyik vendégszobájában 
V. Ferdinánd magyar királyra és a magyar alkotmányra. 


Kőváry László által szerkesztett kolozsvári Ellenőr című folyóirat vezetését, mikor 
is a lap nem csak Erdélyben vált népszerűvé, de a pesti lapok is közölték vezér- 
cikkeit. Később belügyminisztériumi titkár lett. 1867-től Deák-párti képviselő. 

§5 Redout (francia): álarcosbál, táncterem, magyarul vigadó; eredeti jelentése: 
váracs, négyszögsánc. 

56 Egy 1848. június 8-án kelt nádori rendelet értelmében kezdték meg két hon- 
védzászlóalj szervezését Erdélyben. A 11. Kolozsváron, a 12. Marosvásárhelyen 
alakult meg. A 11. honvédzászlóalj a szabadságharc egyik legkiválóbb alakulata 
volt, a piski csatában tanúsított vitézségükért Bem tábornok megengedte nekik 
a vörös sapka viselését. (Barcy-Somogyi 1986, 92.) 

§7 Vízszentgyörgyi és felpestesi Makray László (1815. márc. 15. Széplak-1876. 
márc. 30. Felsőpestes) 1848 áprilisában a dési nemzetőrség századosa, augusz- 
tustól a Mátyás-huszárezred Désen alakuló 2. századának parancsnoka. 1849. ja- 
nuár 27-től őrnagy és osztályparancsnok ezredében. Kitüntették a katonai érdemjel 
3. osztályával. Június 6-tól alezredes, ezrede négy századának parancsnoka a nagy- 
szebeni hadosztálynál. Júliusban a Székelyföldön harcolt, majd Kolozsvár fedezé- 
sére küldték. 1866-1875 között országgyűlési képviselő. (Bona 2000, 492.) 

Gróf Bethlen Gergely (Czetz 1868) 

Nagy hazánkfia, Kossuth Lajos rendeletére ez ezred később 
Mátyás-huszár nevet vett fel. 

Századunk, a 2-ik század sorozási állomása Dés volt. Kolozsvár 
az első század sorozási helye volt, mely század szintén nagyban 
szervezkedett gróf Bethlen Gergely huszárszázados parancsnoksága 
alatt. Gróf Bethlen Gergely egyike volt akkoriban a leghíresebb 
lovaglóknak Erdélyben, aki kis, fekete szőrű arabs paripáján nem 
lovagolt, hanem repült. 

Felkerestem ugyanazon napon Dózsa Dániel urat is, az , Ellenőr" 
segédszerkesztőjét,? aki midőn megpillantott, nagyon megdicsérte 
és igen helyeselte eljárásomat. 

Felkértem a segédszerkesztő urat, bajtársaim megbízásából, hogy 
írjon számunkra egy huszár harci dalt, s hozzá dallamot is. 

-— Ezer örömmel - válaszolá egész lelkesedéssel a már akkor igen 
jeles tollú segédszerkesztő. 

S a költemény és dallama azon napon csakugyan elkészült, 
amelyet aztán egész lelkesedéssel énekeltünk, és igen gyakran, 
a szabadságharc folyama alatt. 

E költemény hat vagy hét versszakra terjed. Ide igtatom, emlékem 
alapján, az első két versszakot: 


, Kossuth-huszárok dala. 


Föl, fiúk, a paripára 

Föl a harcra, föl csatára! 

Veres csákónk tolla leng a szél után, 
Hajh de szívünk a hazáért helyt van ám! 


Szent az érzés, mely vezérel, 

Vívni bajjal és veszéllyel; 

Szent az érzés, szent a cél is, mely alatt: 
Élni, halni drága kedves gondolat." 


58 Jelenleg Királyi Kúriai bíró. Imreh Sándor [jegyz.]. 

Július hó közepe táján már öltönyt és pisztolyokat is kaptunk. Lovaink 
azonban még nem voltak. 

A gyakorlatokat: sorakozást, menetet, fordulatokat, kanyarulatokat, 
fejlődéseket, kardvágásokat stb. szorgalommal tanultuk. 

Augusztus 20-a táján századunk átment Désre teljes kiegészítte- 
tése végett. Megvallva az igazat, tulajdonképpen nem 15 kellett volna 
Désre átmennünk, mert a század már Kolozsvártt csaknem teljes 
létszámmal rendelkezett. Ez az átutazás tehát inkább formalitásból 
történt, miután dési lovas század volt a neve. 

A még hiányzó rész kiegészítése nagyon gyorsan, mondhatni, 
rohamosan történt meg, úgy annyira, hogy az utóbb jelentkezőket 
a gyalogsághoz utasította századosunk. 

Idegen hangzású névvel a századba senki fel nem vétetett. Aki 
ilyennel bírt, köteles volt nevét magyarosítani. A magyarosítás 
kurtán, furcsán ment végbe. Makray százados megkérdezte az illető- 
től, hogy milyen hangzású nevet kiván fölvenni? A válaszul mondott 
név bejegyeztetett a névsorba s azt megváltoztatni nem volt szabad. 
Így lett Schlüsslerből Tálosi és Rosenbaumból Rózsafái stb. 

Midőn századunk augusztus végén elérte a teljes létszámot, vissza- 
utaztunk Kolozsvárra, ahová amidőn megérkeztünk, nagyrészünk 
lovakat 15 kaptunk, úgy karabélyokat is. A lovakat azon sorrendben 
kaptuk, amint a beállásra jelentkeztünk. A vagyonosabb osztálybeli 
fiatalok saját lovaikkal jelentették be magukat, s így e szerint szep- 
tember hóban kevesen voltak a gyalogos huszárok. 

Most már lóháton folytak a gyakorlatok csaknem egész napon át, 
lelkesedéssel és teljes odaadással, úgy az első, mint a 2-ik századnál. 

Kötelességemnek tartom megemlíteni, hogy a két század, azaz 
lovas osztály (Divisio) parancsnoka gróf Mikes Kelemen" őrnagy volt. 

Ez idő tájban már kezdtek szállinkózni a vészhírek a mi kedves 


59 Gróf Mikes Kelemen (1820. dec. 3. Szék-1849. jan. 21. Nagyszeben) 1848. július 
végétől az akkor még Kossuth önkéntes csapat szervezője gr. Bethlen Gergellyel 
Kolozsváron. Augusztus 23-tól főszázados az 1. századnál, szeptembertől őrnagy 
az 1. osztálynál. November 1-jétől ezredes, a Mátyás-huszárezred parancsnoka. 
Bem erdélyi hadjáratában dandárparancsnok, Nagyszeben ostrománál hősi 
halált halt. (Bona 2000, 517-518.) 

román testvéreink garázdálkodásairól, pusztításairól az ország külön- 
böző vidékeiről, miután ők nem elégedtek meg azon nagyszerű 
kedvezménnyel, hogy teljesen szabadok, s velünk egyenjogúak lettek, 
ők nem kevesebbet, mint azt kívánták, hogy mi, ázsiai barbárok, 
hagyjuk el végképpen e hazát, s menjünk vissza ősi hazánkba, Ázsiába. 

Igénytelen nézetem szerint, nem hiszem, hogy a történet is képes 
lenne egy olyan hasonló esetet is felmutatni, mely szerint egy nép 
oly galádul visszaéljen azon kedvezménnyel, amelyben részesült, 
éppen azon nemzettel szemben, amely azt adta, mint az oláh nép. 
E visszaélésért azonban nem lehet az összes népet, csak a meggondo- 
latlan vezetőiket kárhoztatni. Pirulni fognak az utódok e rút 
háládatlanságért. Egy napon, szeptember első heteiben hírét 
vettük, hogy egy nagy csapat oláh felkelő vonul Drág, Páncélcseh 
s Csomafája felől Bonchida felé, Urbánhoz9 pazsuráért." Lóra 
pattantunk tehát azonnal, s Makray László századosunk vezénylete 
alatt elibök kerültünk Bonchidánál. Lefegyvereztük őket, a nagy 
hajukat levágattuk, a magyar alkotmányra megeskettettek, aztán 
haza lettek bocsátva, meghagyva nekik, hogy halálbüntetés éri őket, 
ha még ilyen lépésre vetemednek. Örvendtek, hogy más bajuk nem 
történt. Hajlongva távoztak. 

Visszamentünk Kolozsvárra. 

Rövid időn arról értesültünk ismét, hogy Kolozson egy szakasz 
József-huszár"?? tanyázik. Gyorsan ott termettünk ismét Makray 


90 Karl Urban lovag (1802-1877), osztrák táborszernagy, a 17. (2. oláh) határőr 
gyalogezred parancsnoka, ekkor alezredes. 1848. szeptember 14-én nyíltan fel- 
mondta az engedelmességet a magyar kormánynak és támogatta a román fel- 
kelést. Részt vett a magyar sereg elleni harcban. Bem elől többször kénytelen 
volt Bukovinába vonulni. 

91 Pazsura — kétfejű sas —, aki annak birtokában volt, teljes híve volt a kamaril- 
lának s harcolhatott a magyarok ellen. Imreh Sándor f[jegyz.]. 

A pajura a román mitológiában kisebb ragadozó madarat jelent; itt: kétfejű 
sasos pecséttel ellátott igazolvány. 

92 Az erdélyi toborzású cs. kir. 2. huszárezred ekkor már Ernő Ágost, Hannover 
királya lovassági tábornok nevét viselte (1847-—1852). Korábbi ezredtulajdonosa 
volt József nádor. A honvédsereg egyik legjobb huszárezrede volt, amely a III. had- 
testben küzdött. (Kedves 1992, 52. és Ságvári-Somogyi 1999, 100.) 

László parancsnoksága alatt. Ekkor már jól meg tudtuk ülni lovainkat 
s a huszáros gyakorlatokban is nagy előhaladást tettünk volt. 
Hatalmas oktató ám a hazaszeretet, a lelkesedés. 

Amint Kolozsra megérkeztünk délelőtt 10 óra tájban, Makray 
századosunk azonnal maga elé rendelte a József-huszárokat, s fel- 
szólította őket, hogy csatlakozzanak hozzánk, s V. Ferdinánd magyar 
királyra és az alkotmányra tegyék le az esküt! 

Valami idegen származású huszártiszt ellene akart mondani ez 
intézkedésnek. De nem hosszasan beszélhetett, mert Makray száza- 
dosunk méregbe jőve, s kardját a levegőben megforgatva, egész tűz- 
zel így szólt: 

- Nem könyörögni, hanem parancsolni jöttem! Aki nem engedel- 
meskedik, azonnal főbelövetem. 

E kijelentésnek aztán lett hatása, mert az a császári-királyi huszár- 
tiszt jónak látta előlünk eltávozni, a legénység pedig egész örömmel 
és lelkesedéssel csatlakozott hozzánk, tőképp miután ki lett előttük 
jelentve, hogy V. Ferdinánd magyar királyra s a magyar alkotmányra 
kell letenniök az esküt. Kolozsvártt lettek felesketve Mikes Kelemen 
gróf őrnagyunk jelenlétében. Beosztattak közénk s egész lelkesedéssel 
harcoltak velünk együtt mindvégig, a haza szent ügyéért. 

A rémhírek és a menekülők mind gyakrabban érkeztek Kolozsvárra 
az ország több részeiből. Híre jött egy napon, hogy Katonában 
(Mezőség) is nagyban fegyverkeznek a lázongók. A 11-ik önkéntes 
zászlóaljból egy pár század, és lovas osztályunk 1-ső százada gyorsan 
jelentek meg e helyen; a községet körülvették, a lázongókat szét- 
szórták s lefegyverezték. A fő cinkosokat, ti. a bujtogatókat bekísérték 
Kolozsvárra, s miután a törvényes vizsgálat bűnösségüket kiderítette, 
halálra ítéltettek (ketten voltak) s a szamosfalvi határon felakasztattak. 

Szeptember utolsó hetében egy napon, pont déli 12 órakor az 
egész kolozsvári magyar helyőrség fegyverre szólíttatott, ti. a 11-ik 
zászlóalj, az összes nemzetőrség és mi lovasok, de mi csak gyalog 
sorakoztunk. Nem tudta senki, de sőt még csak nem is gyanította, 
hogy mi fog történni. A tiszteket, ha kérdeztük, csak barátságos 
mosollyal válaszoltak. 

Midőn teljesen rendben voltunk, felsőbb parancs folytán, szépen, 
katonás sorrendben kivonultunk a nagy kaszárnya felé. 

Az úgynevezett Topler-fogadó és Külső-Magyar utca közt volt 
akkoriban egy lovas kaszárnya; egy század svalizsér"? tanyázott ott. 
Ezt a lovas kaszárnyát gyalogságunk körülvette. A svalizsérok künn 
az udvaron üldögéltek szanaszét, s éppen étkeztek, ki-ki a maga 
pléhedényéből, egész nyugalommal. Semmi rosszat sem gyanítottak. 

Amidőn a laktanya körül volt véve, gróf Mikes Kelemen őrnagyunk 
így szolt hozzánk felemelt fővel, parancsolólag: 

— Bajtársak! Menjetek be az istállóba, s a lovakat, lószerszámokkal 
együtt vezessétek ki, úgy a kardokat és lőfegyvereket is mind 
vegyétek el a svalizséroktól, akik közül ha valaki ellenkezni merész- 
kednék, azonnal főbelövetem! 

Nem telt bele egy negyedóra, s már birtokában voltunk minden- 
nek s egész nyugalommal távoztunk. Nem ellenkezett senki. 

A lovatlan búslakodó svalizsérok egy nehány hétig Szamosfalván 
tanyáztak, aztán kivonultak az országból — tudomásom szerint — 
Galíciába." 


Egy izgalmas nap Kolozsvártt 
1848-ban 


Azon izgalmas esemény, melyről ez igénytelen soraim szólnak, 
Kolozsvártt történt 1848. szeptember hó utolsó napjaiban. 

A Középkapu, jobban mondva: vártorony, akkoriban még fennállt 
teljes épségben, melyben toronyóra is volt. Az óra körszámait egy 
hatalmas nagy, aranyos kéz mutatta a piac felöli oldalon. E torony 


95 A cs. kir. 3. Ferdinand Maximilian könnyűlovasezred egy százada. 
Chevau-légers: francia szó, a magyarba a svalizsér alakban került át, a 
könnyűlovasság egyik fajtája. Az Osztrák Birodalomban a nem magyar tarto- 
mányokból állították ki ezeket ezredeket, a XVIII. század második felében, már 
meglévő egyéb lovasezredek felhasználásával. 
94 Galícia az Osztrák Birodalom tartománya a Kárpátoktól északra, Lengyel- 
ország felosztása után, 1772-1919 között. Valójában az egész ezred Bukovinába 
vonult, ahol August Wardener cs. kir. tábornok dandárához csatlakozott. 

városi őrséggel is el volt látva; az őrségnek lát- és hangcsövek (tubus) 
álltak rendelkezésére. Távcsővel azért láttattak el, hogy nappal a 
távoli vidékeket, hegységeket vizsgálhassák, ha talán ellenséges 
lázongók közelednének (akkor már nagy csoportokban jártak a 
lázongók több vidéken). Hangcsővel (tubus) azért, hogy az által, ha 
a szükség úgy kívánja, a helyőrséget gyorsan fegyverre szólíthassák, 
azaz, hogy jelezhessék a veszélyt. 

Izgalmas napokat éltünk akkor nagyon. A hajmeresztő rémhírek 
egymást érték az ország különböző részeiből. Az erdélyi magyarság 
vagyonosabb része már akkor Kolozsvártt keresett menedéket, 
a más része pedig a Székelyföldre menekült. 

A dicső emlékű 11-ik önkéntes zászlóalj azon idő tájban már 
teljesen felfegyverkezve, s az akkori körülmények szerint jól be- 
gyakorolva, a nagy kaszárnyában tanyázott. A városi polgárság 
szintén fegyverben állt; egy része mint gyalog nemzetőrség, talán 
még az I. Napoleon korszakában elhasznált rossz kovás fegyverekkel 
ellátva, egy része pedig mint vadász, saját egy- és kétcsövű vadász- 
fegyvereikkel, a harmadik rész pedig mint lovas nemzetőrség, de 
igen jól felszerelve és fegyverezve, saját lovaikkal. Ez utóbbi lovas 
csapat a Kolozsvári vagyonosabb osztályból alakult. Mi, a Kossuthb-, 
később Mátyás-huszár 15-ik ezredének 1-ső divisiója vagyis 1-ső és 
2-ik századnak nagy része fegyverekkel és lovakkal — mint egy elébbi 
cikkemben is említém -— szintén el voltunk látva, nagyon kevesen 
voltak tehát, akik még lovat nem kaptak. 

Hat ágyúnk akkortájban érkezett Magyarországról, melyeket 
egetrázó éljenzéssel és lelkesedéssel fogadtunk, de azok még nem 
voltak felszerelve, tehát használni sem lehetett. 

És most, midőn a városi fegyveres őrségről röviden megemlékez- 
tem, elmondom azon felette izgalmas eseményt, mely Kolozsvártt 
1848. szeptember utolsó napjaiban történt. 

Tehát azon napok egyikén, délután 1 óra tájban az említett 
Középkapu toronyőrsége egy lándzsákkal felfegyverzett ellenséges 
csapatot pillantott meg Pata" felől a város felé közeledni. Neki- 


95 Kolozspata. 

irányozták ez ellenséges csapatnak a nagy távcsőt, s azon rendre 
mindnyájan keresztülnéztek, mert a toronyőrség három tagból állt, 
s a közeledő csapatot mindhárman ellenségnek nézték. 

— Úgy van - szólt az egyik őr -, tisztán látom, hogy azok lándzsás 
felkelők. 

— Mi 15 annak néztük őket, komám - válaszolt a másik őr. — Csak 
a vak nem nézné azokat felkelőknek! Már pedig mi csak nem 
vagyunk vakok ám. 

E tiszta megállapodás és meggyőződés után az egyik őr meg- 
ragadja a tubust, azt a nagypiacnak irányozza, s elkezd azon egész 
erővel kiáltozni, hogy: 

— Fegyverre! Fegyverre, polgárok! Mert egy nagy csapat felkelő 
ellenség közeledik Pata felől! Fegyverre! 

Na hiszen, nem is kellett ennél több. 

Megkondultak azonnal Kolozsvár összes tornyaiban a vész- 
harangok, s megperdültek az utcákon fel- s le a lármadobok. A lovas 
trombitások pedig vágtatva nyargalták be a város utcáit s hívták 
fegyverre a helyőrséget. 

Volt lárma, zaj, lótás-futás és felfordultság Kolozsvár városában, 
s alig egy nehány perc alatt az egész piac keresztül kasul futkosó 
gyalog- és lovas nemzetőrökkel telt meg, sorakozván gyorsan 
zászlóik alatt. 

Egy nehány nemzetőr a piac felé sietvén, ily párbeszédet folytatott: 

— Lesz itt ma vérontás, komám -— szólt az egyik nemzetőr, igen 
komoly arccal. 

- De igen ám - felelt a másik. — Patakkal fog folyni a vér. Én a 
családomat a házam padlásán rejtettem el. 

- Én meg a pincében - válaszolt az elébbi. — Tudja isten, látjuk-e 
még őket? 

Én és Koós Ferenc" bajtársam — jelenleg királyi tanfelügyelő — 
a Középkapun kívül balra, egy vendéglőben voltunk beszállásolva. 


96 Koós Ferenc (1828. okt. Magyarrégen-1905. nov. 24. Brassó) volt Mátyás-hu- 
szár, királyi tanácsos és tanfelügyelő. Tanulmányait befejezve a bukaresti refor- 
mátus közösség papja volt 1855-1869 között. Miután visszatért Erdélybe, tan- 
felügyelő lett és sokat tett az ottani közoktatásért. 

A riadó percében nem voltunk hon, gyorsan siettünk tehát haza 
nyergelni s lóra ülni. Nyergelésünket azonban nem csekély mérvben 
zavarta meg a szállásunk előtt elhaladó két 11-ik zászlóaljbeli dobos, 
pergetvén dobjaikat akkora tűzzel, miszerint mi azt hittük, hogy a 
lándzsák hegyei már nyomulnak is be istállónk ajtaján. Sietve kap- 
kodtunk pokróc, nyereg, lekötő, s kantár után. Egyszerre akartunk 
volna mindent feldobni lovainkra. Na de mégis felnyergeltünk 
tisztességesen, mielőtt az ellenség berohant volna a városba; lóra 
ültünk s megjelentünk a gyűlhelyünken, mely a Középkapun belól, 
éppen a lármás tubus alatt volt. Tisztjeink már csaknem mind jelen 
voltak a gyűlhelyen, közbajtársaink közül azonban alig egy nehányan, 
s ezek közt ott volt Gyomokay bajtársunk is (keresztnevére nem 
emlékszem), lova még nem lévén, tehát gyalog. 

Gyomokay bajtársunkról megjegyzem, hogy ő művészetére nézve 
színész, s hatalmas athleta-termetű ember volt, aki — megszólásképp 
ne legyen mondva - szeretett igen gyakran megjelenni olyan helye- 
ken, ahol nem a toronybeli harangokat, hanem a kupás és félkupás 
üvegeket szokás kongatni. Ez alkalommal is olyan helyről jöhetett 
ki Gyomokay bajtárs, mert az orcája nagyon rózsaszínű volt, s felette 
nagy vitézséget tanúsított ott bent a város falai közt, mivel kardját 
kivonván s azzal elkezdett hősies bátorsággal vagdalni, szúrni min- 
den felé — természetesen, csak a levegőben -; s e csapásokból az 
utcakövezetnek jutott ki nagyon a része, mert Gyomokay azt úgy 
s akkora erővel vagdalta, hogy abból sűrű szikrák pattogtak ki, s 
folyton kiáltotta (hatalmas bariton hangja volt): Fegyverre! Fegyverre! 

Az ablakok és álltányok már tömve voltak mindenfelé siránkozó, 
sikoltozó nőkkel s gyermekekkel. Gyomokay bajtárs ezeket még 
jobban elrémítette. 

Reákiáltottak aztán tiszteink, hogy hallgasson s ne rémítse a 
népet oly feltűnően, hiszen úgy lehet, nem is igaz a támadás, puszta 
lárma lehet az egész. 

— Hogy hallgatnék, uraimr! Dehogy hallgatok — kiáltott dörgő 
hangon Gyomokay bajtárs. — Most, midőn bérces hazánk büszkeségét, 
Kolozsvár városát s annak lelkes magyar lakosságát készül meg- 
támadni az éretlen vad tömeg! Most hallgassak?" Dehogy hallgatok! 
Most az ideje, hogy bosszút álljunk! Ne féljünk, hölgyeim, míg 

karjainkat bírjuk — kiáltott az álltányok- és ablakokból kinéző, nagyon 
remegő úri nőkhez -, mert megvédjük mi nagysádtokat vagy mind 
meghalunk! Fegyverre! Fegyverre! Akinek bátorsága van fegyverre! 

Mi természetesebb, minthogy e nagy lármára a szépnem és gyer- 
mekek még jobban megrémültek. 

Gróf Mikes Kelemen őrnagy parancsára aztán Gyomokay vitéz 
bajtársunk elkísértetett s dutyiba záratott, hogy a hősies bátorságot 
pihenje ki. 

A toronyőrség azonban még folyton hívta fegyverre a polgársá- 
got tubusával, a harangok pedig rémesen kongtak. 

Végre az egész helyőrség teljesen rendben és fegyverben állt. 
A gyalog- és lovas nemzetőrök a Nagypiacon, a 11-ik önkéntes 
zászlóalj a Nagykaszárnya előtti téren, mi, a Mátyás-huszárok 2-ik 
százada a Középkapunál, éppen a tubus alatt, az 1-ső század a Szén 
utca szögletén a gróf Rhédey-palota előtt. 

Megkezdődött tehát a város védművelete. A gyalog nemzetőrség 
feladata volt a Kültorda utcában, a temető felső részén, a Házsungár- 
ban" s a Felsőszén utcában helyezkedni el élesre töltött fegyverekkel. 
A lovas nemzetőrségből egy-egy erős őrjárat Monostor," a Hója," 
Kajántó és Fejérd felé lett kirendelve. 

A 11-ik önkéntes zászlóalj és a mi feladatunk volt a közeledő 
ellenséggel szembeszállni, s a nyílt csatát elfogadni. Éljenzéssel 
fogadtuk a parancsot, s vezényszóra azonnal megtöltöttük piszto- 
lyaink- és karabélyainkat. Úgy a 11-ik önkéntes zászlóalj is töltött. 
És ez intézkedés nagyon helyén volt, midőn Kolozsvár városát 
akkora veszély fenyegette. 

Hogy ki volt akkor Kolozsvártt a főparancsnok, azaz vezér? 
Megvallom, nem emlékszem, valótlanságot állítani nem akarok. 
Úgylehet Mikes Kelemen gróf őrnagyunk és a nemzetőrségi főbb 
tisztek vezették, egyetértve, a védműveleti intézkedéseket. 

Midőn azonban a közeledő ellenséggel szembeszálltunk volna, 
jónak látta a főparancsnokság egy erős lovas őrjáratot küldeni 


97 Házsongárd, dombsor Kolozsvártól dél-délnyugatra. 
98 Kolozsmonostor. 
99 Szőlő Kolozsvártól nyugatra, a Szamos bal partján. 

ki azon irányban, amerről az ellenség közeledése jeleztetett, meg- 
figyelni, ha vajon sokan jönnek-e, s miképpen vannak fegyverezve. 

E csapat gyorsan alakult meg városi fiatal nemzetőrök- és vidéki 
mágnás fiatalságból, egy nemzetőrtiszt parancsnoksága alatt. 

Mellettünk távoztak a Középkapun, a csapatvezető tiszt azonban 
egy pár percig megállt a várkapunál s a toronyőrségtől megkérdezte, 
hogy az ellenség most is még mind azon irányban van-e, s ha vajon 
nem akarják-e más kerülő utakon megtámadni a várost? 

— Pata irányában vannak még folyton - kiáltott le az egyik 
toronyőr. — Két vezér jön előttük, amint homályosan kivehetjük. 
(A földet gyenge őszies köd borította.) 

A kémszemle-csapat aztán gyors léptekkel haladt el a nagy kaszárnya 
mellett, s a Patai utcán ki a mezőre. Midőn a mezőre kiértek, bár 
— mint fennebb említém - a földet gyenge köd borította, az ellenséget 
ők is megpillantották azonnal a távolban, mely óvatosan, lassú 
léptekkel közeledett a város felé. A köd nagy hátrányukra volt, mert 
nem tudták tisztán meghatározni, hogy az ellenség mekkora erővel 
készül a támadásra, s miképpen vannak fegyverezve. 

Lovas csapatunk bátran vágtatott előre, az ellenséget folyton 
szem előtt tartva. Később aztán meg-megálltak, s ismét előbbre 
haladtak. Így szokás ez háborús időben. Feladatuknak meg akartak 
pontosan felelni. Végre csatárláncba oszlottak s lőfegyvereiket 
készen tartva, valamivel lassúbb léptekkel nyomultak előre. Feltűnt 
azonban nekik nagyon, hogy az ellenség nem akar teljességgel 
zavarba jőni az ők közeledésükre. 

— Kísértsünk meg egy kis formális rohamot - szólt az őrjárat egyik 
tagja —, ha tüzelnek, megállunk s visszatüzelünk. 

Az indítvány általános helyesléssel fogadtatott, s a vezető tiszt 
vezényszavára a csapat előre vágtatott, s csak akkor állt meg, amidőn 
az ellenséget jól megközelítette. 

Ekkor a csapat egyik tagja jóízűen nevetve tekintett a legközelebb 
álló társára, de amaz már szintén s talán jobban nevetett, mint ő. 

— MI felett nevetsz bajtárs? — kérdé őt az elébbi lovas. 

— Ami felett te — válaszolt amaz. 

S végre az egész őrjárat csapatnak minden egyes tagja a fuldok- 
lásig nevetett. 

De hogy is ne nevettek volna, midőn azon világos tapasztalatra 
jutottak, hogy az a közeledő nagy ellenséges hadsereg nem volt 
más, mint egy jámbor nyugalommal legelésző tehéncsorda, hegyes 
lándzsáikkal — akarom mondani: szarvaikkal —, mely ellenséges had- 
seregnek a vezérei, ti. a pásztorok, botjaikra támaszkodva, s jóízűen 
pepázva, bámulták a közeledő lovas csapatot. 

— Tekintetes vitéz urak — szólt az egyik pásztor nagy alázatossággal. — 
Megkövetem széppen, s ha meg nem sérteném, kérem mondják 
meg, hol van a városban az égés? Mert rég halljuk a harangok félre- 
verését, de füstöt nem látunk sehol. 

-— Na, e kérdésre mit válaszoljunk — szólt alig hallhatóan a csapat 
egyik tagja, száját zsebkendővel takarván el, hogy hahotára ne 
fakadjon. 

— Válaszolok én -— szólt a tiszt parancsnok -, ki szintén nehezen 
tudta visszatartani a nevetést. 

— Az égés — szólt a pásztorok felé fordulva — egy pincében kelet- 
kezett. Nagyobb volt a zaj, lárma, mint az égés. Hát atyafiak, lándzsák- 
kal felfegyverzett ellenséget ma errefelé nem láttak-é? — kérdé tovább. 

- Nem mi, uram, egy lelket sem - válaszolának a pásztorok. 

A lovas csapat aztán elvágtatott minden irányban, s az egész 
vidéket megvizsgálta, de az ellenségnek még csak nyomát sem 
fedezhette fel. 

— Vissza a városba! — vezényelt a tiszt parancsnok. Visszajövet 
elvágtattak a Békás!" nevű szőlőn felül, Felek felé, de ellenséget 
arrafelé sem láttak, hanem igen számtalan libacsapatokat. 

Tordáról jövő ismerős utasoktól is kérdezősködtek, de ellenséget 
azok sem láttak sehol. 

Vágtatva jöttek tehát be a városba s jelentették a parancsnokságnak 
az észlelt tapasztalatokat. 

A hír gyors szárnyakon terjedt szét a városon, s ha valaha nevetés 
ragadós volt, ez alkalommal csakugyan az volt. 

Mi még folyton gyülhelyünkön álltunk katonás rendben, kivont 
kardokkal a lármás tubus alatt. 


100 Kisebb hegyek Kolozsvártól délre. 

Az egész helyőrség s e szerint mi is szétoszlottunk azonnal. 

(Hogy a város végein erős őrség volt felállítva, s az őrjáratok éjjel 
folyton jártak a városban, sőt a városon kívül is, alig kell mondanom.) 

Ez alkalommal megnépesültek a vendéglők. A nagyobb vendég- 
lőkben működésbe jöttek a Salamon János"! és Pongrácz Józsi 
hatalmas nyirettyűi, "7 volt jókedv, volt nevetés másnap világos 
virradatig, s áldották mindenfelé a toronyőrséget az ő látcsövével 
és tubusával. 


Fel-felhangzott a dal is: 


, Igyunk, igyunk barátaim! 
Rövid az élet, 
Orök a sír!" 


Továbbá: 


, Hajtogassuk a kancsókat!" stb. 


Megjegyzem most, 39 év után is, hogy ha akkor csakugyan olyan 
ellenséges lándzsás sereg kísérlett volna támadást Kolozsvár ellen, 
mint amilyen a tubussal jeleztetett, oda bizon a lábát be nem tette 
volna. Gyomokay bajtársnak e tekintetben tiszta igaza volt, midőn 
azt kiáltotta, hogy: , Ne féljenek hölgyeim!" 

Hogy a toronyőrség miképp tekinthette még látcsővel is lándzsás 
felkelőknek a jámbor tehéncsordát, ez felette nagy hiba volt, s hozzá 
még az egész helyőrséget fellármázták. Ebéd után lévén az idő, úgy- 


101 Salamon János (1824. Kolozsvár—1899. Kolozsvár) neves prímás, a szabadság- 
harc alatt Bem seregében zenélt társulatával. (Leszler 1986, 310.) 

102 Nyirettyű: lószőrből készült vonóeszköz, mellyel a hegedűféléket szólaltat- 
ják meg. 

103 Hajtogassuk a kancsókat, / Feltaláljuk benn a jókat!" (Imreh 1882, 7.) 

lehet a kancsók fenekét ők is megvizsgálták, de másfelől mentségökre 
szolgált az a körülmény is, hogy a földet gyenge köd borította. 

Ez eseményre, hiszem, sokan fognak visszaemlékezni még ma is 
Kolozsvár öregebb polgárai közül. 


Ne feledkezzünk meg Gyomokay bajtársunkról sem, mert e nevezetes 
és izgalmas napnak ő is egyik hőse volt. Tehát elmondjuk, hogy 
a dutyiból kijózanodva kiszabadult, s egy nehány nap múlva kapott 
ő is lovat, de annak, nagy termete miatt, hasznát nem vehette. Több 
fontos okoknál fogva tehát áthelyeztetett a gyalogsághoz, hol rövid 
időn őrmester lett, s még előbbre is haladhatott volna, ha a kupás 
üvegek iránti határtalan vonzalmát le tudta volna küzdeni. 


Szomorú események 1848 őszén Erdélyben 


Mint már fennebb is említém, 1848 őszén szívdermesztő rémhírek 
kezdtek terjedni bérces hazánkban, Erdélyben. Vész- és jajkiáltás 
hangzott az ország egyik szélétől a másikig. 

Ha a Kolozsvár mellett magasló Felek-hegyről éjjelenként szét- 
tekintettünk, a felhőket megvilágító tűzoszlopokat láthattunk minden- 
felé. Magyar honfitársaink, testvéreink hajlékait, gazdasági épületeit 
s fáradtsággal beszerzett takarmányait hamvasztotta a pusztító elem; 
azoknak a rőte fénye festette pirosra az ég boltozatát minden irányban. 
Egész városok, falvak pusztultak el, melyeknek rom maradványai 
még ma, 39 év után 15 láthatók sok helyen. Ezt a pusztítást az oláhok 
vitték véghez hálaérzetből, amiért a magyar törvényhozás fel- 
szabadította őket; azért, mert a magyar nemzet mint testvéreket 
kívánta őket keblére szorítani. Megosztotta velök alkotmányát. 

Magyar testvéreink idegenek voltak e kis hazában. Két főbb 
menekülőhelyök volt, mint fennebb is említém: Székelyföld és 
Kolozsvár. Egy nagyobb és kisebb sziget a hánykódó tenger közepette. 
E helyekre menekültek azok, akik menekülhettek. Kolozsvár annyira 

tömve volt az oda menekültekkel, tőképp szeptember közepe után, 
hogy alig lehetett már ott szállást kapni. 

Mi, lovasok nem egyszer vonultunk ki Kolozsvárról honfitársaink 
megvédése s a lázongók megfenyítése végett. Egész serege a 
menekülőknek csatlakozott ily alkalmakkor hozzánk. Kifáradt nők, 
meggörnyedt, öreg apák jöttek előnkbe könnyes szemekkel. A nők 
keblökre szorították csecsemőjüket; mellettök pedig több apró kis 
gyermek vánszorgott mezítláb, kifáradva, kiéhezve. 

Volt nálunk mindig egy kevés elemózsia, kenyér, szalonna, bor, 
pálinka stb. Kiosztottuk ezt közöttük azonnal, s aztán utasítottuk, 
hogy merre menjenek. 

Egy alkalommal őrjáratot teljesítve vonultunk vissza Kolozsvárra. 
Ez alkalommal a menekülők kisdedeit mind elhelyeztük magunk 
mellett a nyeregben. Sokan el is aludtak karjaink közt. Az 15 meg- 
történt, hogy egy-egy bajtársunk leszállt a lováról, s egy aggot ültetett 
arra fel, ő maga pedig pipára gyújtva sétált a csapat mellett. 

Midőn a város végére értünk, letettük a kis lovagtársakat; átadtuk 
őket szülőiknek, akik nem bírtak eléggé hálálkodni szívességünkért. 

Elszállásolás után többen elmentünk Nemessányihoz!" vacsorálni; 
igen jó vacsorát és bort lehetett ott kapni s jutányosan. 

Borozgatás közben poharainkat összekoccintva, énekelni kezd- 
tünk. A harci dalok kihallszottak az utcára, s azokra reá is ismertek 
gróf Mikes Kelemen őrnagy, gróf Bethlen Gergely és Makray László 
századosok, akik több tiszt kíséretében be is jöttek a vendéglőbe, 
s maguk is jóízűn vacsoráltak és boroztak köztünk. Nekünk folyton 
énekelnünk kellett. Később a vendéglősnek valamit súgva, távoztak. 

— Csak egyenek, igyanak s mulassanak tovább - szólt a vendéglős. 

— Amennyire a zsebünk ereje engedi, ettünk s ittunk — válaszo- 
lánk -, s az elég is volt. 

- Na, de még ezt a nehány kupa bort, ezt a jó hideg sültet, 
ezt a tésztát, ezt a sajtot s gyümölcsöt fogyasszák még el - szólt 
a vendéglős -, nem fognak ezek megártani. Aztán az áráért ne 
aggódjanak; ha most meg nem fizethetik; megfizetik majd máskor. 


104 Valószínűleg Nemessányi András (1803-1873. okt. 8. Kolozsvár) (GYJ) 

- Na, még ezeknek az ára ki fog telni valahogy a zsebeinkből — 
szóltunk egymásra tekintve -, s elfogyasztottuk jókedvvel a felhozott 
étkeket és bort. 

Amidőn aztán fizetésre került sor, a vendéglős így szólt hozzánk: 

- Nem tartoznak semmivel; ki van minden fizetve. Magamat 
ajánlom. Jó éjszakát kívánok. 

Ilyen válaszfalak léteztek akkor a tisztek és közharcosok közt. 


Nagyenyed város szomorú sorsának kezdete 
1848. november havában 


Szomorú volt Nagyenyedre nézve 1848. november hava. Még ma 
is elszorul keblem, midőn azon zivataros eseményekre visszagondolok. 

Lovas századunk (a 2-ik század) odarendeltetett volt Kolozsvárról 
november első napjaiban, "" hogy e derék magyar város lakosságát 
megvédelmezzük a tűzzel, vassal pusztító oláh lázongóktól. Már 
akkor egy nagy felkelő lázongó csapat Tövisen tanyázott egy tribun 
vezérlete alatt. 

Nagy ünnepélyességgel és zeneszóval fogadtattunk a nagyenyedi 
polgárok által, midőn oda megérkeztünk, s a szívességnek, vendég- 
szeretetnek minden jeleivel elhalmoztattunk. Egy század marosszéki 
gyalog nemzetőr már ott volt. Megelőztek minket. 

A lelkesedés, nagy öröm kevés ideig, alig egy pár napig tartott csak. 

November 7-én futár érkezett Kolozsvárról Nagyenyedre, hogy 
siessünk azonnal oda vissza, miután Urbán a naszódi császári-királyi 
határőrezreddel, " egy csapat lovassággal s nehány ágyúval Kolozsvár 
városát megtámadni készül. Már akkor Désen volt. 

Borzasztó rémület és ijedelem szállta meg az enyedi polgárságot 
e kedvetlen hírre. Nők kibontott hajjal sikoltozva futottak az utcá- 
kon mindenfelé, a gyermekek sírtak, jajgattak. 


105 A Mátyás-huszárok november 5-én a kolozsvári 3 fontos gyalogüteg 2 ágyú- 
jával együtt vonultak be Nagyenyedre. (Iímár Károly: A kolozsvári 3 fontos 
ágyúüteg története 1848—-49-ben. In: TL 1892. júl. 1.) 

Mi a piacon álltunk sorakozva. 

Odajöttek hozzánk öreg férfiak, nők s összetett kezekkel kértek, 
rimánkodtak, hogy ne hagyjuk el a várost, ne engedjük őket mar- 
talékul esni a szívtelen felkelőknek. 

Keblünk vérzett a kétségbeesés, sírás, jajgatás hallatára, de mit 
tehettünk, mit segíthettünk e szomorú helyzeten? Semmit. A katoná- 
nak a vezényszó parancsol. 

November 8-án indultunk ki Nagyenyedről vissza Kolozsvárra. 
Még a piacon voltunk, midőn a reformátusok templomtornyára a 
fekete-sárga!" zászló kitűzetett. 

Kiáltottunk, hogy bár csak addig vegyék le a zászlót, míg a várost 
elhagyjuk. 

— Maradjatok itt, s azonnal levesszük — kiáltának a nagyenyedi 
polgárok. — Máskülönben nem! 

Elindultunk aztán. Sokan jöttek velünk az enyedi polgárok közül, 
a tehetősebbek szekeren; a szegényebb sorsúak gyalog, hátukra 
véve legszükségesebb öltönyeiket, kisdedeiket keblükre szorítva. 

Mi ez alkalommal is készséggel nyújtottunk segélyt szerencsétlen 
földönfutó honfitársainknak; kisdedeiket csaknem mind elhelyeztük 
magunk körül nyergeinkben. 


A szamosújvári csata, 
ha azt csatának szabad nevezni 


Tehát Urbán hadseregével Szamosújvárra érkezett. 
Mi november 13-án (1848) indultunk Urbán elibe, Baldácsi!"95 
császári-királyi ezredes vezérlete alatt igen szép számmal. E had- 


106 Határőrkerület, a vidék német lakosságát elköltöztetve s helyükre románokat 
telepítve Naszód-vidéke 1763-tól a 17. (2. oláh) határőr gyalogezred kerülete 
volt, Naszód központtal. 

107 Sárga alapon fekete kétfejű császári sas, a Habsburg-család címere. 

108 Helyesen: báró Baldacci Manó (Emánuel) (1807. okt. 3. Kolozsvár—1852. 
Olmütz), 1848 márciusától ezredes és az 51. Károly Ferdinánd gyalogezred 

testben — emlékem szerint — a következő csapatok voltak beosztva: 
1) a 11-ik önkéntes zászlóalj; 2) a kolozsvári gyalog- és lovas nemzet- 
őrség nagy része; 3) mi, a Mátyás-huszárok (akkor még Kossuth- 
huszár) 1-ső és 2-ik százada; 4) egy század marosszéki székely 
nemzetőr; 5) hat jól felszerelt ágyú; s 6) a lándzsákkal felfegyverzett 
Bihar megyei nemzetőrök. Körülbelül 4-5000-en lehettünk. 

E hadsereghez volt csatlakozandó a kolozsi nemzetőrség is, mely 
csapat minket folyton szemmel tartva haladt jobbról a hegyeken 
Szamosújvár felé, zászlóit magasan lobogtatva. 

A cél — mint akkor hallottam - az volt, hogy az Urbán hadseregét 
kerítsük be Szamosújvárnál s fogjuk el. Hát ez bizon szépen volt 
kigondolva. 

Pihenőt sem tartva, délután 2 óra tájban érkeztünk meg Szamos- 
újvár alá, nem csekély mértékben kifáradva, s azonnal csatarendbe 
állíttattunk a Szamos bal partján, egy réten. 

Baldácsi vezérünk három ágyúlövést"" tétetett vaktöltéssel. Szamos- 
újvár azonban csendes maradt; onnan ellenséget kijőni nem láttunk. 

A 11-ik önkéntes zászlóaljnak egy része aztán felvonult Szamos- 
újvárral átellenben, balra a hegyekre; s ott reá is bukkant azonnal 
az Urbán hadseregére, az ellen a harcot egy erős csatárlánccal meg 
15 kezdte; melyet amaz nemcsak gyalogsági tüzeléssel, hanem heves 
ágyúzással is fogadott. Az Urbán ágyúi nem vak töltéssel, hanem 
süvöltő golyókkal voltak megtöltve. Amint az Urbán ágyúi meg- 
szólaltak, nemzetőrségünk sorai megbomlottak - s bár oda egy 
ágyúgolyó sem csapott le —, a marosszéki nemzetőrök kivételével 


parancsnoka. Május 15-től az Országos Nemzetőri Haditanács elnöke Pesten. 
Október 27-től tábornok, és a Kolozsvár központtal alakuló erdélyi honvédsereg 
parancsnoka. A város feladása miatt letartóztatták. Januárban a császári 
csapatok kezébe került, rangjától megfosztották és 2 évi várfogságra ítélték. 
(Bona 2000, 144-145.) 

109 Hát ugyan mire való volt ez? Talán bizon azért, hogy figyelmeztesse az 
ellenség vezérét, hogy: , No komám, megérkeztem! Légy készen! Süsd el had- 
seregemre egy párszor ágyúidat, mert én a retirádát azonnal megfúvatom." 
Imreh Sándor fjegyz.]. 

visszavonultak s meg sem álltak Kolozsvárig. Családapák voltak 
mind; a családapa nem nyílt harcba való; ez régi tapasztalat. 

Mi, a rendes csapatok, helyt álltunk, s tüzéreink lemozdonyoztak, 
de azok egyetlen lövést sem tettek, mivel az ellenséget egy hegy 
választotta el tőlünk balra. 

Tiszteink kérték Baldácsi vezért, hogy engedje az ágyúkat a mi 
fedezetünk alatt előbbre haladni s az ellenségre tüzelni. 

- Nem engedem - volt a vezér rövid és hideg válasza. 

A másik percben Makray László századosunk jött vágtatva s kérte 
a vezért ott előttünk, engedjen három ágyút rendelkezésére, hogy 
azokat balra a hegyre felvontassa (megmutatta a pontokat is, hová); 
biztosította Baldácsi vezért, miszerint onnan az ellenséget egy 
nehány perc alatt állásából le fogja szorítni. 

- Nem engedek át egy ágyút sem - szólt ismét Baldácsi, hidegen. 

A vitéz vezér aztán meghátrálást parancsolt. Tiszteink meg- 
botránkoztak ez intézkedésen. Igen, mert a nemzetőrség (a biha- 
riak 15) bár eltávozott, mindazonáltal maradtunk annyian, hogy az 
Urbán hadseregével szembeszállhassunk, akinek csak három ágyúja, 
némelyek szerint 2, nekünk pedig hat volt. 

Nem volt mit tenni, engedelmeskedni kellett. 

Válaszútra vonultunk vissza estére, s ott meg is háltunk. Borongós, 
szomorú őszi nap volt, éppen mint a mi kedélyhangulatunk. 

Másnap, november 14-én bevonultunk Kolozsvárra, búsan, le- 
hangolva. A Szappan utcában volt Makray századosunk szállása; az 
előtt sorakoztunk arcvonalban, mint tiszti szállás előtt. Századosunk 
is el volt keseredve nagyon, s így szolt hozzánk röviden: 

— Kutya van a kertben, fiúk! Ügyeink, tagadhatlan, rosszul állnak 
jelenleg! De bízzunk a magyarok istenében, hogy jóvá tegye azokat. 
Nem szabad elcsüggednünk! 

Így végződött a szamosújvári csata, ha azt csatának szabad nevezni. 


62 


A szamosfalvi csata 
1848. november 16-án 


Alig pihentünk Kolozsvártt 24 órát s már újból csatára kelle készül- 
nünk. Urbán hadseregével november 15-én Apahidára érkezett, ki 
ellen november 16-án délután vonultunk ki Kolozsvárról. Amint 
Szamosfalvát elhagytuk, azonnal megpillantottuk az ellenséget, 
mely Apahida felől nyomult lassan előre, velünk szembe. A földet 
már akkor vékony hó borította, s így a fekete tömegeket könnyen 
láthattuk. Urbán hármat lövetett ágyúival, de csak vaktöltéssel; erre 
gyalogsága is tüzelni kezdett egy pár percig, fenn a hegyen, a leve- 
gőbe, céltalanul." 

Éppen szürkülni kezdett. 

A mi vezérünk, Baldácsi!!! fontoskodó arccal vizsgálta az ellenség 
mozdulatait. Aztán visszarendelte hadseregünket Kolozsvár és 
Szamosfalva közé; ott állíttattunk fel csapatonként, rendetlenül, 
szétszórtan a szántóföldeken. Tudomásom szerint részünkről 
egyetlen őrszem sem állíttatott ki; egyetlen lovas- vagy gyalog őr- 
járat sem küldetett előre; csatárlánc nem állíttatott fel. De sőt 
nekünk azt parancsolta a tábornok, hogy lovainkról szálljunk le 
s abrakoltassunk. Mi szót fogadtunk. De midőn a tábornok tova 
haladt, Makray századosunk elfojtott méreggel parancsolt reánk, 
hogy azonnal kantározzunk s üljünk lóra! Mi, lovasok (a 2-ik század) 
Kolozsvárról Szamosfalva felé haladva, az országúttól jobbra 
voltunk elhelyezkedve. 

Vezérünk, Baldácsi császári törzstiszti egyenruhát viselt, s fejét 
levegőhasító kakastollas kalap fedte. 

Midőn egészen besötétedett, a távolban, Apahida felől erős dob- 
pergést hallottunk, ti. úgynevezett , Marschot"."? A dobpergés 


110 Hát vajon ez mit jelentett? Imreh Sándor [jegyz.]. 

11! Baldácsi a Károly Ferdinánd nevet viselő cs. kir. gyalogezred ezredese volt; 
hogy lemondott-e ez ezred parancsnokságáról, amidőn őt a magyar kormány 
a kolozsvári honvéd csapatok főparancsnokává (tábornokává) nevezte ki?" nem 
tudom. Imreh Sándor [jegyz.]. 

112 Menetelés, illetve az erre utasító dobjel (Marsch, német). 

azonban fokozatosan gyengült; úgy hallszott az, mintha távozóban 
lenne. Végre csak alig-alig hallottuk. 

Mi tisztán azon hiedelemben voltunk, hogy az ellenség távozik. 
Körülöttünk mély csend uralkodott. Alig egy nehány perc múlva 
hatalmas puskaropogás szakította meg a csendet ott a magyar had- 
sereg közepette. 

Urbán ugyanis amíg a távolban cselből doboltatott, előbb erősen, 
később elhalólag, bevonult hadseregével Szamosfalván keresztül a 
magyar hadsereg közé. Megtörténhetett volna ez, ha részünkről 
kellő intézkedés tétetett volna? 

Mi történt volna velünk, ha a vezér parancsát a lekantározásra 
nézve századosunk helybenhagyta volna? 

Fütyültek az apró golyók felettünk, lovaink annyira megbokro- 
sodtak, hogy alig bírtuk azokat fékezni. Alig kell mondanom, hogy 
a zavar a tetőpontját érte el a magyar hadseregnél. A vészharangok 
megkondultak Kolozsvár összes tornyaiban. Mint fennebb is 
említém, sötét volt már nagyon, a tisztek nem tudták, mit tegyenek, 
s Baldácsit, a vezért nem találták sehol. 

— Körülöttem csoportosuljatok fiúk! — kiáltott lelkes századosunk 
Makray László. 

Urbán azonban csalódott, mert azon terve, mely szerint had- 
seregünk megzavartassék s szétszórassék, balul ütött ki nagyon. 
Kutya volt ugyan most is a kertben, de ez alkalommal voltak a kertben 
reánk nézve mentő angyalok is. 

Ugyanis a 11-ik önkéntes zászlóalj egy nehány százada meghúzta 
volt magát Szamosfalván a kertekben. Ezeket Urbán nem vette volt 
észre, amidőn ott keresztülvonult, hogy a magyar hadsereget szét- 
szórja. Ezek a derék önkéntesek nem sokat haboztak, elkezdtek 
hevesen tüzelni az Urbán granicsárjaira!? hátban, azok pedig 
zavarba jöttek, megfordultak, s eldobva fegyvert, borjút," tarisz- 
nyát, rendetlenül, eszeveszetten futottak vissza Apahida felé, sok 
halottat hagyva hátra. E tüzelés közben egy nehány épület meggyúlt 


1135 Granicsár: határőr katona (Grenzer, német). 
114 Szőrmés borjúbőrből készült katonai hátizsák. 

Szamosfalván, a felcsapkodó lángok bevilágították az egész környéket, 
amely világításánál mi is megláttuk a velünk szembe jövő svalizserokat. 
Valószínűleg tudták előre, hol állunk. Századosunk rohamot vezé- 
nyelt ellenük. Megfordultak s elvágtattak. Nem értük be őket." 

Megjelent később Baldácsi tábornok is. Amint azután megtudtuk, 
benn járt a városban a tanácsházán, a városi hatósággal afelett 
értekezni, hogy feladassék-e a város vagy ne? Szent isten! Hát 
szabad-e egy katonának, tábornoknak ily gyűléseken részt venni 
még azon esetben is, ha a polgárság meg van ijedve? Szabad-e a 
tábornoknak hadseregét rendetlenül otthagyni csak egy percig is, 
tudva, hogy az ellenség ott áll a közelben alig egy ágyúlövésnyire? 
Helyes volt-e azon eljárása tábornokunknak, hogy amidőn Szamos- 
falván túl az ellenséget megpillantottuk, hadseregét visszavonta 
Kolozsvár és Szamosfalva közé, ahelyett, hogy azonnal megtámadta 
volna s visszaűzte volna? Egy tábornoknak szilárd akarattal kell bírnia. 
Polgári határozatoknak - főképp, ha azok nem helyesek s nem 
célravezetők — magát alávetnie nem szabad. Vagy talán Baldácsi 
tábornokunk olyaténképpen gondolkozott, mint a mesében áll, 
hogy: ,a kecske is jóllakjék s a káposzta is megmaradjon." A két- 
kulacsosság játékszeréül engedte volna magát felhasználtatnir! Vagy 
talán a bátorság hiányzott... Ez esetben ne vette volna át a magyar 
kormány által reá ruházott szép megtiszteltetést, a tábornokságot, 
vagy ha nem érzett magában elég erélyt, adta volna át a parancs- 
nokságot azonnal másnak. Ha Baldácsi igazi magyar hazafi volt, 
megtehette volna, hogy díszes, magyar öltönyt vegyen magára. 
Megtehette volna, hogy a Károly Ferdinánd!" nevet viselő ezrednek 
Kolozsvárt tartózkodó századait csatlakoztassa a magyar hadsereghez, 
hiszen ő ezredese volt azon ezrednek. Ezt nagyon könnyen véghez 
vihette volna, mert azon ezred legénységének nagy része magyar 
fiúkból állt. Urbán csatlakoztatta azt később hadseregéhez, s csatáz- 


115 Urbán Válaszútra vonta vissza csapatait és csak november 18-án vonult be 
Kolozsvárra. (Czetz 1868, 18.) 

116 A cs. kir. 51. Károly Ferdinánd sorgyalogezred mindhárom zászlóalja a 
császári seregben küzdött, azonban az ezred több mint száz magyar katonája 
dezertált, s beállt ahonvédseregbe 1848 novemberében. 

tatta őket a magyar nemzet, a magyar alkotmány ellen, akkor, 
amidőn közöttünk nagyon sok derék román ifjú — megértve a kor 
intő szavát — harcolt egész lelkesedéssel a szabadságért, és sajnál- 
koztak félrevezetett saját véreik vaksága felett. Baldácsi tábornok 
mindezeket elmulasztotta, s ezen elmulasztásokért nem hiszem, 
hogy őt a történelem megdicsérje. 

De kössük össze a szamosfalvi csatatéren félbe hagyott fonalszálat. 

Baldácsi megjelent a táborban éppen akkor, amidőn Urbán egész 
hadseregével gyors léptekkel hátrált Apahida felé. A főbb tisztek 
derült arccal jelentették a kedvező fordulatot. 

— Meg kell hátrálni — parancsolá Baldácsi tábornok. 

-— De hogyan, tábornok úr — merészkedtek azok megjegyezni -—, 
hiszen a győzelem a miénk, az ellenség rendetlenül hátrál. 

-— Mindegy - szólt Baldácsi határozottan -, hátrálni fogunk 
s Kolozsvár városát még ma éjjel elhagyjuk! 

És úgy történt, amint parancsolá. Ki mert volna ellentmondani 
egy, a magyar kormány által kinevezett tábornoknak? 

Vérző kebellel, s pirulva vonultunk keresztül Kolozsvár piacán 
s utcáin Gyalu felé. Kérdőleg tekintettünk egymásra, hogy mi 
fog történni e derék várossal, az erdélyi magyarság szívével, ha 
elhagyjuk? 

Kérdéseinkre senki sem tudott feleletet adni. Annyit tisztán tudtunk, 
hogy az erdélyi magyar hadsereg ügye a legszomorúbb lábon áll. 

A piaci katonai őrtanya előtt egy század gyalogság állt fegyverben 
a Károly Ferdinánd ezredből; csuda, hogy nem tüzelt reánk, 
amidőn előttük elhaladtunk, mert, hogy ellenségeink voltak, iga- 
zolva van azáltal, hogy — mint fennebb is említém — egy pár nappal 
később az Urbán hadseregéhez csatlakoztak s harcoltak ellenünk. 

Amint Kolozsvárt elhagytuk, azonnal nagy rendetlenség állt be 
közöttünk. Talán azon oknál fogva, mert a tisztek is nagyon el- 
kedvetlenedtek, engedték, hogy tetszésünk szerint cselekedjünk, 
valóságos chaos állt be. Hiszen nem cselekedtünk mi semmi rosszat, 
csak összevissza zavarodva gyalogság, lovasság, ágyúk, lőszeres 
szekerek stb. haladtunk az úton, töltényeinket puffogtatva, nem 
fontolva meg, hogy azáltal az államnak felette nagy kárt okozunk. 
Nem volt senki, aki köztünk rendet tartson, aki parancsoljon. 

A rendetlen utazás — hátrálásnak nem nevezhetem -— Bántffyhunyadig 
tartott. Ott ismét rendbe szedettünk. (Jól esik e pár szót leírnom.) 

Tisztjeink megjelentek közöttünk s egészen új életet öntöttek 
belénk, midőn tudatták, hogy a szent ügy nincs elveszve, s hogy 
másképpen lesz ezután. 

Bántffyhunyadon tudtuk meg, hogy Kolozsvártt a polgármester!" 
(akkor főbíró, akire a csata estélyén egy polgár reálőtt, midőn a 
városház erkélyén megjelent) vezetése alatt küldöttség ment 
Urbánhoz - emlékeim szerint — Válaszútra, hogy hát jöjjön s vonuljon 
be hadseregével Kolozsvárra, mert a magyar hadsereg elfutott. 
Be is vonult. És miért ne vonult volna be? 

Bánffíyhunyadon alig 4-5 napig maradtunk, aztán folytattuk 
utunkat, most már teljes rendben, Csucsán, Bucsán, Feketetón,!"5 
a Királyhágón át Báródra! és Élesdre. November utolsó napjaiban 
Élesden voltunk, már ti. hadseregünknek egy része. 

Báródra és Élesdre egy kemény rendelete jött a magyar kormány- 
nak, hogy ne tovább! Vissza Erdélybe! 

December első hetében egy délután parancsmeghallgatásra 
hívattunk össze. Tiszteink komolyak voltak nagyon. A parancs nem 
volt más, mint Kossuth Lajosnak a honvédelmi bizottmány"" 
nevében hozzánk intézett kiáltványa, mely így hangzott: 


, Szózat a Felső-erdélyi hadsereghez. 
Vitézek! A haza megvárja tőletek, hogy a gyalázatosan elvesztett 
Erdélyt ismét visszavegyétek, s vitézségteken az elbizakodott 


117 Groisz Gusztáv (1810-1874) 1847-1849 között Kolozsvár főbírája. 

115 Körösfeketetó. 

119 Nagy- és Kisbáród. 

10 Országos Honvédelmi Bizottmány: az 1848—49-es forradalom és szabadság- 
harc idején a végrehajtó hatalmat gyakorló testület. Kezdetben Batthyány Lajos 
miniszterelnök honvédelmi intézkedéseinek parlamenti ellenőrzésére felállított 
parlamenti bizottság, majd az uralkodó és a magyar törvényhozás végleges 
szakítása után az országgyűlés Kossuth Lajos elnökletével megbízta a végrehajtó 
hatalom gyakorlásával. A testület 1849. ápr. 14-én befejezte működését. 

ellenség ereje megtörjék, melyet az első dijiudalmak mámora annyira 
nevel, hogy Erdély felől a magyar törvényhatóságokat fenyegeti. 

Biztos s tapasztalt hadvezért kívántatok, ki benneteket győzelemre 
vezessen, s elküldtük Bem tábornokot, a lengyel szabadságharc 
egyik előbajnokát, az osztrolenkai csata"! hősét, harcedzett férfiút, 
kinek nevét Európa ismeri, s kinek rendelkezése alá már gyűl az 
elégséges segéderő, mellyel egyesülve, szét fog porlani előttetek az 
elárult hazánkat dúló ellenség. De győzelemre nem elégséges a 
vitézség, szükséges arra a fegyelem, mely nélkül a legbátrabb sereg 
is kudarcot vall. Azért legyetek bizalommal, legyetek katonai 
engedelmességgel vitéz fővezéretek iránt, s ő győzelemre fog vinni 
benneteket, s feltűzendi ismét a háromszínű lobogót Kolozsvár 
tornyaira. Mi meg vagyunk győződve, hogy nagy őseiteknek hű fiai, 
hogy vitéz bajtársaitoknak méltó testvérei vagytok, kik a Kárpátoktól 
a Dráváig, a Marostól a Duna mentében mindenütt rettegéssel 
töltitek el a háromszor erősebb ellenséget. A kormány határozottan 
és sikeresen intézkedik, hogy számotok folyvást növeltessék, nem 
azért, mintha segítség szükséges volna vitézségteknek, hanem azért, 
hogy többen is osztozzanak babéraitokban. 

Budapesten, 1848. december 2-kán. 

A honvédelmi bizottmány nevében 
Kossuth Lajos s. k. 
elnök" 


Nem parancs, nem szózat, nem kiáltvány volt ez, hanem magyar 
nemzeti ima. Éljeneztünk, ujjongtunk örömünkben, a sorok fel- 
bomlottak, anélkül, hogy arra jel adatott volna. Egymást öleltük lelke- 
sedésünkben. A tisztek sorakozásra szólítottak, vannak azonban 
percek, amidőn a lelkesedés oly fokra emelkedik, hogy a parancs 
annak hátterébe szorul. Szabad folyást engedtek lelkesedésünknek, 
hazafiúi örömünknek, s együtt mulattunk, táncoltunk egész éjen át. 
Folyton kérdeztük, hogy hát csakugyan nem Baldácsi lesz többé a 


121 Az 1830-31-es lengyel felkelés egyik csatája 1831. máj. 26-án, melyben a lengye- 
lek teljes vereségét az oroszoktól csak Józef Bem ütegének helytállása mentette meg. 

Bem József 
(Czelz 1868) 

vezérünk, s igazán visszamegyünk Erdélybe s Kolozsvárra, anonnan 
oly gyalázatos módon vonultunk ki. Azt hittük első meglepetésünkben, 
hogy csak álmot látunk, annyira túláradó volt örömünk. Pedig nem 
volt álom bizon az, mert már másnap visszaindultunk Erdély felé. 

Kérdeztük tisztjeinktől, hogy hol van az új vezér, Bem, látni óhaj- 
tanék őt. 

— Majd meglátjátok őt a Szilágyságban — válaszoltak a tisztek —, 
csak legyetek türelemmel. Hiszen még mi sem láttuk őt — mondának. 

Meg kell jegyeznem, hogy a fenn idézett szózatát Kossuth 
Lajosnak igen sokan leírtuk magunknak, s azt többször elolvastuk 
egymás közt. 


Szilágy megyei események " 


Mint fennebb is említém, visszavonultunk Erdélybe, jobban mondva 
a Szilágyságba. A 11-ik önkéntes zászlóalj egy nehány ágyúval, Bem 
új tábornok rendelete folytán, Csucsán foglalt állást. 

Mi, a Mátyás-huszárok, bevonultunk a Szilágyságba; nem éppen 
csak mi, hanem több más csapatok is, s a tüzérség nagy része. 

Hídalmásra mentünk legelébb, ott csak egypár napig maradtunk, 
onnan Krasznára vonultunk. Krasznán két századunkból - mivel 
azok túl népesek voltak - alakíttatott a 3-ik Mátyás-huszár lovas 
század. Én ez alkalommal is a 2-ik századnál, a már ismerős baj- 
társak közt maradtam. 

Krasznáról Szilágysomlyóra mentünk. Ott volt akkor már Bem 
tábornok is, de mi őt nem láthattuk. Az öreg tábornok -— mint akkor 
hallottuk — nem csak nappal, de sőt még éjjel is, szobájába zárkózva, 
asztala mellett dolgozott; hogy min dolgozott, senki sem tudta. 
Az ágyú céllövőhez csaknem minden nap kikocsikázott 10-11 órakor 
délelőtt a tüzéreknek oktatást nyújtani, de ilyenkor nagyon kevesen 
láthatták őt az üveges hintóban. 

Akkor Szilágyságnak neveztetett. Imreh Sándor f[jegyz.]. 

Akik látták (a tisztek csaknem mindnyájan látták volt már az 
öreget), állították, hogy Bem nem valami vasszerkezetű, izmos 
ember, de sőt ellenkezőleg, egy kis roskatag, görnyeteg ember, aki 
alig tud bicegni gyenge lábain. 

Általános lett a zúgolódás a hadseregnél a kormányra; zúgolódtak 
a tisztek is nyíltan, úton, útfélen, mondván: 

- Na, minket ugyan megemberelt kormányunk, küldött olyan 
tábornokot, aki még kardot sem bír kötni, mert nem bírja azt. 
Hát ez a kis roskatag öreg ember fog minket győzelemre vezetni? 
Ez fog minket lelkesíteni? No, jól állunk ismét! Nem tudott a kormány 
egy Árpád, egy Kinizsi-termetű vezért küldeni, akire ha csak reá 
tekintünk is, lelkesedni tudjunk! 

Egy napon, emlékem szerint december 14-én,"? Bem parancsra 
hivatta össze az összes honvédtiszteket saját szállására, már ti. 
azokat, akik akkor Szilágysomlyón voltak. Az udvar egészen meg- 
telt a tisztekkel. 

Én még nem láttam volt Bemet, kíváncsi voltam őt látni. Oda- 
furakodtam tehát én is a tábornok udvarára a tisztek közé; jöttek 
oda be többen is közvitézek. Szabad volt. 

Az összehívás délután 2 órára szólt. Meg is jelentek ez órára a tisz- 
tek pontosan. 

Az öreg úr azonban nem mutatta magát. Megvárakoztatta 
nagyon a tiszteket, azok pedig zúgolódtak, békétlenkedtek. Hideg 
15 volt nagyon. Ekkor már vastag hó borította a földet. 

— Most készül Bem az elmondandó hosszú, lelkesítő beszédre — 
jegyzé meg az egyik tiszt, gúnyosan. — Hogy fog itt előttünk beszélni, 
dörgő hangon, egy székre felállva! 

-— Tábornokunk valószínűleg sokat javít az elmondandó beszéden, 
azért késik oly soká közibünk jőni — jegyzi meg egy másik honvéd tiszt. 

Mondtak még többen is derültséget keltő humoros élceket, ter- 
mészetesen csak ártatlanokat, amelyek felett jóízűen nevettünk. 

Végre 3 óra után megnyílt az ajtó, amelyen a kis roskatag tábornok 


123 Egyes források és szakmunkák az eseményt december 8-ra, mások 16-ra 
teszik. (pl. Czetz 1868, 32., ill. Kovács 1979. 47.) 

lépett ki, egy mankós pálcikára támaszkodva, éles szemeit gyorsan 
járatva körül a tiszteken. Egy honvédtiszt mint segédje kísérte. 
A honvédtisztek gyorsan sorakoztak a tábornok körül s katonásan 
tisztelegtek. 
Most következett Bem tábornoknak hosszúra nyúlt parancsa, 
mely így hangzott: 


, Uraim! A magyar kormány engem a sereg parancsnokául teljes 
hatalommal nevezett ki. Feltétlen engedelmességet követelek 
mindenkitől. Aki nem engedelmeskedik, főbelövetem! De jutalmazni 
is tudok!" 


Ennek a hosszúra nyúlt parancsnak az elmondása után Bem fövegé- 
hez emelte kezét, üdvözölte a tiszteket, aztán megfordult s bicegve, 
lassú léptekkel bement szobájába. 

A tisztek, mintha megkövültek volna, még egy pár percig ott áll- 
tak a tábornok távozása után némán, mozdulatlanul. 

Végre oszladozni kezdtek férfias komolysággal. 

— Te Gyuri! — szólt az egyik honvédtiszt társához — Ez nem volt 
valami nagyon hosszú oratio. 

- Nem ám, de fontos volt nagyon -— válaszolt a másik. 


A fenn említett parancskiadási jelenet után alig egy negyed órával, 
igen sürgősen hivatott Makray László százados, s így szólt hozzám, 
egy fél sing!" hossszúságú nagy paksaméta levelet átadva: 

— Bajtárs! Ülj azonnal lóra s ezt a levelet vidd át Zilahra az ott szé- 
kelő főispánnak! Ma múlhatlanul kézbesítsd. 

A parancsot még aznap készséggel teljesítettem. Későn érkeztem 
ugyan Zilahra, de a reám bízott levelet mégis kézbesítettem a fő- 
ispánnak. 

Midőn másnap 9 óra tájban visszaérkeztem Szilágysomlyóra, 


124 Ez volt a magyar rőf, a bécsinél valamivel rövidebb; 62,2 cm. 

lázas sietséggel készültek az ott lévő összes csapatok az indulásra. 
Alig volt annyi időm, hogy abrakoltassak s magam is étkezzem, már 
sorakoztunk és indultunk. Az ágyúk, muníciós szekerek dübörögve 
haladtak Szilágysomlyó utcáin. Valamennyi kanóc meggyújtatott. 

A hadsereg egy része Czecz dandárparancsnok vezetése alatt 
Zsibónak tartott; e hadsereggel mentünk mi is. Zsibót egy nagy csapat 
lándzsás felkelő oláh fenyegette, volt köztük egy félszázadnyi 
naszódi fegyveres határőr is. Szurduknál támadtuk meg őket s a szó 
teljes értelmében szétvertük a lázongókat, akik a báró Józsika-féle 
kastélyt, gazdasági épületeket és takarmányt porrá égették. Czecz 
hadtestparancsnok egy nehány ágyúgolyót is küldött utánok, aztán 
engedte, hogy fussanak. Ezt tehát nem csatának, csak csetepaténak 
nevezhetem, amely 1848. december hó 18- vagy 19-én történhetett." 

E csetepaté után pihentünk egy napot Zsibón, de azon pihenő- 
nap estéjén már útnak indultunk Dés felé, amerre Bem tábornok 
15 vonult hadseregünk másik részével Szilágysomlyóról. 

A Szamos jegén akartunk átkelni, de az beszakadt alattunk; 
ennek következtében átúsztattunk a vízen. Nem valami kellemes 
fürdő volt biz" az, olyan rettentő nagy hidegben, mert lábaink 
nagyon átáztak egész a térdünkön felüli részig, de aztán gyalog 
mentünk s nem lett semmi bajunk. Legtöbb baj volt az ágyúk és 
lőszeres szekerek átszállításával; de mégis átszállították azokat. 
Mi e fáradtságos műveletet a túlsó parton vártuk meg a sötét éjben. 
A gyalogság játszi könnyűséggel hatolt itt-ott át a Szamoson. 
Folytattuk tehát utunkat Dés és a kedves Kolozsvár felé. A Mekkába 
utazó mohamedán nem sóvároghatja jobban, hogy megláthassa 
a szent várost, mint mi vágytunk meglátni Kolozsvár városát s annak 
tornyait; azon várost, amelyet oly szégyenletesen hagytunk volt el 
azelőtt egy hónappal. 

Midőn Désre érkeztünk örömmel értesültünk afelől, hogy Bem 
apó az első csatát Désnél a vele szembeálló ellenséggel teljesen meg- 


125 Czecz csapatai december 19-én verték vissza a Zsibó ellen támadó román fel- 
kelők támadását és 20-án rohanták meg azok szurduki táborát. (Czetz 1868, 36.) 

nyerte, s az ellenség futással menekült. Bem folytatta útját tovább 
Kolozsvár felé. 

Mi, a lovasság és tüzérség, gyors léptekkel siettünk Bem után, ha 
talán szüksége lenne reánk Kolozsvárnál. Válaszútnál értük utol a 
főhadsereget. 

Gyenge az én tollam nagyon, leírni azt a határt nem ismerő 
lelkesedést, amelyet mi már akkor éreztünk, tudva, hogy csak 
órák választanak azon időponttól, amidőn Kolozsvár falai közt 
leszünk. 

Válaszútról éppen mint a sasok a prédára, úgy rohantunk reá 
Kolozsvárra s vertük szét az ellenséget, s fogtunk el annak úgy 
gyalogsága, mint a lovassága közül egész csapatokat. 

A Jézus születésének örömünnepe volt akkor. Kétszeres volt ez 
örömünnep úgy Kolozsvár lakosságára, mint reánk nézve. Emlékez- 
hetnek Kolozsvár idősebb polgárai ez örömteljes ünnepre. Dicső 
emlékű tábornokunk, Bem neve már kezdett nagyon hangzatossá 
válni. Nem zúgolódtunk többé a kormányra, hogy miért nem 
küldött Árpád vagy Kinizsi-termetű vezért. 

A Bem hadseregének egy másik része, amellyel éppen a kolozsvári 
11-ik zászlóalj is jött, Bánffyhunyad felől nyomult Kolozsvárnak. 
A terv igen szépen ki volt dolgozva Bem apó által, ha ti. az ellenség 
a helyén marad vala, bizon lett volna annak melege; azonban jónak 
látta elpárologni. 

Az említett hadsereg, vagyis a jobbszárnya a Bem összes had- 
seregének, Csucsánál megütközött volt az Urbán hadseregével 
- emlékem szerint — december 3-ik hetében, s azt győzelmesen 
vissza 1s verte; azon csatában esett el volt az ellenség részéről többek 
közt egy francia származású svalizsér százados: Senguantin,! ki a 
bánffyhunyadi temetőbe temettetett el. — Ez eseményeket előbb 
kellett volna megemlítenem. — Kolozsvártt egy nehány napi pihenőt 
tartott Bem tábornok, s rendezte hadseregét a további hadművele- 
tekre. Bem megjelenése új korszakot teremtett az erdélyi szabad- 


126 August Saint-Ouantin (1807-1848) a cs. kir. 3. Ferdinand Maximilian könnyű- 
lovasezred őrnagya volt. 


74 


ságharcra nézve. Mint később megtudtuk, az ellenségnél nagy le- 
hangoltság állt be azon hírre, hogy az erdélyi magyar hadsereg ve- 
zetését Bem József tábornok, az osztrolenkai hős vette át. Iudták, 
hogy oroszlánnal kell megküzdeniök. Maga Puchner, az erdélyi 
császári-királyi hadsereg parancsnoka, kommandírozó főgenerálisa 
Bemről azt állította, hogy ő egymaga 30 000 embernek az erejével 
bír. Puchner tábornok egy hajszálnyit sem nagyított, midőn a Bem 
tehetségét ily magasra becsülte. 


Nagy kellemetlenség a huszárra nézve nagyon, 
ha a lova maródi 


Midőn 1848. karácsony ünnepén Kolozsvárra berohantunk, a lovam 
cudarul megbotlott s megsántult. Nagy csapás volt reám nézve e 
szomorú esemény. Soha nem felejtem el, mily fájdalmas hatást 
gyakorolt reám a tábori lóorvosnak azon kijelentése, hogy én 
maródi vagyok. Maródi vagyok azért, mert a lovam beteg. Csaknem 
könnyekre fakadtam fájdalmamban. 

Bajtársaim, látván szomorúságomat, azt tanácsolták, hogy kérjem 
meg századosunkat; ő kisegíthet a bajból, más lovat rendel számomra. 

Elmentem tehát Makray László századosunkhoz, s elmondtam a 
velem történt szomorú esetet, s kértem, hogy adasson nekem más 
lovat, mert én a hadsereggel óhajtanék menni, mivel nem szeretem 
a maródiságot teljességgel. 

Makray százados arca vérvörös lett a haragtól, s így kiáltott reám: 

— Más lovat rendeljek Ön alá?! !?" Azért mert ügyetlen volt?! Nem 
vigyázott a lovára! A kantárszárral nem tartotta fel annak fejét, s az 
e hanyagság következtében megbotlott s megsántult! Azt hiszi Ön, 
hogy a magyar állam olyan dúsgazdag, hogy azonnal más lovat 
képes venni egy ügyetlen huszár alá, aki nem képes annak lelki- 


127 Nem szerettem, midőn a százados önözött, magázott. Ez annak a jele volt, hogy 
nagyon haragos. Midőn jókedve volt, mindenkit tegezett. Imreh Sándor f[jegyz.]. 

ismeretesen gondját viselni?! Itt fog maradni lova mellett, érti! 
És arra gondot viseljen, az orvosnak szót fogadjon! Különben lesz 
dolga a kurtavasnak, érti?! Elmehet! 

Meggyúlt arccal jöttem ki a százados szállásáról, s midőn az 
utcára értem, jól esett nagyon a friss levegő, mert úgy éreztem, 
hogy az orcám lángokban áll. 

-— Na, édes Sándor öcsém - szólék lassan magamhoz -, te ugyan 
jó paripát kaptál, reá ülhetsz s mehetsz a Bem apó hadseregével 
tovább csatázni. 

A százados ártatlanul feddett meg, mert dehogy nem vigyáztam 
a lovamra, bizon vigyáztam arra és gondoltam, mintha testvérem 
lett volna, sokszor még a kenyeremet is megosztottam vele. De a 
szerencsétlenség megtörténik az emberen, amidőn még csak nem 
15 álmodik afelől. Hány huszár nem vet valóságos bukfencet rohamok 
alkalmával lovastul együtt? 

Velem megtörtént a kellemetlen intermezzo, s az ügyet más fórum 
elé nem vihetem. A százados parancsának engedelmeskedni kellett. 

Rövid időn Bem tábornok kivonult hadseregével Kolozsvárról 
Urbánt üldözendő. Vígan, énekelve mentek a bajtársak. A város 
végéig kísértem el őket gyalog s könnyes szemekkel búcsúztam el 
tőlük. 

Kedveltek a bajtársak azért is, mert a század dalárdájának 
én voltam a karmestere, már olyan, amilyen. Kevés tudomány 
kellett ahhoz akkor ott közöttünk. Hegedülni egy keveset tudtam, 
a hangjegyeket is ismertem valamennyire. Az újabb darabokat előbb 
hegedűn betanultam, azután a bajtársak előtt eljátsztam, s azok is 
hamarosan betanulták. Most következett a dalárdának a beosztása. 
Ti. húszan énekeltek tenort, ti. harmincötön második tenort, 
ti. pedig hatvanan mindenféle bassust. Próbát is tartottunk, kitű- 
nően mentek a dalok. A lelkesítő dalra nagy szükségünk volt. 
Dalolva utaztunk mi mindenfelé. A tisztek a dalárdát mindig előre 
szólították a csapat élére. Dalárdája pedig volt minden századnak, 
minden csapatnak, s oh, a dal nagyon lelkesít. 

Volt dalárdánknak két hatalmas basszust éneklő tagja, Szász Dani 
és a zömök, Attila termetű Beder Laci. Ha szobában énekeltünk, az 
ablakok is rezegtek e két hangtól. 

Századunknál hegedű is volt; az Orbán Károly" őrmester sajátja 
volt. Orbán később mint főhadnagy Bem tábornok hadsegéde lett. 
Hegedűjét, mely mindig a társzekéren volt egy ládában elhelyezve, 
örömmel engedte át nekem használat végett. Orbán Károly él ma 
is Mezőmadarason (Maros-Iorda megye), mint nagybirtokos. 

Tehát Kolozsvártt maradtam. 

Egy néhány nappal később már olvastuk a harctéri tudósításokat 
a kolozsvári lapokban dicső emlékű tábornokunk, Bem győzelmeiről 
Erdély északi határszélén, ahol Urbánt megverte és kiűzte az országból. 
E szép híreket mások öröm, én pedig kínos érzettel olvastam. 

Bem neve körül a nimbusz-szálak kezdtek nagyon szaporodni. 

Időnként aztán el-ellátogattam Gyöngyösi János"? urambátyámhoz. 
Gyöngyösi János háztulajdonos és igen értelmes lakatosmester volt. 
Ott lakott azon kis utcában a minoriták temploma mellett. Szülőim- 
mel és rokonaimmal barátságos viszonyban élt; ez alapon látogattam 
el én is néha e tiszta lelkű, igaz vendégszerető magyar családhoz. 
Gyöngyösi János urambátyám nagyobbik fia, József már akkor 
a híres 11-ik zászlóaljban vitézkedett mint őrmester. A legkisebbik 
fiú, János akkor alig 8-9 éves tanuló volt. E fiúcska nagyon szeretett 
engemet. A térdemre ült valahányszor odamentem s kérdezősködött 
a csatákról. Jelenleg — tudomásom szerint — miniszteri osztálytanácsos 
a m. kir. közlekedésügyi minisztériumnál. 

Gyöngyösi János urambátyámnak feltűnt az én szomorúságom 
nagyon. 

— Nem illik a huszárhoz a szomorúság, öcsém — szólt Gyöngyösi 
bácsi -, máskor víg voltál, légy most is az. 

— Vidám lennék, de ha nem lehet - válaszolék. 

- Nem lehet? Hát ugyan miért nem lehet? — kérdé Gyöngyösi 
bácsi kíváncsian. 


1388 Márkusfalvi Orbán Károly (1823-1898. márc. 12. Mezőmadaras) 1848 szep- 
temberében beállt a Mátyás-huszárezredbe. Őrmester, majd hadnagy, 1849. jú- 
nius 1-jétől főhadnagy és parancsőrtiszt Bem mellett. (Bona 1998, II. köt. 605.) 
129 Gyöngyösi János (1797-1871. márc. 3. Kolozsvár). Fiai: József, magyar királyi 
államvasúti hivatalnok és /ános (1843 körül-1921), közlekedési minisztériumi 
osztály-tanácsos. (GY]J) 

— Azért nem lehet - válaszolék -, mert maródi vagyok, s itt kell 
vesztegelnem a drága időt tétlenül Kolozsvártt. 

-— Hát ugyan mi bajod van édes öcsém? -— kérdé Gyöngyösi bácsi. 

- Nekem magamnak ugyan semmi bajom nincs, én olyan egész- 
séges vagyok, mint a makk; de a lovam beteg, megsántult, azért 
vagyok maródi - válaszolék. 

— A lovad beteg - szólt Gyöngyösi bácsi; — az már csakugyan nagy 
baj, mert a huszár nem huszár ló nélkül. Te pedig szeretnél a had- 
sereg után menni, úgy-e? 

— Igen én, Gyöngyösi bácsi — válaszolék -, akár e percben, szívesen. 
Hiszen szégyenlem Kolozsvár utcáin járni. 

— Ne búsulj, öcsém - szólt Gyöngyösi, egy kis szünet után -, sok 
jó emberem van nekem Kolozsvártt. Próbát teszek a lovad kicserélése 
végett. Maradj csak itt, míg visszajövök — s távozott. 

Alig egy negyed óra eltelte után, nem csekély bámulatomra, 
Gyöngyösi bácsi egy úriember társaságában tért vissza azon örvendetes 
hírrel, hogy óhajtásom aligha nem lesz teljesítve. Azon úriember 
gazdatiszt vagy jószágigazgató lehetett, s a lovamat látni óhajtotta. 

Elvezettem az istállóba. Velünk jött Gyöngyösi bácsi is. Stein János 
könyvárus Belső-közép utcai lakásán voltam beszállásolva. Ott volt 
a lovam 15 az udvar hátulsó részében, az istállóban. 

— Tisztelt huszár barátom - szólt azon úriember hozzám, miután 
lovamat jól megvizsgálta s az udvaron megsétáltatta —, az ön lovával 
meg vagyok elégedve. Hajlandó vagyok azt kicserélni egy hasonlóan 
jó paripával, ha ön arra nézve elöljáróinál az engedélyt kieszközli, 
mert az ön lova az államé, az állammal pedig nem szeretnék perelni. 

Ezredünk 3-ik százada éppen Kolozsvártt volt akkor, s készülődött 
nagyban, hogy Czecz ezredes, dandárparancsnok vezetése alatt, 
a 11-ik önkéntes zászlóaljjal és egy üteg ágyúval Tordán át Szeben 
alá vonuljon. Az idő tájban már Bem apó is végzett volt Urbánnal, 
illetőleg hadseregével, Borgóprundnál, kiűzvén őt Bukovinába, "?" 


130 Bukovina az Osztrák Császárság egyik tartománya a Kárpátok északkeleti 
előterében 1774-1919 között. Nevét Adolf Buccowról, az ottani közigazgatást 
megszervező osztrák tábornokról kapta. 

ő is vonult tehát győzelmes hadseregével Tekén, Szászrégenen és 
Marosvásárhelyen keresztül Szeben felé. 

Volt az említett 3-ik lovasszázadnál egy Csákány nevű őrmester; 
magas, barna ember. Nagyon gyorsan és akadozva beszélt. Hamar 
szokott haragra gyúlni, de hamarosan ki is békült. Volt reá nem 
ritkán eset, hogy a közvitézt ő maga kérte, hogy ne nehezteljen 
heveskedéséért. A Csákány őrmester parancsnoksága alatt álltam 
én, mint maródi. Neki jelentettem az esetet s kértem, hogy intéz- 
kedjék a kicserélés végett. Örömmel intézkedett Csákány őrmester, 
mert a cserébe kapandó lovat még azon napon megtekintette. 

Másnap megtörtént a csere hivatalosan, és én — Csákány őrmester 
állítása szerint — sokkal jobb ló birtokába jutottam, mint amilyen az 
elébbi volt. Hátra volt még a huszáros gyakorlat, abba is belejött 
lassan, szelíd bánásmodorral. 

Volt tehát ismét ép, egészséges lovam, s volt határt nem ismerő 
jókedvem. Elmentem Gyöngyösi bácsihoz, s megköszöntem nagy- 
becsű szívességét, mely által lehetővé tette elmenetelemet a csatatérre. 
Kérdeztem, hogy kitől szerezte az új huszárlovat, de nem akarta 
megmondani. Csak annyit tudtam meg, hogy Gyöngyösi János 
urambátyám ez ügyben azon szép kétemeletes palotában járt, amely 
ott díszlik a Nagypiac és Szén utca szögletén. Valószínűleg a gróf 
Rhédey istállójából került ki az én új lovam. 

Beosztattam tehát ideiglenesen a 3-ik századhoz. 

Január 9-én (1849) vettük a parancsot a készülődésre. Stein 
Jánosné úgy ellátott elemózsiával, hogy alig bírtam azt ide-oda 
elpakolni. Még az öltönyeimet is megvarrogatta, rendbe hozta 
s egészen új fehérneművel látott el. Az isten a porait is áldja meg. 


A Czecz ezredes dandárának utazása 
Nagyszeben felé 
1849. január 10-én vonultunk ki Kolozsvárról Torda felé. Nagy hó 


és igen kemény hideg volt akkor nagyon. Időnként leszálltunk 
lovainkról s gyalog mentünk, lovainkat vezetve, hogy felmelegedjünk. 

Felettünk Pálffy"! huszárőrnagy parancsnokolt. 

Tordán, emlékem szerint, három napig maradtunk. Ott fordult 
elő azon megemlítésre méltó eset, hogy — nem tudom kinek a sugal- 
latára — a csákóink címere feletti koronát mind letördeltünk s el- 
dobtuk, csak Magyarország puszta címerét hagytuk meg. Volt aztán 
azért zaj, lárma a tisztek közt. Pálffy őrnagy tüzelt nagyon, s mint 
állítá, ezen merész és államellenes tettünkért meg fogunk keményen 
büntettetni. A zaj elenyészett lassan. Nem lőttek főbe azért senkit. 
Volt más tennivaló elég. 

Hadseregünk január 14-én vonult ki Tordáról a Keresztesmezőn!?? 
keresztül — emlékem szerint — Kocsárd"? felé. E községet éppen ki- 
rabolni és felgyújtani akarták az oláhok, midőn este szürkületkor 
odaérkeztünk, de amint bennünket megpillantottak, kereket 
oldottak s megszaladtak. 

Január 15-én a Balázsfalva szomszédságában lévő egyik faluba 
érkeztünk. Ott arról értesültünk, hogy Balázsfalván egy nagy oláh 
sereg vár reánk. Félelmetes volt ez oláh sereg reánk nézve azért is, 
mert egy ágyúval is rendelkezett, ... fából faragva; az ágyúgolyók 
szurokba mártott csepűből voltak alkotva. 

Czecz dandárparancsnok elrendelte a támadást, mely igen 
röviden és úgy végződött, hogy az oláh tábor megszaladt, azt a 
hatalmas faágyút pedig elfoglaltuk. 

— Ezt az ágyút felküldöm a kormánynak Debrecenbe — mondá 
Czecz ezredes nevetve. 

Január 16-án estére Holdvilágra"$ érkeztünk, ott szállásoltattunk 
el. Az oda való lakosok állíták, hogy aznap nagy ágyúzást hallottak 
északkeletről. Másnap (január 17.) tudtuk meg, hogy dicső emlékű 
tábornokunk, Bem, Vámosgálfalvánál hatalmasan megverte és 
megszalasztotta a Nagyszebenből elibe küldött osztrák hadsereget. 


131 Pálffy Domokos (1812. Bögöz-?) 1848 augusztusától százados a Mátyás- 
huszárezrednél, november 6-tól őrnagy, osztályparancsnok. Bem tábornok 
szolgálati vétség miatt elbocsátotta 1849. január 26-án. Később a Hunyad 
megyei nemzetőrség őrnagya lett. (Bona 2000, 558.) 

132 Mező Tordától délre az Aranyos jobb partján. 

155 Székelykocsárd. 

134 Csicsóholdvilág. 

Azt az ágyúzást hallották a holdvilági lakosok azelőtt való nap, 
január 16-án. Megéljeneztük Bemet és vitéz hadseregét. 

Vonultunk aztán tovább, faluról falura, nagy hóban, hidegben, 
járatlan rossz utakon, küzdve nagy akadályokkal, ti. keresztülsáncolt 
utakkal, szétrombolt apróbb hidakkal stb. Vízakna felé vonultunk, 
ahová január 20-án érkeztünk meg este 10 óra után. 

Mielőtt elszállásoltattunk volna, Czecz dandárparancsnok kiadta 
a rendeletet, hogy készen legyünk, mert Bem főhadvezér parancsa 
folytán másnap (január 21-én) reggeli 6 órakor Szeben alá fogunk 
vonulni és támadni fogunk. Mi fogjuk képezni a főhadsereg jobb- 
szárnyát az ellenséggel szemben. 

Elszállásoltattunk. A vízaknaiak nagy szívességgel és valódi 
magyar vendégszeretettel fogadtak. Nekünk lovasoknak még azt 
sem engedték meg, hogy lovaink után lássunk. Ellátták ők azokat 
is, csakhogy mi kipihenhessük magunkat a nagy napra. 

Keveset pihentünk nagyon azon az éjszakán, a pihenést a csataláz 
sem engedte. Boroztunk tehát s énekeltünk egész éjen át. Zúgott 
Vízakna a honvéd-zajtól, lármától. 


Csata Nagyszeben alatt 
1849. január 21-én (vasárnap) 


Végre felvirradtunk a nagy napra, január 21-re, hogy egy, a sírig 
tartó keserű emléket véssünk kebleinkbe, azok ti. akik akkor 
Vízaknán voltunk. 

Czecz ezredes parancsának híven engedelmeskedve, már reggeli 
4 óra tájban sorakoztunk Vízakna piacán. Vígan voltunk, daloltunk, 
éljeneztünk, Kossuthot, Bemet, a szabadságot, a hazát, tisztjeinket. 

E hadtest a híres 11-ik zászlóaljból (nagy volt ám akkor az a 
zászlóalj, csaknem mint két más rendes zászlóalj, a derék Inczédy! 


135 Nagyváradi Inczédy Sámuel (1811. febr. 11. Kolozsvár-1893. dec. 3. Kolozsvár) 
1848. június 19-től százados a pozsonyi 4. honvédzászlóaljnál. December 20-tól 
őrnagy, a 11. honvédzászlóalj parancsnoka, alakulatával több ütközetben 

őrnagy parancsnoksága alatt), mibelőlünk, a Mátyás-huszárok 3-ik 
századából s egy üteg ágyúból állt. 

Vártunk tehát az , Indulj!" vezényszót, de az késett nagyon. 
Kezdtünk türelmetlenkedni. 

A 11-ik önkéntes zászlóaljbeli Nagy Pista őrmester, aki jókedvéről 
és humoráról már híres volt, valamennyi keserű gyomorerősítője 
volt a vízaknai gyógyszerésznek, mind megvásárolta, s megitatta az 
ő kedves gyermekeivel, ti. fiatal bajtársaival. Még minket, lovasokat 
15 megkínált, mondván: , Igyatok, bakák! Aki morgótok"" van, nyal- 
lak57!" -— Meg fogok még emlékezni Nagy Pistáról. 

Az idő haladt, de mi még folyton ott álltunk. A türelmetlenség 
fokozódott. Elmúlt volt már 6 óra is. 

Végre 7 óra körül megdördültek az ágyúk Szeben alatt; Bem apó 
ott termett hadseregével s megkezdé a csatát pontosan. Az ágyúk 
sűrűn szóltak, még Vízaknán is rezgett a föld azoknak hatalmas 
hangjaitól. Ekkor türelmetlenségünk netovábját érte el. Elkezdtünk 
kiabálni úgy mi, mint a gyalogság, hogy , Vezessenek!" az este ki- 
adott parancs értelmében. 

A tisztek csendesítettek, csitítottak, s figyelmeztettek, hogy felsőbb 
parancs nélkül indulni nem lehet. Legyünk türelemmel. 

(Valami rendkívüli, titokzatos eseménynek kellett akkor Czecz 
dandárparancsnokkal történni, hogy oly soká késett megjelenésé- 
vel. A meleg párnák csak nem tarthatták vissza a felette fontos ügy 
teljesítésétől. Ilyesmit egy katonáról feltenni sem szabad.") 


kitüntette magát. 1849. március 3-án a medgyesi csatában megsebesült, megkapta 
a katonai érdemjel 3. osztályát. Júniustól a Désen állomásozó dandár parancsnoka, 
ezredes. 1869-től ezredes a m. kir. honvédségnél. (Bona 2000, 401—402.) 

136  Papra morgó": pálinka. 

137 Itt: csókollak! Imreh így írt erről: , Nagy Pistának megszokott szójárását: 
snyallakc, úgy hiszem, sokan ízléstelennek fogják találni. Okoskodtam eleget, 
hogy azon szó helyett mást használjak; igen, de akkor nem lett volna hű le- 
írásom. Nagy Pista bátor katona, s csupa szív és lélek volt; szerette, határt nem 
ismerve, hazáját, nemzetét, bajtársait, illetőleg az ő kedves gyermekeit: ezen 
forró szeretet szülte nála azon ártatlan szót." (Imreh 1880b, 67.) 

138 Czecz szerint a futár, akinek Bem támadásra utasító parancsát kellett volna 


82 


Eltelt 9 óra is, és mi még mindig ott álltunk türelmetlenkedve és 
huszárosan imádkozva. Az ágyúk folyton dörögtek Szeben alatt. 
Keserű emlék. 

Végre jóval 10 óra után lassan, vontatva megindultunk; lassan, 
mondom, nehogy tüdőbetegséget kapjunk. 

Pálffy őrnagy ment a csapat élén, mondván, ő ismeri a legrövi- 
debb utat Szeben felé. Iehát ő vezette a hadsereget, de szerencsétlenül, 
mert ahelyett, hogy amint Vízaknáról kivonultunk, balra, Szeben 
felé vezette volna azt, levezette Kiscsűrre. Itt vette észre Czecz 
dandárparancsnok, hogy nem jó irányban haladunk; nem ez oldalról 
kell Szebent megtámadnunk, hanem azon oldalról, amely felől Bem 
intézte a támadást: Nagycsúr felől. 

Kivonultunk tehát abból a faluból (Kiscsűrről), s egy nagy varga- 
betűt kanyarítva, balra felmásztunk egy hegyre; amint oda fel- 
értünk, azonnal megpillantottuk Nagyszeben tornyait. A Szeben alatti 
térséget sűrű lőporfüst borította. A Bem hadseregét nem láthattuk 
e füsttől, csak a heves ágyúdörejt és apró puskaropogást hallottunk. 

Levonultunk a hegy aljába s felállíttattunk a Szeben alatti föld- 
erődítvényekkel szembe, de ágyú lőtávlaton jóval kívül. Innen kezdték 
meg tüzéreink az ágyúzást a Szeben alatti földerődítvényekre. 
De hogy a mi ágyúgolyóink azon erődítvényekben a legcsekélyebb 
kárt sem tehették, onnan következtettük, hogy az ellenség ágyú- 
golyói sem tettek köztünk semmi kárt. Kifáradva pottyantak azok 
le előttünk egy pár száz lépés távolságban. Olyan ágyúkkal tüzelt 
az ellenség is, mint mi. E tapasztalatból következtettük, hogy ágyú 
lőtávlaton jóval kívül állunk. 

A 11-ik zászlóaljból egy hatalmas csatárlánc rendeltetett ki, de 
csak ott, a hely színén; azok sem küldettek előre. Nem is volt ki 
ellen, mert az ellenség részéről egyetlen gyalog katonát sem láttunk 
a távolban. Egy osztály svalizsér kóválygott ott csak. Ezekkel szemben 
mi lovasok tettünk mozdulatokat jobbra, balra P őrnagy vezetése 


számára átadnia Vízaknán, mivel ő ekkor még nem érkezett meg oda, dolga- 
végezetlenül távozott a helységből. (Czetz 1868, 70.) 

alatt, de előre egy lépést sem mentünk. (Hogyan menjünk, ha az 
őrnagy nem vezet?) 

Bem fővezértől parancs érkezett, hogy mi, lovasok, nyomuljunk 
előre, s intézzünk rohamot az ellenség lovasságára. 

A roham azonban elmaradt, minthogy a mi parancsnokunknak, 
P. őrnagynak -— nem tudjuk, mi oknál fogva — nem volt teljességgel 
kedve minket rohamra vezetni. Pedig mi egész lelkesedéssel kiáltottunk 
fel, midőn Bem parancsáról értesültünk, hogy: , rohanjunk!" 

- Nem rohanunk! - kiáltott P őrnagy mérgesen. — Csitt! Csend 
legyen! 

Ekkor kilépett a sorból Májer" derék főhadnagyunk, s látva az 
általános lelkesedést, azon indítványt tette, hogy engedtessék át 
neki a vezénylet, míg a rohamot megejtjük. 

- Nem egyezem belé - kiáltott P. őrnagy -, tessék beállni a sorba! 
Itt én parancsolok! 

Bem tábornok tiszt-segédje még folyton ott állt előttünk. 

- Mondja meg a tábornok úrnak, hogy nem rohanunk, mivel 
nagy a hó, s aztán azok odaát mind gyakorlott katonák, ezek pedig 
fiatalok. Most nincs kedvem rohanni! 

— Őrnagy úr! - szólt katonásan a tiszt-küldönc. — Én tábornokom 
parancsát megmondtam. 

— Igen - szólt R őrnagy -, azt tudomásul vettem, s ha óhajtja, arról 
hamarosan írásbeli igazolványt is adhatok. Mondja meg a tábornok 
úrnak, hogy nem rohanok! S punktum! 

A tiszt-küldönc elvágtatott. 

Bem tábornok, nem csekély veszteséggel, délután 2 óra tájban 
hátrálni volt kénytelen, de a legnagyobb rendben. Nekünk is meg- 
hátrálást parancsolt Czecz ezredes, dandár-parancsnok. Meghátrál- 
tunk, anélkül, hogy csak a tyúkszemeink is szenvedtek volna valami 
bántalmat. 

Szeben alatt egy osztrák gyalogsági zenekar elébb az osztrák 


159 Mayer Adolf (1822. Kolozsvár—?) volt könnyűlovassági hadnagy, 1848. szep- 
tember 27-én az alakuló 11. honvédzászlóalj főhadnagyává nevezték ki, de a 
Mátyás-huszárezrednél lett az. 1849 januárjától alszázados, a vízaknai csatában 
ezrede 3. századának parancsnoka, főszázados. (Bona 1988, II. köt. 398.) 


1 V jin 
A nagyszebeni ülközet (Armee-Bulletin) 


E za ME: 


b8 

himnuszt, "9 azután pedig egy öröm-indulót játszott. Mi a fogainkat 
csikorgattuk. 

A 11-ik zászlóaljbeli Nagy Pista őrmester, amint mentünk fel 
a hegyre, meg-megállt, s Szeben felé tekintve, mondott olyan 
áldásokat arra a zenekarra, hogy csaknem lepotyogtunk lovainkról 
a nevetéstől. 

Estére Nagyselykre érkeztünk, s ott el is szállásoltattunk. E vissza- 
vonulás közben P őrnagy nyíltan töprengett, hogy vége van már 
mindennek. Pedig dehogy volt még vége! 

Le voltunk mi is hangolva, tagadhatlan, de az korai volt nagyon. 
Nem bírtuk megfontolni, hogy a vasakaratú, kitartó és rettegést 
nem ismerő oroszlán közelében vagyunk. 

(Pálffy őrnagyot elneveztük 2-ik Baldácsinak.) 

Alig szállásoltattunk el Nagyselyken, midőn úgy 7 óra után, a 
távolban, Szeben felé, heves ágyúzást és puskaropogást hallottunk. 
Nem tudtunk kiokosodni, hogy az hol lehet, s kivel történik a harc? 
Hogy Bem tábornok Szeben alól merre vonult aznap, s hogy 
vonult-e folyton, avagy megállt valahol? nem tudtuk. Az ágyúzás és 
puskaropogás hosszasan tartott. 

Hadseregünknek egy része egész éjen át talpon volt Nagyselyken, 
őrködött, ha talán az ellenség utánunk akart volna nyomulni. 

Másnap, január 22-én megtudtuk világosan, hogy hol s miképp 
történt a múlt este hallott ágyúzás és apró puskaropogás. Hallgass 
ide, tisztelt olvasóm. 

Midőn Bem tábornok hadseregével azelőtt való nap — január 
21-én - Nagyszeben alól meghátrált, az ellenség tisztán azon 
hiedelemben volt, hogy az öreg meg sem áll Marosvásárhelyig. 
Csalódott nagyon, mert Bem csak Szelindekig hátrált, ott megállt, 
hadseregét rendbe szedte. Éppen szürküledett már. Egy üteg ágyút 
helyezett el a postakertben a szebeni út irányában, s ugyanazon út 
mellett kétfelől egy-egy hatalmas csatárláncot küldött fel a hegyre, 
azon meghagyással, hogy csak akkor tüzeljenek, amidőn az ágyúk 


40 Gott erhalte..." kezdetű Johann Haydn-szerzemény, az egykori osztrák 
császárhimnusz volt. 

megszólalnak, az országútra. Az ágyúk kartácsokkal megtöltve, 
mind a Szeben felé vezető országútra voltak irányozva. Az ellenség 
még távol volt, de jött. 

Szelindeken teljes csend uralkodott, még szivarra, avagy pipára 
gyújtani sem volt szabad senkinek. Dicső emlékű tábornokunk 
Bem, ez a rettenthetetlen öreg oroszlán, az ágyúk mellett állt. 

Végre, úgy 7 óra után, megérkezett az ellenség, jókedvvel, éne- 
kelve, hurrázva, semmi rosszat nem gyanítva ereszkedett le az 
országúton, Szelindek felé, s midőn azon híd közelébe ért, mely e 
falu végétől nem messze, egy mély patak fölibe van építve, el- 
dördültek a Bem ágyúi s megszólaltak az apró fegyverek; az ellen- 
ség pedig megfordult, s rendetlenül, eszeveszetten futott vissza 
Szeben felé, hagyva maga után sok halottat és jajgató sebesültet. 

Ezt az ágyúzást hallottuk mi Nagyselyken, január 21-én esti 7 óra 
után. 

Ugyane napon (január 22.) vettük Bem tábornok parancsát, hogy 
23-án, kedden, hadseregünk vonuljon át Szelindekre s csatlakoz- 
zék a főhadsereghez. 


Érzem ma is hatását azon tiszteletteljes jóindulatnak, amellyel akkor 
felebbvalóim iránt viseltettem, s mint akkori közharcosnak, fáj ma 
is kijelentenem, hogy Czecz dandárparancsnok vízaknai eljárása 
nem volt correct. P. őrnagy pedig még azt sem érdemli meg, hogy 
vele foglalkozzunk. 

De hagyjuk pihenni azon ügyeket. Adjuk át azokat a történelem- 
nek. A nagy történetíró ki fogja mondani majd azon események 
felett részrehajlatlanul az ítélet, a jövő nemzedék pedig okuljon 
azok folytán. Minket vigasztaljon azon hazafias tiszta öntudat, hogy 
jót akartunk. 

Szelindeki események. Tisztelgés 
Bem tábornoknál és Petőfi Sándornál 


Mint fennebb is említém, Bem tábornok parancsára a Czecz had- 
serege Január 23-án (kedden) Nagyselykről átvonult Szelindekre. 
Báró Kemény Farkas"! ezredes messze kilovagolt kíséretével 
előnkbe; igen barátságosan fogadta hadseregünket. 

A szelindeki nagy hegyről úgy nézett ki e község, mintha egy 
óriási nagy tekenőben feküdnék. 

Szelindeken visszakerültem ismét századomhoz, ti. a 2-ik századhoz 
Makray László parancsnoksága alá. A fiatal bajtársak nagy örömmel 
és kézszorításokkal fogadtak. 

Szelindeken értesültünk azon, reánk nézve szomorú esetről, 
hogy gróf Mikes Kelemen, derék ezredesünk Nagyszeben alatt, a 
január 21-ki csata alkalmával, egy ágyúgolyó által találva, elesett; 
ugyane csatában veszítette el gróf Esterházy Kálmán, "" fiatal derék 
hadnagyunk egyik karját, egy ágyúgolyó által találva; azon csatá- 
ban esett el továbbá Beder Laci bajtársunk, a hatalmas basszus éne- 
kes, szintén ágyúgolyó által találva. 

Január 24-én (szerdán) reggeli pont 8 órára több főtisztet hiva- 
tott Bem tábornok magához. Ez alkalommal egyik törzstiszt egy 
kissé megkésett. 

- Őrnagy úr - szólt Bem haraggal -, 8 órára rendeltem Önt 
magamhoz. 


MI Báró Kemény Farkas (1797. ápr. 11. Alsódetrehem-1852. jan. 5. London) 
1848. szeptember 11-től a Torda megyei nemzetőrség őrnagya. 1849. január 
23-tól alezredes és dandárparancsnok, később ezredes, a gyulafehérvári ostrom- 
sereg, majd a kolozsvári hadosztály parancsnoka, megkapta a katonai érdemjel 
2. osztályát. Júniusban az érchegységi román felkelők ellen harcolt. Az orosz 
támadás során Kolozsvárt fedezte. (Bona 2000, 432.) 

142 Gróf Esterházy Kálmán (1830. jún. 7. Nagyiklód-1916. febr. 9. Kolozsvár) 
1848 szeptemberében belépett a Mátyás-huszárezredbe. Őrmester, december 1-jétől 
hadnagy. Január 21-én Nagyszeben ostrománál fél karját elvesztette; a katonai 
érdemjel 3. osztályával kitüntették. A kiegyezés után országgyűlési képviselő, majd 
a felsőház tagja, Kolozs megye főispánja. (Bona 1988, I. köt. 367.) 

- Éppen csak három percet késtem, tábornok úr. 

— Ha egy század percet késik más alkalommal, főbelövetem -— szólt 
Bem szigorral. 

Ez a törzstiszt (őrnagy) nagyon népszerű és kedvelt bátor ember 
volt a Bem hadseregében, s egy pár hó múlva alezredes lett. 

Azután a többi törzstisztekhez szólt Bem; mindenikhez volt 
valami mondanivalója, röviden, katonás hangon. 

Végre R. őrnagyra került a sor, aki szintén meg volt híva akkor 
rapportra, akihez Bem így szólt a haragtól reszketve: 

, Önt csak azért nem lövetem főbe, mivel sokkal gyávább ön, 
mintsem, hogy egy golyót megérdemelne! Tegye le a kardját s 
hagyja el azonnal hadseregemet!" 

Soha sem láttuk többé R őrnagyot. 

Bem tábornok hadseregét minden reggel fegyverbe és sorako- 
zásra szólította menetkészen. Szállásunkon nem volt szabad semmit 
hagynunk. 

Az öreg tábornok aztán lóháton, más alkalommal gyalog, biceg- 
ve tartott szemlét egy néhány zászlóalj vagy lovas osztály felett Petőfi 
Sándor és több főtiszt kíséretében. Kedvelte nagyon a rendet, tisz- 
taságot. Az élelmezésre is nagy gondot fordíttatott. Kenyérrel, mar- 
hahússal, szalonnával, borral, pálinkával és dohánnyal rendesen el 
voltunk látva. A kártyázást nagyon tiltotta az öreg, de azért suttyom- 
ban mégis kártyázgattunk ártatlan összegben, ti. sájn!" krajcárban. 

Víg napokat éltünk mi nagyon Szelindeken. Ha Tóth Kálmán" 
Egri szép napok mellékcímet adott egyik színművének, mi is joggal 
elmondhatjuk a Szelindeken töltött napokról, hogy: , szelindeki 
szép napok". 

Ott volt a Pongrácz testvérek" és Salamon János híres népzene- 


143 Sájnpénz: a 19. század első felében az osztrák állami papírpénz törvényes 
értéke; a közéletben a papírjegyek német nevéről, Einlösungsschein és 
Antizipationsschein, sájnpénznek 15 nevezték. 

44 Tóth Kálmán (1831. márc. 30. Baja-1881. febr. 3. Budapest) költő, szerkesz- 
tő. Dobó Katica, avagy Az egri szép napok című darabját 1861-ben mutatták be. 
145 Pongrácz József (?-1873) és Lajos (1844-1916) kolozsvári prímások. Lajos, 
Rudolf trónörökös kedvelt udvari zenésze volt. (Leszler 1986, 285.) 

társulata is Kolozsvárról. Játszták szívvel, lélekkel a sok víg és bús 
magyar dalokat; a Rákóczi- és Hunyadi""-indulót stb. Nagy beccsel 
bírtak azok akkor nagyon. Nem sokat törődtünk azzal, hogy holnap 
vagy egy óra múlva meghalhatunk. Vigadtunk. 

Mi, az erdélyi fiatalság, tisztek, altisztek és közvitézek vegyesen, 
dalárdát alakítva, elébb Bemnél, azután Petőfi Sándornál tisztelegtünk 
január 26-án este. Harci- és más szép népdalokat énekeltünk. 
Kedvenc dalunk volt akkor, a nemzeti dalokon kívül, a Búsul a lengyel "7 
és a Marseillaise" című dal is. 

Midőn a Bem tábornok szállása előtt a Búsul a lengyel hona állapotán 
című dalt elénekeltük, összehangzólag, igazi érzéssel, az ősz tábor- 
nok -— mert, úgy lehet, e dal szíve húrjait címzette — az ablakból 
kihajolva, kérdezte: hogy az miféle dal? S midőn annak szövegét 
röviden megmagyarázták, köszönetet mondott a daltestületnek 
a szíves figyelemért. Azt a dalt — mint állítá — akkor hallotta először. 
Minket aztán hazaküldvén, mondta, hogy pihenjünk, mert a 
nyugalom erőt ád. 

Petőfi Sándor, midőn nála megjelentünk, s egy pár dalt el- 
énekeltünk, behívott mindnyájunkat szállására, s velünk egyen- 
egyen barátságosan kezet szorított, aztán egy cseber bort hozatott 
fel a pincéből legénye által, s megkínált valamennyiünket — magyar 
ember szokása szerint — borral, kenyérrel, szalonnával, szivarral, 
dohánnyal stb. Üvegpohár alig volt két darab e szálláson, tehát 
fazakakkal, kancsókkal, csuprokkal és fatálakkal fogyasztottuk a bort. 
Jó volt az úgy is. Nagyokat nevettünk, amidőn a csuprokkal és 


146 Erkel Ferenc: Hunyadi László című operájának 3 motívumából Doppler 
Ferenc állított össze katonaindulót 1848-ban. 

147 Lengyel nemzeti dal; első sora így hangzik: , Búsul a lengyel hona állapotján, 
/ Mert Ponjatovszky nincsen a csatáján; / Kesereg a vajda és az egész pórság, / 
Zokogva kiáltja: oda a szabadság!" (Deák 1914, 249-250.) 

145 Marseillaise: ma a Francia Köztársaság hivatalos nemzeti himnusza; eredetileg 
a francia forradalom legnépszerűbb harci dala. Szövegét és dallamát Claude Joseph 
Rouget de I Isle (1760-1836) hadmérnök írta 1792-ben. Az induló nevét onnan 
kapta, hogy egy Marseille-ből Párizsba érkező önkéntes csapat ezt a dalt énekelte. 

fatálacskákkal koccintottunk. Alig kell mondanom, hogy borozás 
közben folyton énekeltünk. 

— Úgy, úgy, fiúk — szólt Petőfi Sándor -, csak magyar dalokat éne- 
keljetek s nem idegeneket. Azt a szép lengyel dalt, s a franciák szabad- 
ságdalát énekelhetitek, de a német nótákkal kikergethettek a világból. 

Egy néhány percnyi barátságos beszélgetés után búcsút vettünk 
a nagy költőtől, amidőn ismét kezet szorított mindnyájunkkal, 
s távoztunk. 

Akkor még nem tudtuk, hogy olyan világhírű nagy emberek 
járnak, kelnek ott közöttünk. 

De mondjunk valamit Szelindekről is. 

Szelindek magas hegyek közt fekszik. A déli hegyoldalra van építve 
a szelindeki vár, amelyet mi akkor szalonnás várnak neveztünk. Tele 
volt az nem csak szalonnával, de mindenféle drága gabonával is; 
s mivel a szász atyafiak — alig egy pár kivételével -— a községet, 
illetőleg házaikat elhagyták, mi bizon gazdálkodtunk e várban is. 
Szabad volt, élnünk kellett. Én is felküldettem egyszer oda szállás- 
parancsnokom által szalonnáért. Megvizsgáltam a várat jól. Felmentem 
a toronyba is, ahol nagyon meglepett egy fából készült toronyóra. 
Ott van az talán még ma is. Egy nagy szalonnát aztán, mint a köpe- 
nyeget szokás, a hátamra vettem s lesétáltam vele a faluba. De ugyan 
megjártam. A pajkos honvédek csaknem mind levagdalták azt a 
hátamról; mondának: , szükségünk van egy-egy köpenyeg foltra" 
stb. Éppen csak a nyakam körül maradt meg abból egy kis vékony 
rész, mire a szállásomra érkeztem. 

Szelindeknek felső része, mely északra a hegyek közé bekanya- 
rodik, január 28-án, vasárnap este teljesen leégett volt. Dicső emlékű 
tábornok, Bem, ez alkalommal, egész hadseregét fegyverre szólította, 
ha netalán az ellenség műve lett volna ez égés, hogy a zavarosban 
halászhasson. Nem történt semmi támadási kísérlet azon éjszakán. 

A szász atyafiak kezdtek hazaszállinkozni, miután arról értesültek, 
hogy Bem tábornok a békés népet nem bántalmazza. 

Egy zászlóalj székely határőrkatonát hazabocsátott"9 Bem tábornok 


149 A 14. (1. székely) határőr gyalogezred 1. zászlóalját azért küldte vissza Bem 

Szelindekről. Még 1848. június havában mentek volt ki Magyar- 
országra a rácok és horvátok ellen csatázni; midőn visszajöttek 
Erdélybe, a Bem hadseregéhez csatlakoztak, de mivel valamennyien 
családapák voltak, vágyakoztak nagyon haza, csaknem egyévi távol- 
lét után. Hazabocsátotta őket Bem tábornok. 

És most beszéljünk a szelindeki csatáról, mely nem január 24-én, 
nem is 28-án - mint sokan tévesen állítják -—, hanem január 30-án 
(kedden) folyt le. 


A szelindeki csata 1849. január 30-án 


E nap délutáni óráiban lovas századunkból egy szakasz küldetett ki 
Dercsényi Kálmán"" fiatal hadnagy vezetése alatt Szelindek dél 
felőli hegyeire, őrjáratra. E szakaszba voltam én is beosztva. 

Midőn az említett szalonnás vár felett haladtunk el, egy másik 
hegyen, Nagyszeben felől, a távolban egy hosszú csatárláncot, 
s megette nagy sötét tömegeket pillantottunk meg, amelyek lassú 
léptekkel közeledtek a falu felé. Éles szemekkel vizsgálva e csapatokat, 
gyorsan kieszeltük, hogy azok ellenséges csapatok. 

Dercsényi Kálmán hadnagyunk az őrjárat vezetését egy tizedesre 
bízta, meghagyván, hogy lassú léptekkel, az ellenséget folyton szemmel 
tartva vonuljon be a faluba, ő maga pedig előre vágtatott Bem 
tábornoknak jelentést tenni az ellenség közeledtéről. Dercsényi 
Kálmán, mint nekünk később nem egyszer elbeszélte, Bem tábornokot 


a Székelyföldre, hogy segítsenek az ottani seregszervezésben. (Barcy-Somogyi 
1986, 33. és Kovács 1979, 107.) 

150 Dercsényi Kálmán (1824. febr. 28. Kerepecpuszta-1893. máj. 5. Nagymihályi) 
1848. április 30-tól fogalmazó a magyar belügyminisztériumban. Augusztus 17-én 
Kolozsvárott belépett a Mátyás-huszárezredhez, szeptembertől tizedes, később 
hadnagy. 1849. március 17-én Sárkánynál megsebesült; Bem főhadnaggyá 
léptette elő. Felgyógyulása után júliusban, Szegeden a 18. Attila-huszárezredhez 
osztották be. (Bona 1998, I. köt. 306.) 

terített asztal mellett találta, ki egy tányérka köménymagos levest ett 
nyugalommal, lassan, úgy lehet, ez ozsonnája volt. 

Dercsényi egész hévvel jelentette az ellenség közeledését. 

De Bem tábornok még csak reá se nézett Dercsényire, hanem 
egész nyugalommal eddegélte levesét tovább. 

Dercsényi izzadott az izgatottságtól, s várta a tábornok intézkedését. 
(Megjegyzendő, hogy az ő tudta és híre nélkül a hadsereget fel- 
lármázni nem volt szabad.) 

Végre, midőn a tábornok levesét elfogyasztotta, csendesen felállt, 
s Dercsényire pillantva, kérdezte: 

— Az ellenség mely oldalról közeledik? 

Dercsényi válaszolt. 

— Jó, na — mondá Bem -, intézkedni fogok, hogy sétáljanak vissza. 

Azután lassú léptekkel kibicegett, s a lova mellé helyezett székről 
feltétette magát huszárja által lovára, s jelt adott, hogy a hadsereg 
sorakozzék. Gyorsan ment az nagyon. 

Ekkor egy másik futár jelentette Bemnek, hogy az ellenség 
Nagyselyk felől és délkeletről, a hegyek megett is közeledik. Tehát 
csaknem körül vagyunk véve. 

— Intézkedni fogok, hogy azok is visszasétáljanak — szólt Bem 
nyugalommal. 

És most következik dicső emlékű tábornokunk, Bemnek azon 
bravourja, amely alighanem páratlan a hadászat történetében. Ott 
voltam, láttam intézkedéseit, szemtanúja voltam minden tettének, 
minden mozdulatának. Élénken emlékszem mindenre, mintha csak 
ma zajlanának le azon események. 

Bem tehát Nagyselyk felé, a hegytetőre két ágyút küldött a 
kolozsvári 11-ik zászlóalj kíséretében. Jól választott az öreg nagyon. 
A hegyek megett délkeletről közeledő ellenséggel szembe is ki- 
rendelte a gyalog csapatokat, mégpedig szép számmal, s azok gyorsan 
és teljes lelkesedéssel el is vonultak, ágyúk nélkül. 

Ekkor szétnézett az öreg. 

-— Egy néhány gyalog századunk áll még csak rendelkezésünkre, 
tábornok úr - jelenték a táborkari segédek. Pedig az ellenség fő- 
ereje itt közeledik a szebeni úton Puchner főgenerális vezénylete alatt. 

S csakugyan, mint nagy sötét fellegek, úgy közeledtek az ellenséges 

tömegek Szeben felől. Fenn a hegyen, egy nagy csatárlánc már előt- 
tünk jött. 

-— Nincs semmi baj - szólt Bem, s a még rendelkezésre álló négy 
honvédszázadhoz""! e szavakat intézé: 

— Menjetek csak fiaim az ellenséggel szembe fel a hegyre s jól, 
bátran viseljétek magatokat, küldeni fogom a segítséget is utána- 
tok azonnal. 

Bem tábornok segédei bámulva tekintettek egymásra, mintha 
kérdezték volna, hogy ugyan miféle segítséget fog Bem e csapat 
után küldeni, hacsak a lovasságot nem küldi, azt pedig csak nem 
küldheti fel a hegyre a gyalogság ellen csatázni. 

Bem apó azonban tudta mit beszél. 

Az előre küldött gyalogcsapat egészen csatárláncba oszolva, 
bátran haladt fel a hegyre Szeben felé, s a gyalogsági harcot igen 
hevesen megkezdte. E percben dördültek meg az ágyúk Nagyselyk 
felől is a hegytetőn, az azon oldalon közeledő ellenségre. Ott van a 
11-ik zászlóalj is, ezek tisztességesen le fognak számolni az ők 
ellenségükkel. 

Menjünk tehát, s figyeljük meg, hogy miféle segítséget fog Bem 
apó küldeni az elébb említett csatárlánc után. 

Hallgass ide, tisztelt olvasóm. 

Bem levétette magát lováról s a postakertben felállított ágyúkhoz 
bicegett, a kanócot a kezébe vette, s elkezdett azokkal célozni és 
tüzelni fel a hegyre az ellenséges nagy tömött csapatokra; midőn 
az egyik ágyút elsütötte, gyorsan bicegett át a másikhoz, s így tovább. 
A tüzérek csak töltötték az ágyúkat, s folyton éljeneztek, miután 
látták, hogy dicső emlékű tábornokunknak egyetlen lövése sem 
megy kárba. Támadt aztán az ellenséges csapatokban zavar, rendet- 
lenség, szétfutás, midőn valamely csapatot valamiképp rendbe 
állították, már egy másik ágyúgolyó csapott közibük. És mi történt 
aztán? Az, hogy az ellenséges csapatok nem bírták kiállni ezt a 
gyilkoló ágyútüzet, gyors léptekkel meghátráltak. A csatárláncba 
feloszlott honvédek is derekasan viselték magukat, dacára, hogy 


151 27. nagyváradi honvédzászlóalj. 

az ígért segítséget sehol sem látták. Arról nem is álmodtak, hogy 
azok az ágyúgolyók, amelyek Szelindekről kirepülve, a fejök felett 
süvöltöttek át az ellenséges csapatokra, maga Bem tábornok által 
küldetnek. 

Ez ágyúgolyók voltak a csatárlánc után küldött segítség. Repült 
reánk is elég ágyúgolyója az ellenségnek. 

Mi, Mátyás-huszárok, ott álltunk a Bem tábornok ütege mellett 
fedezetül, gróf Bethlen Gergely alezredes parancsnoksága alatt. 
Ott volt az üteg mellett Petőfi Sándor is. Más csapat rajtunk kívül a 
faluban nem volt. 

Este 7 óra után az ellenség vissza volt verve minden oldalon. 

Nagy örömmel, diadalmi mámorral jöttek a csapatok különböző 
irányból vissza a faluba, énekelve, éljenezve. A 11-ik önkéntes zászló- 
alj a Nagyselyk felől közeledő ellenséges csapatokat istenesen meg- 
razsnyakolta és elűzte. Délnyugatra a hegyek megé küldött honvéd- 
csapatok is — bár ágyúk nélkül — feladatuknak derekasan megfeleltek, 
azok előtt is kudarcot vallott az ellenség. 

Most jött azon csapat, amelyet Bem apó maga küldött volt fel a 
hegyre Szeben felé azon biztató szavakkal, hogy: , bátran, jól viseljétek 
magatokat, mert küldeni fogom azonnal a segítséget utánok." 

Ezek legjobban örvendtek s dicsekedtek, mondának: 

— Aki angyala van! Mi a legnagyobb ellenséges csapatokkal 
küzdöttünk meg, s bár az ígért segítség nem küldetett utánunk, az 
ellenséget mégis elűztük! Aki lelke van! 

— Elám - szólt gróf Bethlen Gergely alezredes —, mert azzal az üteg 
ágyúval ott a postakertben, maga a táti (Bem apó) célzott és tüzelt. 

Ekkor ébredtek fel a jó fiúk (emlékem szerint a 27-ik zászlóalj- 
beliek), ekkor tudták meg csak az okát annak, hogy miért támadt 
az előttük harcoló ellenséges csapatok közt oly gyakran rendetlenség, 
s végre megfutamodtak. A jó bajtársak azt hitték, hogy azt a rendet- 
lenséget ők idézték elő, s ők kergették meg az ellenséget. Soká nevet- 
tünk jóízűen ez esemény felett, maguk az illető bajtársak is nevettek. 

Az ellenség nem vonult vissza Szebenbe, összpontosult a Szeben 
felé vezető úton fenn a hegyen és erdőben éjszakára. Röpítettek is 
egy pár ágyúgolyót akkor éjszaka Szelindekre, de Bem e vickándozást 
számba sem vette. Hogy aztán miképpen űzte el onnan másnap 

Bem az ellenséget egyetlen árva puskalövés nélkül is, arról alább 
külön cím alatt fogok, tehetségem szerint, megemlékezni. 

Szelindeken lett előléptetve gróf Bethlen Gergely alezredessé, 
Makray László századosunk pedig őrnaggyá. 


Tüntetés az osztrák hadsereg ellen 
1849. január 31-én 


Január 31-én (szerdán) délelőtt 10 óra tájban Bem apó sorakoztatta 
hadseregünket, s midőn az teljesen rendben volt, parancsára 
e községből ki s egy hegyen felvonultunk északnyugoti irányban. 

Dicső emlékű tábornokunk, Bem a törzstisztek és Petőfi Sándor 
kíséretében elől lovagolt, mi lovasok közvetlenül utánuk vonultunk. 

Hideg északi szél fútt akkor nagyon, mely sokaknak lekapta a 
csákótakaróját, s vitte, gurította a megfagyott havon tova. 

Gróf Bethlen Gergely alezredes és Petőfi Sándor folyton emel- 
gették s igazgatták Bem apó köpenyegének a gallérját, amelyet 
mindegyre lecsapott az erős szél. 

Bem tábornok szürke katonaköpenyeget viselt, mely több helyen 
át volt már lyuggatva puskagolyók által. Fejét egyszerű fekete viaszkos- 
vászonnal bevont csákó fedte, melybe egy fehér forgó volt helyezve, 
de inkább csak csata alkalmával. Ez a forgó képezte Bem atyusnak 
tábornoki kül díszjelét; anélkül úgy nézett volna ki az öreg, mint 
egy előhaladt korú közember. Összes fegyverzete egy ártatlan 
lovagkorbács- és egy távcsőből ált. Lova, melyen ült, nem sokkal 
volt különb egy 10-15 évig szolgált fiakkeres lónál. Azért választott 
az öreg ilyen lovat magának, mert teste tele lévén harci sebekkel, 
nem kívánta magát egy tüzes paripa által rázattatni. 

Amidőn a hegyen jól felhaladtunk, Bem tábornok parancsára 
balra, azaz déli irányba kezdtünk vonulni, ekkor pillantottuk meg 
a nagy ellenséges csapatokat is, amelyek a Szeben felé vezető ország- 
úton, s az amellett fekvő sűrű erdőben foglaltak állást. 

Nagy mozgás támadt az ellenséges csapatok közt, amint a fenn 
említett kanyarulatunkat észrevették. Valószínűleg azt hitték, hogy 

megyünk egyenesen Szebennek. Rendbe álltak tehát, s amint csak 
lehet, oly gyorsan hagyták el mezei tanyájukat, s besiettek Szebenbe 
anélkül, hogy csak egy árva lövést is intéztek volna ellenünk. 

Bem tábornok megállította hadseregét s nevetve nézett az ellen- 
séges csapatok után. Engedte, hogy menjenek, ha már kedvük volt 
menni. Visszatértünk aztán mi is Szelindekre szállásainkra. 

Szelindekről egész hadseregünk átvonult Vízaknára február 1-jén, 
csütörtökön. 


Vízaknai események. A vízaknai csata 
1849. február 4-én és Petőfi Sándor 


Vízaknáról Bem tábornok február 2-án a kolozsvári 11-ik önkéntes 
zászlóaljat s lovas ezredünk 1-ső századát, melyet ekkor Horváth"? 
százados vezényelt, báró Kemény Farkas parancsnoksága alatt, egy 
nehány ágyúval Dévára küldte; úgy lehet azért, hogy az Arad felől 
jövő segélycsapatokkal egyesüljön, s aztán vonuljon vissza Vízaknára. 

Bem tehát mindenáron szaporítani akarta hadseregét, mielőtt 
egy második támadást intézett volna Nagyszeben ellen. 

Február 3-án délután, mi, lovasok tüntettünk az ellenség ellen; 
levonultunk Kiscsűrre s az ellenséges őrséget onnan beűztük 
Szebenbe. 

Midőn Kiscsűrről Vízaknára visszaérkeztünk, Bem tábornoknak 
azon parancsát vettük, hogy másnap, ti. február 4-én (vasárnap) a 
hadsereg azon része, mely szolgálaton kívül lesz, vallásfelekezet 
szerint istentiszteletre menni köteles. 

A sors könyvében azonban más esemény volt reánk nézve meg- 
írva e napra vonatkozólag. 

A nagyszebeni osztrák hadsereg február 4-én reggel éppen 


152 Nagyváradi Horváth Miklós (1818. Nagyenyed—1849. febr. 9. Piski) 1848 októ- 
berében lépett be a Mátyás-huszárezredbe; főszázadosként hősi halált halt a 
piski csatában. (Bona 1988, 270.) 

tízszer akkora erővel jelent meg Vízakna előtt, mint amekkora had- 
erővel mi rendelkeztünk. 

Könnyű volt nekik egész erejökkel szállni ki a síkra, miután már 
akkor egy orosz hadtest Nagyszebenben tanyázott a város védelmé- 
re, míg ők ellenünk támadást intéznek. 

Az ellenség tehát Puchner császári tábornok vezérlete alatt 12 000 
emberrel és 40 ágyúval támadott ellenünk." Nekünk pedig akkor 
alig volt 2000 emberünk 22 ágyúval. 

Elmondám az ellenség létszámát s a miénket rövid szavakkal. 

Bem tábornok február 4-én reggel egész csendben szólította fegy- 
verbe hadseregét, amely ez alkalommal csakugyan maroknyi volt. 
Még lármadobot sem veretett, holott értesülve volt afelől, hogy az 
ellenség Vízakna közelében van. 

Mi semmit sem tudtunk afelől, hogy azonnal csatázni fogunk, 
midőn a piacon sorakoztunk; azt hittük, hogy az csak a szokásos 
reggeli szemle végett történik. Nem úgy volt. 

Hogy Bem tábornok tudta, miszerint csatánk lesz, kitűnik abból 
is, mert mielőtt kiment volna a szabadba, az ellenség elibe, Petőfi 
Sándorhoz így szólt: 

-— Herrn Petőfi! Ma csatánk lesz, maradjon távol a csatatértől. 
Nem szeretném, hogy a magyar nemzet egyik jeles költője a csata- 
téren vérezzék el. Szót fogad-e? 

—- Köszönöm a figyelmeztetést, tábornok úr — válaszolt Petőfi 
Sándor -, most szót fogadok, de azt nem ígérhetem meg, hogy mit 
fogok tenni akkor, amidőn az ágyúk dörgését fogom hallani. 

Hogy Bem tábornok és Petőfi Sándor közt ily rövid párbeszéd 
folyt alig egy pár perccel a vízaknai véres csata kezdete előtt, azt 
még akkoriban, a csata lezajlása után hallottam tiszteinktől. Én e 
párbeszédet közvetlenül nem hallottam, de ami azon csatában 
azután történt, annak szemtanúja voltam, azon eseményekre igen 
élénken emlékszem ma is. 

Mint már említém, sorakoztunk egész nyugalommal, semmi 
rosszat nem sejtve. 


1553 Támogatva még nagyobb számú felkelő csapatok által. Imreh Sándor [jegyz.]. 

Sorakozásunk közben feltűnt nekünk nagyon, hogy gyalogsá- 
gunk egy része, fegyverét egyensúlyba véve, szalad ki a városból a 
Szeben felé vezető utcákon. 

Alig egy pár perccel ez esemény után egy futár érkezik hozzánk 
azon rendelettel, hogy siessünk ki azonnal a szabadba, mivel az ellenség 
csatárlánca oly közel van már, hogy azonnal belőhet a városba. 

Láttuk már Szelindeken, hogy Bem tábornok egy cseppet sem 
volt meglepetve, midőn az ellenség közeledését jelentették neki. 
Engedte, hogy csak jöjjenek, s midőn a szuronyaik hegyét meg- 
látjuk: elibe állunk s visszaűzzük. 

Jékey Lajos!" főhadnagy, századparancsnok vezénylete alatt 
ügetve vonultunk ki a városból. Az ágyúk és lőszeres szekerek pe- 
dig éppen vágtatva siettek ki. Reggeli 8 óra felé járt az idő. 

Midőn a szabadba kiérkeztünk, nagyszerű látvány tárult szeme- 
ink elé. 

Sötét volt előttünk a magas hóval fedett láthatár a nagy ellensé- 
ges tömegektől. 

Azon a nagy hegyen, mely Vízakna és Szeben közt fekszik, nagy 
ellenséges csapatok foglaltak állást; vonultak le a hegy aljába és ter- 
jeszkedtek jobbra és balra. 

Mi, lovasok éppen a centrumban foglaltunk állást az ellenséggel 
szembe, ahol a tüzéreink is több ponton éppen lemozdonyoztak, 
töltöttek, céloztak s várták a jeladást a tüzelésre. 

Az ellenségnek hosszú csatárlánca ott a közelben, vontatott 
léptekkel közeledett felénk. De ezekkel szembe lelkes honvédeink is, 
azon sorrendben, amint a városból kivonultak, csatárláncba fel- 
oszolva, szikrázó szemekkel haladtak előre. 

Amint a csatárláncok, az akkori lőfegyverek hordképessége sze- 
rinti távolságra egymást megközelítették, megkezdődött a tüzelés. 

Az ellenség csatárlánca kezdte azt meg. 

Lelkes honvédeink azonban e tüzelésre nem tüzeléssel, hanem 
heves szuronyrohammal válaszoltak. Sok honvédtiszt is fegyvert 


154 Porcsalmi Jékey Lajos (1800. Bethlen-1885. Bethlen) 1848 augusztusától 
önkéntes a Mátyás-huszárezredben, a szabadságharc végéig századosi rangot ért el. 
(Bona 1988, 292.) Gyászjelentése szerint őrnagy volt. (GY]J) 

ragadott s úgy rohant az ellenségre, kardját félretéve, s csak az- 
után kezdték meg a tüzelést a gyorsan hátráló ellenséges csatár- 
láncra. 

Csatárláncunk e rendkívüli bátor előre rohanására az összes 
ellenséges tömött csapatok egy nehány száz lépésre visszavonultak. 
E percben dördültek meg az ágyúk is mindkét részen. Reszketni 
kezdett a föld az ágyúdörejtől. 

A mi ágyúink rettentő pusztítást vittek véghez az ellenséges tömött 
oszlopokban. Volt miben aratniok a halál e borzalmas rémeinek. 

Ágyúzott az ellenség reánk is irtóztatóan; mert — mint már 
említem -— csaknem kétannyi ágyúja volt, mint nekünk, de nekünk 
nem voltak csatárláncunk megett tömött csapataink, tehát hiány- 
zott a célpontjuk. 

A mi gyalogságunk csaknem egészen csatárláncba volt felosztva, 
mely megett nem nagy tömegek, hanem csak kis szakaszocskák 
húzódtak jobbra, balra. Az ellenség azonban azon hiedelemben volt, 
hogy a mi tartalék seregeink benn vannak a mélyen fekvő város falai 
közt. Csalódtak. Nem volt ott már hadseregünkből egy lélek sem. 

Folyt tehát a csata roppant elkeseredéssel. 

Dicső emlékű tábornokunk, Bem a centrumban csaknem a csatár- 
láncig ment előre, s ott állt meg a süvöltő ágyúgolyók és apró puska- 
golyók zápora közepett. Úgy ült ott Bem, lován, mintha ércből lett 
volna öntve, nyugalommal csendesen. A süvöltő ágyú- és apró 
puskagolyókat számba sem vette. Éppen csak fejét fordítgatta időn- 
ként jobbra, balra, figyelemmel kísérve a csata folyamát, s osztva 
parancsait a minden percben érkező táborkari segédeknek, akik 
közt már Petőfi Sándort is ott láttuk. Távcsövét is gyakran használta 
Bem tábornok. 

Mi aggódtunk az öregért, amiért oly veszélyes helyre állt, annyira 
kitéve magát a golyózápornak. Éppen tanakodtunk afelett, hogy 
egy küldöttség által kérjük fel biztosabb helyre való állás végett, 
amidőn a tábornok felénk fordult, s azon parancsot küldte egy 
segédje által századparancsnokunknak, hogy vonuljon át száza- 
dunkkal a jobbszárnyra, Kiscsűr irányába, mivel az ellenség arra- 
felé is nagyon terjeszkedik. Oda vonultunk azonnal. Menet közben 
többször néztünk vissza, s vizsgáltuk, hogy vajon Bem tábornok 

még mindig azon a veszélyes ponton áll-e? Ott állt még mindig 
egész hidegvérrel. ITovább haladva a távolság és lőporfüsttől nem 
láthattuk többé. 

Átvonultunk tehát a jobbszárnyra. A mi részünkről a védelmi erő 
e szárnyon egy csatárláncból, mely megett egy pár szakaszocska 
képezte a tartalékot, két ágyúból és belőlünk, a Mátyás-huszárok 2-ik 
és 3-ik egyesült századából állt. Mi nagyon meg voltunk már fogyva 
éppen e csatában. 

Velünk szemben az ellenség részéről egy zászlóalj rendes gyalog, 
egy zászlóalj vadász és egy osztály lovas csatázott. Ágyújok még nem 
volt. A mi két ágyúnk tehát hatalmasan működött az ellenséges 
csapatokra s azokat nem csekély zavarba hozta. Az ellenség összes 
ágyúi centrumunk ellen működtek, ahol Bem tábornok maga 
vezette az ügyeket. 

Végre küldött át Puchner négy ágyút jobbszárnyunk ellen is. 
Tüzéreink ezeket is megzavarták jól irányzott lövéseikkel, mert mi- 
előtt lemozdonyoztak volna, két lovukat lőtték el. Megkezdték aztán 
ők is a tüzelést ellenünk. Célpontjaik mi és ágyúink valának leg- 
inkább. Egyik bajtársunknak a lábát azonnal el is szakította egy 
6 fontos. Kért, könyörgött szegény, amidőn a földre zuhant, hogy 
ne hagyjuk ott, vagy lőjük főbe; elvinni nem volt időnk, a fő- 
belövésre egyikünk sem vállalkozott, pedig az jótétemény lett volna 
reá nézve. 

Jobbszárnyunkon gróf Bethlen Gergely alezredes parancsnokolt. 
Ott volt Petőfi Sándor is e szárnyon, ki tajtékzó paripáján hol a 
csatárlánchoz, hol mi hozzánk, lovasokhoz, hol ágyúinkhoz vágtatott, 
s megvetve félelmet, halált, lelkesített, bátorított mindenütt. Petőfi 
sokak előtt feltűnt, nem ismerték. Ő nem viselt tiszti egyenruhát. 
Magyar polgári öltönyt viselt minden tiszti jelvény nélkül. Fejét ha- 
talmas tollas Kossuth-kalap fedte, oldalán kardot hordott, ez alka- 
lommal kivonva. Mi már ismertük őtet többen. 

Tehát folyt a harc nagy elkeseredéssel az egész vonalon, a föld 
reszketett az ágyúdörejtől, a havat piros vér festette mindenfelé. 

Délelőtt 11 óra tájban reánk nézve kedvezőnek mutatkozó fordu- 
lat állt be. Az ellenség, főképp a középen, a Bem gyilkoló ágyú- 
tüzelése előtt gyors léptekkel kezdett hátrálni. Mi természetesebb 

tehát, minthogy csatárláncunk utána nyomult, sőt az ágyúk is 
előbbre mentek. 

Ez az előrenyomulásunk képezte az ellenségre nézve a gordiusi 
csomót, 5 amelyet azonnal ketté is vágott. 

Látván tehát Puchner császári tábornok, hogy Vízaknáról nem 
jőnek ki nagy tömött hadcsapatok, hogy csatárláncunkat előre- 
nyomulásában fedezzék, a napnál világosabb lett előtte, hogy a mi 
összes gyalogsági erőnk éppen csak azon egyetlen csatárláncunkból 
áll, amely a reggel óta küzd ellenök. Megfordult tehát s hatalmas 
tömött csapatait szuronyrohamra küldte. Hogyan tartóztathassa fel 
egy csatárlánc a rohanó nagy tömött csapatokat? Akinek csak egy 
kis fogalma is van a harcászatról, fogja tudni, hogy midőn az ellenség 
tömött hadoszlopai szuronyrohamot akarnak intézni, a csatárlánc 
visszavonul - ez kötelessége - s csatlakozik a tömött csapatokhoz, s 
így aztán együttesen sortűzzel fogadják az ellenséget, s ellen- 
szuronyrohammal vissza is űzik. Nekünk azonban ilyen tömött 
segélycsapataink azonban Vízaknán nem voltak. Az ellenség tehát 
reárohant centrumunkra, s azt visszanyomta a mindenféle pakkos 
szekerekkel eltorlaszolt Vízakna város utcáiba, piacára, ahol ezen 
akadályok miatt 17 ágyúnk, sok lőporos szekerünk, a tábori pénztár, 
élelmiszerünk és sok más hadiszer maradt vissza az ellenség birtokába. 
Derék tüzéreink azonban a lovakat megmentették, miután azokat 
gyorsan kifogták. Balszárnyunkat pedig — ahol a Vilmos-huszárok 
is küzdöttek — egészen elszakította a főhadtesttől az ellenség. 

Jobbszárnyunkon is (éppen Kiscsűr irányában) bekövetkezett 
gyorsan a katasztrófa, hol a gyalogsági lőszer elfogyván, csatár- 
láncunk nem tüzelhetett tovább. Kiáltottak ugyan hátra bátor 


155 Gordiuszi csomó: a hagyomány szerint a fríg király (Gordiosz) szekérrúdját 
rögzítő bonyolult csomó. Úgy tartották, hogy Ázsia jövendőbeli királya fogja 
kioldani. A Gordion városán Kr. e. 334-ben áthaladó Nagy Sándor kardjával 
egyszerűen szétvágta, s a jóslat beteljesült. Átvitt értelemben olyan problémát 
jelent, amelyet csak váratlan, merész beavatkozásokkal lehet megoldani. 

156 A cs. kir. 10. Vilmos-huszárezred két osztálya 1848 őszén szökött haza Galíciá- 
ból. Súlyos veszteségeket szenvedett, s az egy századnyi megmaradt legénységet 
decemberben Erdélybe irányították. (Kedves 1992, 58.) 

honvédeink lőszerért, de a lőszeres szekerek és ládák már mind 
üresek voltak. Ezen zavarunkat az ellenség azonnal észrevette, mert 
lovassága előrenyomult. 

Minket gróf Bethlen Gergely alezredes rohamra vezetett az 
ellenségnek előrenyomuló lovasságára, de alig kezdtük azt meg, 
s alig űztük vissza az ellenséges lovasságot, már , Megállj"-t s vissza- 
vonulást vezényelt. Petőfi Sándor a más oldalon, aki nagy zajban, 
lármában nem hallotta gróf Bethlen vezényszavát, rohamra lelke- 
sített, s eszerint lovas osztályunk egy része rohanni, a más része 
pedig visszavonulni akart; midőn aztán felhangzott ismét gróf 
Bethlen alezredes dörgő vezényszava: , Vissza!" 

Petőfi Sándor nem tudta, hogy a fővezértől visszavonulási parancs 
jött, nehogy mi is elszakíttassunk avagy éppen foglyul essünk ágyú- 
inkkal együtt, amelyekre akkor oly nagy szükségünk volt. Tehát 
miután lőfegyvereinket az ellenségre kitüzeltük, a legnagyobb 
rendben visszavonultunk, magunkkal víve ágyúinkat és fedezve 
gyalogságunkat. Mi egészen feloszolva csatárláncba, folyton tüzel- 
tünk az utánunk nyomuló ellenségre. Tüzéreink is röpítettek időn- 
ként egy-egy süvöltő ágyúgolyót reájuk. 

Az alsó városrész egyik keresztülfutó sikátorán!"" vonultunk át a 
főútra, hol a zűrzavarnak netovábbja tárult szemeink elé. Pakkos 
szekerek, honvédek, menekülő nép stb. küzdött ott a kivonulás 
akadályaival. Az osztrák szolgálatban álló magyar granatírosok" 
már nagyon tüzeltek reánk a piac felől. Jól láttuk még a bajuszokat is, 
s megismertük őket bozontos nagy fövegeikről. Feltűnt azonban 
nekünk nagyon, hogy honvédeink nem viszonozzák a tüzelést. 


157 Azon sikátoron, melynek felső végén most egy nagy fakereszt van. E sikátort 
el lehetne nevezni Petőfi utcának; ez utcán vonult keresztül a csatatérről a nagy 
költő is. Imreh Sándor f[jegyz.]. 

158 Gránátos: korábban gránáttal is felszerelt gyalogos katona, ekkor már 
egyfajta elit alakulat. Minden cs. kir. gyalogezredben volt két gránátos század, 
melyeket háborúban hat századonként zászlóaljakba vontak össze, s nem 
számokkal, hanem a parancsnok nevével jelölték. (Barcy-Somogyi 1986, 15.) 
A vízaknai ütközetben az Uracca gránátoszászlóalj küzdött. 

— Tüzeljetek bajtársak! — kiáltánk. — Máskülönben mind elesünk 
vagy foglyokká leszünk. 

— Tüzelnénk bajtársak — válaszolának amazok -, de egyetlen tölté- 
nyünk sincs. 

— Miféle töltényekre van szükségetek? — kérdeztük. 

— Kovás fegyverekhez valókra — válaszolának a honvédek. 

Megjegyzendő, hogy Erdélyben a honvédség egy része gyutacsos-, 
a más része pedig kovás fegyverekkel volt ellátva. A mi, lovassági 
fegyvereink (karabélyok és pisztolyok) általán mind kovásak voltak. 
A mi lőszereink pedig a gyalogsági fegyverekbe teljesen találtak. 
Ez nagy szerencse volt az alkalommal nagyon sokunkra nézve. 

Gyorsan bontottuk fel tehát tölténytáskáinkat valamennyien, 
s töltényeinket kiosztottuk a honvédek közt, akik a tüzelést azonnal 
megkezdték a granatírosokra, s azokat visszavonulni kényszerítették. 
Így aztán sikerült nekünk is az utunkban álló torlaszt, feldőlt pakkos 
szekereket stb. gyorsan félretolni, s a Szerdahely felé vezető ország- 
úton kivonulni ágyúinkkal együtt." Velünk vonultak ki derék 
gyalog honvédeink is, akik folyton tüzeltek az ellenségre. Ha ez a 
véletlen összetalálkozásunk nem történik a kovás fegyveres hon- 
védekkel, úgy mi, lovasok ágyúinkkal együtt foglyul estünk volna, 
s Bemnek nem maradt volna egyetlen lovas katonája sem, hogy 
nagyon megapadt gyalogságát fedezze azon nevezetes visszavonulás 
alatt, amelyről a , Magyar Polgár" 1880. évi külön lapja is meg- 
emlékezett, s amelyről én is fogok alább szerény tollammal tehetségem 
szerint írni. A balszárnyunkon harcoló Vilmos-huszárok már el 
voltak tőlünk szakítva, de azért ők sem adták meg magukat, hanem 
elvonultak parancsnokuk vezénylete alatt Medgyes felé. 

Midőn a magaslatra kiérkeztünk, a centrumunkból meghátrált 
része hadseregünknek már ott sorakozva állt és pihent. Arcaik oly 
feketék voltak, mintha szerecsenek lettek volna valamennyien. 
Az akkori fegyverforgatás szabályai szerint töltés alkalmával a 
töltényről a papírnak egy részét a fogaival szakította el a katona, 


159 A város alsó végénél vonultunk fel jobbra, az úgynevezett , Ördög-árok" 
mellett. Imreh Sándor f[jegyz.)]. 

s ilyenkor mindig szállt fel egy kevés puskaporsalak a megizzadt 
arcra; attól váltak oly feketévé a jó honvédek arcat. 

Dicső emlékű tábornokunk, Bem is fenn volt már a magaslaton, 
ki egy térképet nézegetett. A főbb tisztek, illő távolságban, szintén 
körülötte álltak. 

Petőfi Sándor velünk egyszerre érkezett ki a magaslatra s szintén 
a fővezér környezetéhez csatlakozott. Ő ez alkalommal nyergeletlen 
lovon ült; egy pokróc volt csak lován, lekötővel leszorítva. Hogy a 
nyereg lefordult-e lováról, avagy más lóra kellett hamarjában ülnie", 
nem tudom. Petőfi és gróf Bethlen Gergely alezredes közt — midőn 
felérkeztünk — heves vita támadt visszavonulásunk miatt, de az 
azonnal elenyészett, midőn Petőfi megtudta, hogy az Bem tábornok 
egyenes parancsára történt. 

Nagyszerű és komoly jelenet volt az, mely szintén annyira be- 
vésődött emlékembe, hogy ha rajzmester lennék, még ma is le tud- 
nám rajzolni azon alakokat. 

Úgy képzeltem ez alkalommal Bemet, mint a megsebzett, de egy 
hajszálnyira is meg nem alázott oroszlánt, ki szúró tekintettel nézte 
a mélységben fekvő városon keresztül a túloldalon előrenyomuló 
ellenséges csapatokat; ki az alkalommal talán éppen így gondolko- 
zott: várjatok csak, a kölcsönt vissza fogom nektek adni rövid időn. 

Mit tett volna ez alkalommal egy erélytelen tábornok, mint ami- 
lyen például B. volt? Valószínűleg azt mondta volna hadseregének: 
menjetek, fussatok szanaszét, vége van már mindennek. 

Nem úgy Bem; ő a megmaradt maroknyi hadsereggel és öt ágyújá- 
val is akkora dolgot adott a nagy számmal rendelkező ellennek, amely 
igazán páratlan esemény a hadászat történetében. Erről majd alább. 

Az ellenség tüzérsége megkezdte ismét a túloldalról a városon 
keresztül az ágyúzást reánk. Sűrűn csapkodtak le az ágyúgolyók 
Bem körül is; fel volt már szántva a föld körülötte ágyúgolyók által. 
A többi főbb tisztek csak lépdeltettek jobbra, balra lovaikkal, de a 
rettenthetetlen tábornok egyetlen mozdulatot sem tett, helyt állt, 
mint a kőszikla. Végre parancsot adott, hogy egy pár ágyúnk 
viszonozza a tüzelést. Megtörtént. 

A városból folyton hallszott fel a zaj, lárma, puskaropogás. 
Foglyul ejtett bajtársainkat kínozták, gyilkolták a szívtelen osztrá- 

kok, akik közt nagyon sok magyar is harcolt ellenünk. Mint később 
megtudtuk, hajmeresztő dolgokat vittek azok véghez foglyul ejtett 
szegény bajtársainkkal, ahelyett, hogy tisztelték volna az azelőtt egy 
nehány perccel tanúsított hősies bátorságukat. Az igazi ellenség 
tisztelni szokta bátor ellenfelét minden körülmények közt. Bem 
mindig illedelmesen bánt az ellenség foglyaival, azokat bántalmazni 
teljességgel nem engedte.! 

Azért várakoztunk ott a magaslaton, hogy a visszamaradt baj- 
társak, ha csak tehetik, utánunk jöjjenek és csatlakozzanak. 

Végre jel adatott az indulásra. 

Öt ágyúnk maradt, de azok közül is kettő alig használható, e kettő 
az előcsapattal előre küldetett, három pedig utóvédül hátra maradt. 

A megmaradt hadsereg létszáma mintegy 1400-1500 ember 
lehetett, s a gyalogság csak egy részének volt egy kevés lőszere. 
Ágyútöltényünk, akkori tüzérek állítása szerint, csak 170-180 darab 
volt, élelmiszerünk pedig semmi. 

Az osztrák hadsereg - természetesen — utánunk nyomult. 

Így folyt le a vízaknai véres ütközet 1849. február 4-én, vasárnap. 


160 Nem úgy az ellenség, ők — mint állítják — nem csak a vízaknai csatatéren el- 
esett halottainkat, de sőt a vonaglókat is, vad indián kedvteléssel dobálták be 
egy, ott már rég idők óta használaton kívül álló, mintegy 150 öl mélységű só- 
aknába; ott aludták e jeltelen sírüregben örök álmukat a dicső emlékű bajtársak, 
míg 1880-ban vízaknai római katolikus plébános, nagytiszteletű Bakk Endre úr 
hazafias buzgalma folytán — nagy részben saját költségén — e nagy sírhely 
emlékkővel láttatott el. Imreh Sándor [jegyz.]. 

Szentkatolnai Bakk Endre (1841-1906. márc. 23.) vízaknai plébános, fő- 
esperes, kerületi jegyző. (GYJ) 

Visszavonulásunk Vízaknától Szászsebesig 


Megindultunk a vízaknai magaslatról nagyon elcsüggedve és szo- 
morúan. Köztünk jött Bem tábornok is kíséretével, lóháton; nem 
volt az öregnek kocsija ez alkalommal, amelyre felülhetett volna. 
Petőfi Sándor folyton mellette ment nyergeletlen lován. 

Mi lehajtottuk fejeinket. Nem mertünk az öreg tábornokra tekin- 
teni. Azt hittük, neheztel nagyon a vesztett csatáért, s vártuk a 
kemény dorgatóriumot. Az öreg tábornoknak - úgylehet - feltűnt 
csüggetegségünk, s így szólt hozzánk: 

-— Kitűnően viseltétek magatokat a mai csatában, fiaim, keresztül- 
mennék veletek a világon, ha többen lennétek. Hat forint jutalmat 
fogtok egyen-egyen kapni ma tanúsított bátorságtokért. 

Bem tábornok idegen nyelven szólt hozzánk. Velünk Makray 
László őrnagy tudatta az örömhírt. 

Újból feléledtünk, új lelkesedés szállt belénk; nem a hat forint 
jutalomért, hanem az ősz tábornok elismerő nyilatkozatáért. 

Ne csodálkozzék tehát senki azon, ha mi Bem tábornokot -— 
ki mint egy fényesen ragyogó csillag tündökölt szabadságharcunk 
szent egén - a rajongásig szerettük, tiszteltük. 

Igaz, hogy az öreg atyusnak akkor talán egy garasa sem volt, mert 
a tábori pénztár Vízaknán maradt, de a megígért hat forintot mégis 
megkaptuk később pontosan. 

Alig haladtunk elindulásunk után egy fél óráig, s már az ellenség- 
nek nagyszámú lovassága sietett utánunk egy üteg ágyúval. Tisztes- 
ségesen feltartóztattuk őket, míg a legközelebbi községbe""! egy 
meglehetős magas hegyről bevonultunk. Főbb tiszteink parancsára 
az e község közepe táján lévő nagy hidat felgyújtottuk. Hamar ment 
az nagyon; a híd alá egy jó csomó szalmát hordtunk, azt gyufával 
meggyújtottuk, s egy pár perc alatt lángokban állt a híd. E foglal- 
kozásunk közben az ellenség folyton tüzelt reánk a hegyről, de mi 
számba se vettük. A hídon kívül felgyújtottunk még egy nehány 
épületet is, az ellenség előrenyomulásának megakadályozására. 


161 Toporcsa. Imreh Sándor [jegyz.]. 

Az ellenség aztán hosszasan ágyúzott a magaslatról utánunk, a 
falun keresztül, míg golyói beértek, de tovább nem üldözött. 

Estére Szerdahelyre érkeztünk, ahol pihenés és étkezés végett 
megállapodtunk. Szegény lovaink is várták már nagyon a jóindulat 
nyilvánítását. 

Esti 9 óra után előőrseink jelentették az ellenség lassú közeledését. 
Lassan, óvatosan jöttek, úgylehet azért, miszerint nehogy úgy 
járjanak, mint Szelindeken jártak volt január 21-én este. 

Tábornokunk parancsára sorakoztunk tehát olyan formán, hogy 
gyalogságunknak az a része maradt vissza utóvédül, amely egy 
kevés lőszerrel rendelkezett. Közülünk, lovasok közül egy szakasz 
két ágyúval most is előre rendeltetett, a többiek pedig három ágyú- 
val leghátul maradtunk utóvédül. Ily beosztással indultunk ki 
Szerdahelyről éjfél előtt 11 óra tájban. Bem tábornok ez alkalommal 
kocsiba ült, egy nagy bundát véve magára, mert hideg volt nagyon. 

Közülünk, az utóvéd lovasok közül egy tizedes nyolc emberrel, 
messze hátra maradni rendeltetett utó-figyelő őrségül azon szigorú 
meghagyással, hogy ha az ellenséget közeledni látnák, azonnal jelt 
adjanak tüzelés által. 

Az ellenség azonban nem jött utánunk, s mi nyugalommal halad- 
tunk az éj leple alatt Szászsebes felé, mely városnak közelébe feb- 
ruár 5-én (hétfőn) reggel érkeztünk; éppen világosodott már. 

Megjegyzendő, hogy a vízaknai csatatérről a sebesülteket oda- 
küldte volt Bem tábornok egy kis fedezet védelme alatt ápolás 
végett. A szászsebesi szász atyafiak ez esetről azonnal értesítették az 
úgy is közelben lévő gyulafehérvári császári-királyi várparancsnok- 
ságot. A várparancsnokság egy nehány század gyalogságot és egy 
csapat lovasságot küldött át, még 4-én délután Szászsebesbe két 
ágyúval; a főcél az volt, hogy utunkat állják. Vízaknai vereségünkről 
gyorsan száguldó oláh hírnökök által már értesülve voltak. Ez a 
Gyulafehérvárról kivonult osztrák csapat nagyon nemtelen bánás- 
módban részesítette volt sebesülteinket Szászsebesben. E brutális 
bánásmódról egy emberünk "" által értesültünk még azon éjszakán, 


1562 Szász Károly nyárádszeredai ev. ref. lelkész, volt huszár bajtársunk által. 
Imreh Sándor fjegyz.]. 

aki Szászsebesből valami úton-módon kiszökött és előnkbe jött. 
A kellemetlen hír szájról szájra ment azonnal. A felháborodás álta- 
lános lett. Nem azért háborodtunk fel, mert előnkbe jöttek utunkat 
állani — ez hadászati csel volt, s joguk volt azt tenni, mert ellenségeink 
voltak -, hanem felháborodtunk azért, mert szegény sebesülteinket 
nagyon nemtelen bánásmódban részesítették; ütötték, szúrták, verték 
őket, s egy piszkos pajtába zárattak be, sőt többen el is vérzettek. 

Midőn a Szászsebes melletti magaslatra érkeztünk, az említett 
ellenséges csapat tüzeléssel fogadott. Bem szembeállította velük 
hadseregünket, de úgy gyalogságunk, mint tüzérségünk alig egy- 
egy lövést tett, mire a gyalogság" szuronytszegezve reájok rohant. 
Utánuk rohantunk aztán mi is a városon keresztül, s midőn utol- 
értük őket, elkezdtek erősen tüzelni reánk; egy nehány bajtársunkat 
le is lőtték. Mindazonáltal nekik gyorsan kellett hátrálniok, miután 
gyalogságunk és tüzérségünk is megérkezett e pontra, Gyulafehér- 
várig meg sem álltak. Így állták utunkat a gyulafehérvári vitézek. 

Ez alkalommal egy kevés lőszert is foglaltunk el az ellenségtől, 
amire felette nagy szükségünk volt. Egy nehány lőszeres szekerük 
ottmaradt volt Szászsebesben a piacon; sietségükben és szorultságuk- 
ban nem volt idejök azok elibe a lovakat befogatni. 


Szászsebesi események 1849. február 5-én 
és február 6-án, azaz hétfőn és kedden 


Bem tábornok szilárdan elhatározta e várost megszállva tartani, 
hogy — mint állitá — az összeköttetést Nagyszeben és Gyulafehérvár 
közt (ti. az ellenségét) megszakítsa. Ott akarta bevárni a Déva felől 
jövő segélycsapatokat is. Igen, ez volt Bemnek szilárd akarata, 
dacára, hogy hadseregünk csak 1400-1500 emberből állt; dacára, 
hogy lőszerünk az azon nap reggelén elfoglalttal együtt is csak 


Szász Károly (1828-1898. jan. 16.) (GYJ) 
163 Az 55. bihari honvédzászlóalj. (Bauer 1870, 147.) 

nagyon kevés volt; dacára, hogy csak 5 ágyúnk volt, s azok közül is 
kettő nehezen használható; dacára, hogy tudva volt, miszerint 
Puchner császári tábornok egész hadseregével, ti. 12 000 emberrel 
és 40 ágyúval nyomult utánunk, ellátva magát elegendő lőszerrel; 
dacára mindezen fontos okoknak, Bem apó elhatározta kis had- 
seregével ott maradni, s punktum. Az ő akarata ellen pedig 
mukkanni sem volt szabad senkinek. 

Midőn mi oda az nap reggelén berohantunk, a szász atyafiak is 
mind elmenekültek; attól tartottak, bántalmazni fogjuk őket, ami- 
ért a gyulafehérvári várparancsnokságot értesítették sebesülteink 
odaérkeztéről. Mondhatom, nem valami kellemes érzülettel viseltet- 
tünk irányukban. A város tehát teljesen néptelen volt. 

A bosszús honvédek egy nehány kereskedést feltörtek s azokból 
az árucikkeket a piacon szórták szét; amidőn azonban Bem erről 
értesült, szigorúan megparancsolta, hogy a kereskedelmi cikkek 
helyeztessenek vissza a boltokba, s azok zárassanak be. Visszahelyeztek 
a honvédek mindent, éppen csak egy-egy butélia bort, egy-egy 
darab szalonnát, sajtot stb. feledtek a zsebökben. A kereskedések 
ajtói beszegeztettek. 

Bem aztán megvizsgálta a várost, melynek belső része — mint hajdan 
Kolozsvár — magas kőfallal volt körülvéve. A főbejáratokat, azaz 
a kapukat hatalmasan eltorlaszoltatta. E művelethez az öreg tábor- 
nok nagyon értett. 

E napon (február 5.) délelőtt 9 óra tájban a felkelő lándzsás 
oláhok a várost megrohanni, s minket onnan kiűzni akartak. Nagy 
mozgás támadt erre a hírre a bebarikádozott városban, mivel mi azt 
hittük, hogy az ellenség érkezett meg Szerdahely felől. Rendbe is 
álltunk azonnal. Midőn aztán megtudtuk, hogy kik a támadók, azok 
ellen egy század gyalog honvéd és egy szakasz huszár küldetett ki. 
Abban a huszár szakaszban voltam én is. A felkelők a várostól dél- 
keletre eső hegyekről és erdőkből akarták intézni a támadást. 

Kivonultunk tehát ellenök, s mi lovasok azonnal szembe rohan- 
tunk velök, akik bár nagyon sokan voltak, de azért megfordultak 
s ugyancsak szaladtak vissza az erdő felé; mintegy 8-9-et elfogtunk 
közülök, akiket — lándzsáikat vállukon hagyva - kísértünk be a 
városba Bem tábornok szállása elé. Bem éppen az ablakban beszélge- 

tett Petőfi Sándorral, amidőn a felkelőkkel odaérkeztünk, s midőn 
minket meglátott, bosszúsan fordult Petőfi felé, s reánk mutatva, 
valamit mondott neki. 

Nem sokáig kellett várakoznunk a rendbeállított foglyokkal, mert 
Petőfi azonnal lenn s előttünk termett, s minket a Bem apó nevében 
— félig-meddig tréfásan — egy cifra huszáros imádsággal tisztelt meg, 
amiért azokat a felkelőket oda bekísértük. 

-— Nem tudták Önök, bajtársak, ezeken a vérengzőkön az ítéletet 
ott künn a szabadban végrehajtani? — szólt Petőfi — Miért kísérték 
ide be őket? Mit tegyünk most velök?" Haditörvényszék elé állíttas- 
sanak? Van-e nekünk a mostani körülmények közt arra időnk? -— stb. 

Ekkor megnyílt az emeleten egy ablak, amelyen Bem tábornok 
nézett ki s lekiáltott Petőfinek, hogy a foglyokat Makray őrnagynak 
elzárattatás végett szolgáltassuk át. Makray a foglyokat átvette azon- 
nal s elkísértette; hogy aztán azokkal mi történt? -, nem tudom. 

Ez ártatlan csatározásunk után ismét történt egy igen fontos és 
megrázó esemény Szászsebesben. Megérdemli az, hogy szóról szóra 
ide igtassuk. Felkérem tehát ez igénytelen sorok olvasóját, hogy 
szíveskedjék engemet — csak úgy képzeletben - elkísérni Szászsebesbe, 
e várfallal körülvett városkába. Megérdemli az öreg tábornok, hogy 
lelki szemeinkkel ott legyünk körülötte, s lássuk azon eseményt, 
mely az ő homálytalan hazafias jellemét a gyémántnál sokkal ragyo- 
góbban világítja meg. 

Jer tehát, tisztelt olvasóm, s lássuk, miképp kedvelte dicső emlékű 
Bem tábornokunk azokat, akik az ellenséggel szóváltásba elegyedtek. 

Bem apó ugyanis e napon (február 5.) 12 óra felé egy erős őr- 
járatot küldött ki huszárszázadunkból egy fiatal, de bátor hadnagy 
parancsnoksága alatt Szerdahely felé, kikémlelni, ha vajon az 
ellenség közeledik-er" Ez őrjárat csapat mintegy 30 emberből állt. 

A csapat lassú léptekkel, de nagyon figyelve minden irányban, 
haladt az országúton Szerdahely felé. Midőn azonban mintegy órai 
utat tettek volna, egy halom mögül, úgy 500 lépés távolságban, egy 
másik, egészen fekete ruhás és csákós huszárcsapat bukkant elibök, 
számukra nézve annyian, mint ők. E két csapat aztán egy pár 
percig farkasszemet nézett egymással. Végre a mi tisztünk ígyen ki- 
áltott át hozzájok: 

— Kik vagytok? 

— Magyarok vagyunk! - válaszolt a túlsó csapat parancsnoka, aki 
szintén tiszt volt. 

— Az nem lehet - válaszolt a mi tisztünk -—, mert a magyar had- 
sereg a hátunk megett van Szászsebesben, s tudtunkkal rajtunk kívül 
ez irányban más lovascsapat tőlünk nem küldetett ki. Feleljetek, kik 
vagytok"! Ha magyarok vagytok, jöjjetek ide! 

- Nem megyünk! Jöjjetek ti ide! — kiáltott a fekete huszárok tisztje. 

- Nem megyünk! - válaszolt tisztünk. — Mert ti alighanem az 
ellenséghez tartoztok! 

Erre a fekete huszárok tisztje a legénységéhez fordulván, azokkal 
értekezni látszott, s alig egy pár másodperc múlva a szeg kiütötte 
magát a zsákból, mert őrjáratunkra tüzelni kezdettek. 

— Tyű! Aki áldótok van! - kiáltott őrjáratvezető tisztünk. — Hát ti 
ilyen magyarok vagytok?" Utánam fiúk! Aki angyalunk van! s ezzel 
megrohamozták a fekete öltönyös huszárokat — akarom mondani: 
csak a húlt helyöket -—, miután azok hátat fordítva, megfutamodtak. 


És most ezen esemény lezajlása után — kérlek, tisztelt olvasóm, légy 
szíves velem besétálni Szászsebesbe; ott van a magyar főhadiszállás. 
Hadd lássuk ez idő alatt ott benn, a város falai közt, mik történnek? 
Fiatal huszárjainkat hagyjuk magunkra, mind egytől egyig erőteljes 
fiatalok ők, meg tudják magukat védni. Az ellenség, mellyel szemben 
álltak — mint láttuk — megfutamodott már. 

Nézzük csak, Szászsebesben Bem apó a törzs- és más tisztek kísére- 
tében éppen azon várkapu torlaszát vizsgálja, amely között a fenn 
említett huszárőrjárat Szerdahely felé távozott. Az öreg tábornok 
azt fejtegette főképp, hogy ha történetesen egy vagy több őrjára- 
tunk a városon kívül lenne, s az ellenség gyorsan közelednék, mi- 
képpen kellene azon őrjáratok bejövetele után a számukra fenntartott 
rést azonnal eltorlaszolni, s miképp kellene az ellenséget ez idő alatt 
feltartóztatni, nem annyira a torlaszok mögül, mint inkább a közel- 
ben lévő házak ablakaiból és padlásairól stb. 

E magyarázat közben visszaérkezik azon huszárőrjárat, melyet 

fennebb említettünk, s mely a fekete huszárokat elűzte. Fiatal tisztjök 
rendbe állítja a csapatot az ősz tábornok előtt, tiszteleg s jelentést 
tesz szóról szóra azon eseményről és párbeszédről, amely a két 
csapat közt váltatott, s amelynek, tisztelt olvasóm, mi is tanúi valánk. 

Bem tábornok ennek hallatára egyszerre vérvörös lett a haragtól 
s így kiáltott mérgesen a fiatal tisztre: 

-— Hogyan merészkedett ön az ellenséggel beszédbe elegyedni, 
tiszt úr"! (Herrn Offizier) Szálljon le a lováról, kardját oldja le 
s készüljön a halálra! 

S ezzel Bem kiadta a szigorú parancsot, hogy a fiatal tiszt azonnal 
főbelövessék. 

Tudjuk jól, hogy Bem tréfálni nem szokott, s a bőbeszédnek sem 
volt embere. 

Fiatal hadnagyunk komoly nyugalommal szállt le lováról, kardját 
leoldta s egyik bajtársunknak átadta. 

Ekkor egy pár percnyi szünet állt be. Az öreg tábornok mély 
gondolatokba merülve lenni látszott. Ezt az intermezzót a törzstisztek 
felhasználták, s tollal le nem írható megilletődéssel vették körül az 
ősz tábornokot, tisztelegtek s az egyik törzstiszt így szólt hozzá: 

- Tábornok úr! E fiatal tisztet ismerjük; ismerjük szívét, nemes 
lelkét. Az isten ne teremtsen tisztább érzelmű magyar embert e hazá- 
nak, mint amilyen ő; tudjuk, s tisztán meg vagyunk győződve afelől, 
hogy az ő lelkületéhez még csak az árnyéka sem férhet azon 
gondolatnak is, hogy az ellenséggel a mi kárunkra és veszélyünkre 
szóváltásba ereszkedjék. Most is csak tévedésen alapuló gondat- 
lanságból tehette azt. Úgy lehet, azt hitte, hogy valamely elszakadt 
huszárcsapatunk akar hadseregünkhez visszacsatlakozni (ez nagyon 
fontos megjegyzés volt); kérjük tábornok urat, bocsásson meg neki. 

Szóltak aztán többen is a tisztek közül s kérték a fiatal hadnagy 
számára a kegyelmet. 

A fiatal hadnagy teljes nyugalommal állt ott. Arcának egyetlen 
vonása sem árulta el, hogy féli a halált. 

Bem tábornok szigorúan tekintett körül, s egy néhány percnyi 
szünet után az elitélt hadnagy elé bicegett, annak élesen a szemébe 
nézett, s a haragtól még mindig reszkető hangon így szólt hozzá: 

— Herrn Offizier! Az ellenséggel csak golyóval és karddal szabad 


114 


beszélni! Azt lőni, vágni, szúrni kell, míg a lábán járni tud! Ez az 
ellenséggel való párbeszéd! Ezt jegyezze meg jól magának! Kösse 
fel a kardját s üljön lóra! 

Az ősz tábornok körül álló harcedzett tisztek közt nem volt egy is, 
akinek e komoly jelenetre a szeme szárazon maradt volna. 

— Azok a fekete ruhás lovasok - folytatta Bem, még mindig izga- 
tottan — aranyosszéki székely huszárok, "" azaz csak a nevök székely, 
de mind oláhok, kik az ellenséghez csatlakoztak, s harcolnak ellenünk. 
Lőni, vágni kell őket, ahol mutatkoznak. 


Így kedvelte Bem apó az ellenséggel való beszélgetést. 

Az említett huszárőrjáratnak — már ti. a mi huszárőrjáratunknak — 
egyik tagja él ma is (1887), mint hites ügyvéd Marosvásárhelytt, 
Benkő József; az elítélve volt hadnagy is él, mint királyi hivatalnok 
Magyarországon. Hajszálai fehérek már s bizonyosan sokat beszél 
nagy családjának a lezajlott viharos eseményekről. 


Ugyanazon nap estélyén megérkezett az összes császári osztrák had- 
sereg is Szerdahely felől, s ott a magaslatokon elhelyezkedtek. Sötét 
volt a láthatár Szerdahely felé a nagy ellenséges tömegektől. 

Mi is egytől egyig fegyverben álltunk benn a város falai közt. Bem 
a kapukat erősen eltorlaszoltatta, s mindenikhez egy nehány század 
honvédet állíttatott. 

Az ellenség feltűnően hosszasan maradt csendesen a magaslatokon 
a város felé tátongó ágyúival. Valószínűleg várta, hogy mutatkozzunk. 

Midőn aztán jól kezdett sötétedni — megunván a várakozást — 
ágyúzni kezdtek igen hevesen a városra. A gránátok sok épületet 
meggyújtottak, főképp a Szászváros felőli részen. Egy gránát a piaci 


164 A cs. kir. 11. székely határőr-huszárezred román legénységű 2. őrnagyi osz- 
tálya az osztrák seregben harcolt. Egyenruhájuk színe a feketéhez közel álló, 
egészen sötétkék szín volt. (Barcy-Somogyi 1986, 53.) 

templom tornyába zuhant s pattant szét; lángot vetett a torony 
azonnal, s porrá égett, mint egy óriási fáklya. A piacra is, hol 
álltunk, sok gránát zuhant le. Egy szétpattant gránát darabjai 
Szamossy!55 hadnagyunk lovát érvén, a szegény állat azonnal 
kimúlt; a hadnagy nem sebesült meg. Valóságos lángtenger közt 
álltunk már. 

Dicső emlékű tábornokunk, Bem takarékosan csak egyet-egyet 
lövetett ágyúival a piacról ki az ellenségre, tudtul adni, hogy mi sem 
alszunk, s egy hajszálnyi szándékunk sincs félni avagy a városból 
kivonulni. 

Este 9 óra felé az ellenség beszüntette teljesen a tüzelést, látván, 
hogy nem hagytuk el a várost. Gyalogságából azonban egyetlen 
ember sem jött be még a külvárosba sem. Jóval 10 óra után a 
Szerdahely felőli kapu torlasza megnyittatott, s közülünk egy lovas 
szakasz Szamossy!"" hadnagy vezetése alatt a városból lassan ki- 
vonultunk. Utánunk lépdelt segítségül egy század gyalog honvéd is. 
A gyalog honvédek a külváros végén megálltak. Mi lovasok azonban 
(e szakaszban voltam én is) óvatosan, vigyázva, előre mentünk 
s elébb a város melletti mezőt vizsgáltuk meg, ha vajon nincs-e ott 
az ellenség. Néma csend volt mindenfelé. Végre lassan felmentünk 
arra a magaslatra, ahol az osztrák tábor elhelyezkedve volt, s ahonnan 
a városra azelőtt egy pár órával oly hevesen tüzelt. Megvizsgáltuk 
ott 15 jól az egész környéket mindenfelé, de ellenséget nem láttunk 
sehol. Visszavonultak, valószínűleg éjjeli szállásra. 

Visszatértünk tehát a városba, s hadnagyunk jelentést tett Bem 
tábornoknak az észlelt tapasztalatról. A tábornok aztán megparan- 
csolta, hogy a gyalogságnak egy része pihenjen, a más része pedig 


165 Szamossy Elek (1826. jún. 28. Déva-1888. ápr. 21. Budapest) 1848 augusztu- 
sában állt be a Mátyás-huszárezredbe. Őrmester, 1849. február 25-től hadnagy. 
A szabadságharc után festészetet tanult; Munkácsy Mihály rajztanára volt. (Bona 
1998, III. köt. 229.) 

166 Szamossy kitűnő rajzoló volt, sőt művész, miután képes volt bárkinek is az 
arcképét hűn papírra tenni. Akkor még nem ismertük a fényképészetet. Imreh 
Sándor [jegyz.]. 

fegyverben álljon, időnként egymást felváltva. Úgy a lovasság is 
rendre, szakaszonként abrakoltasson. 

Így telt el az éj. Nagyon keveset pihentünk. Készen kellett folyton 
lennünk a bekövetkezhető eshetőségekre. 

Végre felvirradtunk február 6-ra (keddre), amidőn minden 
oldalról azon hírt hozták az előőrsök, hogy a város teljesen körül 
van véve. 

Fegyverbe lépett azonnal egész hadseregünk. 

EI voltunk csüggedve nagyon. Nem a haláltól való gyáva félelem 
vett rajtunk erőt, hiszen a halál veszélyeinek minden nap ki voltunk 
téve. Aggódtunk nagyon azért, mert nem volt lőszerünk. Tudtuk 
jól, hogy ha az ellenség az ostromot megkezdi, mi azt lőszerünkkel 
egy pár óráig alig bírjuk kitartani. 

Ha elegendő lőszerünk lett volna, úgy egy olyan elszánt tábornok- 
kal, mint amilyen Bem volt, s olyan honvédekkel, mint amilyenek 
őt vették körül, a magyar történelem lapjai — úgy lehet — egy második 
Szigetvár eseményeinek leírásával gazdagodtak volna. 

Aggódtunk nagyon Bemécrt is, féltünk, hogy foglyul esik, s benne 
a magyar ügy egyik hatalmas oszlopát fogja elveszíteni. 

Makray László őrnagyunk - ki igen jeles szónok is volt — előnkbe 
állt, s hosszas bátorító beszédet tartott hozzánk. Igen élénken emlék- 
szem, hogy beszédét a következő szavakkal zárta be: 

-— Ne aggódjatok, fiúk, mert amiért körül vagyunk véve, azért 
még nem vagyunk foglyok, a kezeinkben vannak még fegyvereink! 
A végső esetben, ha meg kell lenni, keresztültörjük magunkat az 
ellenségen! Akik elesünk, ott maradunk a csatatéren! Akik pedig 
megmaradnak, menni fognak, hogy folytathassák a harcot hazánk 
szent ügyéért! Megmutatjuk az ellenségnek, hogy mi nem hitvány 
zsoldért, hanem a szabadságért harcolunk! Ne aggódjatok, fiúk! 
Bízzatok ősz tábornokunkban, ő tudja jól, mit cselekszik! 

Megéljeneztük az őrnagyot hosszasan. 

Ott lovagolt gróf Bethlen Gergely alezredes is előttünk gyönyö- 
rű fekete arabs paripáján. Az alezredes nem tartott hosszú beszé- 
det, hanem csákóját, szokása szerint egy kissé félre csapva, szólt 
hozzánk röviden, katonásan, mondván: 

— Nincs okotok aggódni, fiúk! Mi nekünk az az ellenség a városon 

kívül" Felaprítjuk, mint a tokányt, aztán megyünk odább. Igen he- 
lyesen beszéltél, László bajtárs — folytatta Makray felé fordulva. — 
Igazad van, mi nem hitvány zsoldért, hanem a szabadságért harcolunk. 

Barátságos és népszerű ember volt gróf Bethlen Gergely alezre- 
des nagyon. Ő volt egyike azoknak, aki csata alkalmával, kardját for- 
gatva azt hangoztatta, hogy: , Nem előttem, hanem utánam!" 

A gyalogság is sorakozva állt. Őket is bátorították, lelkesítették 
tisztjeik. 

— Jól van jól -— mondának a honvédek egymás közt -, csak lenne 
muníciónk elég. 

Végre 7 óra tájban megjelent Bem is közöttünk, oly nyugodt arc- 
cal, mintha semmi veszély sem fenyegetné a hadsereget. Gróf Beth- 
len Gergely alezredesnek szólt, hogy egy nehány lovassal kísérje őt. 
Kilovagolt az öreg tábornok a város végére Szászváros felé, s ott a 
távolban felállított ellenséges hadcsapatokat távcsövével megnézte, 
aztán visszajött a városba, a torlaszokat megvizsgálta; a főbb tisztek- 
nek kiadta a rendeletet, s ezeknek megtörténte után lováról leszállt 
s egész nyugodtan felment szállására. Tábornokunk szállása a piac 
dél felőli során egy emeletes házban volt. 

Ekkor kezdtünk ismét aggódni. Mi azt hittük, hogy amidőn 
tábornokunk a város végéről visszajön, hadseregét maga körül szó- 
lítja s elindulunk magunkat az ellenségen keresztültörni. Csalódtunk. 

Szerdahely felől, azon a magaslaton, ahonnan azelőtt való este 
az ágyúzás a városra folyt, ismét megjelentek a nagy ellenséges had- 
oszlopok, teljes csatatrendben; az ágyúk a város felé irányozvák. 

Nyolc óra tájban délelőtt, egy lovas bajtársunk vágtatott be a bel- 
városba a Szászváros felőli oldalon, s jelentette tiszteinknek, hogy 
az ellenségtől egy tiszt!" mint követ (parlamentair) kíván bejönni 
s tábornokunkkal értekezni. 

Értesítették erről Bem tábornokot azonnal. 

— Küldjék őt vissza! — szólt Bem indulatosan. -— Nem alkuszom! 

A főbb tisztek aztán azt tanácsolták Bemnek, hogy bocsássa maga 


167 Leonidas Truskolaski főhadnagy a cs. kir. 3. Ferdinand Maximilian könnyű- 
lovasezredből. (Bauer 1871, 153.) 

elibe az ellenség követét, egy pár szót váltson vele, aztán küldje 
vissza. A keszkenőt le sem veszik a szeméről. 

— Jöjjön hát! — szólt Bem. 

A főbb tisztek és táborkari segédek bevezették a parlamentairt a 
városba, kinek szemei egy fehér keszkenővel voltak jól bekötve. 
Svalizsér tiszt volt; szép fiatal ember; mintegy 26-28 éves lehetett. 
Ott vezették el előttünk. Bajtársaim közül igen sokan ismerték őt 
— mint állíták -; Kolozsvártt látták a szabadságharc előtti időkben. 
Én nem ismertem. 

Leszállt a lováról s felvezették Bem tábornokhoz, kihez — mint 
akkor azonnal értesültünk -— így szólt: 

— Uram! Van szerencsém önnel tudatni, hogy Puchner generális 
úr ő exája!" azon megbízással küldött engemet, hogy szólítsam fel 
Önt, uram, mint e kis sereg parancsnokát arra, hogy a fegyvereket 
rakassa le. E városból már úgysem szabadulhatnak ki; körül van az 
egészen véve hadseregeink által. Tudatni kívánom egyszersmind, 
hogy én is lengyel vagyok. 

Az elmondottakra Bem röviden így válaszolt: 

— Fegyvereimet még azon esetben sem tenném le élve, ha egye- 
dül maradnék is! Vigye meg ez izenetemet tábornokának! Utóbbi 
megjegyzését visszautasítom azon észrevétellel, hogy ön nem lengyel, 
hanem osztrák katona! Az igazi lengyel nem harcol a szabadság ellen! 

A parlamentair aztán azon óhaját fejezte ki, hogy éppen csak egy 
percig vegyék le a keszkenőt szemeiről, mert igen szeretné látni 
Bemet, a nagy lengyelt. Bem azonban ez óhaját megtagadta s egy 
más szobába távozott. 

Ezek után a parlamentair (mondják, főhadnagy volt) egy mellék- 
szobában reggelizett, aztán levezették — természetesen, folyton be- 
kötött szemekkel - s lóra ültették. De utána jött Bem tábornok is 
azonnal, s szintén lóra ült. Aztán segédeinek parancsot adott; mire 
azok elvágtattak a város különböző pontjain felállított honvéd 


168 Bemet nem címezte sem tábornoknak, sem vezérnek, amiért mi rettentően 
bosszankodtunk; de hallgatni kellett. Imreh Sándor [jegyz.]. 

169 Őexcellenciája; jelentése: ő nagyméltósága; főméltóságok címe, megszólítása 
(latinból). 

csapatokhoz. Egy kevés ideig még várakoztunk. Ott várakozott az 
ellenséges követ is. 

Bem tábornok aztán jelt adott az indulásra. 

Kivonultunk tehát a városból azon sorrendben, amint Itt tiszta 
emlékem alapján leírom: 

Legelöl ment a parlamentair gróf Bethlen alezredes, Makray 
őrnagy és még egy nehány tiszt által kísérve. 

Ezek után, mintegy 300 lépés távolságra ment dicső emlékű 
tábornokunk, Bem, kíséretével, lóháton. Petőfi Sándor közvetlenül 
Bem tábornok mellett lovagolt." 

Bem tábornok után vonultunk mi, lovasok, Jékey Lajos főhadnagy 
vezénylete alatt, kivont karddal s lőfegyvereinket is készen tartva. 

Utánunk jött három ágyú s a szükséges lőszeres szekerek. 
Az ágyúk után következett a gyalogság, fegyvereiket lőkészen tartva, 
szuronyaikat feltűzve; közbe-közbe társzekerek és lőszeres szekerek. 
Legutoljára jött két ágyúnk a bécsi halálfejes légió!"! fedezete alatt. 
(Egy jó félszázad, kitűnő fegyverekkel.) 

Így vonultunk az ellenséges csapatok felé, melyek a távolban előt- 
tünk álltak s még az országutat is ellepték. De mivel látták, hogy 
hozzánk követül beküldött fehér köpenyes svalizsér tisztjök is ott 


170 Petőfi Sándort ez alkalommal láttam utoljára. Nem azért nem láttam őt 
többé, mert talán ő vagy én 15 ott ne lettünk volna a Bem táborában. Nem láttam 
azért, mert nem voltam többé szerencsés az ő közelébe juthatni. Imreh Sándor 
[jegyz.1. 

Valójában Petőfit Bem február 8-án futárként Debrecenbe küldte, ahol 

Mészáros Lázár hadügyminiszterrel történt összetűzése után lemondott rang- 
járól, s csak március elején jelentkezett Medgyesen Bemnél. Ekkor viszont a 
tábornok Kolozsvárra küldte. 17-én pedig Imreh, sebesülése miatt kikerült Bem 
környezetéből, ezért nem láthatta többet a költőt, aki májustól júliusig ismételten 
elhagyta az erdélyi sereget. (Bona 2000, 566-567.) 
171 A bécsi akadémiai légió 1848 szeptemberében érkezett Pestre, közülük 400 fő 
ment novemberben Erdélybe. Bátorságukra jellemző, hogy a később 600 főre 
kibővült létszám februárra lezuhant 32 főre. A német légió hordott kalapján 
halálfejet, de ők csak 1849 tavaszán kerültek Erdélybe, az Érchegység vidékére. 
(Barcy-Somogyi 1986, 181.) 

megy hadseregünk élén, nemcsak hogy nem tüzeltek reánk, de sőt 
kétfelé vonultak s nekünk utat nyitottak, hogy vonuljunk tovább. 

Szászsebesből menve Szászváros felé, balról az út mellett valami 
halmocskák vannak meglehetős távolságra egymástól. Emlékem 
szerint a harmadik halom irányában adott Bem tábornok jelt, hogy 
a parlamentair szemeiről a keszkenő levétessék s szabadon bocsátassék. 
Eközben Bem, kíséretével együtt visszamaradt az ágyúk mellé." 

Az ellenséges tiszt — midőn szemeiről a keszkenő levétetett — csak 
futólag pillantott hadseregünkre; aztán megsarkantyúzva lovát, el- 
vágtatott. Alig távozott azonban 3-400 lépés távolságra tőlünk, meg- 
állt aztán, s feltűnően hosszasan, mintegy 20 másodpercig nézte, 
vizsgálta hadseregünket. Úgy lehet, Bemet kereste éles tekinteté- 
vel. Hogy reáismert volna, nehezen hiszem. Megfordult aztán s el- 
vágtatott, megállapodás nélkül. 

Eközben mi az ellenséges csapatok közül — melyek az országúttól 
jobbra s balra voltak elhelyezve — kivonultunk. 

Így vonultunk ki Szászsebesből s haladtunk keresztül a vas- 
gyűrűn 1849. február 6-án (kedden) délelőtt. Itt nem történt Bem 
tábornoknak semmi bántódása; itt nem lőtték el egy ujját sem — mint 
már nem egy történész, igen helytelenül, felemlítette. Hogy mi fog 
történni holnap reggel Szászvároson, azt meglátjuk majd ott, midőn 
hadseregünkkel ott leszünk. Az ott történendő események még a 
történelem függönye megett pihennek. Szászsebesben tehát 1849. feb- 
ruár 5-én és 6-án csak azon események folytak le, amelyekről 
fennebb írtam. Szászsebes és Szászváros két különböző város és 
mintegy 5 régi mértföld távolságra!" feküsznek egymástól. Nem 
kell e két várost összetéveszteni. 


172 Az ellenséges vasggyűrűn még nem hatoltunk volt keresztül. A vérfürdő még 
megtörténhetett volna. Hogy az ellenség miért nem intézett támadást ellenünk? 
E kérdésre válaszolni nem érzem magamat hivatottnak. Erre az ellenségnek 
kellene válaszolnia. Imreh Sándor [jegyz.]. 

173 A két város közti távolság kb. 36 km, ezek alapján Imreh valószínűleg az ún. 
postai, azaz osztrák mérföldre gondolhatott, ami 7586 méter. 

Visszavonulása hadseregünknek Szászsebestől 
Szászvárosig 1849. február 6-án 


Itt Szászsebesnél kezdődik, tisztelt olvasóm, azon nevezetes vissza- 
vonulása a Bem hadseregének 1849. február 6-án (kedden), melyről 
a , Magyar Polgár" 1880. évi emléklapja — 4-ik oldal, 30-ik sor 
felülről — oly szépen ír, hogy: azon visszavonulást vitte végbe (Bem), 
mely a hadviselés történetében örökké fénypont marad. 

De lássuk visszavonulásunkat. 

Tehát miután az ellenség által körülvett Szászsebesből, mint a csík 
a hálóból, az ellenség szeme láttára, kisiklottunk, mi Mátyás- 
huszárok (2-ik és 3-ik század), de összesen alig százhuszan védtük a 
visszavonuló kis hadsereget három ágyúval egész estig. Mert amint 
maroknyi hadseregünk Szászsebesnél az ellenséges hadoszlopok 
közt tovahaladt, annak két osztály lovassága (mintegy 600 lovas) egy 
üteg ágyúval azonnal utánunk nyomult. 

Nem csekély feladat volt tehát hátrálás közben ezt a csapat lovas- 
ságot úgy tartóztatni fel, hogy gyalogságunkat ne közelíthesse meg, 
amelyet egészen tönkretehetett volna. Arra pedig nem számíthattunk, 
hogy gyalogságunk védhesse magát az 1600-2000 lépés távolságra 
hordó ágyúk ellen, midőn a gyalogsági lőfegyverek hordképessége 
alig 300 lépésre terjedt. 

E visszavonulás alatt kis lovascsapatunk vezényletében nagy érde- 
meket szereztek maguknak gróf Bethlen Gergely alezredes, Makray 
László őrnagy, Jékey Lajos és Májer főhadnagy és Dercsényi Kálmán 
hadnagy, kik tapintatos mozdulatok és cselek, s ha szükség úgy 
kívánta, erőszakos, bátor ellentállással is úgy intézték a hátrálást, 
hogy az ellenség lovassága ágyúival gyalogságunkat meg ne közelít- 
hesse, amelynek soraiban nagy károkat okozhatott volna. 

Dicső emlékű tábornokunk, Bem is e visszavonulás alatt folyton 
lóháton maradt, nem ült kocsiba. Az ágyúk mellett volt szüntelen, 
azokat igazgatta. 

Emlékszem igen élénken, hogy midőn az országút dombon, 
kisebb hegyen vagy bármily csekély emelkedésen vonult keresztül, 
igen nagy előnynek mutatkozott parancsnokainkra nézve. Az ilyen 
magaslatokat, vagy emelkedéseket igen tapintatosan fel tudták hasz- 

nálni, amely pontokon közülünk, lovasok közül egy nehányunkat 
a dombélen jobbra és balra küldtek azon meghagyással, hogy kard- 
jainkkal hadonászva — mintha tisztek lennénk -— parancsoljunk, 
vezényeljünk. Az ellenség lovassága egy másik dombról nézett 
bennünket. Előre nyomulni nem merészkedett, félt, hogy azon 
domb vagy emelkedés megett gyalogságunk rejtőzködik; nem volt 
ott egyetlen gyalog katonánk sem, de volt mezei veréb elég. Az ellen- 
ség tüzérsége hevesen tüzelt reánk, de mi azt számba sem vettük. 
Ez idő alatt gyalogságunk lassabban, azaz pihenve hátrált. 

Végre az ellenség megsokallván ottmaradásunkat, kerülő utakon 
egyes lovasokat küldött előre megvizsgálni, ha csakugyan van-e 
gyalogságunk azon domb vagy emelkedés megett elrejtőzve? S mi- 
dőn rászedetésükről meggyőződtek, egész erővel nyomultak utá- 
nunk, mi pedig — mint parancsnokoló tisztek — a magaslatot elhagyva, 
lovascsapatunk után vágtattunk. Valószínűleg dicső emlékű Bem 
tábornokunk utasítása folytán történtek e cselvetések s azok úgy 
voltak intézve, hogy amidőn az ellenség lovassága s ágyúi azon a 
magaslaton felbukkantak, amelyen mi egy pár perccel elébb osztottuk 
parancsainkat a mezei verebeknek, a mi három ágyúink ott lenn a 
síkságban, felállítva és azon pontra irányítva, Bem maga által, 
egymásután eldördültek, amire 2-3, sőt 4 svalizsér ló is vágtatott 
szabadon a környékben, lovas nélkül. 

Egy más alkalommal, midőn az elébbihez hasonló csellel akartuk 
az ellenséget kijátszani — az, most már nekünk hitelt nem adva — 
bátran rohant reánk, de ekkor keservesen csalódott, mert a derék 
bécsi légionisták, ott voltak ám a domb megett meghúzódva, s vont- 
csövű fegyvereikkel jól irányozva tüzeltek reájuk; a svalizsérok egy- 
más után potyogtak le lovaikról, többen — természetesen — megfor- 
dultak és nyakra-főre szaladtak vissza. 

Így folyt ezen fáradtságos és küzdelmes visszavonulásunk Szász- 
sebestől Szászvárosig. Parancsnokaink cselfogások és tapintatos 
mozdulatok által úgy ki tudták játszani az ellenséget, hogy annak 
csupáncsak egyszer sikerült volna gyalogságunkat megközelíteni, ha 
ti. Bem tábornoknak furfangos észjárása által csúfosan ki nem ját- 
szattak volna. 

Hallgass ide, tisztelt olvasóm, s légy készen, mert ez alkalommal, 

dacára fáradságos küzdelmünknek, alighanem fogsz egy keveset 
nevetni is. 

A nagy kiterjedésű Kenyérmező!"! volt azon térség, ahol semmi- 
féle domb, magaslat nem létezett; ezt mi előre tudtuk, s aggódtunk 
15 afelett, hogy mi fog majd azon téren velünk történni, amidőn oda 
megérkezünk. Aggodalmunk korai volt, mert amidőn a Kenyérmező 
közelébe érkeztünk, messze hátul a távolban a Kinizsi emlékoszloptól 
nem messze, egy rendben álló veres csákós huszárcsapatot pillan- 
tottunk meg. Általános lett az öröm közöttünk afelett, hogy lovas 
segítségünk érkezett. Látta ezt a lovascsapatot az ellenség is jól. 

A midőn e lovascsapat közelébe érkeztünk mi is, akkor ábrándul- 
tunk ki csak, hogy az voltaképpen miféle vitézekből áll. 

A furfangos Bem apó, valamennyi markotányosnő volt hadsere- 
günkben, mind lóra ültette a Vízaknáról ágyúk nélkül kiszabadult 
tüzérekkel vegyesen. Zászlójuk is volt; egy izmos markotányosné 
tartotta azt középen. (Valamelyik gyalog zászlóaljtól vették azt át 
ideiglenesen.) Volt parancsnokuk is, egy tüzér altiszt irgett-forgott!" 
előttük lóháton, kivont karddal. Valamennyiöknek a feje rikító piros 
kendővel volt bekötve, ez úgy nézett ki messziről, mintha csákó 
lenne; felhasználtak erre nézve nem csak kendőket, de kötényeket 
s más piros szöveteket Is. 

Hát a lovakat honnan kapták? -— kérdezheti az olvasó. Méltóztat 
visszaemlékezni, hogy a vízaknai véres csata alkalmával a piacon 
rekedt ágyúk elől a tüzérek a lovakat mind egyig megszabadították. 
Nem csak az ágyúk elől, de más privát szekerek elől is szabadítottak 
meg akkor sok lovat. Ezekre a lovakra ültette fel Bem apó az 
említett vitézeket. Mi 15 nevettünk, tisztelt olvasóm, bár ki voltunk 
nagyon fáradva. 

A vitézek nem két, hanem egy hosszú sorban álltak. 

De lássuk a küzdelem további menetét. 

Az ellenség csakugyan felállította az egész üteg ágyúját velünk 


"4 Kenyérmező: kisebb síkság a Maros bal partján, ahol 1479. okt. 13-án 
Báthori István országbíró, erdélyi vajda és Kinizsi Pál temesi ispán seregei le- 
győzték az Erdélybe tört török hadat. 

175 Sürgött-forgott. 

szemben s elkezdett igen hevesen tüzelni reánk; azok ellenében a 
mi három ágyúnk is derekasan viselte magát. Az egyik ágyúnk az 
országútra, a más kettő pedig az országút mellett a szántóföldeken 
volt felállítva. 

Ott volt közel hozzánk Bem is, akivel ez alkalommal egy különös 
eset történt. Egy gránát ugyanis Bemtől alig egy pár lépésre zuhant 
le; látván ezt Dercsényi Kálmán hadnagyunk (jelenleg királyi 
közjegyző Homonnán), figyelmeztette Bemet a közelében fészkelődő 
gránátra. 

Bem megrázta korbácsát — nem tudjuk azért-e, hogy lova elmozdul- 
jon helyéről, vagy azért, hogy tudassa a hadnaggyal, miszerint a 
gránáttal egy cseppet sem törődik. A gránát szétpattant anélkül, 
hogy a Bem Bucefalusa!" megmozdult volna helyéről. Hozzá volt 
már az is szokva a gránátpattogásokhoz. 

Még egy kevés ideig folyt az ágyúzás, aztán Bem jelt adott a 
visszavonulásra, látván, hogy a három ágyú nem képes megmérkőzni 
a nyolccal sík téren. Elébb a markotányosnék százada vonult el, 
meglehetős rendben a legközelebbi faluba, aztán mi az ágyúkat 
fedezve, amelyek rendre lőttek egyet-egyet az ellenségre. 

És mit tett az ellenség? Megállt. Egy lépést sem jött többé utánunk. 
Úgylehet, megszeppentek az újonnan érkezett segítségtől, a szok- 
nyás vitézektől. 

A legközelebbi falut -— emlékem szerint, Bencencet -— felsőbb 
parancsra felgyújtottuk. Az ellenség azonban nem a falu égéséért 
maradt vissza, miután azt kikerülve még üldözhetett volna. 

Éppen szürküledett már, s azonnal elértük Szászvárost, nagyon 
kifáradva. Szászvárosnál egy csapat felkelő lándzsás oláh arra a gon- 
dolatra vetemedett, hogy utunkat állja. Az elkeseredett honvédek 
alig tüzeltek egy párt reájok, s szuronyt szegezve rohantak be a 
városba. A felkelők pedig, kereket oldva, megszaladtak. A derék 
honvédek kikutatták jól a várost, s még a kéményekbe is belődöztek, 
ha talán oda menekültek volna a felkelők. 


176 Bukephalosz: Nagy Sándor makedón uralkodó legkedvesebb lova, melyet 
kamasz korában csak ő tudott betörni. Átvitt értelemben nagy termetű ló. 


125 


E hátrálást csakugyan páratlannak lehet nevezni a hadászat törté- 
netében, mely a mi részünkről oly kevés lőszerrel s oly rendben 
folyt le. Tüzéreink nagyon takarékosan bántak az ágyútöltényekkel. 
Bem tábornok parancsára csak akkor tüzeltek, rendre, amidőn az 
felette szükségessé vált. Ha mi e visszavonulásunk közben, oly nagy 
hadsereg által űzetve (mert nyomult ám az egész szebeni osztrák 
hadsereg utánunk) megsemmisülünk, úgy még nagyon sok város 
juthatott volna Nagyenyed szomorú sorsára. A gondviselés, a 
magyarok istene megsegítette fegyvereinket, s megőrzött a meg- 
semmisüléstől. 

Nem mulaszthatom el megjegyezni még azt is, hogy e hátrálá- 
sunk közben a hegyeken, jobbra és balra az oláh felkelőknek 
ezerekre menő csapatai foglaltak fenyegető állást ellenünk; marok- 
nyi hadseregünk azonban mint egy óriáskígyó vonult az országúton 
közöttük, Szászváros felé. Szikrázó szemekkel tekintettek hon- 
védeink szét, mintha mondták volna: , akinek drága az élete, távol 
maradjon!" 


Szászvárosi események 1849. február 6-án este 
és 7-én reggel (szerdán) 


Tehát a fáradtságos meghátrálás után Szászsebesből estére Szászvá- 
rosra érkeztünk. Rövid egy napocska volt az, de a hadászati törté- 
netre nézve felette fontos. 

Maroknyi hadseregünk aznap reggelén körül volt kerítve Szász- 
sebesben, s este Szászvároson szállásolta el magát. Képes lett volna-e 
ezen harcászati bravourt Bem tábornokon kívül más is keresztül- 
vinni! 

Megtörtént. 

Szászvároson - bármily fáradtak valánk - a tábori őrség elébb ki- 
rendeltetett, aztán elszállásoltattunk, nem szétszórtan, hanem egész- 
és félszázadonként egy-egy házhoz. A helyben, ahová a honvédek — 
fegyvereiket kezökben tartva - ledőlhettek, nem sokat válogattak. 

Mi, lovasok, hosszasan barangoltunk szanaszét a városban, míg 

lovaink számára abrakot és szénát kaphattunk. A huszárnak szigorú 
kötelessége elébb lováról, s csak azután magáról is gondoskodni. 
Egy vendéglőben voltunk elszállásolva a felső városrészben. Éjjeli 
12 óra lehetett, amidőn mi is étkezhettünk s egy kissé lepihentünk. 
Jól esett a nyugalom a zaklatott, fáradságos út után... 

Február 7-én (szerdán) reggel, azaz hajnalban lármadobok és 
trombiták szólítják fegyverre a hadsereget. Gyorsan jelentünk meg 
a piacon, ahol nagy örömünkre és meglepetésünkre egy nagy csapat 
bihari nemzetőr lovas állt katonás rendben. Báró Kemény Farkas 
ezredes küldte volt őket azon éjszakán Déváról segítségünkre. Jól- 
esett látnunk őket, mert hittük, hogy velük egyetértve most már 
megleckéztethetjük a nagyszámú svalizsérokat. 

— Miért lármáztattunk fel? — kérdeztük tisztjeinktől. 

- Nem más fontos oknál fogva — válaszolának amazok -, mint- 
hogy az egész ellenséges hadsereg megérkezett s a város alatt áll. 

Éppen pitymalodott. A csata azonban még nem vette volt kezdetét. 

Alig hangzottak el e szavak, amidőn megdördültek az ágyúk 
s ropogni kezdtek az apró fegyverek a város alatt, Szászsebes felől. 

A bihari nemzetőr lovasok lerendeltettek azonnal a csata szín- 
helyére, de alig egy pár perc múlva, midőn egy pár gránát közibük 
csapott, megfordultak, s köd előttük, köd utánuk, úgy otthagyták 
Szászvárost, mintha azt sohasem látták volna. Nem csoda, nemzet- 
őrök és családapák voltak valamennyien. A családos ember pedig 
nem csatába való. 

— Na, fiúk! Magunkra vagyunk ismét - szóltak tiszteink. — Mi nem 
hagyjuk el Bemet és kifáradt hadseregét úgy-e? 

-— Nem, ha mind elesünk 15! — kiáltánk. 

Levonultunk aztán a csata színhelyére süvöltő golyózápor köze- 
pette. Úgy pattogtak le a golyók a házfedelek- és falakról, mint 
amidőn jégzápor hull alá a felhőkből. 

Nevezetes esemény az nagyon, amelyet most fölemlíteni fogok, 
s igazán páratlan a hadászat történetében. 

Dicső emlékű tábornokunk, Bem, midőn e heves csata 1849. feb- 
ruár 7-én, szerdán hajnalban megkezdődött, mélyen aludt szállá- 
sán. Dercsényi Kálmán hadnagyunk (jelenleg királyi közjegyző 
Homonnán) mint emlékem szerint, napos tiszt, sietett őt felkölteni. 

A felkeltés egy kissé nehezen ment; az öreg is el lévén az azelőtti 
nap fáradalmaitól bágyadva, igen mélyen aludt. Hadnagyunknak 
tehát fel kellett ráznia az öreg tábornokot. Mint már fennebb 
említem, a csata folyt már, az ágyúk dörögtek. Gyorsan öltözködött 
tehát Bem, amiben Dercsényi Kálmán is segítette. Lement aztán az 
udvarra, lóra ült s Dercsényi kíséretében a csata színhelyére sietett. 
Ekkor már gyalogságunknak nagy része meghátrált volt, nem bírta 
kitartani a pokoli tüzelést. De hogyan is tudjon dacolni egy marok- 
nyi sereg 12 000 emberrel és 40-42 ágyúval?" Bem szigorúan meg- 
parancsolta, hogy gyalogságunk forduljon vissza. Visszafordultak, 
de csak kevesen. És mit tett most Bem? Dercsényi Kálmán hadnagy 
és egy gyalogsági törzstiszt (nevére nem emlékszem) kíséretében 
-— dacára az irtóztató golyózápornak - lesietett a város végére; ott 
lováról leszállt, s az ott elhelyezett két ágyúnkat!" ő maga kezdte 
igazgatni; az egyikkel célozni kezdett; nem vette észre, hogy a 
folyócskán"" az ellenség gyalogsága guggolva közeledett az ágyúk 
felé. Nem volt egyetlen gyalog katonánk is ott, aki visszaűzze őket. 
Két ellenséges gyalog katona tehát éppen akkor ugrott ki a folyócská- 
ból ágyúink mellé, amidőn Bem az egyiket elsütni akarta. Ezt látva 
Bem, az egyik ellenséges katonának mérgesen a hátára húzott 
lovagkorbácsával, mondván: 

-— Canaillen! Die sind meine Kanonen! 

A két ellenséges katona megszeppent; kétségben voltak afelett: 
ha vajon nem saját emberüket támadták-e meg, s egy nehány lépésre 
meghátráltak; afelől még csak nem is álmodtak, hogy ki előtt állnak, 
s kivel akartak viaskodni. Dercsényi Kálmán a kardjával kezdte őket 
ütlegelni. A többi ellenséges gyalogosok a folyócskából nézték s bámulták 
csendes nyugalommal ezt a világra szóló, páratlan jelenetet. Ezt az 
időt gyalogsági törzstisztünk fel akarta használni, hogy Bemet lóra 
ültesse. De ez nem ment ám könnyen, miután Bem apó makacs egy 
kis ember volt ám nagyon. Ő mindenáron akart egy nehányszor lőni 


177 Két ágyúnk helyeztetett volt el, azelőtt való este azon folyócska partján 
Bencenc felé irányozva; a folyócskára épített híd pedig szétszedetett. Imreh 
Sándor [jegyz.]. 


178 Szászvárosi-patak. 

ágyúival az ellenségre. Ekkor gyalogsági törzstisztünk, türelmét 
veszítve, mérgesen így kiáltott Bemre: 

- Az égre kérem, tábornok úr, üljön lóra sietve! Különben azon- 
nal foglyul esik! Az ellenséges tömegek itt állnak előttünk alig egy 
pár száz lépés távolságra, s a mi embereink mind meghátráltak már! 

Lóra segítette aztán az öreget Dercsényi Kálmánnal; e percben 
eldördült az egyik ellenséges gyalog katona fegyvere, s a golyó Bem- 
nek egyik ujját elvitte. 

Éppen e jelenetre érkeztünk mi, lovasok oda, s a megsebesült 
tábornokot körülvettük s kísértük. Hozzánk csatlakoztak a mellék- 
utcákból és házak udvarairól kijövő kevés számú honvédek is. 

Mi még akkor mit sem tudtunk arról, hogy Bem megsebesült. 
Ez esetről csak később értesültünk. Az öreg tábornok pedig kezét 
erősen elrejtette köpenyege alá, s megtiltotta környezetének, hogy 
a megsebesülésről csak egy szót is szóljanak. 

Rettenetes golyózáport szórt az ellenség reánk, de ezért Bem egy 
hajszálnyira sem gyorsította lova lépteit; mint rendesen, lassú lép- 
tekkel haladt köztünk. Kezdtünk aggódni érte, s azon voltunk, hogy 
figyelmeztessük a gyorsabb léptekre. E szerepre azonban senki sem 
vállalkozott. Nem is ért volna az semmit. Tisztességesen legyávázta 
volna az öreg az illetőt. 

Bem tábornok soha sem törődött azzal, ha az ellenségnek összes 
ágyúi és apró fegyverei a háta mögött csak egy pár lépésnyi távol- 
ságból tüzelnek is reá. Azért ő lova lépteit nem gyorsította soha. 
Szászvároson pedig éppen ez az eset fordult elé. 

Közülünk és gyalogságunk közül többen elestek e visszavonulá- 
sunk alatt is, dicső emlékű tábornokunkat, Bemet megőrizte a 
gondviselés. 

Midőn Szászvárosból kiértünk a piski híd felőli oldalra, azon 
tapasztalatra jutottunk, hogy e városban is csaknem körülvéve 
voltunk már, mivel az ellenséges csapatok északnyugoti oldalon, túl 
pedig délkeleten, fenn a hegyen és erdőben nagyon előrehaladtak 
volt, s tüzeltek erősen reánk. 

Védekezni kellett tehát ismét. Három ágyúnk volt már csak. Két 
ágyúnk ott maradt Szászváros alatt, a kis folyócska hídjánál, ahol 
Bem lovagkorbácsát vette volt használatba azelőtt egy pár perccel. 

Bem tábornok - emlékem szerint — amint Szászvárosból kivonul- 
tunk, azonnal kocsiba ült, s behajtatott Dévára, hogy megsebzett 
kezét gyógyíttassa. 


Tüzérségünk csak egy pár lövést intézett még Szászvároson kívül 
az ellenségre, aztán csendesen vonultunk a piski híd felé. Nem 
üldöztek többé. 

Puchner császári tábornok — úgylehet -— azért nem üldöztetett 
minket Szászvároson túl, mert a tervet kelle elkészítenie ellenünk a 
nagy támadásra, s csapatait is pihentetni és rendezni óhajtotta. 

Örömmel teltünk el, midőn a piski hídhoz érkeztünk, mely nem 
nagy távolságra esik Szászvárostól, s ott báró Kemény Farkasnak 
csatarendbe állított csapatait és ágyúit pillantottuk meg. Ott volt 
ezredünk 1-ső lovas százada is, Horváth százados parancsnoksága 
alatt; ott volt továbbá a kolozsvári derék 11-ik önkéntes zászlóalj is. 
(Emlékezzék vissza a tisztelt olvasó, e csapatokat Vízaknáról küldte 
volt el Bem Dévára az Arad felől jövő segélycsapatok elibe báró 
Kemény Farkas ezredes parancsnoksága alatt.) Voltak még ott több 
más csapatok is, amelyek minket, kifáradt visszavonulókat lelkesen 
megéljeneztek, míg köztük elvonultunk. 

Midőn e csapatokat elhagytuk, vezényszóra kardot rejtettünk, 
s Bem tábornok meghagyása folytán bevonultunk Dévára, nemcsak 
mi lovasok, hanem a Vízaknáról hátráló összes csapatok, hogy ott 
magunkat egy kissé kipihenjük, amire igen nagy szükségünk volt. 
A délutáni órákban érkeztünk Dévára. 

A Déva alatti réten nagy rakásokban hevertek akkor az elesett fel- 
kelő oláhok hullái. Mint akkor értesültünk, február 6-án éjjel a várost 
megrohanták volt, s a város szélső házaiba beszállásolt egy nehány 
honvédet le is szúrtak; de ugyan meglakoltak érte, mert a belvárosban 
gyorsan sorakoztak a honvédek, s a támadók elibe menve, azok közül 
igen sokat lelőttek. Azoknak hullái hevertek ott a város alatti réten. 

A Déva felett uralkodó magaslaton akkor még épségben állt a 
kicsi, de erős vár, mint egy sasfészek. Egy félszázad oláh határőr 
katona tartotta azt megszállva egy főhadnagy parancsnoksága alatt. 

Békésen viselték magukat, nem lődöztek le a városba reánk, pedig 
azt nagyon könnyen megtehették volna. 

Úgylehet azért viselték magukat békésen, hogy mi is békét hagy- 
junk nekik. Nem is háborgattuk őket. 

Az ott töltött másfél napon, ti. 7-én délután és 8-án, egy kissé 
rendbe szedtük magunkat, fegyvereinket megtakarítottuk, lovainkat 
megvasaltattuk. 

Február 8-án éjjel már sorakoztunk; nemcsak mi, lovasok, hanem 
az ott volt összes csapatok mind, s indultunk vissza a piski híd felé. 
Arról azonban még csak nem is álmodtunk, hogy a magyar történe- 
lem számára - hadászati szempontból — oly eseménygazdag napra 
ébredtünk; ti. február 9-én. 


Nagy ütközet a piski hídnál 
1849. február 9-én, pénteken 


Tehát - mint fennebb is említém -— a Déva felőli úton jöttünk feb- 
ruár 9-én hajnalban a piski híd felé. Éppen napfeljöttekor már hal- 
lottuk a heves ágyúzást. A piski hídnál megtámadott báró Kemény 
Farkas ezredes csapatai védték magukat keményen. MI aztán gyor- 
sabb léptekkel közeledtünk. 

És most, tisztelt olvasóm, mielőtt e véres nagy ütközetről írnék — 
gyenge tehetségem szerint -, egyet-mást legyen szabad tájékozás 
szempontjából elmondanom, hogy: 

Mi körülbelül hétezren vettünk részt e nagy ütközetben, 28 ágyú- 
val. Velünk szemben az ellenség hadserege 12 000 emberből állt 38, 
mások állítása szerint 42 ágyúval, támogatva beláthatatlan nagyszá- 
mú felkelő oláh lándzsás csapatok által. 

A mi hadseregünkben a következő csapatok harcoltak, amelyekre 
tisztán emlékszem: a kolozsvári dicső emlékű 11-ik önkéntes zászló- 
alj; egy nagy zászlóalj Máriássy-gyalog, "9? ezek mint volt császári 


179 A cs. kir. 37. sorgyalogezred ekkor már Mihály orosz nagyherceg nevét 

reguláris katonák, fehér szíjasok voltak; egy zászlóalj fehér sapkás 
magyarországi zászlóalj, " egy félszázad bécsi legionista; két század 
székely határőr gyalog katona, ""! volt ott még több gyalog csapat is, 
de azoknak a nevére nem emlékszem. A lovasság részéről: két szá- 
zad Württemberg-huszár"?? (ezek is volt császári reguláris katonák 
voltak, fehér szíjakkal); mi, két század Mátyás-huszár (a 2-ik és 3-ik 
század a vízaknai véres ütközet után eggyé olvadt volt); és két szá- 
zad bihari nemzetőr lovas. 

Meg kell még azt is említenem, hogy a Sztrigy folyó — mely akkora 
lehet, mint a Nagy-Küküllő — Erdély dél felőli havasai közül foly el 
északi irányban Piski mellett, s beleömlik onnan nem messze a 
Marosba. Erre a folyócskára volt építve a történelmi nevezetességű 
nagy fahíd, kettős átjáróval; olyanformán ti., hogy a hosszú híd 
közepén fából készült válaszfal volt alkalmazva; e válaszfal mellett, 
kétfelől szabad szekérút vonult végig. E híd körül folyt le az a véres 
ütközet, igen tisztelt olvasóm; s kérlek a partokat, ti. a Sztrigy folyó 
partjait össze nem téveszteni. A Sztrigy jobb partja alatt a Szászváros 
felőli részt, bal partja alatt pedig a Déva felőli részt kell érteni. 


Mi, a Déváról jövő csapatok, reggeli 8 óra tájban érkeztünk a piski 
hídhoz csatavonalba. Velünk egyszerre érkezett meg Bem tábornok 
is. A tábornok kocsin jött, de amint a csata színhelyére érkezett, 
kiszállt abból s lóra ült, azaz hogy ültették. Fájós keze egy női 


viselte, de korábbi ezredtulajdonosa, báró Máriássy András (1759-1846) tábor- 
szernagyról kapott nevét ismerték általánosan. Az ezred 3. zászlóalja harcolt az 
erdélyi seregben. (Barcy-Somogyi 1986, 19.) 

150 A 24. jászberényi honvédzászlóalj. 

181 Valójában egy teljes zászlóalj (hat század), a 14. (1. székely) határőr gyalog- 
ezred 1. zászlóalja. (Kovács 1979, 128.) 

182 A cs. kir. 6. Württemberg-huszárezred a lovasság egyik legjobb alakulata volt. 
Az ezred egy osztálya 1849. február 8-án csatlakozott Bem seregéhez. (Kedves 
1992. 55.) 

mutffba helyezve, fel volt kötve. A harc már akkor nagyon elkesere- 
detten folyt mindkét részről. A császári csapatok urai voltak a híd- 
nak, amelyen át is vonultak volt a folyó bal partjára, azaz a Déva 
felőli oldalra. 

A vezényletet Bem vette át, ő rendeztette el a csapatokat, úgy az 
ágyúk számára is ő jelölte ki a helyet, ahová elhelyeztessenek. 

Mi, a Mátyás-huszárok 2-ik százada a balszárnyra rendeltettünk, 
az ott felállított ágyúk megé fedezetül. E szárnyon csatáztak a derék 
székely gyalog határőrök, úgy a pár perccel később érkezett 
Württemberg-huszárok két százada is. Középen, azaz a centru- 
munkban a kolozsvári 11-ik zászlóalj és a Máriássy-gyalogok mérték 
össze hatalmas fegyvereiket az ellenséggel, s úgy a többi csapatok is. 

Roppant elkeseredéssel folyt a harc. Mintegy hetven ágyú dör- 
gött két részről. Egy talpalatnyi tért sem akart engedni egyik rész 
sem. Úgy állt helyén a két hadsereg, mintha oda lett volna a földhez 
szegezve. Csendes idő volt, az ég be volt borulva s apró hópelyhek 
hulltak, szél egy csepp sem volt; az ágyúk füstjei felgomolyogva 
egész felhőt képeztek a két harcoló sereg felett. 

A jobbszárnyon is éppen oly elkeseredetten folyt a harc, mint a 
középen és a balszárnyon. Nem tágítottak bajtársaink ott sem. Azon 
szárnyon küzdött ezredünk 1-ső százada. E század, mielőtt mi a 
csata színhelyére megérkeztünk volna, a hídon átvonulni akaró 
ellenséges gyalogságot megrohanta volt, mely roham alatt annak 
vitéz századosa, Horváth, mintegy hat golyó által találva, elesett. 
Báró Kemény Farkas ezredes küldte volt e századot a gyalogság 
ellen rohamra, amiért — mint hallottuk — megrovást kapott Bemtől. 
A lovasságnak nem tanácsos a gyalogság ellen rohanni. Egészen más 
az ő hivatása. 

Jékey Lajos főhadnagy, századparancsnokot századunktól át- 
rendelték a jobbszárnyra az 1-ső század vezényletét venni át; a második 
század vezényletét pedig Májer főhadnagyunk vette át. 

Balszárnyunkon a Württemberg-huszárok s velök mi is reárohan- 
tunk a velünk szembe jövő svalizsérokra, de amidőn összecsaptunk 
volna, balról, egy sűrű berekből egy egész ellenséges zászlóalj kezdett 
reánk tüzelni. Az ellenség lovassága megfutamodott ugyan, de 

nekünk is vissza kellett vonulnunk. Rendbe álltunk ismét s folytat- 
tuk a harcot tovább."? 

A másik percben az említett ellenséges zászlóaljnak három százada 
vonult ki azon berekből, s nyomult előre, hogy egy másik sűrű 
berket a hátunk megett elfoglalhassanak, s onnan tüzeljenek reánk. 
Egy gyalog tiszt vezette őket. Mint fennebb is említém, határőr 
székelyeink csatároztak ott, ezek lődöztek reájok, biztatván egymást: 
, Lőj, komé!"§! Ne hadd magad, komé! Ne félj, komé!" Tüzeltek is 
a székely atyafiak elég jól, de azért az ellenség mégis haladt előre. 
Más gyalog csapatunk ott nem volt a székely csatárláncon kívül, 
amely szembeszállhatott volna velök. Ekkor tüzéreinket figyelmez- 
tettük, akik oldalt fordítottak azonnal két ágyút s tüzelni kezdtek 
azon három századra; közel előttünk süvöltöttek el a mi ágyúgolyóink. 
Mindhiában, a makacs három század mégis haladt előre. Czecz 
ezredes aztán egy pár század honvédet küldött ellenök a középhad- 
ból. Midőn az ellenség ezeket megpillantotta, jónak látta meg- 
fordulni s gyors léptekkel menekülni. Sokan elestek közülök, miután 
rendetlen visszavonulásuk közben tüzéreink és gyalog honvédeink 
hevesen tüzeltek reájok. 

Ezen a szárnyon történt az a mókás eset is, hogy a székely atyafiak 
szemünk láttára visszavezették Bemet csatárláncuk közeléből. Erről 
majd később. 

Folyt tehát a harc az egész vonalon oly elkeseredetten, hogy 
annak borzalmas voltát a leghomályosabban is ecsetelni tollal, nagy 
merészség lenne. A havat piros vér festette mindenfelé. Bem a leg- 
nagyobb golyózápor közepette ellovagolt mindenik csapathoz. 
Buzdított, bátorított mindenütt, mondván: , Elére mátyár, van 
hazsa, hátra mátyár ninc hazsa!" 

Azaz: Ha előre haladsz, magyar és győzöl, van haza! Ha pedig 
visszavonulsz s veszítel, nincs haza!!85 


183 Imreh itt kissé összekeverte az események sorrendjét. Ez a hadmozdulat 
később, a Sztrigy jobb partján történt, közvetlenül a visszavonulás előtt. (Czetz 
1868, 99. és Hermann 2001, 218.) 

184 Koma. 

185 Petőfi Sándor is bizonyára buzdított, lelkesített mindenfelé; mert hogy ott 

Mindkét rész tudta, hogy e csata Erdély sorsa felett fog dönteni, 
azért volt az oly irtóztatóan elkeseredett. Mi tudtuk jól, hogy ha e 
csatát elveszítjük, szüléink, testvéreink, véreink nagyon szomorú 
sorsra fognak jutni. 

A rendes császári hadseregtől még nem féltettük volna őket, de 
igen a felkelőktől, kik mint a vad indiánok, oly kegyetlenül pusztí- 
tották volt el Nagyenyedet, Felvincet, s több más helységeket. 

Tiszteink is hangoztatván folyton e rémséges dolgokat, mondván: 

— Látjátok a hegyeken a sötét felkelő csapatokat? Azok a mai csata 
kimenetelét várják, s ha azt elveszítjük, hajmeresztő dolgokat 
fognak véghez vinni a hazában mindenfelé! 

A szíveinken nyilalltak át e megjegyzések. 

Azért volt e harc oly elkeseredett, amelyről még csak fogalmat 
sem tud magának alkotni az, aki abban részt nem vett. 

Folyt tehát a harc kimondhatatlan elkeseredettséggel, de még 
mindig a Sztrigy bal partján, azaz a Déva felőli oldalon. A hidat még 
mindig az ellenség uralta. 

Végre délután egy óra tájban kezdtek inogni az ellenséges csa- 
patok, s húzódtak a híd felé, amelyen folytonos tüzelés közben át is 
vonultak a Sztrigy jobb partjára, azaz a Szászváros felőli oldalra. 

Határtalan volt ennek láttára az öröm, lelkesedés mindnyájunk közt. 

- A magyarok istene kedvez fegyvereinknek! Erdély a miénk 
ismét — kiáltánk többen. — Rajta! Utánok! 

A Württemberg-huszárok, !" kik e naptól fogva rémei lettek az 
erdélyi ellenséges lovasságnak, egy csapat svalizsért a Sztrigy folyón 
űztek át, akik alatt a jég beszakadván, sokan odavesztek. Eközben 
ágyúink rettenetes tüzet szórtak a hátráló ellenséges csapatokra. 

A főtábornok, Bem parancsára Czecz és báró Kemény Farkas 
ezredesek, gróf Bethlen Gergely alezredes és még többen mások fő- 


volt, azt határozottan tudom, de én őt nem láttam; amit nem láttam, arról nem 

írhatok. A piski csata nagy kitejedésű helyen folyt le. Imreh Sándor [jegyz.]. 
Imreh téved, Petőfi ekkor már útban volt Debrecenbe. 

156 E derék lovasokról külön cikkben fogok megemlékezni hátrább. Megérdemlik. 

Imreh Sándor fjegyz.]. 

tisztek, rendezték a hídon az ellenség után nyomuló csapatokat, 
tüzérséget. 

A hidat az ellenség szétszedte volt ugyan, de azt utászaink nagyon 
gyorsan helyreállították. 

Gyorsan és nagy lelkesedéssel vonultunk át a hídon az ellenség után. 

A híd körül sűrűn feküdtek az elesettek, mint a mezőn a kévék. 
Halálhörgés, vonagló lovak, tört ágyúkerekek, mind, mind egy csata- 
tér borzalmaihoz tartoznak. 

E helyen még azt meg kell említenem, hogy az ütközet kezdete 
előtt, a Sztrigy bal partján, a híd körüli téren sugár jegenyefák 
büszkélkedtek; átvonulásunk alkalmával azok is csaknem mind 
letördelve hevertek a földön. Romboló ágyúgolyók találták s tördel- 
ték le azokat. 

Az ellenséges csapatok — miután a hídon átvonultak - alig hátráltak 
egy negyed mértföldet Szászváros felé, aztán megálltak ismét 
makacsul. Megkezdődött tehát a véres harc ismét. 

És most történt tisztelt olvasóm az az eset, amelynek rejtekébe 
sem akkor, sem azután, a mai napig senki be nem pillanthatott. 
Ez titok marad örökre. 

De menjünk tovább. 

Bem ágyúinak nagy részét az országúttól jobbra, egy magaslatra 
vitette fel, onnan ágyúztatott az ellenségre. Csatárláncaink felmentek 
jobbra a hegyre és erdőségbe, s ott harcoltak ismét lankadatlanul. 
Utánuk nyomultak összes tömött gyalog csapataink 1s. 

Mi, az összes lovasok (a Württemberg-huszárok 15) a hídtól balra 
eső síkságon foglaltunk állást ágyúfedezetül azon magaslat megett, 
ahonnan ágyúink szórták a tüzet az ellenségre. Dicső emlékű táborno- 
kunk, Bem muffba göngyölt fájós kezével ez alkalommal is folyton 
az ágyúk mellett forgolódott. 

Vígan voltunk. A győzelem sikeréről meg voltunk győződve, 
s bár a golyók elég sűrűn süvöltöttek fejeink körül, mindazonáltal 
a Déván megtöltött kulacsaink tartalmát jóízűen fogyasztgattuk. 

Most következik a rejtélyes eset. 

Ugyanis alig másfél órai heves harc után igen kellemetlen érzéssel 
kelle tapasztalnunk, hogy összes gyalogságunk jobbról fenn a hegyen 
és erdőben kezd hátrálni rendetlenül és feltartóztathatatlanul. 

Aggódva és kérdőleg tekintettünk egymásra, hogy mi lehet ennek 
a váratlanul történő meghátrálásnak az oka?!" 

A visszavonulók azt állították, hogy a lőszerük fogyott el. De nem 
fogyott el a szuronyuk! - szóltunk. 

Egy nehány perccel ezen leverő fordulat után tüzérségünk is be- 
szüntette azon magaslaton a tüzelést, ami roppant nehezen ment. 
Bem nem akart mozdulni teljességgel. Csak midőn a főbb tisztek 
kimutatták a bekerítés veszélyeit, engedte meg az öreg tábornok, 
hogy mozdonyozzanak fel a tüzérek. 

A visszavonuló ágyúk s más csapatok után jött maga az Ősz 
tábornok is lassú léptekkel, leghátul. Tudjuk, hogy ő a félelmet soha 
sem ismerte. 

Ekkor aztán mi lovasok is visszavonultunk, 5 mégpedig vezény- 
szóra és teljes rendben. E visszavonulásunk közben egyik kedves 


157 A korábban említett hadmozdulat során, melyben a Württemberg- és a Má- 
tyás-huszárok vettek részt, a füzesben megbújt ellenség tüzelése következtében 
a lovasság soraiban zavar állt be, majd tisztjeik visszarendelték csapataikat. Ez- 
zel egy időben egy ágyúgolyó becsapódott a mellettük lévő bihari lovas nem- 
zetőrök közé, mindez menekülésre késztette a nemzetőröket, ami magával ra- 
gadta a szomszédos 72. torontáli zászlóaljat, mely a töltényeit elhasznált 55. 
zászlóalj felváltására érkezett. (Bauer 1870, 177. és Jakab 1880, 476.) 
188 Ez általános meghátrálásról az mondatik Horváth Mihály: Magyarország füg- 
gellenségi harcának története 1848. és 1849-ben (II. kötet 362-ik lap), hogy az azért 
történt, mert mi, a Mátyás-huszárok és bihari lovasok rendetlenül megfutot- 
tunk. Ez nem igaz, erről mit sem tudunk. A nagy történetírót az akkori csataté- 
ri tudósító nagyon tévesen értesítette. Nem csak téves, de nevetséges is azon 
állítás, mert mi lovasok lenn voltunk — mint fennebb is említém — ágyúfedeze- 
tül a térségen, összes gyalogságunk pedig jobbra fenn a hegyeken és erdőségben. 
Hogyan idézhessük tehát mi elő innen lentről a gyalogság meghátrálását ott 
fenn a hegyen és erdőben? Ez állítást többen megcáfolták már; megcáfolta azt 
méltóságos Jakab Elek úr is, aki szintén jelen volt azon véres csatában, emlé- 
kem szerint, már mint huszártiszt az 1-ső századnál. Imreh Sándor [jegyz.]. 
Szent-gericzei Jakab Elek (1820. febr. 13. Szentgerice-1897. júl. 23. Budapest) 
1848 szeptemberében önkéntes a Mátyás-huszárezredben, novembertől őrmes- 
ter, majd hadnagy, főhadnagy. A temesközi harcokban 3. osztályú katonai ér- 
demjelet kapott; főszázados lett. 1867-től főigazgató az erdélyi kormányszék 
levéltáránál. 1875-től országos allevéltárnok. Ismert történész, a Magyar Tudo- 
mányos Akadémia tagja. (Bona 1988, 282.) 

bajtársunk, magyarláposi születésű Szász András, egy sandalgó!" 
ágyúgolyó által éppen szíven találva, elesett. Öccse, Szász Dani baj- 
társunk temette el egy pár órával később, rövid katonás szertartással. 
Egy sóhaj, egy pár könny, aztán folytatni a harcot tovább; az ilyen a 
legszebb temetés a világon. 

A Württemberg-huszárok a Sztrigy folyón úsztattak át a bal partra, 
vagyis a Déva felőli oldalra. 

Akkora elcsüggedést, mint amilyen e visszavonulás alatt szállta 
meg hadseregünket, még akkor sem tapasztaltunk, amidőn egy 
nehány nappal elébb Szászsebesben körül voltunk véve. 

- Vége Erdélynek, most már meg sem állhatunk többé Aradig — 
jegyzék meg többen. 

E hiedelmünkben azonban örvendetesen csalódtunk. A magyarok 
istene még velünk volt. Mekkora változás állt be a lehangolt kedé- 
lyekre nézve alig egy pár rövid perc alatt, mert amidőn a hídon át- 
vonultunk a Déva felőli oldalra, a csüggedés és levertség helyét az 
egész visszavonuló hadseregünknél öröm és jókedv váltotta fel. 

— Nincs semmi baj, fiúk! — hangoztatták a tisztek mindenfelől. — 
Érkezett Déváról nem csak mindenféle lőszerünk elég, de érkeztek 
ágyúink és más segítség Is. 

Tehát általános volt az öröm. 

(Én pedig megsúgom a tisztelt olvasónak, hogy sem lőszerünk, 
még annyi sem, amennyivel egy nyulat meg lehetett volna lőni, sem 
ágyúink, sem más segítség-csapatok nem érkeztek. Dicső emlékű 
tábornokunk, Bem combinálta ki ezt a cselfogást, és nem siker nél- 
kül. Mi elhittük.) 

Bem tábornok aztán azon szigorú paranccsal küldte hozzánk, 
lovasokhoz gróf Bethlen Gergely alezredest, hogy vágtassunk el s a 
rendetlenül hátráló gyalogságot állítsuk meg, s parancsoljuk meg 
az ő nevében, hogy sorakozzanak zászlójuk alatt. Aki nem engedel- 
meskedik, lőjük főbe. 


189 Udvarhely szék vidékén használatos szó: lassú léptű, sunnyogó járású. A ki- 
lőtt ágyúgolyó a földrecsapódás után többször felpattanva, még több száz mé- 
tert gurult, további pusztítást okozva. 

Lovainknak sarkantyút adva gyorsan elvágtattunk a parancsot 
teljesíteni, nagy lármával, megálljt kiabálva. 

Nem került reá a sor senkit főbelőni, mert a jó honvédek készség- 
gel engedelmeskedtek, s alig 10 perc alatt azon a dombélen, mely 
ott, a jóval később épült indóházzal átellenben — emlékem szerint — 
délkeletre vonul, az egész hadsereg rendben állt. 

A lőszerek gyorsan osztattak ki, már ti. ami volt. 

Ezalatt az ellenséges csapatok vonultak át a hídon. Bem engedte 
őket nyugodtan átvonulni, egyetlen ágyúlövéssel sem zavarta meg 
őket. Tudta, mit cselekszik. S dacára fájós kezének, mosolyogva te- 
kintett a hídon átvonuló ellenségre. 

A tüzérek vizes lepedőket, pokrócokat s havat helyeztek az ágyúkra, 
hogy hűljenek ki. 

Gyalogságunk lábhoz helyezett fegyverrel pihent. Olyanok voltak 
valamennyien, mint a szerecsenek a puskaportól, mely megizzadt 
arcukhoz tapadt. 

Az ágyúk Bem tábornok által kijelölt helyeken az ellenség felé 
irányozvák. 

Midőn az ellenség a hídon egészen átvonult s csatarendbe állt, 
Bem jelt adott a tüzelésre; előre nyomult e percben hosszú csatár- 
láncunk is, s megkezdődött ismét újult erővel a harc, éspedig ré- 
szünkről sokkal hevesebben, mint azelőtt e napon. 

Bömböltek tehát összes ágyúink ismét, mégpedig igen sűrűn; azt 
hittük, a hegyek megrepednek azoknak dörgő hangjaitól. 

Déváról a piski híd felé haladva, azon az emelkedésen, amelyen 
akkor hadseregünk végig felállítva volt, van az országúttól jobbra 
egy óriási kenyér alakú halom. Annak a halomnak dél felőli oldalán 
foglalt állást Bem tábornok e megújult harc alatt; onnan osztotta 
parancsait. Legyen erről is tudomása a történelemnek. Jól fog esni 
majd az unokáknak, midőn azon helyet felkeresik, ahol oly véres 
harc folyt egykoron Erdély sorsa felett, s tudni fogják, hogy hol állt 
a dicső szabadsághős azon percekben, amidőn a szerencse az Ő 
fegyvereinek kezdett kedvezni. 

Ez alkalommal a Württemberg-huszárok a bal-, mi a Kossuth- 
vagyis Mátyás-huszárok a jobbszárnyon foglaltunk állást. Előttünk 
a szűrös, fehér sapkás honvédek voltak csatárláncba küldve. Fájda- 

lommal megvallva, rosszul viselték azok magukat nagyon. Nem bírtak 
erélyesen tüzelni az ellenségre, azok pedig látván az anyámasszony- 
szerű ingadozást, gyors léptekkel közeledtek felénk. Rákiáltottunk 
csatárainkra, hogy nagyobb bátorságot tanúsítsanak az ellenséggel 
szembe, de hasztalan. A 11-ik zászlóalj derék önkénteseivel váltattak 
fel. Bezzeg meghátrált az ellenség csatárlánca azonnal. A 11-ik 
zászlóalj már ekkor nagyon meg volt apadva. Nagyon sokan elestek 
közülök e véres csatában. 

Ezen megújult harc alig tartott valamivel tovább egy óránál, ami- 
dőn az ellenség ágyúi — nem csekély, de annál kedvesebb meg- 
lepetésünkre — elhallgattak; úgy az összes ellenséges csapatok is 
megkezdték a visszavonulást a híd felé. Keserves percek voltak ezek 
reájok nézve nagyon, miután hadseregünk —- mondhatni — tömö- 
rülve volt ez alkalommal, s így Bem gyors előnyomulást parancsolt. 
Gyorsan hatoltak előre főképpen ágyúink, s a híd körül össze- 
tömörült ellenséges csapatokban irtózatos pusztítást vittek véghez. 
Ott igazán patakként folyt a vér, amidőn odaérkeztünk, s a sok el- 
esett egymáson feküdt." 

A véres ütközet véget ért. 

Az ellenség gyors léptekkel hátrált előttünk Szászváros felé. Nem 
volt oka pirulni, mert elég nagy bátorsággal küzdött ellenünk egész 
napon át. 

A hegyeket ellepő lándzsás oláh csapatok mint sötét felhők 
oszlottak szét mindenfelé. 

A nap éppen haladt le, mely Bemre, a szabadsághősre, mint 
győzőre árasztotta sugarait. Egész napon át komor, borús időnk 
volt, de este, leáldoztában kisütött a nap, hogy egy mosollyal 
üdvözölhesse Bem Józsefet. 

E percben dőlt el Erdély sorsa. E perctől kezdve a magyar kormány 
ismét a magáénak mondhatta Erdélyt. És hogy mily sors várt volna 
erdélyi magyarságunkra nézve, ha e csatát elveszítjük, arról már 
megemlékeztünk fennebb, s egy hajszálat sem nagyítottunk. 


199 E véres ütközet folyama alatt kétszer kerítette az ellenség birtokába a hidat, 
de azt mindkétszer visszafoglaltuk, mégpedig másodszor teljes győzelemmel. 
Imreh Sándor fjegyz.]. 

E nagy csatában veszítettünk egy háromfontos ágyút, ahelyett 
azonban egy hatfontost foglaltunk el az ellenségtől. Nem lesz érdek- 
telen megemlíteni, hogy miképpen foglalta el azt az ágyút egyetlen 
gyalog honvéd bajtársunk. 

Midőn ugyanis délután az a rendetlen és aggodalmas vissza- 
vonulásunk történt, az ellenségnek egy hatfontos ágyúja, elválva a 
többitől, vágtatva jött az országúton utánunk, a rajta ülő császári 
tüzérek számba sem vették imitt-amott utánunk szállinkózó honvéd 
bajtársainkat. Midőn azok tehát egy, a lábán megsebesült bajtársunk 
mellett vágtattak el, arra így kiáltottak: , Zurück du gefangener 
Kozsut-Hund!" 

Honvédünk ezen lealázó szavakat hallva gyorsan kapta fel 
fegyverét, s a lovakat hajtó tüzért lelőtte, ahelyett aztán ő maga 
ugrott fel a lóra s utánavágtatott a magyar hadseregnek. A lovakat 
fegyverével döngette. 

Nem mulaszthatom el megemlítését annak is, hogy mit míveltek 
határőr székely gyalogosaink e csatában Bem apóval. Ez az eset a 
Sztrigy bal partján történt délelőtt, balszárnyunkon, ott, ahol a 
Württemberg-huszárok is harcoltak. Mi láttuk az esetet, de távolacska 
folyt le tőlünk, bele nem elegyedhettünk. Az eset a következő: 

Bem tábornok ugyanis a székely határőrök csatárlánca közé 
került, amint ide-oda járkált a csatavonalon. Nézte és vizsgálta a 
csata folyamát. Mellette terem eközben két székely atyafi s barátsá- 
gosan — de persze magyarul - így szólnak hozzá: 

, Bém úr! Menjen maga hátra, oda, ahol nem sivítnak olyan nagyon 
ezek a rusnya fekete fene golyók, mert látja maga, ha mű elesünk, 
az még nem nagy baj ám, de ha maga elesik, az nagy baj lesz ám, 
mert akkor nem lesz nékünk Bémünk; mennyen hát hátra nó!" 

Bem látta, hogy a székelyek hozzá szólnak, de e figyelmeztetésből 
egy árva szót sem értett. 

A székelyek pedig látván, hogy Bem nem fogad nekik szót, meg- 
ragadták kétfelől a lovának kantárszárát, s kegyelem nélkül vezették 
azt vissza, tábornokostól együtt. 

Bem, ezt látva, hajlongott jobbra, balra, rákiáltott a székelyekre, 
szidta, fenyegette őket, persze németül; e nyelvet meg a székelyek 
nem értették. 

Csak akkor tudta meg Bem, hogy mi történik vele, amidőn egyik 
segédje odaérkezett, a székelyeket kikérdezvén tudatta, hogy ebben 
az erőszakos retirációban a legtisztább jóakaratból részesíttetett. 

Bem jóízűen nevetett s megdicsérte a székelyeket. 


Történt a piski ütközet folyama alatt más nevezetes esemény is. 
A Máriássy-gyalogosok, akik éppen olyan fehér mellszíjakat visel- 
tek, mint a császári katonák, összevegyültek volt a Bianki-"" és 
Sivkovich-féle""? ellenséges gyalogsággal, s ezekre a fehér sapkás hon- 
védek - tévedésből - reátüzeltek, már ti. a Máriássy-gyalogosainkra. 
A fenn említett császári ellenséges gyalogok valami cselt akartak 
keresztülvinni; talán azt hitték, hogy a derék Máriássy-gyalogosok 
hozzájok fognak csatlakozni. Azonban csalódtak. Ezek az esemé- 
nyek középen (centrum) történtek, azokat nem láttam, tehát csak 
hallomás után írom ez utóbbi sorokat; írják le ez eseményeket azok, 
akik szemtanúk voltak. 

Ezen csatáról még csak annyit említek meg, hogy az ellenség, 
halottait azon vendéglőbe gyúrta be, mely a folyó jobb partján, a 
piski híd közelében van. A sebesülteket Szászvárosra küldte. 

A piski hídnál tanúsított magunktartásáért Bem tábornok mind- 
nyájunknak 9-9 forint jutalmat ígért. 


191 Báró Friedrich Bianchi (1768-1855) osztrák tábornok nevét viselő galíciai, 
63. számú cs. kir. sorgyalogezred. 

192 Báró Sivkovich János (1779-1857) altábornagy nevét viselő galíciai, 41. szá- 
mú cs. kir. sorgyalogezred. 

Utána nyomulásunk az ellenségnek 

a piski ütközet után és átvonulásunk 

a Nagy-Küküllő völgyébe 

Bem tábornok csapatainak nagy részével még azon este, a február 
9-én lefolyt nagy ütközet után megállapodás nélkül utána nyomult 
az ellenségnek, s azt folyton üldözte. Hadseregének csak azon ré- 
szét hagyta vissza egy kevéssé pihenni, amely Vízaknától Szászvá- 
rosig akkora zaklatásnak volt kitéve azon hónap 4-e és 7-e közt. 
E hadsereghez tartoztunk mi is, a Mátyás-huszárok 2-ik százada. 
Mi tehát február 10-én Szászvároson megpihentünk. 

Mint fennebb is említém, az ellenség a sebesülteket a piski hídtól 
Szászvárosra küldte volt, s ott — emlékem szerint — a városi kaszinó 
termeit alakították át kórháznak. E kórházba bemennünk nem 
engedtetett meg. Annak udvarára azonban az utcáról bepillanthat- 
tunk. Egy rakás császári katona hevert ott egymásra rakva, meg- 
halva. E rakás folyton nőtt, amint a sebesültek haltak el." 

Bem a meghátrált ellenségnek egy dandárát február 11-én 
hajnalban Alvincnél utolérte s csaknem az egészet foglyul ejtette. 
Valami véletlennek köszönhették csak, hogy ingben-gatyában, 
mezítláb és fegyver nélkül menekülhettek be a nagy hidegben 
Gyulafehérvárra. 

Azon nap délutánján (ti. 10-én) Bem tábornoktól futár érkezett 
Szászvárosba, hogy azonnal induljunk a hadsereg után. Elindultunk 
azonnal. Egész éjen át jöttünk lassan Alvinc felé, időnként pihenő- 
ket tartva. Február 11-én érkeztünk mi is Alvincre reggeli 8-9 óra 
tájban. Alvincen tehát az egész piski magyar hadsereg együtt volt. 
Másnap (február 12.) reggelig ott maradtunk. 

Amint Alvincen értesültünk, a császári hadsereg Szászsebesben 
csatakészen várt minket. Bem azonban kikerülte a hadsereget, ami 
felett mi rendkívül csudálkoztunk. Pedig nem volt miért csudál- 
kozzunk. Dicső emlékű tábornokunk, Bem, tudta jól, mit cselekszik. 


193 Bem saját tábori orvosai által gyógyíttatta a sebesülteket, s nem dobatta őket 
sóaknába. Imreh Sándor [jegyz.]. 

Mert mi történt volna, ha az ellenséget Szászsebesnél megtámadjuk 
vala? Az, hogy a csatát elveszítettük volna, miután csaknem semmi 
lőszerünk sem volt már, s ezáltal vége lett volna a piski nagy 
győzelelem nimbuszának. Megsemmisült volna - isten tudja meddig 
-— azon lehetőség is, hogy hadseregünk a Székelyfölddel, Maros- 
vásárhely- és Kolozsvárral összeköttetésbe léphessen, ahonnan az 
folyton tápot nyert. 

Tudta jól Bem apó, mit cselekszik. 

Február 12-én tehát az egész hadsereg elvonult Gyulafehérvár 
mellett, s midőn annak irányát már-már elhagytuk, egy hegyre 
jobbra felkanyarodtunk, s igen rossz mezei utakon átmentünk 
Bervére. A gyulafehérvári várőrség néma nyugalommal nézett 
minket a várfalakról, lábhoz helyezett fegyverekkel, amíg a vár 
előtt elhaladtunk. A vár tüzérsége nem tüzelt reánk, pedig ágyú- 
golyói beértek volna. Az elvonulás délelőtt 9 órától a késő dél- 
utánig tartott. 

Bem mellettünk lovagolt, még mindig női muffba göngyölt s fel- 
kötött kézzel. Midőn a hegyre fel kellett volna kanyarodni, lováról 
levétette magát, kocsiba ült s úgy hajtatott fel a hegyre, ez alkalommal 
is folyton mellettünk. Kocsiját mintegy 12 honvéd vette körül 
s tartotta, máskülönben az a fagyon balra feldőlt volna. Lassan men- 
tünk mi is fel a hegyre, s lassan haladt az öreg tábornok is, aki 
szemeit egy percig sem vette le rólunk. Sokszor láttam az öreg 
tábornokot azelőtt is, de arcvonásait oly jól, mint ez alkalommal, 
egyszer sem vizsgálhattam meg. 

Az ágyúkat is — Bemnek ezen drága kincseit — szintén a honvédek 
segítségével vonszolták ki a hegyen. 

Midőn a bervei oláhok minket megpillantottak, nagy tömegben 
kezdtek a faluból kimenekülni a hegyekre. De amint ezt Bem 
tábornok észrevette, minket lovasokat azonnal előre küldött, hogy 
hívjuk őket vissza. 

-— Mondjátok: nem bántjuk mi a békés lakosokat - szólt hozzánk 
az öreg. 

Elvágtattunk a parancsot teljesíteni. 

A szegény falusi nép letérdelt előttünk, midőn beértünk, kértek, 
ne bántsuk, hagyjuk meg életöket. 

-— Ne féljetek — mondánk -, menjetek csak vissza a faluba, nem 
lesz semmi bántódástok. 

Az atyafiak bámulva néztek reánk. 

-— Gyermekeinket sem ölitek meg? — kérdezték tovább. 

- Nem, még a macskáitokat sem -— válaszolánk. 

Ekkor aztán visszatértek, de folyton gyanúsan pillantottak reánk. 
Féltek, hogy rászedjük őket. Mosolyogtunk együgyűségükön. 

Amidőn aztán odahaza látták, hogy sem ő magukat, sem gyer- 
mekeiket nem bántjuk, de sőt kicsinyeket krajcárokkal ajándékoztuk 
meg, könnyes szemekkel fordultak hozzánk és így szóltak: 

— Oh, uraim, hiszen ti — mint látjuk — nagyon jó emberek vagytok, 
pedig a tiszteletes pópánk s a tanulók egészen máképpen beszéltek 
felőletek. Azt mondták, hogy ti még a kis gyermekeket is felkoncol- 
játok mind. 

Nem egyszer mondta Bem: 

- Az oláhok tévútra vannak vezetve. Nem tudják, mit cseleksze- 
nek, csak ki fognak végre ábrándulni. 

Bervéről aztán hadseregünk átvonult február 13-án és 14-én a 
Nagy-Küküllő völgyébe Kiskapusra és Medgyesre."9 

Medgyesen kaptuk meg a vízaknai véres csatáért és a piski hídnál 
lefolyt győzelmes ütközetért megígért jutalmat, 6 és 9 forintot; tehát 
15 forintot kaptunk egy-egyen Kossuth-bankókban. Volt tehát pénz 
elég, de volt lelkesedés és öröm is. 

Medgyesen vette Bem azon leverő hírt, hogy Urbán Bukoviná- 
ból a borgoprundi szorosnál betört, s az ott elhelyezett magyar had- 
osztályt heves csatában visszanyomta. E csatában esett el azon had- 
osztályunk parancsnoka, Riczkó" ezredes 1s. 


194 Február 16-án értek Medgyesre. 

195 Riczkó Ignác Károly (1815. Arad-1849. febr. 14. Királynémeti) főhadnagy a 
9. Miklós-huszárezredben. 1848 tavaszán részt vett a nagyváradi nemzetőrség 
szervezésében. Júliustól őrnagy a Bihar megyei nemzetőrségnél, a bánsági hadszín- 
téren szolgált, majd a Csucsai-szoros fedezésére küldték. November végén az ide- 
menekült csapatok parancsnoka, majd Bem parancsnoksága alatt dandárparancs- 
nok. December végétől a besztercei katonai körzet parancsnoka; a Bukovinából 
betört császári csapatokkal vívott ütközetben hősi halált halt. (Bona 2000, 601.) 

Átvonulásunk Besztercére 
az Urbán hadserege ellen 


A fenn említett kellemetlen hírre Bem tábornok kirendelte az 
Urbán hadserege ellen útnak indítandó csapatokat; e csapatokkal 
menni rendeltettünk mi is, a Mátyás-huszárok 1-ső és 2-ik százada. 
Ezen hadosztály már február 17-én!" útban volt Beszterce felé. 
Velünk jött Bem tábornok is. 

Ez utazásunk közben lovas osztályunk nagyon kellemetlen hely- 
zetbe jutott volt. Bem tábornok ugyanis minket, lovasokat azon cél- 
ból, hogy az ellenség háta megé kerüljünk, s a hidakat szétrombol- 
juk avagy felgyújtsuk, előre küldött volt. 

Marosvásárhelyen, Szászrégenen és Vécsen!"" vonultunk keresztül 
Naszód felé. Naszódot elhagyva, emlékem szerint Szászbudakon, 
február 21-én! délután pihenőt tartottunk egy pár óráig. Aztán 
folytatni akartuk utunkat tovább. Midőn a faluból kiindultunk, éppen 
alkonyatkor, s egy hegyen csendesen felfelé vonultunk, egyszerre 
csak dobpergést hallunk előttünk fenn a hegyen, az erdőszélen. 
Megálltunk azonnal és figyeltünk. Nem sokáig kelle várakoznunk, 
mert a másik percben egy hosszú csatárlánc (gyalogosokból álló) 
bukkant előnkbe a hegy mögül, s elkezdett reánk hevesen tüzelni. 
Naszód vidéki oláh határőrök voltak. Tüzeltünk mi is reájok 
karabélyaink- és pisztolyainkkal. E lőfegyverek azonban alig hord- 
tak távolabb 100-150 lépésnél. Osztályparancsnokunk tehát vissza- 
vonulást vezényelt, mivel a lovasságnak gyalogsággal csatározást 
kezdeni nem tanácsos dolog. 

Midőn az előbb említett faluba visszaérkeztünk, már sötétedni 


196 Imreh a következőkben több esemény dátumát megadta, talán Czetz mun- 
káját felhasználva. Az újabb szakirodalom szerint azonban Bem csak február 23- 
án indult el seregével Medgyesről, 26-án foglalta el Besztercét és 27-én űzte át 
a határon Urban seregét. (Czetz 1868, 106., illetve Hermann 2001, 219.) 

197 Marosvécs. De nem valószínű, hogy tényleg érintették a települést, mert az 
kerülő lett volna Beszterce felé, mint ahogy Naszódon sem mehettek keresztül, 
hiszen az Besztercétől északra fekszik. 

195 Vagy február 25-én! 

kezdett. Éjjeli szállásra ott nem maradhattunk, mivel osztály- 
parancsnokunk attól tartott, hogy az az ellenséges gyalogság, mely 
ott fenn a hegyen reánk tüzelt, utánunk nyomulhat, s nem csekély 
pusztítást vihet véghez közöttünk. A faluból tehát kivonultunk, de 
már ekkor egészen be volt sötétedve, s a hó is nagy lévén, az utat 
elvesztettük. Eleget barangoltunk a mezőn minden felé, úgy lehet, 
még más falu határán is, hogy az utat megtaláljuk, de siker nélkül. 
Még csak tájékozni sem tudtunk magunkat. Egy lelket sem láttunk, 
bármerre tekintettünk, aki útba igazított volna. Mintha ki lett volna 
halva az egész vidék. 

— Különös helyzetbe jutottunk — mondák tisztjeink. 

Az ég nagyon be volt borulva, s havazott. 

Egy réten megálltunk tehát, s tiszteink tanácskozásra össze- 
gyűltek, s rövid vita után abban állapodtak meg, hogy maradjunk 
azon a helyen egész éjen át, mert ha sokat járunk jobbra, balra, úgy 
lehet, egy olyan faluba juthatunk be, ahol ellenség tartózkodik. 

Az indítvány elfogadtatott s mi azon helyben maradtunk a rét 
közepén. 

Az őrszemek tehát minden irányban kirendeltettek. A zárt 
csapatnál maradottak szakaszonként - felváltva -— leszálltunk lovaink- 
ról s lefeküdtünk a hóba; mint fennebb is említém, éppen havazott, 
s így apuha ágyneműhez szép fehér takaróval is megajándékozott 
minket a természet. 

Körülöttünk síri csend uralkodott. Csak lovaink horkoltak néha, 
midőn egy-egy róka vagy éppen farkas tette éjjeli sétáját ott a mi 
közelünkben. 

Szivarra, vagy pipára gyújtani nem volt szabad, nehogy eláruljuk 
magunkat, ha talán az ellenség leskelődnék utánunk. 

Már tíz óra után járt az idő, midőn távolról zajt, emberi hango- 
kat hallottunk. 

-— Lóra fiúk gyorsan! — szólt osztályparancsnokunk. — Az ellenség 
közeledik. Megküzdünk vele, s ha szükség úgy kívánja, keresztül- 
törünk rajta. Hiszen többen vagyunk háromszáznál. Az őrszemek 
bevonattak. 

Lőfegyvereinket megvizsgáltuk, s úgy helyeztük el azokat, hogy 
azonnal tüzelhessünk, ha arra kerül sor. 

A mi trombitásunk -— nős ember lévén - egy kis szekerecskén, 
dacára, hogy nem volt szabad, a feleségit is magával hozta volt. 
Ez a szegény nő elkezdett sírni, visítani. Egyik tisztünk reá kiáltott, 
hogy hallgasson, mert különben így, meg amúgy... 

Csend lett tehát ismét, s figyeltünk rettenetesen azon irányban, 
amerről az emberi hangok jöttek. Kardjaink a rohamszíjon függtek, 
kezeink pedig a pisztolyfejeken nyugodtak. 

— Százados úr - szólt egyik bajtársunk — nem ellenség az, anonnan 
azok a hangok jőnek. 

— Mi oknál fogva állítja ezt? — kérdé a százados. 

- Azon oknál fogva százados úr - válaszolt bajtársunk -—, mert 
azok magyar dalt énekelnek. 

— Miféle magyar dalt? — kérdé a százados. 

— Hallgassa csak, százados úr — válaszolt bajtársunk -, azt éneklik, 
hogy: , Kossuth Lajos azt izente!" Az Urbán táborában nem éneklik 
ezt a dalt. 

-— Igaz — mondák többen -, de ez csel lehet. 

A következő percben aztán egy olyan kacskaringós huszáros 
imádság ütötte meg füleinket, amilyent a föld kerekségén semmi 
más nemzetbeli halandó nem képes elmondani, csak a magyar. 

- No már hisszük, hogy magyarok - szóltak a tisztek nevetve. De 
nevettünk mi is valamennyien, s levettük kezeinket a pisztolyfejekről. 

Osztályparancsnokunk aztán egy küldöttséget menesztett azon 
irányban, egy fiatal tiszt vezetése alatt, akik egy pár perc múlva azon 
örömhírrel vágtattak vissza, hogy ott bizon nem az Urbán, hanem 
a Bem hadserege jön. 

-— Itt van maga Bem tábornok is — mondá a fiatal tiszt. 

Éppen ereszkedtek le egy hegyen, erdőség közt, északi irányból. 

-— Na trombitásné - szólt századosunk a trombitás nejéhez -—, most 
már szabad a visítás. 

— Nem visítok százados úr, hanem énekelek - válaszolt a trombitás 
neje, kitörő örömmel. 

Osztályparancsnokunk előrevágtatott s jelentette Bem tábornoknak 
az esetet. 

Bem megcsóválta a fejét s röviden ennyit válaszolt: 

— Csatlakozzanak! 

Egy faluban aztán elszállásoltattunk. A falu nevére nem emlékszem. 

Másnap, február 22-én!" délelőtt bevonultunk Besztercére, 
ahonnan az nap reggelén Urbán hadseregével kivonult. Azon 
napon ott maradtunk s megpihentünk. 


A jád-borgóprundi csata 
1849. február 23-án, " pénteken 


Február 23-án, pénteken délelőtt 9 órakor Bem kivonult had- 
seregünkkel Besztercéről, s utánanyomultunk az Urbán hadseregé- 
nek, melyet Jádnál utol is értünk, s a harcot ellene meg is kezdtük. 

Alig kell mondanom, hogy Urbán gyors léptekkel hátrált, mi pedig 
gyors léptekkel nyomultunk utána. 

E községnél ugyan Urbán egy nehány századot felküldött volt 
balra egy hegyre; azok ott egy csúcs mellett megvonták volt magukat 
azon szándékkal, hogy amidőn mi ott elhaladunk, ők a hátunk 
megé kerüljenek s fogjanak el. Midőn azonban az országúton jövő 
hatalmas csapatainkat megpillantották, jónak látták a veszélyes tervvel 
felhagyni s onnan gyorsan elvonulni; máskülönben bizonyára úgy 
kellett volna nyilatkozniok: , Törököt fogtunk, de viszen!" 

Foglyul estek volna valamennyien. Egyenkint, egymás után vonul- 
tak le a hegyről s álltak tovább. Azért vonultak egyenkint, hogy 
tüzéreink ne tehessenek köztük nagy kárt. Ezeket, míg ilyenképpen 
levonultak, egy század svalizsér két ágyúval védte a község végén. 
De midőn tüzérségünk működni kezdett, megfutamodtak ezek is 
Borgóprund felé, mi pedig utánuk. Az ellenségnek 4 ágyúja volt, 
nekünk pedig 12-tő. Tehát arról szó sem lehetett, hogy velünk az 
ellenség komoly csatát kezdhessen. Nem is történt ott az alkalommal 
csata, csak csatározás. 

Egy ponton megállt volt az ellenség Borgóprundon a papírmalom 


159 Valójában 26-án. 
200 Mint láttuk, inkább február 27-én. 

közelében egy híd mellett s bevárt, míg 7-800 lépésre közeledtünk 
hozzá. Valami fűzfák megett vonták meg magukat, azért nem lát- 
hattuk őket. Mi lovasok, legelöl egy emelkedésen álltunk rendben 
az országút mellett, s vizsgálódtunk, hogy hol lehet az ellenség, mi- 
után olyan csendesen viselte magát. A következő percben azonban 
a felszedett híd mellett elhelyezett négy ágyújokkal gyilkos tüzelést 
szórtak reánk. Egy lépést nem mozdultunk. Hozzá voltunk mi már 
szokva az ágyúgolyók süvöltéséhez. Megjelent aztán Bem tábornok 
is azonnal egy egész üteg ágyúval. Ott mozdonyoztak le tüzéreink 
előttünk, s megkezdték a heves tüzelést az ellenségre. Ez volt a vég- 
csapás. A gyalogság is (12-ik, marosvásárhelyi zászlóalj""") feltartóz- 
tathatatlanul nyomult előre s tüzelt reájok. Az ellenség tehát a szó 
szoros értelmében megfutamodott s meg sem állt többé, míg az 
ország határát el nem hagyta, mely ott közel van. Bem apó még egy 
nehány süvöltő ágyúgolyót küldött utánuk, aztán a csata véget ért. 

Kitüntette magát e rövid csatában igen szépen a marosvásárhelyi 
12-ik zászlóalj, úgy tüzérségünk is. 


Horváth Mihály Magyarország függetlenségi harcának története 1848- 
és 1849-ben"? című munkájában e csatára vonatkozólag az mondatik 
a 365. lapon (II-ik kötet), hogy abban a Vilmos-huszárok és Kress- 
lovasok"? vettek részt. Nem láttam én e lovasok közül e csatában 
egyetlen embert sem. Mint lovasok, mi Mátyás-huszárok 1-ső és 2-ik 
század és egy század székely határőr lovas, vettünk részt e csatában. 

Igaz, hogy egy csata lefolyására nézve a fődolog a siker, nem pedig 


21 A zászlóalj 1848 nyarán és őszén alakult Marosvásárhelyen. 

202 Horváth többek közt Czetz János visszaemlékezésére is támaszkodhatott, aki 
ezeket az adatokat adta meg. Egyúttal meg kell említeni, hogy a Vilmos-huszárok 
és a Kress-svalizsérek szintén ott voltak. (Czetz 1868, 106. és Jakab 1880, 4831—482.) 
205 A Lombardiából származó, báró Karl Kress altábornagy nevét viselő 7. könnyű- 
lovasezred 11 katonája Peretzi Mihály vezetésével csatlakozott a honvédsereghez. 
A később kibővült alakulat megtartotta korábbi nevét. Az ezred többi része Magyar- 
országon küzdött az osztrák sereg soraiban. (Barcy-Somogyi 1986, 191.) 

azon kérdés, hogy melyik csapatok vettek abban részt, de ha már 
azok megneveztetnek, neveztessenek meg igazságosan. 

Állításom igazolására nézve még ma is (1887) élő tanúkra hivat- 
koztam, úm. méltóságos Kozma Zsombor" kúriai" bíróra, Dercsényi 
László" királyi törvényszéki bíróra Szatmáron, Dercsényi Kálmán 
királyi közjegyzőre Homonnán, Orbán Károlyra, ki mint huszár- 
főhadnagy és dicső emlékű tábornokunk, Bemnek egyik hadsegédjére, 
lakik Maros-Iorda megyében Mezőmadarason mint nagybirtokos, 
Benkő József hites ügyvédre, lakik Marosvásárhelytt, Derzsi János 
nagybirtokosra, lakik Marosvásárhelytt, Almási Domokos?" takarék- 
pénztári pénztárnokra, lakik Marosvásárhelytt, továbbá Szász 
Dániel magyarláposi nagybirtokosra. Élhetnek még többen is 
akkori bajtársaink közül, de nem tudom hol, merre.?5 


Mi, Mátyás-huszárok a borgóprundi csata után egy pár nappal 
visszautaztunk a Medgyesen hagyott főhadsereghez. Besztercén, 
Tekén, Szászrégenen és Marosvásárhelyen vonultunk keresztül. 
Már ez utazásunk közben tudomásunkra jutott azon kedvetlen 
hír, hogy a Medgyesen hagyott hadseregünk március 2-án és 3-án 
a szebeni összes osztrák hadsereg által megtámadtatott, s kétnapi 


"04 Kézdiszentléleki Kozma Zsombor (1829. dec. 29. Körösbánya-1918 vagy 
később) 1848 augusztusában beállt a Mátyás-huszárokhoz. Őrmester, 1849. már- 
cius 17-én súlyosan megsebesült Sárkánynál, a továbbiakban szolgálatképtelen, 
április 1-jén hadnaggyá léptették elő. (Bona 1988, II. köt. 296.) 

205 Királyi Kúria: a felsőfokú bíráskodás eszköze. 

206 Dercsényi László (1822. Dercen-1889. Beregszász) 1848 márciusában az ország- 
gyűlés küldöttségét Bécsbe kísérő ifjak egyike. Áprilistól fogalmazó a magyar 
pénzügyminisztériumban. Augusztus 27-én belépett a Mátyás-huszárezredbe. 
1849. január 24-től hadnagy, végül főszázados és századparancsnok. A bánsági 
hadjáratban megkapta a 3. osztályú katonai érdemjelet. (Bona 1988, 168.) 

207 Almási Domokos (1829-1893. okt. 21.) volt 1848/49-es honvéd. (GY]J) 

208 Nagynevű történetírónk: Horváth Mihály, ha minden ismeretlen csatatéri 
— sok esetben részrehajló — tudósítónak hitelt adott, bizon sok hibát ejthetett 
nagy fáradtsággal szerkesztett történelmi dolgozataiban. Imreh Sándor [jegyz.]. 

hősies ellentállás után, Segesvárra visszanyomatott. E hír leverőleg 
hatott reánk, de bíztunk dicső emlékű tábornokunk vasakaratú 
erélyességében. Nem is csalatkoztunk. 

Mi tehát Segesváron csatlakoztunk a főhadsereghez március 6-án. 
A sáncmunkálatok már akkor javában folytak. Egész zászlóaljak 
dolgoztak azokon, felváltva, éjjel nappal Segesvárnak Erzsébetváros 
felőli határán, egy magaslaton végig, az országúttól jobbra és balra, 
s a hegyet sűrűn borító erdőszélen. 

E földmunkálatokra vonatkozóan tette Puchner császári tábornok 
azon megjegyzést: ,Bemnek rosszul állnak ügyei, mert mint a 
vakondok és egerek, a földbe kíván bújni." 

Majd meglátjuk excellenciás uram. 

Meg kell jegyeznem, hogy Bem tábornok, amint Borgóprundnál 
Urbánnal végzett, s ott a védelmi ügyeket február vége felé elintézte, 
azonnal sietve visszautazott a medgyesi főhadsereghez. Már a már- 
cius 2—3-án lefolyt medgyes-kapusi nagy csatákat ő vezette, de 
lőszer hiányában vissza kelle vonulnia. Nagy baj és hátrány -— tisztelt 
olvasóm - a lőszerhiány háborús időben. Erről csak azoknak van 
fogalmuk, akik a csatákat ily aggodalmas érzelmek közt átélték. 
Az élelmiszerhiány semmi ahhoz képest; még sok esetben fel sem 
tűnik. Élelmiszert csak talál a harcos mindenütt. 


Tehát mint fennebb is említém, Segesváron vagyunk, ahol a Bem 
hadserege folyton szaporodik. A sáncmunkálatok folynak; a fiatal 
honvédek, nem törődve a múlt napokban Medgyes-Kiskapusnál 
történt visszavonulással, jókedvűek, vidámak, mint a viruló virág- 
szál. A 11-ik önkéntes zászlóaljbeli Nagy Pista őrmester, akit az egész 
hadsereg ismert, teljesen rózsaszín kedvében van. Nagy Pista, mi- 
kor jókedve volt - neki pedig mindig jókedve volt — még a tiszteket 
15 tegezte, mondván: , Szervusz, kedves főhadnagy Bandi, hát hogy 
vagy" Nyallak, aki morgód van!" 

Nagy Pista Bemet bajtárásnak nevezte, főképpen amidőn a 
nélkülözhetlen kulacsból húzott egy jó porciót magába, mondván: 
, A kedves bajtársam, Bem egészségére iszom." 

Minket lovasokat, valahányszor találkoztunk vele, bakának szólított. 
Majd megemlékszem felőle egy külön cikkecskében; ezt ő meg- 
érdemli, miután ő nagyon nevezetes embere volt az erdélyi magyar 
hadseregnek. 

És most, annyi véres csata után, mondjunk el egy tréfás esetet 
a segesvári tábori életből a következő cím alatt: 


Egy derült jelenet a segesvári sáncmunkálatoknál 
1849. március 7-én 


Gyalogságunk, Bem tábornok terve alapján, a sáncmunkálatokon 
bár éjjel nappal dolgozott, mindazonáltal meg volt engedve, hogy 
felváltva, egy-egy kis pihenőt is tartsanak. 

Mit cselekedett aztán az 1848—49-ki honvéd a pihenési idő alatt? 
Talán pihent vagy aludt? Oh nem! Annak azonnal időtöltés, játék 
kellett, hogy kigúnyolhassa a fáradtságot. 

A kártyázást Bem tábornok nagyon tiltotta. Tehát arra, főképp 
nappal, még csak gondolni sem lehetett. Gondoskodni kellett tehát 
a honvédeknek olyan játékrendszerről, amellyel a szigorú rendeletet 
se sértsék meg, s mégis nyerhessenek el egymástól ártatlan sájn 
krajcárokat, mégpedig felette igazságos alapon. A honvédek nagyon 
leleményesek voltak, ki tudták ők játszani a szigorú parancsot is. 
De miképpen? Hallgass ide, tisztelt olvasóm! 

Egy nagy ív tiszta papírra pingáltak egy valóságos lefektetett szekér- 
kereket, küllűvonalat (a székely fentőnek nevezi) annyit húztak, 
ahány honvéd a nyereményes játékra jelentkezett. Az egyik küllő- 
vonaltól a másikig terjedő tért egy honvéd birtokolta, s oda nevét 
be is írta, hogy zavar ne álljon elő, és így tovább. Tehát mindenik 
honvéd csak a saját portáján nyerhetett. 

Amidőn a rajzzal készen voltak (lásd a rajzot balról) s arra a leg- 
külső falfavonal is körülhúzatott, összerakták a bankba a krajcárokat. 

Most következett csak a legmulatságosabb produkció. 

Az egyik honvéd ugyanis egy olyan csúszó-mászó kis bogárkát 
helyezett a kör kellős közepébe, amelynek birtoklásában akkoriban 

, Honvédjáték" 
(Imreh Sándor rajza) 

széles Magyar- és Erdélyországban talán egyetlen honvéd sem szű- 
kölködött. 

Az a kis bogár, mászékony természeténél fogva, valamely irány- 
ban azonnal megindult, meg-megállt, a küllővonalakat keresztül- 
kasul mászkálta, míg valamelyik honvéd portájának a legkülső 
falfavonalán át a kört el nem hagyta. Ami ha megtörtént, az illető 
honvéd diadalmas arccal ragadta meg a bankot s dugta zsebre a 
pénzt, miután ő lett a nyertes. A szerencse tehát attól függött, hogy 
a kis bogárka melyik honvéd portája irányában hagyja el a kört a 
legkülső falfavonalon keresztül. 

A kis bogárka azonban igen gyakran nagyon kifárasztotta a hon- 
védek türelmét, miután éppen azon percben, amidőn valamelyiknek 
a portáját el akarta hagyni, megfordult s ellenkező irányba kezdett 
vándorolni. Türelemmel kellett lenni. Be kellett várni, míg a kis 
bogárka a szerencsét egyik vagy másik honvéd számára eldönti. 

Alig kell mondanom, hogy a játék nagy zajjal, lármával ment ám. 
A honvédek összedugták fejeiket s folyton csak a bogárkát nézték. 
Kifelé senki sem tekintett; akár az ellenséges hadsereg is körülvehette 
volna őket. A bogárkához pedig egész lelkesedéssel így szóltak: 

— Erre gyere! Jaj be jó úton vagy! Meg ne fordulj, szerencsém 
ragyogó csillaga! Felém fordulj! Ha nyerek, visszahelyezlek oda, 
ahonnan kivettelek, hogy élj jól, kedves kis bogárkám stb. stb. 

Így folyt ez a játék 1849. március 7-én délután 1 óra tájban, egész 
animóval, "9 amidőn az egyik honvéd vállát hátulról valaki megérinti. 
A honvéd ez érintésre visszapillantván, acélruganyossággal ugrott 
fel guggoló helyzetéből s utána a többi honvéd is mind, és úgy álltak 
ott megszeppenve, mint megannyi facövek, s néztek mereven azon 
úriemberre, aki nem volt más, mint az erdélyi magyar hadak fő- 
parancsnoka: Bem apó, egy segéde kíséretében. Ott állt a kocsija is 
nem messze, az országúton. Bem azért kocsikázott volt oda ki, a déli 
órák alatt, hogy a földmunkákat megtekintse. Eközben feltűnt neki 
az a nagy lárma, melyet a honvédek amott egy csoportban végbe- 
vittek. Odasétált tehát, hogy lássa, mi történik ott? 


209 Lelkesedéssel (animo, olasz). 

— Mit csináltok fiaim? — kérdé Bem szelíden a honvédektől. 

-— Játszunk tábornok úr - válaszolt az egyik honvéd remegve. 

— Jó, jó. Azt látom, hogy játsztok, de mit? — kérdé ismét Bem. — Rég 
állok már itt, de azzal a berajzolt papírral nem tudok tisztába jőni. 

(Igen természetesen; fennállva még éles szemekkel sem lehetett 
kivenni, hogy azon a rajzon egy állatocska sétál jobbra, balra, előre, 
hátra.) 

Hazudni nem lehetett. Az egyik honvéd remegve magyarázta 
meg az igazi játékrendszert. 

Bem aztán megfordult és távozott. Segédje azt állította, hogy 
Bemet olyan jóízűn nevetni sohasem látta, mint akkor. 

-— A kártyázást megtiltottam — szólt Bem segédjéhez -, de arra 
nem gondoltam, hogy ilyen játékrendszer is létezik (megmondta a 
játék nevét), hogy azt is betiltsam. 

A honvédek várták a büntetést. 

Nem történt semmi. 


Március 8-án már annyira megszaporodott volt a Bem hadserege 
Segesvártt, miszerint arról kellett gondoskodni, hogy annak egy 
része, főképp a lovasság, a közeleső helységekbe szállásoltassék el. 
Mi, a Mátyás-huszárok és az olasz származású Kress-lovasok, Peretzi?" 
alezredes parancsnoksága alatt Szásznádason szállásoltattunk el 
március 8-án. 

A Kress-lovasokról még volt szó a borgóprundi csata alkalmával, 


210 Peretzi (Proetzl) Mihály (1809. Eszék-1865. Nagyvárad) 1848 júniusától had- 
nagy a 7. Kress-könnyűlovasezredben. Novemberben olasz legénységű szaka- 
szával az erdélyi sereghez csatlakozott; nevét ekkor magyarosította Peretzire. 
December 5-től százados, alakulatának parancsnoka, március 21-től alezredes, 
a Temesközbe vonult erdélyi hadtest egyik dandárparancsnoka. Május 16-tól 
ezredes és hadosztályparancsnok a IV. (bácskai) hadtestnél. Megkapta a katonai 
érdemjel 2. fokozatát; augusztus 3-án megsebesült, Aradra szállították. Később 
állatorvos Nagyszalontán. Közlekedési balesetben halt meg. (Bona 2000, 564—565.) 

Imreh következetesen alezredesnek címezte visszaemlékezésében, de való- 
jában ekkor még csak őrnagy. 

pedig ők ott nem voltak jelen. Ők Medgyesen csatlakoztak volt a 
főhadsereghez, s hogy mily veszély fenyegette őket akkor, arról 
majd később fogok megemlékezni egy különálló cikkben. 


Elindulásunk Segesvárról Nagyszeben felé. 
Két Vilmos-huszár főbelövetése. 
Egy kisebb csata Medgyesnél és Szeben bevétele 


"Tehát Szásznádason szállásoltattunk el március 8-án. Hittük, hogy 
ott egy nehány napig teljes nyugalomban leszünk. Csalódtunk. 
Ugyanazon nap éjszakáján (március 8.) futár érkezett Segesvárról 
Bem tábornoknak azon rendeletével, hogy siessünk be azonnal 
Segesvárra. Sorakozásra hívtak tehát a trombiták az éj sötétjében 
március 9-ére virradólag, éjfél után 2 óra tájban, s azonnal útnak 
indultunk Segesvár felé, ahová midőn március 9-én reggelre meg- 
érkeztünk, a többi csapatok is mind a piacon és utcákon álltak sor- 
rendbe mindenfelé. 

— Mi fog történni? - kérdeztük az ismerős bajtársaktól. 

— Mi éppen annyit tudunk, mint ti — válaszolának azok. — Mi is 
rég állunk már itt sorrendben. Ki is fáradtunk már az állásba. 

Alig egy pár perccel ezen párbeszéd után megjelent köztünk Bem 
tábornok is, kocsiban ült s jelt adott az indulásra. 

Erzsébetváros felé indultunk. 

Midőn azon magaslatot elhagytuk, amelyen a nagy fáradsággal 
készített földmunkálatok vonultak végig, Bem tábornok megállni 
parancsolta az egész hadsereget, s egy hatalmas négyszöget képez- 
tetett, hogy ott előttünk két Vilmos-huszárt valami nagy bűntényért 
főbelövessen. 

A két huszár az országúttól jobbra, nem messze a Nagy-Küküllő 
folyótól, állíttatott ki. 

Megjelentek a gyalog honvédek is töltött fegyvereikkel egy 
parancsnokoló tiszt vezénylete alatt, előttük. 

Emlékem szerint mind a két huszár altiszt volt. 

Komoly percek voltak azok nagyon. 

Bem az országúton álló kocsijában ült. 

Megkezdődött aztán a kegyelemkérés, mely csaknem két teljes 
órát vett igénybe. Nem volt a hadseregben egyetlen csapat, egyetlen 
osztály, amely két bajtársa által kegyelmet ne kéretett volna a halálra 
ítéltekért. Bem azonban mindannyiszor a fejét rázta annak jeléül, 
hogy nem ad kegyelmet. 

Végre tiszteink is kértek kegyelmet a két huszárért, de siker nélkül. 

A vasakaratú tábornok nem engedett. Meg akarta mutatni, hogy 
egy rendes hadseregnél legfőbb feltétel mindenekfelett: a fegyelem. 

Az alattvaló tartozik szigorúan engedelmeskedni felebbvalójának. 

A halálra ítélt huszárok — amint akkor hallottuk — éppen felebbvaló 
tisztjökkel zándorodtak?!! volt össze annyira, hogy fegyveröket 
akarták használni az ellen. 

Letérdepeltettek aztán s főbelővettek, s midőn haláluk beállt, ott 
mindjárt el is temettettek. 

Kebleink elszorultak e jelenetre, komolyan néztünk magunk elé, 
s ajkaink némák maradtak. 


Mi ekkor azon hiedelemben voltunk, hogy éppen csak ezért vonultunk 
oda ki a mezőre, hogy a két huszár főbelövetése — rettentő példa- 
adásképpen - előttünk történjék meg, s aztán vonulunk vissza szál- 
lásainkra. De hogyan is hagynók ott a nagy fáradsággal készített 
hatalmas sáncokat? — gondoltuk. Nem úgy történt. 

A két huszár főbelövetése után folytatta az egész magyar had- 
sereg útját tovább, Erzsébetváros felé, ahová azon nap délutánján 
meg is érkeztünk. 

Erzsébetvároson tudtuk meg csak a homályban borongó titok 
nyitját, hogy ti. az ellenség két nagy részre szakadva, az országutat 
elhagyva, megindult jobbra és balra, kerülő rossz mezei utakon, 
hogy minket Segesváron bekerítsen, megtámadjon s elfogjon. 


"1! Zándorodik: minden semmiségért ingerkedik, semmiségért összevész; 
székely szó. 

Tehát a sáncok ellen nem volt kedve támadást intézni az ellen- 
ségnek. 

Vajon nem éppen csak cselből készítette Bem a segesvári sánco- 
kat? Vajon nem számított-e azon eshetőségre, ami be is következett, 
hogy ti. az ellenség a jó országutat megnyitja Nagyszeben felé? 

Ezek mind olyan kérdések, amelyekre csak szakavatott harcászok 
felelhetnek. 

Hadseregünk folytatta útját akkor éjjel is tovább, megállapodás 
nélkül Medgyes felé, hol előcsapataink — a Württemberg-huszárok 
— március 10-én reggel egy kis ellenséges csapatra bukkantak. Azok 
még csak nem 15 álmodtak afelől, hogy Segesvárról egyetlen magyar 
katona is jöhessen arrafelé, midőn olyan jól elkészítette a tervet Van 
der Nül. (Így hívták — emlékem szerint — Puchner császári tábor- 
nok azon főhadsegédét, ki csak akkor érkezett Bécsből s készítette 
Bem ellen ezen első haditervet.) Még a medgyesi szász atyafiaknak 
is elállt szemök, szájok, amidőn látták, hogy Bem összes hadserege 
vonul oda be március 10-én reggel. Igen, mert ők is azon hiedelem- 
ben voltak, hogy a Bem hadserege Segesváron megszűnik létezni. 

De lássuk, mi történik azon kis ellenséges csapattal, amelyet 
Württemberg-huszáraink március 10-én reggel Medgyesen találtak? 
Lekaszabolták, s elfogták nagy részét. Egy nehány lovas menekül- 
hetett meg csak s vágtatott nyakra-főre Nagyszeben felé. Hosszasan 
üldözték ezeket is a Württemberg-huszárok, de nem érték be őket. 

Bem tábornok egy dandárt négy ágyúval hagyott vissza Medgyesen 
Peretzi alezredes parancsnoksága alatt, hogy a főhadsereget az 
utótámadások ellen védelmezze. E dandárral maradtunk mi is, a 
Mátyás-huszárok. 

Bem apó a főhadsereggel vonult tovább Nagyszeben felé. Úgy 


212 Van der Nült a székely honvédek később Vándornyúlnak nevezték. Imreh 
Sándor [jegyz.]. 

Friedrich van der Nüll, gradiskai határőr ezredes, 1849 februárjában érkezett 
Olaszországból Erdélybe, ahol dandárparancsnoki beosztást kapott, de a hadi- 
tervet nem ő, hanem Joseph Maroichich vezérkari őrnagy, az erdélyi cs. kir. 
hadsereg vezérkari főnöke készítette. (Kovács 1979, 148.) 

lehet, mosolygott is időnként afelett, hogy mit fog tenni az ellenség 
Segesváron, amidőn a magyar hadseregnek csak a húlt helyét fogja 
ott találni? 


Medgyesen maradt dandárunkat megtámadta március 11-én egy 
Erzsébetváros felől utánunk nyomuló ellenséges hadosztály. Peretzi 
alezredes gyorsan állította velök szembe dandárunkat. A csata 
hevesen folyt ugyan, de alig tartott tovább két óránál. Az ellenséget 
visszaűztük Erzsébetváros felé. 

E csatában részünkről röppentyűk?" is használtattak. Ilyen harci 
eszközöket ez alkalommal láttunk először. 

Az ellenség — amint a foglyoktól értesültünk — a mi röppentyűink- 
től nagyon megijedett. Azt állították, főképp az oláh katonák, hogy 
Bem hétfejű sárkányokkal (Belaur?") küzd ellenök. 


Másnap, azaz március 12-én, tudomásunkra jutott az örömhír, hogy 
Bem Nagyszebent azelőtt való este (ti. március 11-én) bevette. Egy- 
szersmind azon rendeletét is vette Peretzi Bem tábornoknak, hogy 
hadosztályával induljon azonnal Szebenbe. 
Útra keltünk s már március 13-án estére mi is Szebenben voltunk. 
Nagy-Szeben bevételéért dicső emlékű tábornokunk, Bem mind- 
nyájunkat 9-9 forint jutalomdíjban részesített. 


215 A röppentyűgyártás - zsákmányolt darabok alapján - 1849 februárjában 
kezdődött meg a Nagyvárad melletti Peceszentmártonban. Az első darabokat 
az erdélyi sereg kapta meg. (Remport 1995, 273.) 

214 Helyesen: baláur (román). 

Nagyszeben tehát, az erdélyi ellenséges hadsereg fő fészke be- 
vétetett, s birtokunkba jutott roppant nagy mennyiségű fegyver, 
lőkészlet és ruhanemű. A vízaknai véres csata alkalmával elveszített 
ágyúinkat is itt mind egyig megtaláltuk. Az egyik ágyúra e szavak 
voltak metszve: , Ne bántsd a magyart!" Mégis az ellenség birtokába 
jutott volt biz az. A sors azonban visszajátszta. 

A szebeni szász atyafiak nagyon meg voltak rettenve a város be- 
vétele alkalmával, nagyon sokan el is menekültek Verestorony?!ő 
felé. Azt hitték, a város ki fog raboltatni, fel fog gyújtatni, s talán 
még vérengzés- és gyilkolástól is tartottak. Csalódtak nagyon. Egy 
gombostűhez sem volt szabad nyúlni, bántani sem volt szabad senkit. 
Hogy Bem hadisarcot vetett a városra, ezen csak nem csudálkoz- 
hattak s egy cseppet sem vehették rossz néven az ellenünk harcoló 
szász atyafiak. Szeben bevétele alkalmával nagyrészben oroszok 
védték a várost. 


A magyar hadsereg utánnyomulása 
az osztrák és orosz hadseregnek 
1849. március 14-én Nagyszebenből 


Március 14-én egy nehány ezer honvéd kivételével — kik Szebenben 
a város védelméül hagyattak vissza — Bem kivonult hadseregével 
Frekk (Felek)?!" és Verestorony felé az ellenséggel elszámolni. 

A közelfekvő falvakban tanyáztunk e napon; Bem várta, hogy az 
ellenség támadjon. Ott volt az ellenség is közel, de nem támadott. 

Március 15-én aztán mi tettünk mozdulatot a délutáni órákban. 

Midőn ugyanis e napon egy Nagyszeben és Felek közt fekvő 
faluból kivonultunk a mezőre s csatarendbe álltunk, dicső emlékű 
tábornokunk, Bem balról az országút közelében ült egy vidáman 


215 Ez azért érdekes, mert ezzel a felirattal készült ágyúk Nagyváradon készültek, 
1849 áprilisától! (Remport 1995, 273.) 

216 Vöröstorony. 

217 Freck, Felek község német neve. 

pattogó tűz mellé helyezett közönséges faszéken. Onnan nézegetett 
az öreg tábornok hol jobbra, hol balra. Jobbról, a távolban, Verestorony 
felől az orosz, balról Felek (vagyis Frekk) felől egy magaslatról pedig 
az osztrák hadsereg nézett velünk farkasszemet. Egy hadosztály sem 
akart felénk közeledni. 

Vártunk tehát, hogy mi fog történni. 

Öt óra tájban Bem lóra ült s parancsot adott az indulásra. Had- 
seregünket két részre osztotta. Az egyik hadosztályt maga Bem 
vezette az oroszok ellen Verestorony felé, a másikat pedig Czecz 
altábornok?" az osztrák csapatok ellen Felek felé. 

Alig kell mondanom, hogy az ellenség mindkét oldalon hátrált 
előttünk. 

Sötét volt már nagyon, midőn az osztrák hadsereg ellen előre 
nyomuló hadosztályunk — amellyel mi, Mátyás-huszárok is mentünk — 
a Felek feletti hegytetőre érkeztünk. Ez alkalommal egy feljegyzésre 
méltó esemény történt. 

Előcsapatunk — úgy lehet — egy pár ellenséges őrjáró lovast pillan- 
tott meg a sötétben, s reátüzelt. Erre aztán a többi honvéd zászló- 
aljak is tüzelni kezdtek még fenn a hegyen is. 

A honvédtisztek csitították s figyelmeztették a legénységet, mond- 
ván: 

— Vigyázzatok fiúk, mert elöl is a mi bajtársaink vannak, nehogy 
azokra lődözzetek! Hagyjátok félbe a tüzelést, míg biztos tudomásunk 
nem lesz az ellenség hollétéről, hogy aztán ellene fordulhassunk. 

A figyelmeztetések mit sem használtak. A honvédség, mint a féket 
nem ismerő láva, avagy lavina, úgy rohant a hegyen le, aztán Felek 
faluba be s folytatta ott is a tüzelést a sötétben az utcákon fel s alá. 
Természetesen, mi lovasok is siettünk be a faluba egész lelkesedéssel, 
lőfegyvereinket készen tartva. Mi sem akartunk ám hátra maradni, 
részt akartunk venni mi is a dicsőségből! 

És miképpen végződött a győzelem? A? bizon úgy, hogy a jó hon- 


218 Jóllehet tábornoki rangot csak 1849 májusában kapott, katonái mégis, 
mint Bem után legfontosabb embert, egymás közt altábornoknak címezték. 
(Imreh 1880b, 68.) 

védek meglőttek egy, az utcán barangoló jámbor tehenet. Való- 
színűleg fehér köpenyes svalizsérnak nézték a sötétben. 

Nem volt Feleken akkor egyetlen árva katonája sem az ellenségnek. 

De azért ott volt az ellenség is a közelben. Van a falu közelében 
egy nagy fahíd az Olt folyóra építve. Olyan alkotású híd az, mint a 
tordai. Azon a hídon túl álltak az ellenséges csapatok csatarendben; 
ott helyezték el ágyúikat is a síkságon. 

Amint mi e híd irányába érkeztünk, azonnal megkezdte az ellenség 
az ágyúzást reánk. A hidat akarta mindenáron felgyújtani gránátaival. 

Honvédeink ez alkalommal nagyszerű bravourt vittek véghez. 
A hídon ugyanis kartács- és gránátpattogás közepett kétfelől észre- 
vétlenül átsurrantak, s az ellenség tüzérségét meglepvén, onnan el- 
űzték. Az ellenség tehát itt is meghátrált. 

Azon éjszakán ott maradtunk Feleken. 

A következő napon folytattuk utunkat tovább Fogaras felé az 
ellenség után. 

Március 17-én délelőtt 11 órakor már Fogaras előtt álltunk. 
Midőn a Fogarassal szomszédos faluból?" kiértünk, s Fogaras 
tornyait megpillantottuk, azonnal a szemünkbe ötlött az ellenség is, 
mely nagy sötét oszlopokban állt a város alatt. 

Bem tábornok - ki már ekkor velünk volt — azonnal csatarendbe 
állni parancsolta az egymás után érkező honvédcsapatokat. Egy 
üteg ágyút is rendelt előre. A Württemberg-huszárok a bal-, mi 
a Mátyás-huszárok a jobbszárnyon foglaltunk állást s nyomultunk 
lassan előre. 

Bemet bosszantotta nagyon, hogy az ellenség mozdulatlanul egy 
helyen áll, s nem fejlődik csataállásba, s nem kezdi már meg a csatát 
bár csak egy puskalövéssel, hogy aztán mi ís megkezdhessük azt. 

Ismét előbbre haladást parancsolt a tábornok egy nehány száz 
lépésre, s ismét megálltunk s néztük összeráncolt homlokkal az 
ellenséget. Tüzéreink gyorsan szökdeltek le az ágyúkról, lemozdo- 
nyoztak, töltöttek, irányoztak, s a kanócot feltartva, várták a jeladást 


219 Betlen. Imreh Sándor [jegyz.]. 

a tüzelésre. Oh, nem lehet azt tollal leírni, hogy miképp viselték 
magukat a magyar tüzérek csaták alkalmával, azokat látni kellett. 

Az ellenség még mindig nem mozdul. 

Végre a dolog kezdett gyanússá válni, Bem egy huszártisztet küldött 
előre egy pár közlovas kíséretében, megvizsgálni, hogy hát volta- 
képpen az a nagy fekete tömeg ellenség-e vagy nem, s mit akar? 

Lovas tisztünk vágtatva közeledett az ellenség hadoszlopai felé. 
Meg-megállt, vizsgálódott s aztán ismét előbbre haladt. Addig 
haladt előre, míg végre az ellenséges csapatok közé vegyült, de alig 
egy pár másodperc múlva, mint a szél, úgy vágtatott vissza. 

- Nem ellenség az tábornok úr - jelenté a lovas tiszt —, a városi 
magyar ajkú polgárság, férfiak, nők, gyermekek vonult ki a mi 
tiszteletünkre zenészekkel. A városból azonban túlfelől éppen most 
menekül egy század oláh gyalog határőr két nagy vaságyúval s több 
lőszeres szekérrel. 

Bem tábornok minket, Mátyás-huszárokat küldött előre, hogy azt 
az ellenséges csapatot ágyústól fogjuk el. 

Gyors léptekkel vonultunk hát a város felé, hol az előnkbe kivonult 
polgárság utunkat állta s szűnni nem akaró éljenzéssel fogadott. 
Többeknek kezet kelle nyújtanunk, melyet szívből, lélekből szorí- 
tottak meg. Amott egy kis tömeg azért nem állt félre előlünk, mert 
nem látott minket; szemeik telve voltak könnyekkel a határt nem 
ismerő örömtől, hogy végre valahára megérhették Bem tábornokot 
s honvédeit megláthatni. 

A nők virágokkal, bokrétákkal tiszteltek meg. 

(Még ma is elszorul keblem, ha visszagondolok arra, hogy kik 
ellen rántottunk kardot, s kikre céloztak akkora kézséggel tüzéreink.) 

Mindenkinek lett volna valami panaszolni valója, ámde mi nem 
érkeztünk azokat meghallgatni, sietnünk kellett Bem tábornok 
parancsát teljesíteni. 

Míg ott a városi polgárság közt elhaladtunk, a cigányok a Rákóczi- 
indulót játszták, de úgy reszkettek, mint a nyárfalevél, s ez fel is tűnt 
nekünk. Mint később megtudtuk, Farahonak utódai?" nagyon 


220 A cigányságot — egykoron — a magyar köztudatban egyiptomi származásúnak 
ondolták, és a fáraó népének nevezték. 
8 Pp 

magyarellenes érzelműek voltak, s ők, az együgyűek azt hitték, 
hogy nekünk már arról tudomásunk van, s legelső kötelességünk 
lesz fejeiket levagdalni. Abbeli félelmökben reszkettek olyan nagyon. 
E cigányokról később még meg fogunk emlékezni. 

Átvágtattunk aztán a városon az ellenséges csapat és ágyúk után. 

Midőn a városból kiértünk Mundra felé, már az egész ellenséges 
gyalogság a mezőn szerteszét szaladt. Bajtársaink nagy része ezeknek 
elfogása- és lefegyverzésével foglalkozott. Egy másik csapat pedig, 
amelyhez én is tartoztam — mintegy huszonötön -, az országúton 
Sárkány felé haladó két vaságyú és lőszeres szekerek után vágtattunk. 
A lőszeres szekerek egy részét a Sárkány feletti hegyet borító ritka 
erdőben utol is értük, de mi ezekkel nem elégedtünk meg, nekünk 
a vaságyúk is kellettek. Utánavágtattunk tehát azoknak is, s utol is 
értük azokat benn a nevezett faluban, Sárkányban. Azon percben 
azonban, amidőn azokkal vissza akartunk térni, a falu közepén lévő, 
kőkerítéssel körülvett vendéglő udvaráról egy egész osztály svalizsér 
rohant ki reánk. 

Az ellenséges lovasoknak ezen rohamára egyik vitéz tisztünk — ki 
köztünk népszerűséggel sohasem bírt, s akinek nevét csupa kímé- 
letből hallgatom el — ahelyett, hogy a kis huszárcsapatot rendbe- 
szedve, az ellenséggel szembeszállt volna, lovának sarkantyút adva 
s azt ugyancsak kardlapozva is, visszaszaladt. Dercsényi Kálmán 
hadnagyunk, egy népszerű, bátor magyar ember (jelenleg királyi 
közjegyző Homonnán) és Kozma Zsombor, mindenki által tisztelt 
és szeretett őrmesterünk (jelenleg királyi kúriai bíró) eléggé biztat- 
ták, bátorították a bajtársakat a helytállásra és tüzelésre, hogy gon- 
dolja az ellenség, miképp egy nagy csapatnak vagyunk előküldöt- 
tei; hasztalan, a fiatal bajtársak, látva a fenn említett névtelen tiszt 
példáját, meghátráltak. Dercsényi hadnagy és Kozma őrmester az 
ellenség által körülvétettek, s bár magukat megfeszített erővel, hősi- 
leg védték, rettentően megsebesíttettek. Védelmökre éppen csak 
hárman maradtunk vissza. Igaz, hogy oly sok nagy csapat ellenség- 
gel szemben vajmi keveset segíthettünk a megtámadottak helyze- 
tén, de megvolt bennünk a jóakarat. Hiszen mi is megtámadtattunk 
valamennyien és erősen meg is sebesültünk, hogy aztán életünk 
nem oltatott ki végképpen, azon körülménynek köszönhettük, hogy 

Bem tábornok parancsára Peretzi alezredes a Vilmos-huszárokkal 
és Kress-lovasokkal, s három ágyúval utánunk jött; e csapat éppen 
azon percben érkezett meg a Sárkány feletti hegytetőre, amidőn mi 
megsebesülve, lovainkról lezuhantunk. 

Peretzi alezredes ágyúztatni kezdett azonnal be a falu utcájába; 
ott csapkodtak le a mi ágyúgolyóink mellettünk és süvöltöttek tovább; 
úgy a Vilmos- és Kress-lovasokat rohamra küldte, mire az ellenség 
megfutamodott. 

Kozma Zsombor őrmesterrel ez alkalommal az a fájdalmas és 
hallatlan eset történt, hogy az ellenséges lovasok megfutamodása 
után, a legnagyobb kardvágást arcán keresztül egy Vilmos-huszártól 
kapta, mondván az illető szívtelen durva ember, midőn hozzávágott: 
, Nesze öcsém, segítek rajtad, hogy ne kínlódj hosszasan!" 

A gonosz tettes kipuhatolására másnap a nyomozás megindítta- 
tott, de siker nélkül. Bem rendkívül indulatos lett e hír hallatán. 
Ha a tettest felfedezik vala, úgy bizonyára egy harmadik Vilmos- 
huszárnak is le kellett volna térdepelnie a főbelövetésre. 

Az a nézet 15 merült fel, hogy a Vilmos-huszár ellenséges lovas- 
nak nézhette Kozma Zsombor őrmestert; ez azonban nem tarthat- 
ta fenn magát, miután tudtuk, hogy a mi öltönyeinket a Vilmosok 
igen jól ismerték. 

Mi, a sebesültek, beszállíttattunk Fogarasba, hol egy polgári házban, 
az Alzner vaskereskedő házában gyógykezeltettünk odavaló orvosok, 
Haith és Bruszt?! által, mégpedig nagyon lelkiismeretesen. 

Gyógykezeltetésünk tartama alatt a városi magyar ajkú lakosság 
a hazafiúi szeretet és szívesség minden jeleivel elárasztott minket. 
E tekintetben nem ismertek határt. Rendre jöttek el hozzánk ápo- 
lás végett, ott őrködtek ágyaink mellett folytonosan, éjjel, nappal. 
Eledellel minden nap más-más család látott el minket. 

Az első ápolási napok terhesek voltak nagyon, a folytonos sebláz 
miatt, később e baj múltával derültebb perceket is éltünk. 

Azt alig kell mondanom, hogy dicső emlékű tábornokunk, Bem, 
a megsebesülésünk utáni napon, március 18-án folytatta útját egész 


221 Bruszt Lajos (1816. Kolozsvár—") Fogaras vidék főorvosa. 

hadseregével tovább az ellenség után Brassó felé, s azzal egy pár 
nap alatt végzett is, kiűzvén azt az országból Oláhországba. 

Fogarasban egy honvédszázadot hagyott vissza Bem tábornok 
helyőrségül, Paczolai?? fiatal százados parancsnoksága alatt. 
Mondjunk el e derék századosról egyet-mást, többek közt egy igen 
mulatságos esetet a következő cím alatt: 


Miképpen öntött Paczolai honvédszázados 
magyar érzelmeket a fogarasi cígány zenészekbe 


Paczolai százados azon tüzesvérű honvédtisztek közé tartozott, akik 
folyton elöl szoktak járni a legnagyobb veszélyben is, s kik csata alkal- 
mával nem sokat bajlódtak a karddal; azt mellőzve, szuronyos fegy- 
vert ragadtak a kezökbe s úgy rohantak a honvédek előtt az ellenségre. 

Magyarországi születésű magyar ember volt minden ízében. 

Nem egyszer rendezett táncvigalmat Fogarason az odavaló szépek 
tiszteletére, amelyen azok meg is jelentek tömegesen. 

E táncvigalmak alkalmával a százados csak lassú vagy sebes csárdást 
táncolt. A német keringőt ki nem állhatta. Az ellen nem tiltakozott, 
hogy azt mások ne táncolják, de ő addig félrevonult. 

Táncvigalmak alkalmával bőrkozsokot? vett magára (oláh öltöny), 
jeléül annak, hogy azt az öltönyt viselte egész télen át. Nem kapott 
más meleg öltönyt, tehát jó volt az is. Az alatt is magyar szív dobogott 
az ő keblében. 

Nem lesz érdektelen megemlíteni, hogy miképpen öntött Paczolai 
százados magyar érzelmeket a fogarasi cigány zenészekbe. 

A fogarasi cigány zenészek ugyanis híresek voltak magyarellenes 
érzelmeikről, midőn mi ott megjelentünk. Szidták, ócsárolták a 
magyarokat s folyton csak oláh, német, s más idegen zeneszerzemé- 


222 Talán Paczolai N. hadnagy a 24. zászlóaljnál. (Bona 1998, II. köt. 620.) 
225 Kozsók (kosog): téli, báránybőrből készült felső öltöny, melynek szőre kívül 
van. Székely szó! 

nyeket játsztak. Magyar zenedarabokat még zárt ajtók megett sem 
akartak játszani búslakodó honfitársainknak. , Nem szeretünk macska- 
muzsikát játszani" — mondának. 

A sok idegen szerzemények közt nagy kedvvel játszták egyik oláh 
vezér, a Jánku?: indulóját. 

Tudomására jutott ez Paczolai századosnak, miután ott a parancs- 
nokságot átvette. 

Maga elibe idéztette tehát a cigányokat, akik meg is jelentek 
készséggel. 

— Hallottam - szólt Paczolai százados jókedvet színlelve -, hogy ti 
nagyon jól játszátok az oláh vezér indulóját. Mondják, hogy az na- 
gyon szép szerzemény, szeretném én is hallani. 

— Bizsony sép ázs, nagyságos kapitány úr -— válaszolának a 
cigányok hajlongva -, elmuzsikáljuk azst ákár sássor 15. 

- Na örvendek - mondá Paczolai százados -, játsszátok csak, 
hadd hallom. 

A cigányok egész hévvel játszák el az oláh indulót. 

— Szép, valóban szép induló - szólt Paczolai, még mindig tettetett 
nyugalommal. - De van ám nekem is egy igen szép szerzeményem, 
megismertetlek titeket azzal, ha megtanulnátok, mert én is zene- 
szerző vagyok ám. 

-— Megtánuljuk, nagyságos sázsados úr — felelének a cigányok, 
hajlongva. 

Ekkor Paczolai százados előszólította az oldalszobából a karmeste- 
reket, négy derék honvéd tizedest, a szükséges instrumentumokkal. 


vat ág 


nótát megtanulni nincs kedvünk, nagyságos sázsados úr! 


224 Avram Iancu (1824-1872) erdélyi román politikus. 1848 őszén a román 
nemzeti követelések teljesítése érdekében fegyverbe szólította az érchegységi 
románságot. Felkelői követték el többek közt az abrudbányai mészárlást 1849 
májusában. A magyar kormány és a havasalföldi román emigránsok megegye- 
zésének hírére hadműveleteit felfüggesztve semlegességet vállalt. A szabadság- 
harc leverése után sikertelenül próbálta a román nemzeti követelések teljesítését 
Bécsnél elérni. 

— Egy szót se! — kiáltá Paczolai összeráncolt homlokkal. — Nyomorult 
szemét népség! Hát macskamuzsikának nevezitek ti azon nemzet 
dallamait, amely úr e hazában. Mi magyarok nem nevezzük a társ 
nemzetiségek dallamait macskamuzsikának, s ti, pimaszok annak 
nevezitek a miénket?! Prímás! — szólt Paczolai százados szigorúan. — 
Az én szerzeményemmel te fogsz legelébb megismerkedni. Előre! 
Ti pedig -— szólt a többiekhez — míg a lecke tart, azt az oláh indulót 
fogjátok játszani. 

Nem volt mit tenni, a cigányok engedelmeskedtek, mivel a szá- 
zados a kardja markolatát is simogatta nagyon. 

Amikor a prímás a leckét bevégezte, akkor egy másik cigány vál- 
totta őt fel. A prímásnak pedig a többivel játszani kellett, de folyton 
azt az oláh indulót. Így folyt ez, mígnem mindenik részesült a ki- 
szabott leckében. 

Félreértés kikerülése szempontjából meg kell jegyeznem, hogy a 
Paczolai százados zeneszerzeménye kerek számban éppen huszonöt 
nyomatékos ütenyből állt. 

A leckeóra ismétlődött minden harmadik, negyedik napon, 
ugyanazon szerzemény eljátszása mellett. A cigányok pedig nagyon 
elkeseredtek, mivel a százados szerzeménye nem volt ínyökre való 
teljességgel, s meg akartak valamennyien szökni. E szándékok is 
tudomására jutott a századosnak, s őriztette őket a rendőrség által. 

A leckeóra egy este aztán nagyon különös fordulatot vett. A cigá- 
nyok ugyanis megjelentek pontosan azon vendéglő udvarán, ahol 
a leckeórák szoktak megtartatni, s elkezdtek Paczolai százados előtt 
alázatos képpel hajlongni, s kezdték őt dicsérni, magasztalni. 

— Állj elő a leckére! — kiáltott Paczolai százados az egyik cigányra 
mutatva. 

A cigány készséggel engedelmeskedett s elfoglalta a helyét a 
hosszúkás padon. 

A százados nem tudta felfogni, hogy mi lehet oka ennek a kész- 
séges engedelmességnek. 

— Folyjon hát a lecke! — kiáltott a százados a négy karmesterre — 
s ti játszátok azt az oláh indulót - szólt a többi cigányokhoz. 

A cigányok ekkor rágyújtottak a Rákóczi-indulóra, úgyannyira, 
hogy csaknem szétrepedtek hangszereik. 

— Tyű! Aki áldótok van! — kiáltott Paczolai. — Azt az oláh indulót 
játsszátok! 

Ekkor a cigányok elkezdtek fülsértően nyikorogni hangszereiken. 

— Mit jelentsen ez?! — kiáltott Paczolai indulatosan. 

— Nagyságos sázsados úr - szóltak a cigányok hajlongva, — nincs 
már meg többé ázs a nóta a mi hangszereinkben, elrepilt örökre, 
hogy a devla üsse meg. Itt vannak ni hangszereink, nézzse meg, 
vizsgálja meg ázsokat a nagyságos sázsados úr. 

— Miféle dalok vannak hát azokban? - kérdé Paczolai haragosan. 

Ekkor a cigányok rágyújtottak a Hunyadi-indulóra, rá a százados- 
nak legkedvencebb magyar dalaira. 

— Vendéglős! — szólt Paczolai százados parancsolólag — vacsorát 
és bort a cigányoknak, amennyi kell! 

Így öntött Paczolai honvédszázados magyar érzelmeket a fogarasi 
cigány zenészekbe. A fiatalabbak, hiszem, visszaemlékeznek még ma 
is erre a különös curára. 


A fogaras-sárkányi eseményeket kiegészítőleg meg kell jegyeznem, 
hogy Dercsényi Kálmán hadnagyon, Kozma Zsombor őrmesteren 
és rajtam kívül még két bajtársunk sebesült volt meg Sárkányban. 
Egy Bakos nevű bajtársunk a jobb oldalán keresztül kapott lövést; 
Karsai bajtársunk csak egy kis karcolást kapott a fején. Felgyógyu- 
lásunk után Dercsényi Kálmán főhadnaggyá, Kozma Zsombor 
pedig hadnaggyá lettek előléptetve. 


Petőfi Sándorról 


Nehogy azt higgye a tisztelt olvasó, hogy koszorús költőnk, Petőfi 
Sándorról valami újat, azaz bizonyosat tudok e rovat alatt monda- 
ni; oh fájdalom, nem, de azért kérem - ha érdemesnek tartja — a 
fenn jelzett cím alatt ide igtatott közleményt is végig olvasni, aztán 
ítéljen belátása szerint. 

Két közleményemet kell e helyen idéznem Petőfi Sándorra 
vonatkozólag. Különösnek fog tetszeni a tisztelt olvasó előtt, hogy 
én saját kezűleg írtt közleményeimre hivatkozom, de ezt tenni 
kötelességemnek tartom. 

1880-ban egy füzetem került ki sajtó alól Marosvásárhelytt e címen: 

Visszaemlékezés az 1848-49. évi szabadságharcra Erdélyben. Írta egy 
volt honvédhuszár. 

E füzetke 56. lapján ezeket írtam: 

, Tehát, mint már említém, Petőfi Sándort a szászsebesi jelenet 
után nem láttam többé. Sárkányban történt megsebesíttetésem 
után, midőn felgyógyultam, ugyanazon ezredbe, de más századhoz 
osztattam be; elébbi századomtáól s a kedves bajtársaktól végképpen 
elmaradtam. 

A segesvári csatában az oroszok ellen nem vettem részt. A zsibói 
fegyverletétel után azonban találkoztam a Mezőségen olyan hon- 
védekkel, akik azon csatában részt vettek. Hosszasan beszélgettünk 
az elmúlt csaták eseményeiről, s a többek közt Petőfiről is. Az egyik 
honvédhuszár, állítása szerint látta Petőfi Sándort a segesvári csata 
folyama alatt, s midőn Bem Szkarjatyin orosz vezérőrnagyot? egy 
háromtontos golyóval lelőtte, s az oroszok rárohantak az egész 
magyar táborra, Petőfi e szavakat mondta:?§ s"Potomság az egész.x 

E pár szó bevésődött emlékembe, már azért is, mert — őszintén 
megvallva — a potomság szó jelentőségét akkor nem értettem, 
annak értelméről felvilágosítást kértem; ezen szót nem igen hasz- 
nálják Erdélyben. 

Azon kérdéseimre, hogy Petőfi Sándor miképp és hol, melyik 
ponton esett el, nem tudott még csak egy szó felvilágosítást sem 
adni, miután a nagyszámú orosz hadsereg rohama alkalmával nagy 
zűrzavar támadt a magyar hadseregben, mely rendetlenül meg is 
hátrált. A felbőszült oroszok nem kegyelmeztek senkinek. 

Különös játéka a sorsnak. 


225 Grigorij Jakovlevics Szkarjatyin (?-1849. júl. 31. Segesvár) orosz vezérőrnagy, 
az V. gyalogoshadtest vezérkari főnöke. 

226 Igen élénken emlékszem volt huszár bajtársamnak azon állítására is, hogy 
Petőfi akkor gyalog állt Bem tábornok közelében. Imreh Sándor f(jegyz.]. 

Bemnek ugyanazon ágyúlövése, mely a Szkarjatyin életét kioltá: 
maga után vonta a Petőfi halálát is. 

Ha ez esemény nem történik, azon csata végződhetett volna 
ugyan veszteséggel és meghátrálással, de Petőfi Sándornak életben 
maradásával. 

Különös játékai vannak a sorsnak." 


Így szól a nyomtatásban megjelent közleményem. Hogy az említett 
honvédhuszár mondta nekem azon szavakat Petőfiről, amelyeket 
fenn idéztem: az élő istenre hivatkozom, aki a szívek és vesék titkaiba 
lát. Ugyan azon nyilatkozat kevés jelentőséggel bír. 


És most térjünk át egy más közleményemre, ugyancsak a Petőfi 
Sándor halálára vonatkozólag, melyet Marosvásárhelytt 1885. jú- 
nius 18-án írtam. E közlemény budapesti egyetemi tanár, méltósá- 
gos Török Aurél úrnak volt szánva. Nem tudom kezéhez jutott-e 
az érdemes egyetemi tanár úrnak e közleményem vagy nem? Ha 
talán nem kapta azt meg, elmondom ennek okát alább. 

De térjünk át a közleményre, mely nyomtatásban nem jelent 
meg, s mely következőleg hangzik: 


, Petőfi Sándor sírhelyérőb?" 


Rejtélyesen eltűnt koszorús költőnk, Petőfi Sándor sírhely-feltalálási 
kérdése ismét felszínre került lapjainkban. Hogy fog-e valakinek 
sikerülni biztos kezekkel félrevonni a sötét lepelt, s reámutatni azon 
helyre, ahol Petőfinek drága földi maradványai nyugosznak, oly 


227 Fel voltak híva a lapokban 1885-ben mindazok, akik Petőfi Sándorról valamit 
tudnak, küldjék be közleményeiket méltóságos Török Aurél egyetemi tanár 
úrnak Budapestre. E felhívás folytán tudakozódtam s írtam e közleményt. 
Imreh Sándor fjegyz.]. 


172 


kérdés, amelyre még most felelni nem tudunk; ajkaink némák 
maradnak. 

De ha ez örvendetes esemény létrejöhetne, az csak most, még 
egy nehány évig történhetik meg. Addig ti., míg élnek többen azon 
harcosok közül, akik a segesvári csatában részt vettek. Már 8-10 év 
múlva nagyon nehéz lesz még azon kérdés kiderítése is, hogy 
tulajdonképpen hol, melyik ponton esett el Petőfi Sándor Fehér- 
egyháza határán. 

E kérdéssel talán még most tisztába lehetne jőni, de csak nagy 
utánjárással. 

Hiában írunk ez ügyről hosszú cikkeket a városok falai közt, ha 
körutakat nem teszünk, s nem tudakozódunk olyan 1848-49-ki 
harcosok után, akik a segesvári csatában részt vettek, és azokat 
— tartozzanak jelenleg a társadalom bármely osztályához - felhívjuk, 
hogy mondjanak el egyet-mást, amire csak emlékeznek, azon nagy 
eseményre vonatkozólag. Úgy lehet, többször a szalmával fedett 
kunyhókból is gazdag tapasztalattal jöhetne ki a lelkes búvárkodó. 
Találna, igaz, olyan agg harcosra is, aki így felelne a hozzá intézett 
kérdésekre: POtt voltam, uram, de rég volt nagyon, csak homályosan 
emlékszem azon eseményekre. 

Ezen feleletek azonban ne csüggesztenék el a búvárkodót, halad- 
na tovább megkezdett útján, mert bizonyára találna olyanokra is, 
akik némi felvilágosítással szolgálhatnának. E felvilágosításokat 
összehasonlítva talán meg lehetne állapítani azon helyet, ahol 
koszorús költőnk elesett s porai nyugosznak; s már ez magában is 
nagy vívmány lenne. 

Megvallom, rég ideje, hogy ez eszmével foglalkozom; 14-15 éve 
alig van eset, ha 1848—49-i bajtársakkal találkozom, hogy kérdést 
ne intézzek hozzájok, vajon nem vettek-e részt a segesvári csatában, 
s nem tudnak-e valamit Petőfi Sándor elestéről?" De bizon nagyon 
kevésre találtam olyanra, aminek az a szomorú jele, hogy igen ke- 
vesen élnek már azon megroncsolt maroknyi hadseregből, amely a 
segesvári csatában részt vett. 

Én - mint már említém - a végzetes segesvári csatában nem vol- 
tam jelen. 

Tehát biztos és olyan feleleteket nem bírtam ez ügyre nézve 

hosszú évek során sem nyerni, amelyekre a legcsekélyebb súlyt is 
fektethettem volna. 

A közelebbi időben (ti. 1885-ben) azonban a Petőfi Sándor sír- 
helyének kérdése — mint fennebb is említem - ismét felszínre került 
lapjainkban, tehát kezdtem én is e fontos ügyről ismét gondolkozni. 
Azon törtem a fejemet, hogy vajon ez ügyben nem lehetne-e még 
itt Marosvásárhelytt valakit kikérdezni. És eszembe jut, hogy él itt 
Marosvásárhelytt egy volt Mátyás-huszár bajtársam: Balogh Dániel, 
szőcsmester, akivel gyakran találkoztam nyilvános helyeken, a temp- 
lomból kijövet alkalmával, séta közben stb., s beszélgettünk mind- 
annyiszor az 1848—-49-ki harci eseményekről, de a segesvári véres 
csatát illetőleg nem intéztem hozzá kérdést egyszer sem. 

Folyó hó 14-én (1885. június 14-én) ez ügyről mélyen gondol- 
kozva, eszembe jut Balogh Dani volt bajtársam, s elhatároztam ma- 
gamban őt ez ügyben másnap felkeresni. Lakik a Kisszentmihály 
utcában, 209. számú saját házában. 

Amint elhatároztam, úgy is cselekedtem, s folyó hó 15-én (1885. 
június 15-én) délelőtt 9 óra tájban elsétáltam Balogh Dani volt baj- 
társamhoz, aki igen szívesen fogadott, s egy, az asztal mellé helye- 
zett székre leültetett. Midőn helyemet elfoglaltam s felpillantottam, 
Petőfi Sándornak azon olajnyomatú képén akadt meg szemem, 
amely az ő elestét jelzi, eltört karddal, félkönyökre támaszkodva. 
Hosszasan néztem a gyönyörű képet, ami fel is tűnt Balogh D. volt 
bajtársnak. Aztán így szóltam hozzá: 

- Nem is gyanítja úgy-e bajtárs, miféle ügyben kerestem fel? 

- Nem én - válaszolt Balogh, barátságosan -—, de azért igen szívesen 
látom; úgysem volt még szerencsém önhez szerény hajlékomban. 

— Ismerte-e Petőfi Sándort? — kérdém. 

-— Igen — válaszolt Balogh. 

— Jelen volt-e Ön a segesvári csatában? — kérdém tovább. 

- Nem - válaszolt Balogh. 

— Így hát hiában kerestem fel bajtárs, mert a Petőfi Sándor el- 
estéről nem tud ön semmi felvilágosítást nyújtani, pedig én ez 
ügyben járok. 

- Én, tisztelt bajtárs, nem — válaszolt Balogh D. őszinte nyíltság- 
gal -, mivel a segesvári csatában nem vettem részt, mindazonáltal 

egészen ok nélkül mégsem fáradott hozzám, mert a feleségem fog 
szolgálni némi felvilágosítással a Petőfi Sándor elestéről és sír- 
helyének hollétéről. Kérdezze csak ki. Én egy szóval sem zavarom 
meg értekezésöket. 

Ez a második meglepetés volt Balogh Dániel bajtársam lakásán 
reám nézve. Balogh, ki a segesvári csatában részt nem vett, Petőfiről 
felvilágosítást nem adhat, de igen a kedves felesége, aki azon időben 
talán nem is létezett a világon, vagy ha létezett is, de nagyon kicsiny 
leányka lehetett, miután még most sem látszanak rajta az előre- 
haladt kor nyomai. 

Kíváncsi voltam tehát nagyon a felvilágosításra. 

— Hallgatom, tisztelt asszonyom — szóltam Baloghnéhoz -, szíves- 
kedjék azon ügyről elmondani mindazt, amit tud, én lejegyzem. 

Ezen felszólításomra Balogh Dánielné, született Boda Mária, igen 
értelmesen a következő esetet beszélte el: 

, Uram -— szólt a házinő -, ez a ház, amelyben lakunk, s amely 
jelenleg sajátunk, ezelőtt 16 évvel gagyi birtokos, Miklósy DánieP?5 
sajátja volt; tőle vásároltuk ezt meg 1870-ben. E házban laktunk a 
megvásárlás előtt is, mi az első, Miklósy háztulajdonos a hátulsó 
részben. 

Miklósy Dániel - mint nem egyszer állítá — 1848—-49-ben gyalog- 
sági hadnagy volt a Bem hadseregében, s részt vett a segesvári csa- 
tában is. Sokszor és igen sokat beszélt azon csatáról, s említette 
Petőfi Sándort is, akit igen jól ismert. 

Én lelkesedéssel hallgattam beszédét mindannyiszor. 1869-ben 
felszólított, hogy mennék ki velök Gagyba egy nehány napra szóra- 
kozásképpen. Szívesen ki fognak vitetni s vissza is hozatnak saját 
fogatukon. A meghívást köszönettel vettem s el is fogadtam. 

Miklósy aztán beküldte a szekerét, amelyen kikocsikáztam kis- 
fiammal, szép nyári időben Gagyba. Gagy Udvarhely megyében 
fekszik, nem messze Székelykeresztúrtól. 

Gagyból aztán, miután ott egy nehány napot töltöttünk, kirándu- 


2285 Bona nem ismeri, állítólag a székely határőrezredek kereteiből alakított 82. 
honvédzászlóalj 4. századában szolgált hadnagyként (Haller 1888). 

lást tettünk Fehéregyháza és Segesvár felé, Miklósy és kedves neje 
társaságában, mely alkalommal Miklósy Dániel sokat és csak az 
1848—-49-ki eseményekről beszélt, s állította, hogy ismeri azon 
helyet, ahol a Bem ágyúja volt felállítva akkor, amidőn a muszka 
generálist lelőtte. De igen azt a helyet is, ahová Petőfi Sándor el- 
temetve van. 

Midőn Fehéregyházát elhagytuk, Miklósy megparancsolta a 
kocsisának, hogy csak lassan hajtson, mutatván azokat a pontokat, 
ahol a nagyobb küzdelmek, vérengzések történtek, s igen azon 
süppedékes helyet is, ahová dicső emlékű tábornokunk Bem, lovas- 
tól befordult volt. Lassan tovább haladva, egy ponton megállította 
a szekeret. 

— Nézze, asszonyom - szólt Miklósy az országút egy pontjára 
mutatva -, azon a helyen volt felállítva azon ágyú, amellyel Bem a 
muszka generálist lelőtte. Itt álltam akkor én is a közelben száza- 
dommal. Igen élénken emlékszem mindenre. Nézze amott ama 
fűzfabokor csoportocskát, ott egy alig észrevehető sírdomb, jobban 
mondva emelkedés látszik, az alá van eltemetve Petőfi Sándor 
huszadmagával. Amidőn Bem tábornok a muszka generálist lelőtte, 
itt voltam, azt az esetet láttam. 

Elmondom azonban azt is — folytatá Miklósy Dániel -, hogy 
miképpen jutottam tudomására annak, hogy Petőfi Sándor, eleste 
után itt, e sírdomb alá temettetett el. Hallgassa meg, asszonyom. 

Van nekem Segesváron egy Beiler?" nevű, szász származású, de 
igen becsületes és magyar érzelmű barátom - folytatá Miklósy -, aki 
akkora bizalommal és ragaszkodással viseltetik irántam, miképp fel- 
kért, hogy lennék gyermekeinek keresztapja, s miután nemes szí- 
vét és lelkét megismertem, e kívánságának eleget tettem. Ez i5sme- 
retség a szabadságharc lezajlása után történt. Beier él ma is, be is 
fogom őt mutatni asszonyságodnak, ha Segesvárra érkezünk. 

Midőn 1849. július 31-én itt e téren a csata véget ért — folytatá 
Miklósy -, az én Beier komám is kijött ide a csatatérre — amint ezt 


229 Valójában Báder János takácsmester (1882/83 táján hunyt el). Máshol azt 
állítja, hogy augusztus 1-jén oltatlan mész szállítására rendelték ki a sírokhoz 
(Imreh 1888 és Haller 1888). 


176 


ő igen komolyan állítja — csupa kíváncsiságból, hogy szemtanúja 
lehessen azon borzalmas esetnek, amely itt lezajlott. A nagy sírgöd- 
röket már ásták a felfogadott szász munkások -— mint állítá Beier — 
mindenfelé, s az elesetteket temették. 

Beier komám figyelmét magára vonta egy akkor keletkezett Zaj, 
lárma — folytatá Miklósy -, mely e sírgödör körül történt, s mivel 
nem messze állt innen, azonnal idesietett, ahol hajmeresztő, borzal- 
mas eset tárult fel szemei előtt. Petőfi Sándort ugyanis, aki nagyon 
meg volt sebesítve, de még életben volt, élve dobták be azon sír- 
gödörbe, amelyet ama fűzfabokrok fednek, mégpedig mint elsőt. 
Petőfi a sírból felkiáltott, mondván: "Ne temessetek el, kutyák! 
Hiszen látjátok, hogy még éleklx A szívtelen szász munkások nem 
hallgattak reá, de sőt így kiáltottak be a sírba: Dögölj meg Kossuth- 
kutyalx, és azonnal még tizenkilenc halottat dobtak reá és a sírt 
irgalom nélkül behantolták. 

Ott nyugszik tehát Petőfi Sándor az alatt a sírdomb alatt - folytatá 
Miklósy. — Azokat a fűzfákat, időnként a kegyeletes utasok ültették 
oda. Ültettek oda régebben virágokat is, de a rossz emberek mind- 
annyiszor kitépdesték azokat." 


hd me me 


Eddig tart Balogh Dánielné elbeszélése kapcsolatosan a Miklósy 
Dániel volt honvédhadnagy elbeszélésével. Most aztán én intéztem 
kérdéseket Balogh Dánielné asszonyhoz, amint következik: 

— Él-e még Miklósy D. volt honvédhadnagy? — kérdém. 

- Nem. Ezelőtt 3-4 évvel halt meg — válaszolt Baloghné. 

— Hát a neje él-e még? - kérdém. 

- Nem. Az -— tudomásom szerint — még elébb halt meg. 

— Járt-e még asszonyságod azelőtt vagy azután Fehéregyházán és 
Segesvártt? -— kérdém. 

-— Nem! Sem azelőtt, sem azután - válaszolt Baloghné. 

— Az országúton Fehéregyháza felől Segesvár felé haladva, melyik 
oldalon mutatta Miklósy a sírhelyet, ahol Petőfi is nyugszik? — kérdém. 

— Balra — válaszolt Baloghné. 

— Távol volt-e nagyon azon sírhant az országúttól? — kérdém. 

-— Nem, alig egy nehány lépésre az országúttól — válaszolt Baloghné. 

-— E sírdomb távol volt-e azon helytől, ahol Miklósy volt honvéd- 
hadnagy állítása szerint a Bem ágyúja fel volt állítva" — kérdém. 

-— Éppen nem - válaszolt Baloghné. 

-— Mintegy hány lépésre lehetett? — kérdém. 

- Lépésekben a távolságot meg nem mondhatom - válaszolt 
Baloghné -, én ahhoz nem értek. De arra tisztán emlékszem, hogy 
a szekérből mind a két helyet jól láttuk. 

— Meg tudná-e mutatni asszonyságod ma is azokat a helyeket, ha 
odamennénk? - kérdém. 

— Tizenhat év előtt történt ez eset, erre nehezen tudnék vállalkozni, 
de ha azon a sírdombon a fűzfák máig is megvannak, úgy aligha 
meg nem mutathatnám. 

— Midőn Miklósy volt honvédhadnagy ezt az esetet ott künn a 
mezőn elbeszélte, látszott-e a muszka generális emlékszobra? -— 
kérdém. 

— Igen — válaszolt Baloghné. 

— Messze volt nagyon azon ponttól? — kérdém. 

- Nem túlságosan messze, de nem is közel - válaszolt Baloghné. 

— Segesvár felé haladva, melyik oldalon látszott az a muszka emlék- 
szobor? — kérdém. 

— Balkézre egy dombon - válaszolt Baloghné. 

— Az a hely, ahol az állítólagos Petőfi-féle sírdomb van, az kié? 
Fehéregyházához tartozik-e vagy Segesvárhoz? — kérdém. 

- Nagyon tisztán emlékszem a Miklósy állítására — válaszolt 
Baloghné -, mely szerint az Fehéregyházához tartozott, s a gróf 
Hallerék birtokát képezte. Egy nagy, csaknem beláthatatlan kiter- 
jedésű szántóföld volt az. 

- A magyar érzelmű Beier vajon ismerte-e Petőfi Sándort? — 
kérdém. -— Nem szólt-e erről valamit Miklósy? 

- Nem emlékszem, hogy ilyest mondott volna Miklósy, de hogyan 
beszélhetett volna Beier Petőfiről, ha fel nem ismerte volna? — vála- 
szolt Baloghné." 


230 Úgylehet Beier már azelőtt — azon év tavaszán ottlétünk alkalmával — ismerte 

-— Milyen forma ember volt Beier? — kérdém. 

- Nagy kövér, s már meglehetős idős ember volt -— válaszolt 
Baloghné -, s felette örvendett, midőn felkerestük s Miklósy komá- 
ját meglátta. A jókedv és tréfából kifogyhatatlan volt. 

— Jól beszélt magyarul? — kérdém. 

- Nem beszélt éppen jól — válaszolt Baloghné -, de azért meg 
lehetett minden szavát érteni. 

- Azon eseményekről, amelyeket Miklósy volt honvédhadnagy 
elmondott, ti. Petőfiről, beszélt-e Beier? — kérdém. 

— Szóról szóra elmondta mindazon szomorú eseteket előttem is 
— válaszolt Baloghné. 

— Tett-e arról említést, hogy Petőfit személyesen ismerte volna? — 
kérdém. 

— Eszembe se jutott ilyesmit kérdezni tőle, midőn folyton Petőfi 
Sándorról beszélt — válaszolt Baloghné. 

— Vajon él-e még Beier? — kérdém. 

- Nem tudom - válaszolt Baloghné. 

— Ezt az esetet elbeszélte sokaknak asszonyságod? -— kérdém. 

— Ünnepnapokon, esténként jó ismerőseinknek, szomszédainknak 
igen — válaszolt Baloghné. 

— Arról van-e tudomásuk, hogy főképpen az idén a Petőfi Sándor 
sírhelyének felfedezésével foglalkoznak a lapok? — kérdém. 

— Nincs, uram — válaszolt Baloghné -, mi az iparunkkal vagyunk 
elfoglalva naphosszat. Itthonülők vagyunk. Nem igen van időnk 
hírlapokat olvasni. 


Petőfit. A szászok közt sok jó hazafi volt. Velünk is harcolt nem egy szász fiatal a 
szabadságért. Huszárezredünknél is volt egy szász származású százados: Baltesz. 
Megsebesült Vízaknánál. Felgyógyulása után harcolt tovább. Imreh Sándor [jegyz.]. 

Balthész Frigyes (1812. Segesvár—?) a 2. Hannover-huszárezred Désen lévő 
raktárával csatlakozott a honvédsereghez 1848 októberében. December 11-től 
hadnagy a 15. Mátyás-huszárezredben, 1849. január 16-tól főhadnagy; február 
4-én megsebesült Vízaknánál, március 22-től alszázados. (Bona 1988, 92.) 

Lejegyeztem lelkiismeretesen mindazt, amit Balogh Dánielné asszony- 
tól Petőfi Sándorról hallottam. 

Van-e magyar kebel, s abban melegen érző szív, amelyet egy 
édesen fájó ugyan, de örömteljes érzet ne lengne át azon esetre, ha 
azon hely biztosan feltaláltatnék, ahol a Petőfi Sándor porai 
nyugosznak. 

Balogh Dánielné, született Boda Mária igen értelmesen beszélte 
e történetkét. Emlékezőtehetsége meglepett, mert ő — mint állítá — 
sem azelőtt, sem azután nem járt többé a fehéregyházi határon és 
Segesvártt. Válaszai tehát jók, s azokat önként, minden útbaigazítás 
nélkül mondta el. Egy megjegyzése nem kis mértékben lepett meg. 
Azon kérdésemre ugyanis, hogy messze volt-e azon helytől a muszka 
generális emlékszobra? — azt válaszolta, hogy: , nem túlságosan 
messze, de nem 15 közel." 

Tehát érts egy ágyúlövésnyi távolságot, tisztelt olvasóm. Az akkori 
ágyúkkal 1500-1600 lépésre lehetett biztosan lőni. Tehát a Szkarjatyin 
szobrától 1500-1600, legfönnebb 2000 lépésre kell keresni a Petőfi 
Sándor sírhelyét," feltéve, hogy a Bem végzetes lövése után hát- 
ráltak is egy nehány száz lépést az orosz túlerő előtt. 

Azt határozottan tudom, hogy Petőfi Sándor a hátrálásnak egy 
cseppet sem volt barátja. Láttam, hogy viselte magát a vízaknai 
véres csata alkalmával. 

Ha Petőfi Sándor csak Fehéregyházáig is meghátrált volna a többi 
hátrálókkal együtt, lehetetlen, hogy azon hátrálók közül valaki ne 
látta volna őt. 

Ott vérzett ő el tehát, közel azon helyhez, ahol a Bem ágyúja fel- 
állítva volt, s így valószínű, hogy ott is temettetett el. 

Ki kellene e tárgyban kérdezni még Pálffy Mihály??? gagyi birto- 
kos urat s nejét, a néhai Miklósy Dániel volt honvédhadnagy vejét 


232 


231 Ott esett ő el valószínűleg, kivont karddal védekezve, sűrű csapásokat osztva 
a megtámadókra... Imreh Sándor [jegyz.]. 

2332 Gagyi és tarcsafalvi Pálffy Mihály (1843. máj. 11. Tarcsafalva-?) marosvásár- 
helyi ügyvéd. 

és nevelt leányát, ha talán az elhunyt honvédhadnagy gyakori 
beszélgetése folytán ez ügyről valami biztost mondhatnának. 
Marosvásárhelytt, 1885. június 18. 
Imreh Sándor 
református főtanodai nyomdavezető." 


Eddig terjed a másodszor idézett saját közleményem. E közlemény 
méltóságos Török Aurél budapesti egyetemi tanár úrnak volt szánva, 
de én ezt igénytelen csekély voltomnál fogva, mint egészen ismeret- 
len, restelltem közvetlenül beküldeni. Egy kolozsvári tudóst kértem 
meg annak felküldésére 1885. június 20-án. Hogy felküldte-e, nem 
tudom. 

Megjegyzem végül, hogy Balogh Dániel volt bajtársam és neje, 
Boda Mária, élnek ma is (1887). 


A Württemberg-huszárokról 


Megígértem volt, hogy e derék bajtársakat ismertetni fogom. 
A Württemberg-huszárezredből (volt császári-királyi gyakorlott 
lovasok) egy osztály, azaz két erős század 1849. február 9-én, a piski 
hídnál történt nagy ütközet folyama alatt érkezett Déva felől a Bem 
hadseregébe, s foglalt állást az ellenséggel szemben balszárnyunkon. 

Nagy szükség is volt ott reájok, mert az ellenség ez oldalon 
háromszorta nagyobb erővel rendelkezett, mint mi. Mi, a Mátyás- 
huszárok 15 e szárnyon fedeztük ágyúinkat. 

Amint a Württemberg-huszárok a csatavonalba megérkeztek 
— mint mikor a sasok az apróbb szárnyas állatok közé lecsapnak -, 
úgy meg lett zavarva a rend azonnal az ellenséges csapatok közt. 
Nem sokat hímeztek, hámoztak, hanem - be akarván magukat tisztes- 
ségesen mutatni az ellenségnek — azonnal rohamra vették a dolgot. 
Parancsnokuk felszólította századparancsnokunkat is, Májert, hogy 
rohanjunk mi is velök az ellenség lovasságára. A tüzérek csak ágyúz- 
zanak szakadatlanul — mondá -, nem fogja őket semmi veszély érni. 
Velük rohantunk tehát mi is a Sztrigy bal partján a svalizsérokra 

(Chevaux-legers), akik rendetlenül hátráltak előttünk a Sztrigy 
folyó felé. Midőn azonban e rohamba a legjobban bele voltunk 
melegedve, balról egy berekbe elrejtőzött ellenséges gyalog zászló- 
alj mennydörgéshez hasonlóan sortüzelt reánk, mégpedig nagyon 
közelről. Visszafordultunk aztán, rendbe álltunk s folytattuk a csatát 
tovább. (Lásd a piski nagy ütközet leírását.) 

A Württemberg-huszárok, mint 10-12, sőt 14 szolgálati éves, jól 
begyakorolt, kitűnőleg fegyverzett és fegyelmezett lovasok rémei 
lettek a piski csata után az ellenség lovasságának. Egytől egyig jól 
kifejlett, erőteljes szép magyar fiúk voltak, életkorra nézve 28-30- 
35 évesek. Szerettek jól élni — magyar ember szokása szerint —, de 
csak jó sült s szalonnafélével. Ez eledeleket erősen megpaprikázva 
fogyasztották, s hogy a jó bornak is nagy kedvelői voltak, alig kell 
mondanom, megitták ők a pálinkát is, de a bort többre becsülték. 

Csata kezdete előtt — ha tehették — jól étkeztek, boroztak, avagy 
pálinkáztak. Nagy bajuszukat kikenték jól finom bajuszkenőccsel, 
ti. ágyúkeréksárral, egy jó adag bagót a markukban szakértően 
összegyúrva, behelyeztek illő helyre: a szájukba, s így ők, ha e 
muníciókkal magukat ellátták s lóra ültek, megnyílhattak előttük 
a pokol kapui is, mert az onnan kirohanó ördögöket is összeaprí- 
tották volna. 

Rohamok alkalmával egészen a lovuk serényéig hajoltak előre, s 
kardjukat egészen hátranyújtva tartották jobb kezökben, midőn 
aztán az ellenséget megközelítették, acélruganyossággal pattantak 
vissza nyeregülésökbe, s valamennyi kard egyszerre az ég felé emel- 
kedett olyan cifra huszár-miatyánkok kíséretében, amilyeneket csak 
ritkán hallhat a földi halandó. 

Öltönyeik a következő darabokból álltak: fekete mente és dol- 
mány, kivarrva gazdagon fekete-sárga vitézkötéssel, fekete csákó 
forgóval, kék posztóból készült feszes magyar nadrág a szükséges 
zsinórzattal, és magyar csizma nagy taréjú sarkantyúval. Legfelső 
öltönyük ujj nélküli nagy fehér gallérköpenyeg volt, mely zivata- 
ros, esős időben nem csak a huszárt magát, de a lovát is betakarta. 
Fegyverzetök: görbe kard, karabély és egy pár pisztolyból állt. 
A csinos tarsoly (a huszár zsebe), mely F.1l. jeggyel volt jelölve 
(Ferdinandus primus); a kardszíjra volt erősítve, mely hátul a bal 

láb csizmaszárára leérvén, járás közben azt veregette. Iudni kellett 
ám azzal is járni, aki nem volt hozzászokva, mindegyre megbotlott 
benne. A gyakorlott huszár azonban tarsollyal is délcegen tudott járni. 

Ezeket a huszárokat kellett csak táncolni látni. Midőn 15-20-an 
s még többen is járták a toborzót, még a magyarok istene is le- 
mosolygott reájuk a magasból. A mostani magyar tánc nagyon el- 
térő az akkorihoz képest. Mostanság úgy táncolják a fiatalok a csár- 
dást, mintha legalább is ezer porció hideglelés fészkelné be magát 
lábukba,?? reszketve, rángatózva, és hiszik tisztán, hogy az úgy szép. 
A színpadokon még lehet látni néha igazi magyar táncot. Bényei 
Istvánné? asszony igen csinosan járta azt egy pár évvel ezelőtt 
férfiúnak öltözve. Jól járta továbbá Komlosy színigazgató és Nikó 
Lina?" asszony is, utóbbi szintén férfiruhába öltözve. De áttérek 
megkezdett tárgyamra, mert most, csaknem 60 éves koromban 
nehezen tudnék táncoktatást adni. 


A piski hídnál aratott győzelem után, dicső emlékű tábornokunk, 
Bem rendelete folytán Alvincen egynapi pihenőt tartottunk — mint 
már említettem - és arra igen nagy szükségünk is volt, hogy egy 
kissé rendbeszedjük magunkat. 

E napon ebéd után, mely részemre egy darabka málé és egy kis 
szalonnából állt, szétnéztem, ha valahol egy pohár borhoz juthatnék. 
Nem sokáig kelle korcsma után tudakozódnom, mert az csaknem a 
szállásom szomszédságában volt, ahova azonnal be is fordultam. 
A korcsmában a borozó asztal mellett egy Württemberg-huszár bús- 
lakodott bekötött fejjel egy fél kupa bor mellett, aki, midőn meg- 
pillantott, így szólt hozzám: 


255 Tisztelet a kivételeknek. Imreh Sándor [jegyz.]. 

234 Bényei Istvánné Harmath Emma (1843. júl. 17. Gyöngyös-1915. ápr. 30. Budapest) 
énekesnő. 

2335 Nikó Lina (1853. ápr. 10. Kunszentmiklós-1905. júl. 26. Budapest) színész- 
nő, a Vígszínház elismert komikája. 

— Jer ide, testvír! Ülj le ide mellém, la, s igyál egy pohár bort; még 
az sem smakkol, ha egyedül vagyok. 

Szót fogadtam; leültem a nagy bajuszú bajtárssal szembe, s kíván- 
sága szerint, barátságosan koccintottam vele. 

— Hová való vagy, testvír, mióta szogálsz? — kérdé. 

— Erdélyi születésű vagyok — válaszolék — s a múlt nyár közepe 
óta szolgálok. Mi még fiatal huszárok vagyunk ám - folytatám - s a 
lovaink is csaknem tanulatlanok; e szerint magukkal teljességgel 
nem versenyezhetünk, bajtárs! 

-— Nem tesz az semmit, testvír, aki angyala van! Majd ha tizennígy 
esztendeig pucolod a risztungot?" mint ín, akkor, tudom, belüled 
is olyan huszárgyerek lesz, mint a szentsíges atyaúristen angyala, la! 
Igyál már, na! Ejnye ni, már üres az üveg! 

-— Korcsmáros! Hozzon bort! - kiálték. 

— De testvír, látom ín már a szemedből és a tempódból, hogy jó 
huszár lesz belüled! Igyál már, nó! Hej testvír — folytatá a bajtárs —, 
most könnyebben válhatik huszárrá a magyar gyerek, mint rígen, 
mert most a csatamezőn puskaporfüst és golyófütyülés mellett 
tartatik az egzercírozás.?" De igyál már, nó! Aki angyala van! 

— Tegnapelőtt a piski hídnál kapta a sebet, úgy-e bajtárs? — kérdém. 

— Igen, testvír — válaszolt a bajtárs, — tudod mikor azok a csere- 
párok" (bugyogós német gyalogok) a berekből reánk tüzeltek, egy 
golyó megsúrolta gyengín a fejem bőrit, de azért kutyabajom már, 
testvír. Holnap nem leszek többé maródit. Igyál testvír, aki lelke van! 
Ni, már megint üres az icce! 

— Korcsmáros, bort ide! — kiálték. 

— Hát testvír, a kardot tudod-e jól forgatni" — kérdé a Württemberg- 
huszár. — Mert hej, aki angyala van, nekünk, huszároknak az ám a 
professziónk. Igyál már, nó! 

— Még egyéves huszár sem vagyok, bajtárs — válaszolék -, de azért 


236 Felszerelés (Rüstung, német). 

237 Gyakorlat (Egzerzieren, német). 

238 Az osztrák örökös tartományokban sorozott gyalogosok gúnyneve, akik egykor 
fehér nadrágjaikon fekete lábszárvédőt viseltek. Ekkor már elavult fogalom. 

a kardot csak meg tudom forgatni. Tanultam ám vívni is ily rövid 
idő alatt. 

- Igen ám, megtanultad a hatvágást, úgy-e testvír? — szólt a 
Württemberg-huszár. — Jaj testvír, az a hatvágás olyan forma gya- 
korlat, mint amikor az egy íves kicsiny porontyot olyan taszigálható 
kerek szíkbe helyezik la, hogy járni tanujjík. Igyál már nó testvír! 
Az a hatvágás - folytatá — csak arra való, hogy a kézcsukló mindenfeli 
könnyen hajojjík. Hanem hát tanultátok-e a csalfa vágást, meg a 
komisz vágást? 

— Azt sem tudom mi fán terem az, bajtárs — válaszolék. 

- Úgy-e nem! No gondoltam - szólt a Württemberg-huszár, 
bajuszát megcsavarintva. — Jaj testvír, azokra a vágásokra nem tanít 
ám bennünket sem a regula," azokra egymást tanítjuk, csak úgy 
titokban, mert hej nagy hasznát vesszük mi azoknak. Tígedet is 
megtanítlak, testvír, azokra, mindjárt, ha ugyan hamarosan meg- 
tanulod. Ej, aki angyala van, de igyál már nó! 

— Iszom, bajtárs -— szólék. (Pedig én már csak nyalogattam a bort.) 

— Mindjárt megmutatom, testvír, azokat a vágásokat, de künn az 
udvaron, mert ebben a törpe, kicsiny szobában nem lehet ám kard- 
dal vívni. Korcsmárosné! — kiáltott a Württemberg-huszár. — Agyík 
csak ide egy lepedőt, vagy pedig egy nagy keszkenőt la! Mindjárt 
visszaadom! 

-— A manóba, bajtárs — szólék -, talán csak nem akar lepedőbe 
vagy keszkenőbe takarni, mint a pólyás gyermeket. 

— Ne fílj, testvír, mindjárt megmutatom ín, mire szüksíges az, la! 
— válaszolt a Württemberg-huszár. — Jer csak ki az udvarra. 

Kimentünk. 

— No testvír — szólt a Württemberg-huszár -, jer csak ide, hadd 
tekerem ezt a lepedőt a nyakad körül, mert nem akarlak ín meg- 
vágni, testvír, csak tanítni akarlak. 

A lepedővel aztán a nyakamat körülkötötte. 

— Szükségtelen volt ez bajtárs — szólék. — Nem hiszem, hogy a 


259 Itt: katonai szabályzat (latinból). 

kardjával hozzám érhessen. Kifogom a vágásait, mert tanultam ám 
én Is vívni. 

— Igen?! No jó! — szólt a Württemberg-huszár. — Vond ki csak a 
kardodat s védd nyakadat bal felül, hadd lássam, mikípp nem fírek 
ín a kardommal hozzád, testvír. 

Vívállásba helyeztem magamat, kardomat, szokás szerint, a feje- 
met fedezni, feltartottam, s Württemberg-huszár bajtársnak élesen 
a szeme közé néztem folyton. Meglehetős jártassággal védtem 
magamat, egy-egy lépést hátrálva és ismét előbbre haladva, a kard- 
csapásokat egymás után fogva ki, s már-már örvendtem a diadal- 
nak, midőn a Württemberg-huszár a lábával nagyot toppantott, 
s kardja balfelől a nyakamon nyugovék, miközben jóízűen nevetett 
nagy bajusza alól. 

- Próbáljuk meg még egyszer, bajtárs — mondám. 

— Jól van, testvír — válaszolt a Württemberg-huszár -, akár tízszer 
15. De most nem fárasztalak olyan hosszasan, hamar le foglak vágni. 
Védd magad! 

Megkezdődött tehát köztünk ismét a harc, mely alatt minden 
erőmet arra kívántam fordítni, hogy a nyakamat balról megvédjem. 
Hasztalan, akárhogy védtem azt, a Württemberg-huszár kardja 
ismét csak a nyakamra surrant. 

— Ez volt a komiszvágás, testvír — szólt a Württemberg-huszár -—, 
de hátra van még a csalfavágás. Ezt legjobban lóháton lehetne meg- 
mutatni. Azonban így gyalogosan is megmutatom. Kípzeld csak, 
hogy ellensíg vagyok s atakírozok?" reád lóháton; a kardomat így 
ni, szúrásra tartom, de jól vigyázz, testvír! A kardomat kiparírozd, 
különben keresztülszúrlak. 

- Na már attól nem félek, bajtárs — válaszolék. — Jöjjön csak 
bátran s szúrjon, mert fogadom, félrecsapom a kardját. 

— Meglátjuk, testvír — szólt a Württemberg-huszár nevetve. — 
Nézd csak, ín 10-12 lépésre távozom s úgy rohanok reád, szúrásra 
tartott karddal. No hát vidd magadat. 

Ezzel a Württemberg-huszár gyors léptekkel rohant reám, hogy 


240 Rohamozok (attackieren, német). 

keresztülszúrjon; midőn azonban előmbe ért és szúrni akart, én 
kardommal a szúrás veszélyétől magamat megvédendő, erősen 
lecsaptam jobbra, hogy az ő kardját a szúrás irányából félreüssem, 
de nagyon csalatkoztam, amidőn azt hittem, hogy a kardját ütöm 
félre, csak a puszta levegőben kanyarítottam egyet, míg a 
Württemberg-huszár kardja ismét a nyakamat érintette balról. 

Hogy a tisztelt olvasónak e huszár bravour-vágásról fogalma 
legyen, elmondom röviden, hogy Württemberg-huszár bajtársam 
azáltal szedett reá, hogy ő csak színleg szúrt, s midőn én a kardját 
félre akartam csapni, ő visszarántván kardját s villámgyorsasággal 
intézett vágást balról a nyakamra. 

— Hagyjunk fel, testvír, a gyakorlattal s menjünk be a kocsmába, 
mert borunk meghűlt eddig - szólt a Württemberg-huszár. 

Bementünk s ismét a borosasztal mellett foglaltunk helyet. 

— Miképp viheti e vágásokat oly gyorsan végbe, bajtárs? — kérdém -, 
hogy szándéka észrevehetetlen. Pedig ugyancsak a szeme közé néztem. 

— Ez a mestervágás a mi titkunk — válaszolt a Württemberg- 
huszár -, és ismeretlen az ellensíg előtt is, mert amidőn annak nyit- 
jára reá jönne, már az atyaúristenhez a mennyországba vándorolt. 
Nagyon ritka eset az, testvír, hogy az ellensíg e vágások elől meg- 
menekülni tudjon. Hosszas gyakorlattal lehet ezeket csak megtanulni. 
Megtanulnátok ti is, csak lennítek sokáig a mi közelünkben. 
De igyál, testvír, aki angyala van ennek a subickos?"! világnak. Már 
megint fogytán van az icce, la! 

Alig ürítettünk még egy pohár bort, testvéries egyetértéssel, mi- 
dőn az utcán trombitaszó harsant meg. 

-— Az én skadronomat?? hívják össze parancsra, testvír — szólt a 
Württemberg-huszár. — Ismerem a trombitásunkat a fúvásáról, csak 
itt közel van az alarmirungsplatzunk,"? elmegyek, hogy hallgassam 
meg, mi lesz a befehl.ő" 


241 Suviksz: cipőpaszta, itt pejoratív jelentéssel (Schuhwichse, német). 
242 Lovasszázad (Schwadron, német). 

245 Gyülekező tér (Alarmierungsplatz, német). 

244 Parancs (Befehl, német). 

Kifizettem aztán a bort, melynek ára félkupánként egy susták?" 
volt, és elbúcsúztam derék Württemberg-huszár bajtársamtól, aki- 
vel találkoztam még nem egyszer azután is. Siettem én is — huszár- 
szokás szerint — a lovam mellé. 


1849. február hó 16-án gyakorlatot tartottak a Württemberg-huszárok 
Medgyes mellett künn a szabadban. A kommandószó"" náluk még 
németül ment. Németül kommendírozták őket, de azért igazi 
magyar érzéssel szerették a hazát. 

És amint javában folyt a gyakorlat, a kanyarodások, egyenes és 
rézsutos arcvonalban való előmenések, kettős rendekből négyesbe 
fel s négyesekből kettősbe való lefejlődések stb., az egyik közhuszár 
hangosan felkiált s figyelmezteti az osztályparancsnokot egy csapat 
svalizsérre, mely egész nyugalommal közeledett a város felé. 

Valamennyien azon irányba tekintettek, mert a huszárnak igaza 
volt. A svalizsérok egy tiszt vezetése alatt csakugyan közeledtek, 
sisakjuk fényes rezén megtörtek a nap sugarai. 

Württemberg-huszár és svalizsérek egymással szemben, azon idő- 
ben, s nem forgatni, suhogtatni a kardot, még gondolatnak is 
merészség volt. Valamennyi Württemberg-huszárnak elkezdett ránga- 
tózni hol a jobb, hol a bal felőli bajusza, s haragos ránc képződött 
valamennyinek a homlokán. Zúgtak, békétlenkedtek, hogy hát 
anyámasszony-huszároknak tekintik s nem is respektálják őket a 
gyűlölt svalizsérok, hogy ily közel merészkednek jőni, s pedig az 
egész csapat alig képez egy jó félszázadot. 

A Württemberg-huszártisztek úgy vélekedtek, hogy azok alig- 
hanem tévednek, azt hiszik — mondának -, hogy az ellenséges had- 
sereg Medgyesen tartózkodik, s bennünket is az ellenséghez tarto- 
zóknak tekintenek, azért jőnek olyan bátran. Na, megtanítjuk őket 
azonnal huszár-ismeretre. 


245 A susták a székelyeknél 2 garast, vagyis 6 krajcárt jelentett. 
246 Vezényszó, vezénylés (kommando, illetve kommandieren, német). 

Tehát gyorsabban, mint gondolnók, az osztályparancsnok,?1"7 — 
kinek nevére nem emlékszem - harcrendbe állítja a Württemberg- 
huszárok osztályát a svalizsérokkal szemben. 

— Fiúk! — kiáltott a huszárokhoz -— Elfogjuk, levágjuk, összeaprítjuk 
azonnal azokat a svalizsérokat! Életben egy sem maradhat! Értitek? 
Előre! Utánam! Marsch! 

Megindultak tehát a svalizsérokkal szembe, elébb csak lassú lép- 
tekkel, azután ügetve, végre rajta! rajta! rohammal. Mindenik huszár 
már előre kinézte magának svalizsér áldozatát — azaz hárman- 
négyen is egyet -—, akit most azonnal össze fognak aprítani. 

Midőn a svalizsérokat vezető, aranyos sisakos tiszt a huszárok szán- 
dékát észrevette, kikapta hamarjában a zsebkendőjét, s azt ugyancsak 
rázta annak jeléül, hogy hagyjanak fel a huszárok a rohammal. 

Késő volt már. A keszkenőrázást a huszárok, úgy lehet, észre sem 
vették roham közben. De különben is, ki tudná megfékezni a há- 
borgó tengert, s ki tudná a Württemberg-huszárokat rohamukban 
feltartóztatni? 

A svalizsérok parancsnoka, látván a kikerülhetetlen veszélyt, 
gyorsan leszálljt vezényelt lovas csapatának, s eszerint, midőn a 
huszárok felbőszülve odaérkeztek, valamennyi svalizsér a földön 
állt, lova mellett, hüvelybe rejtett karddal. 

Kimondhatlan bosszúság volt ez a huszárokra nézve, kik ott áll- 
tak valamennyien ég felé emelt karddal, ily cudarul rászedve, de 
egy fityinget sem vághattak, miután a gyűlölt svalizsérok nem védték 
magukat. A reguláris katona pedig tudja jól, hogy mi a regula. 
Ha az ellenség nem ellenkezik s fegyverét nem használja: bántani 
nem szabad, legfönnebb a fegyverek átadását lehet követelni. 

E percben azonban egy igen különös és meglepő fordulat állt be. 


247 Szentimrei és gotsithi Károlyi Miksa (1816. Pinc-1890. Pinc) alszázados a cs. 
kir. 6. Württemberg-huszárezredben. 1848 augusztusától a bánsági szerb fel- 
kelők ellen harcolt, november 25-től őrnagy, osztályparancsnok, később al- 
ezredes, megkapta a katonai érdemrend 3., majd Bem bánsági hadjáratában 
dandárparancsnokként a 2. fokozatát. Augusztusban a kolozsvári hadosztállyal 
Zsibónál kapitulált. Kétéves várfogsága után bírtokán gazdálkodott. (Bona 
2000, 429-430.) 

A svalizsérok parancsnoka ugyanis, ki lován maradt, a Württemberg- 
huszárok parancsnokának egy levelet mutatván fel, s így szólt, tiszta 
magyarsággal: 

- Szűnjék meg nemes haragod, vitéz bajtárs! Nézd, kik vagyunk. 

A Württemberg-huszárok parancsnoka beletekintett közelről a 
levélbe, s visszahökkent, aztán ismét előre hajolt s beletekintett még 
jobban, mintha nem hitt volna szemeinek, s midőn a valóságról 
meggyőződött, így kiáltott huszárjaihoz: 

— Kardot rejts! Egy svalizsérnak se történjen bántódása, halál- 
büntetés terhe alatt! Értik kendtek?! 

A huszárok engedelmeskedtek s csudálattal vegyült néma komoly- 
sággal tekintettek egymásra. 

Ekkor a Württemberg-huszárok parancsnoka visszafordult az 
aranyos sisakos svalizsér parancsnokhoz, azzal kezet szorított, sőt a 
nyeregből áthajolt, megölelte s megcsókolta. 

A Württemberg-huszárok ezt látva, most már igazán nem tudták 
hányadán vannak. 

— Megbocsáss, bajtárs, lelkem — szólt a Württemberg-huszárok 
parancsnoka -, ezerszer bocsáss meg, mert én erről mit sem tudtam. 
Az öreg apó minket nem értesített jöveteletekről. 

— Sajnálom - szólt a svalizsérok parancsnoka -, de így van. 

— Bajtársak! — kiáltott a huszárok parancsnoka huszárjaihoz. — 
Ez a svalizsércsapat, amelyet mi akkora tűzzel és haraggal rohantunk 
meg, nem az ellenséghez, hanem mihozzánk tartozik. Ezek olasz 
lovasok, az úgynevezett Kress-svalizsérok, kik már rég, még a múlt 
évben átálltak hozzánk, s a magyar alkotmányra megesküdtek, hogy 
a szabadságért utolsó csepp vérükig küzdjenek. Íme, bemutatom 
nektek parancsnokukat: Peretzi" vitéz alezredes urat, ki éppen 
Bem tábornok parancsa folytán jön lovas csapatával, hogy csatla- 
kozzék a magyar főhadsereghez. 


248 Peretzi, volt alezredes, a Bem hadseregének egyik derék és vitéz dandár- 
parancsnoka, Kolozsvártt halt meg 1863- vagy 64-ben. A Felek tetején a szekerét 
a lovak elkapván, ő kibukott a szekérből, de szerencsétlenül éppen a fejére esett, 
s szörnyethalt. Imreh Sándor f(jegyz.]. 

Valójában ekkor még csak őrnagy. 

Ezen bemutatásra a huszárok homlokain elsimultak e redők, s lett 
egetrázó éljenzés, kézszorítás és bocsánatkérés. Sokan leszökdöstek 
lovaikról, s kezet szorítottak s összeölelkeztek, s így kiáltottak fel: 

— E viva fratelli nostri Italiani! 

— E viva fratelli nostri ungaresi! E viva Ungaria! E viva liberta! — 
kiáltották az olaszok. 

Aztán előkerültek a boros, pálinkás butykók, s elő a mindenféle 
elemózsiák, amikkel csak a lovasok rendelkeztek, s megtörtént ott 
künn a szabad ég alatt azon fraternizálás, amelyre Árpád ősapánk 
is gyönyörrel tekinthetett le a magasból. 

Egy izmos őrmester a Württemberg-huszároktól, ki sorra szorított 
kezet nem csak az olasz lovas altisztekkel, de a közvitézekkel is, így 
szólt hozzájok tréfásan: 

- Már megbocsássatok, bajtársak, hogy egy kicsit, na de csak egy 
kicsit össze akartunk benneteket aprítani. Más bajotok nem történt 
volna teljességgel. 

-— De vettük ám észre a jó szándékot - válaszolának amazok -, már 
mégiscsak jobb, hogy e jó szándék elmaradt. 

Megjegyzem, hogy a Kress-lovasok, akikkel később mi is meg- 
ismerkedtünk, valamennyien tudtak valamit magyarul. Voltak köztük 
olyanok is, akik éppen tisztán beszélték nyelvünket, hiszen Magyar- 
országon állomásoztak hosszasan. 

Bevonultak aztán a városba, az olasz lovasok elöl, a W.-huszárok 
utánuk. Bem tábornok szállása előtt rendbe álltak, a parancsnokok 
felmentek a csaknem komollyá vált eseményt jelenteni. 

Bem nagyon meg volt lepetve és így szólt: 

— Erre nem is gondoltam. De nem is érkezem még az öltönyfé- 
lékről is gondoskodni. És csakugyan éppen olyan öltönyt viselnek 
az olasz lovasok, mint az ellenség lovasai? — kérdé Bem. 

— Hajszálra, tábornok úr — válaszolt a huszárok parancsnoka. — 
Tekintsen Peretzi alezredes úrra, tábornok úr. 

-— Úgy van, úgy van - szólt Bem Peretzi alezredesre tekintve. — 
De hogyan is lehetne ezen a bajon hamarjában segíteni, mert nem 
szeretném, hogy e lovasok az öltöny hasonlatossága miatt a trójai- 
ak sorsára jussanak csatázás közben. 

- Segítek én, tábornok úr, még ma és azonnal - szólt gróf 

Bethlen Gergely alezredesünk, ki valami ügyben éppen jelen volt a 
tábornoknál. 

— Helyes, igen helyes. De hogyan? - kérdé Bem. 

— Úgy, tábornok úr - válaszolt gróf Bethlen Gergely alezredes -, 
hogy az olasz lovasok köpenyeit kicseréltetem huszárjaim köpenyé- 
vel. Az én huszárjaim fehér köpenyeggel is meg lesznek különböz- 
tetve a svalizséroktól, mivel forgóval ellátott csákót viselnek. Úgy a 
svalizsérokra nézve is nagy megkülönböztető jel lesz a sötétszürke 
köpenyeg; ha ti. ebbe a cserébe a tábornok úr is beleegyezik. 

— Igen helyes, igen helyes az indítvány, beleegyezem - szólt Bem. 

És a csere még azon nap megtörtént, aminek következtében mi, 
Mátyás-huszárok, megtarkultunk, lévén egy részünknek fehér, a 
más résznek pedig sötétszürke köpenyege. 

Az olasz svalizsérok parancsnoka, Peretzi aztán dandárparancs- 
nokká neveztetett ki Bem által, aki győzelemről győzelemre vezette 
hadosztályát, és folyton azon aranyos svalizsérsisakot vagyis föveget 
viselte. Az olasz közlovasok is egész lelkesedéssel harcoltak a magyar 
szabadságért a végpercekig. Náluk is megmaradt a svalizsérföveg. 


Ki volt hát az a Nagy Pista? 


Megígértem volt, hogy Nagy Pistát is ismertetni fogom. 
Az erdélyi magyar hadseregnek egy Bemje és egy Nagy Pistája volt 
a szabadságharc ideje alatt. 

Nagy Pista a kolozsvári híres 11-ik zászlóaljban szolgált, elébb 
mint őrmester. A szabadságharc kezdete előtt színész volt. 

Jó kedve volt Nagy Pistának mindig. Ahol ő megfordult, ott a bú 
vagy bánat nem fészkelhette be magát soha. Aztán az igazat meg- 
vallva, Nagy Pista is szerette nagyon azt a nedvet, amely a jókedvet 
előidézi, s amelynek bor a neve. Iddogált ő folyton az ő kedves gyer- 
mekeivel. Így nevezte fiatal honvéd bajtársait. 

A boritallal azonban Nagy Pista mindig csak a jókedv fokozatáig 
vitte. Kötelességét tehát minden időben készséggel, pontossággal 
és jókedvvel teljesítette. 

Ismerte Nagy Pistát az egész hadserege Bemnek. 

Minket, lovasokat, valahányszor velünk találkozott, így köszöntött: 
, Szervusztok, bakák! Nyallak, aki morgótok van!" 

Ha csatára került a sor, Nagy Pista mindig elöl járt és biztatta, 
bátorította fiatal bajtársait, mondván: 

-— Utánam, gyermekeim! Nyallak, mindjárt megfutamodik a nímet, 
aki áldója van! 

Őtet tehát még a csata folyama alatt sem hagyta el jókedve soha, 
de bátorsága sem. 

Úgy állt a golyózápor előtt, éppen mint Bem. 

A kulacs mindig az oldalán lógott, s ha az megürült, gondosko- 
dott ő arról, hogy az ismét megteljék. Kulacsának tartalma pedig 
nagyon gyakran kiapadt, miután ő mindenkit megkínált borával, 
akivel csak találkozott, mondván: 

— Igyál, bajtárs, egy kortyot, de csak egy kortyot, hogy jusson 
másnak is, nyallak. 

Nem telt egyetlen nap is, hogy ő poharat, jobban mondva kulacsot 
ne emelt volna az ő kedves kollégájára, vitéz bajtársára: Bemre. Így 
nevezte Ő az Ősz vezért. 

Midőn beszélt vagy tréfált, akkorát hahotázott, hogy az messzire 
elhallatszott. Ha el voltunk szállásolva, a Nagy Pista hahotája ki- 
hallatszott az utcára. Megtörtént nem egyszer, hogy midőn keresték 
mint őrmestert, a hahotája után találtak reá. 

A tiszteket csaknem egyig tegezte. Gróf Bethlen Gergely alezredes 
szeretett vele mókázni nagyon. 

Egy alkalommal szerencsés lehettem Nagy Pistával egy helyre 
szállásoltatni el Medgyesen. Volt borozás, volt jókedv. Én persze 
folyton baka voltam Pista bácsinak. 

Soká maradtunk fenn s borozgatás közben az apró biblia is elő- 
került, bár az nagyon tiltva volt. Csak ártatlan sájn krajcárba 
játsztuk a ferblit.:9 Akinek nem volt pénze, annak adott Pista bácsi 
egy nehány garast, csak hogy játszhassék. 


249 A német Farbe , szín" szóból származó kártyajáték; 32 lapos magyar kártyá- 
val 2—7 játékos játszhatja. Magyarországon az 1830-as években jelent meg, rend- 
kívül népszerű lett; uradalmak úsztak el rajta. 

Midőn aztán az éjszakába jól bementünk, így szólt Nagy Pista szász 
házigazdánkhoz: 

- Lefekszem, gazduram, de amidőn szomjas leszek, ébresszen fel 
s kínáljon meg borral, érti? 

A szász atyafi bámulva nézett Nagy Pistára s így válaszolt: 

-— De kérem, vitéz őrmester, hogyan tudhassam én meg azt, hogy 
mikor lesz ön szomjas, hogy felébresszem s megkínáljam borral. 

— Ne aggódjék azon, gazduram - szólt Nagy Pista. — Felébreszthet, 
amikor csak tetszik. Én a bort mindig megiszom. 

Nagy Pista nem kerülhette ki ősz tábornokunk, Bem figyel- 
mét sem. Úgy lehet, szemmel tartotta őt az öreg, nem egy csata 
folyama alatt. 

A medgyesi csata alkalmával, ti. a második napin, így szólt Bem 
Nagy Pistához, látva vitéz magatartását s hősies küzdelmét: 

— Őrmester, ön, mint tapasztalom, nagyon tréfás ember; de az 
nem tesz semmit, bátor ember ön! Ez a fődolog s éppen ezért kine- 
vezem önt hadnagynak. 

Nagy Pista elsápadva nézett a tábornokra. 

-— Nos, mi a baj? — kérdé Bem. 

— Köszönöm tábornok úr szíves jóindulatát — szólt Nagy Pista el- 
komolyodva -, nem akarok én hadnagy lenni. Szeretnék meg- 
maradni mint őrmester az én kedves gyermekeim közt. Velök sze- 
retek én étkezni és iddogálni. Ne tépjen ki engemet közülök, vitéz 
tábornok úr. 

Bem csudálkozva nézett Nagy Pistára, s kíséretéhez azon meg- 
jegyzést tette, hogy ez az ember a ritkaságok közé tartozik, ilyen em- 
berrel még nem volt dolga, s egy kis szünet után így szólt ismét 
Nagy Pistához: 

— Az előléptetés által nem lesz önnek megtiltva, hogy kedves 
gyermekei, bajtársai közt ne lehessen tovább is! Tehát a mai naptól 
kezdve hadnagy lesz, érti! 

- Már úgy nem mondok ellent, tábornok úr - szólt Nagy Pista —, 
ha az én kedves gyermekeim közt maradhatok ezután is, és fizetésemet 
velök megihatom. 

— Jól van -— szólt Bem. -— Igya meg hát fizetését a kedves gyerme- 
keivel. 


194 


Nagy Pista volt tehát az egyetlen altiszt az erdélyi hadseregnél, 
akit Bem csata folyama alatt olyannyira kitüntetett. 

Ezután volt még csak jókedve Nagy Pistának. 

— Jertek ide gyermekeim, nyallak — szólt Nagy Pista Segesváron 
fiatal bajtársaihoz. — Mondok nektek valamit, aki morgótok van! 

A jó fiúk körülvették Nagy Pistát, s kiáltották: , Halljuk, halljuk 
Pista bácsit!" 

— Kedves bajtársak! — szólt Nagy Pista. — Olyan boldog vagyok, 
nyallak titeket, hogy nem cserélnék még a kínai császárral sem, aki 
morgótok van. Bem hadnagyot faragott belőlem, de azért én ezután 
15 folyton köztetek leszek s a ti Pista bácsitok maradok. Ezt a kívánsá- 
gomat Bem bajtárs engedte meg saját kérelmemre. Pista bácsitok 
leszek ezután is. 

— Éljen Nagy Pista hadnagy úr! Éljen Pista bácsi! — kiáltának a 
fiatal bajtársak. 

Nagy Pista bizonyára csak Nagy Pista lett volna bármelyik zászló- 
aljban is. A kolozsvári dicső emlékű 11-ik önkéntes zászlóalj iránti 
határtalan vonzalma, szeretete azonban, úgy hiszem, világosan meg 
van fejtve, ha megemlítem, hogy azon zászlóalj a kolozsvári három 
főiskolai és az ugyanoda való kereskedő fiatalságból volt megalakulva. 
Az erdélyi fiatalság virága összpontosult e zászlóaljban. 

Később a szabadságharc végnapjai felé főhadnaggyá lett elő- 
léptetve Nagy Pista, de azért az ő kedves gyermekeit akkor sem 
hagyta el, köztük volt ő mindig. Pista bácsinak szólították őt azután 
is a fiatal bajtársak. 


A szabadságharc szomorú lezajlása után ismét az elébbi pályára lé- 
pett. Színész lett Nagy Pista. Kezdetben régi jókedve egy kissé meg- 
csökkent volt, de aztán lassan, lassan, megnyugodva a helyzet 
változhatlanságán, ismét csak megjött az; főképp borozgatás köz- 
ben fel-felcsillámlott a maga teljes jókedve, s egész lelkesedéssel 
beszélt környezetéhez az 1848—49-ik évi dicső eseményekről. Olykor 
kellett csak hallani Nagy Pistát, amidőn egy-egy harci jelenetet 

elbeszélt, amidőn szemei ragyogtak az örömtől, éppen mintha 
benne lett volna azon jelenetben. 

Egy alkalommal azonban nagyon megjárta Nagy Pista. 

Még a Bach-korszak"" vége felé Erdély egyik városkájában sokan 
lévén egy vendéglőben összegyűlve, s folyt nagyban a borozás. Nagy 
Pista a maga virágos jókedvében körültekintett s miután meg- 
győződött afelől, hogy mind 18 próbás magyar emberek közt van, 
egy harci jelenetet beszélt el egész lelkesedéssel, amint következik: 

— Folyt a csata a piski hídnál borzasztóan, véresen, az ágyúk 
dörögtek hatalmasan. Veszélyes helyen álltunk nagyon! Az ellenség 
golyózáport szórt reánk, de azért álltunk, mint a kőszikla egy helyen, 
s mi is szórtuk vissza a golyókat. Nem hagytuk magunkat, aki 
angyala van! Egyszer csak jön velünk szembe egy cserepár batalion"! 
szuronyrohamra. Szembe mentünk mi is vele ugyancsak szuronyt 
szegezve. Kiáltottam a fiatal bajtársaknak: hogy csak bátran előre, 
ne hagyják magukat! De nem is csalódtam - folytatá Nagy Pista 
egész lelkesedéssel -, mert a fiatal bajtársak kitűnően viselték 
magukat. S hallgassanak csak ide, mi történt, amidőn az ellenséggel 
összecsaptunk: egy ellenséges cserepár tisztnek megfájdult volt 
nagyon a foga a mi zászlónkra, s azt minden áron el akarta venni. 

A tiszt megragadta a zászlónkat a bal kezével, jobb kezében a 
kardot tartotta, s zászlótartónkat leszúrni akarta, de az meg a kar- 
dot ragadta meg egyik kezével s úgy dulakodtak, s taszigálták egy- 
mást előre és hátra. Amidőn ezt én észrevettem, oda sirültem??? 
gyorsan, s olyat húztam annak az ellenséges tisztnek a hátára egyet 
banganétos?? fegyveremmel, hogy tudom, nem feledi el azt soha! 

9 Bach-korszak: Magyarországon Alexander von Bach (1813-—1893), osztrák 
abszolutista belügyminiszterről elnevezett, 1850-től 1859-ig tartó időszak. 
351 Cserepár batalion: bugyogót viselő német zászlóalj a Sivkovich-ezredből. 
Imreh Sándor fjegyz.]. 

Zászlóalj (Bataillon, német). 
? A székelyeknél: gyorsan fordul. 
: Helyesen: panganétos; ami a szurony általánosan használt magyar neve volt 
a 19. század elejéig. 

De sőt a magyarok istenét is gyakran meg fogja emlegetni, aki 
angyala van! Mert aztán meg is hátráltak. 

Ezeket elmondva Nagy Pista nagyot hahotázott s körültekintett 
a borozókon; kereste a hatást. 

Megéljenezték, természetesen. Voltak olyanok, akik hinni akarták 
az esetet, de voltak olyanok is, akik hosszú képpel, nagyon kétel- 
kedve tekintettek — egy kissé gúnyosan mosolyogva — Nagy Pistára. 

Eközben egy szögletbe helyezett asztalka mellől feláll egy magas 
termetű, nagyon sovány úriember, s lassú léptekkel közeledik Nagy 
Pistához és hozzá így szól: 

— Tehát ön csakugyan jelen volt a piski csatában, s azt a bravour 
tettet ön vitte véghez? 

Nagy Pista, mint kicsi zömök termetű ember, éles szemekkel 
nézett fel az ismeretlen úriemberre, s önérzetében mintegy meg- 
sértve érezve magát, így válaszolt: 

— Igen, uram! Jelen voltam! S azt a tettet véghez is vittem! Ezt 
becsületemre állítom! Nem szeretek hazudni azon eseményekről! 
Inkább hallgatok! Érti?! 

— Ne tüzeljen olyan nagyon, uram - szólt csendes mérséklettel az 
a magas termetű úriember -, s becsületére se hivatkozzék olyan 
nagyon. Az teljesen szükségtelen, miután az az ellenséges tiszt, aki- 
nek ön hátára húzott: én vagyok. Hősies tettét tehát én is igazolom. 

Nagy Pista ezen nyilatkozatra egészen kővé válva állt azon úri- 
ember előtt, s látszott rajta nagyon, miszerint afelett tusakodik, 
hogy mit feleljen. Végre is így szólt, vállait felhúzva: 

-— Megbocsásson, uram, de igazán, nem akaratból tettem, csak 
úgy véletlenségből történt. 

Erre a komikus jelenetre a borozók a fuldoklásig kezdtek nevetni, 
megrohanták Nagy Pistát, vállukra emelték s úgy éljenezték, miután 
most már meg voltak győződve afelől, hogy igazat állított. 

A volt ellenséges tiszt pedig a vállára ütve, így szólt hozzá moso- 
lyogva: 

- Soha ne kérjen bocsánatot, uram! Ön mint bátor katona a kö- 
telességét teljesítette. De én sem voltam ám gyáva! Ide a jobbját, 
hadd szorítsam meg! Így ni! És most igyunk meg egy pohár bort 
barátságosan. Én ausztriai születésű vagyok. Akkor hadnagy voltam 

a Sivkovich-gyalogezredben. Most nyugalmazott százados vagyok. 
Megszerettem Erdélyt, azért tartózkodom itt. Erdélyben tanultam 
meg a magyar nyelvet is, úgy ahogy. No hát, koccintsunk! 

És az egykoron két halálos ellenség barátságos szeretettel töltött 
el egy jó estét. 

A nyugalmazott százados másnap továbbutazott. 

Nagy Pistát sokáig nevették, de annál inkább becsülték a nagy- 
enyedi polgárok. 


A szabadságharc után egyszer láttam csak Nagy Pistát. Tordán ta- 
lálkoztam vele egy vendéglőben 1868 augusztus havában. A Nagy 
Mihály?" színigazgató társulatánál volt. Utaztak keresztül Tordán. 
Bor mellett találtam akkor is. 

Én megismertem őtet, de ő nem ismert meg engemet. 

Üdvözöltem tehát, s mondám, hogy ismerem rég, még a szabadság- 
harc korszakából. 

Nagy Pista kételkedve tekintett reám. 

Említeni kezdtem aztán szokásait, tetteit; igen a csatákat, amelyek- 
ben részt vett. Emlékeztettem arra az esetre is, amidőn egy alka- 
lommal egy egész rendbeli oláh papi (világi) öltönyre tett volt szert, 
azt magára vette, fejére magas tetejű kalapot tett s úgy sétált el a 
csapat előtt. Említetettem szójárását stb. 

Nagy Pista felugrott az asztal mellől, s kitörő örömmel így szólt 
hozzám: 

- Ne mond tovább! Ne mond tovább! Nyallak, aki morgód van! 
Ott voltál! Most már hiszem, hogy ott voltál! Korcsmáros, bort ide! 
— kiáltott Nagy Pista. — Hadd iszom ezzel a Bem-fiókával egy pár 
pohár bort kedvemre. 

Kedélyesen poharaztunk aztán egy pár óráig. Beszélgetésünk 
tárgyai kizárólagosan a szabadságharci események voltak. Bámult 


254 Polereczki Nagy Mihály (1826. Kolozsvár-1879. nov. 4. Baja) nemzetőr, majd 
honvéd főhadnagy a 133. zászlóaljban. Később színész, vándortársulati igazga- 
tó Tordán. (Bona1998, II. köt. 555.) 

nagyon, hogy olyan tisztán emlékszem vissza az 1848—-49-ki 
eseményekre. 

Elbúcsúztunk aztán barátságosan egymástól. Kolozsvárról jöttem 
akkor haza Marosvásárhelyre. 


Egy év elteltével, 1869. szeptember 17-én, jókor reggel, nagyon 
betegen vánszorgott be Nagy Pista Marosvásárhelyre valamelyik 
közeli kisvárosban állomásozó szintársulattól. A városi tanácsház 
előtti padon foglalt helyet. 

Nem ismerte őtet senki. 

Soká várakozott, míg végre jött Cseh Zsigmond?" városi alkapitány, 
aki midőn Nagy Pistát megpillantotta, így kiáltott fel: 

— Szervusz, Pista! Hát te mit keressz itt? 

Cseh Zsiga után nyomban jött Petelei János?" városi tanácsos, s 
midőn Nagy Pistát megpillantja, ő is így kiált fel: 

— Szervusz, Pista! Hát te mit keressz itt? 

Nagy Pista szomorúan, bágyadt szemekkel tekintett fel a két 
ismerősre, aztán egy kis cókmókot vett elő tarisznyájából, azt fel- 
bontotta, s abból egy pisztolyt vett elő, aztán alig hallhatólag így szólt: 

— Mutassatok egy kis helyet számomra a helyi temetőben, ahol 
főbelőjem magamat, s ott temessetek is el. 

-— Az ördögbe, Pista! — szólt Cseh Zsigmond. — Csak nem ment el 
az eszed, hogy így beszélsz! S a pisztolyt kikapta a kezéből. 

— Beteg vagy, úgy-e Pista? — kérdezte Petelei János. 

— Igen -— szólt Nagy Pista susogva. — Oda vagyok. Sohasem lesz 
többé ember belőlem. Elpusztulok. 

-— Ne hidd, Pista — szólt Cseh Zs. és Petelei. — Jobban leszel. Jer, 
eszel egy kis meleg levest, aztán behelyezünk az országos kórházba. 
Jobban léssz, Pista! Ne búsulj! 


255 Alsócsernátoni Cseh Zsigmond (1819-1880. dec. 6. Marosvásárhely) városi 
rendőralkapitány. (GY]J) 

256 Petelei János (1816-1886. jan. 8. Marosvásárhely) főhadnagy a Mátyás-huszár- 
ezredben, majd marosvásárhelyi szenátor, városi közgyám. (GY]) 


199 


Úgy történt. A két régi jóbarát behelyezte Nagy Pistát az orszá- 
gos kórházba, hol zarándi Dr. Knöpfler Vilmos?"" városi főorvos és 
Topler József" alorvos minden lehetőt elkövettek, hogy Nagy Pistát 
visszaadják az életnek. 

Az ismerősök naponként meglátogatták Nagy Pistát a kórházban, 
aki nagyon csendesen feküdt betegágyán. 

Amilyen lármás volt egészséges korában, a dicső napokban, éppen 
ellenkezőleg, olyan csendes, szótalan volt végnapjaiban. 

Betegség ellen igen, de halál ellen nincs orvosság — azt mondja a 
közmondás. 

A betegség oly nagy volt, hogy azon az emberi tudomány nem 
segíthetett, s Nagy Pista, a vitéz szabadságharcos meghalt 1869. októ- 
ber 1-jén a helyi országos kórházban. Temetése október 3-án ment 
végbe, azt Petelei János és Cseh Zsigmond rendezték könyör- 
adományokból. 

Néhai Kovács Áron? ev. ref. pap tartott felette halotti beszédet. 
A sírnál Dobolyi Sándor" és Berzenczey László beszélt; meleg 
szavakkal emlékeztek meg az elhunytnak vitézségéről, hazája és 
embertársai iránti forró szeretetéről. 

Ott nyugosznak porai a reformátusok temetőjében, annak leg- 
felső részében a Bolyai János" sírja közelében. 

A végzet úgy akarta, hogy ő is ide kerüljön; itt haljon meg, hogy 
az ő kedves és vitéz bajtársa, Bemnek a későbbi években felállított 
ércszobra közelében pihenjenek porai. 

Megérdemelné Nagy Pista, hogy sírja egy egyszerű kővel jelöl- 
tessék. Alsójárai születésű volt. Született 1815-ben római katolikus 


257 Zarándi Knöpfler Vilmos (1815. Boica-1882. szept. 28. Marosvásárhely) se- 
bészorvos, természettudós, országgyűlési képviselő. 1848 szeptemberétől az 
erdélyi seregben orvos. 

258 Töpler József (1822—-1873. okt. 21. Marosvásárhely). 

259 Kovács Áron (1823-1873. máj. 10. Marosvásárhely). 

260 Aldobolyi Dobolyi Sándor (1804. dec. 2. Gyeke-1885. máj. 21. Marosvásárhely) 
ügyvéd, 1848—49-ben belügyminiszteri tanácsos, később országgyűlési képviselő. 
261 Bolyai János (1802. dec. 15. Kolozsvár—1860. jan. 27. Marosvásárhely) kilépett 
hadmérnök-százados, marosvásárhelyi visszavonultságában a nemeuklideszi 
geometriával foglalkozott. 

szülőktől. Elhalálozása alkalmával vallása ismeretlen volt, azért te- 
mettetett el az ev. ref. vallásúak szertartása szerint. Nem tesz semmit; 
magyar ember volt, hős volt a javából, s a református lelkész, Kovács 
Áron, aki felette halotti beszédet mondott, szintén honvéd főhadnagy 
volt 1848—-49-ben. Mókás ember volt Nagy Pista teljes életében; halála 
után is történt vele egy kis mókásság. Nyugodjék csendesen. 


Bem tábornok történelmi nevezetességű 

tettei és mondatairól 

s egy pár szó haláláról 

Dicső emlékű tábornokunk, Bemnek minden tette és szava törté- 
nelmi nevezetességgel bír; voltak azonban olyan tettei és mondatai is, 
amelyeket a harci eseményekről szóló leírásokban fölemlíteni nem 
lehetett. Bemutatjuk tehát azokat röviden alább. Bem tábornok 
mint talány fog feltűnni a magyar történelem terén. Az ő szereplése 
olyan volt, mint egy sebesen futó ragyogó csillagé szabadság- 
harcunk mosolygó egén; s csak most, hosszú évek után, amidőn ő 
már rég elköltözött a többi szabadsághősök égi honába, mintegy 
álomból kiábrándulva kérdezzük, hogy ki volt ő, aki megtanította 
a magyar nemzetet arra, hogy miképpen kell a hazát szeretni, s mi- 
képpen kell annak szent ügyéért harcolni, ha azt vész fenyegeti. 


Bem, volt honvédtábornokunk - tudomásom szerint — 1850. decem- 
ber 10-én hajnalban hunyta be szemeit örök álomra Törökország 
Aleppo?? nevű városában, 56 éves korában; s mivel az ősz tábornok 
a török vallásra tért volt át, annak szertartásai szerint temettetett el 
Murat basa néven. 


262 Aleppo (Haleb): város Észak-Szíriában. 

Az aleppói törökök temetőjében nyugosznak Bem tábornokunk 
porai. Szent hely az reánk nézve. 

Nyugodjék csendesen. A szabadság angyala őrködjék sírhantja 
felett. 


De említsünk meg utoljára egy nehányat Bem tábornok nevezetesebb 
tette1- és mondataiból, amint következik: 

A vízaknai véres csata folyama alatt egy csapat nagyon hajlongott, 
hallva a folyton süvöltő golyókat. Meglátta ezt Bem s így szólt a fiatal 
harcosokhoz: 

— Ne hajlongjatok annyit, fiaim, nem ér az semmit. Amely golyó- 
nak a süvöltését halljuk, attól ne féljünk, miután az már elment, 
messze jár. Amely golyó minket ér, annak süvöltését nem halljuk. 


hd me me 


Bem egy csata alkalmával egyik főtisztjének megparancsolta, hogy 
hadosztályával egy bizonyos pontot erősen védjen. 
-— De amidőn a dolog arra kerül, hogy azt már többé nem véd- 
hetem, mit tegyek, merre vonuljak tábornok úr? — kérdé a főtiszt. 
— Akkor is maradjon ott és védje azt! — válaszolt Bem szigorúan. 


hd ko me 


Egy magas rangú törzstiszt bizalmasan beszélgetett egy alkalommal 
Bemmel, s midőn abba jól belemelegedtek, idejét látta Bemhez 
így szólni: 

— Tábornok úr, egy alázatos kéréssel vagyok bátor alkalmatlankodni. 

— Mondja - szólt Bem. 

-— Legyen szíves haditerveivel megismertetni. 

Bem élesen tekintett a főtisztre s ily kérdést intézett hozzá: 

— Tud ön hallgatni? 

A főtiszt, aki azt hitte, hogy azonnal birtokában lesz minden hadi- 
tervnek, így válaszolt: 

- Igen tábornok úr, úgy tudok hallgatni, mint a sír. 
— Én is igen — szólt Bem.?? 


A medgyes-kiskapusi csata erősen folyt 1849. március 2-án, a dél- 
utáni órákban. Bem akkor érkezett oda Borgóprundról. Új lelkesedés 
szállt a honvédekbe, amidőn Bemet megpillantották csatázás közben. 

Midőn a csata a legborzalmasabban folyt, így szólt Bem egyik 
segédjéhez: 

- Csak most jut eszembe, hogy még ma semmit sem ettem. 
Hozzák gyorsan az ebédemet! 

Elhozták a nagyszerű ebédet, mely mindössze egy csésze kömény- 
magos levesből állt, és azt Bem egy üteg ágyúja közelében, ahol igen 
sűrűn és folyton csapkodtak le az ellenség ágyúgolyói, egy kis 
kalánnal egész nyugalommal fogyasztotta el. 


Az elébb említett tábori ebéd után alig egy órával az ellenség meg- 
hátrált Kiskapus felé. Éppen szürküledett már. Az ellenség e község 
felett a hegyen megállapodott, s onnan ágyúzott le a községre, 
ahová Bem hadseregével bevonult volt. 

A falu égett a honvédek körül. 

A hadsegédek folyton figyelmeztették Bemet, hogy a lőszer azon- 
nal elfogy. Gyalogsági lőszer már éppen semmi sincs, de tüzérségi 
is felette kevés van. 

Bem egy szót sem szólt. Valószínűleg afelett gondolkodott, hogy mit 
tegyen, mert ha észreveszi az ellenség, hogy lőszer hiányában van, s 
meghátrál, hadseregét szétszórhatja. Hadsegédeihez aztán így szólt: 

— Hívják össze azonnal valamennyi dobos van hadseregemnél. 


265 Az esetet ismerteti Czetz János is visszaemlékezésében. (Czetz 1868, 117.) 
Munkája alapján feltehetően Michal Strzelecki (1816-1863) honvédszázadosról, 
későbbi őrnagyról van szó, aki az erdélyi lengyel légió 1. zászlóaljának volt pa- 
rancsnoka. (Bona 2000, 87. és 635—636.) 

A parancs gyorsan teljesült. 

A dobos csapatot két részre osztotta Bem tábornok, mindenik 
csapat mellé egy szakasz honvédet is rendelt egy tiszt parancsnok- 
sága alatt; ezeknek aztán a következő utasítást adta Bem tábornok: 

— Ez a dobos csapat menjen erre jobbra előre, a másik pedig erre 
balra fel a hegyre. A dobokat ne kíméljék, hanem a , marsot" úgy 
verjék, hogy rezegjen a föld belé. Midőn az ellenség az ágyúzást be- 
szünteti, jöjjenek vissza, de akkor nem szabad dobolni! Értik?! Előre! 

Rettentő lármával indultak a dobos csapatok a kijelölt irányban. 
A csel sikerült. Az ellenség, tartva a bekerítés veszélyétől, a tüzelést 
beszüntette s gyors léptekkel vonult el a magaslatokról. 

Bem apó aztán pihenni engedte kifáradt honvédeit. Ott maradt 
éjszakára Kiskapuson. 

Reggelre Marosvásárhelyről lőszer érkezett, de kevés, s a harcot 
(március 3-án) újból elfogadta a támadó ellenséggel szemben; bár 
e napon — úgy lehet, ismét a lőszerhiány miatt — a szerencse nem 
kedvezett fegyvereinknek. Visszavonult Bem hadseregével Seges- 
várra. Ott kezdődtek a sáncmunkálatok. 


Egy alkalommal egy úrinő kért bebocsáttatást Bemhez, akihez 
mézes-mázos szavakkal így szólt: 

— Egyetlen kedves fiam van, tábornok úr, óhajtanám őt a tábornok 
úr hadseregébe fölvétetni. Megjegyzem, hogy az én fiam nagyon jó 
francia, nagyon jó angol és nagyon jó német. 

— Tisztelt asszonyom - szólt Bem -, nincs nekem szükségem se jó 
franciára, se jó angolra, se jó németre, csak jó magyarra; mint ilyent 
adja be hadseregembe, én az igazi érdemeket jutalmazni tudom. 


Midőn Szászvároson 1849. február 7-én reggel, mint már tudjuk, 
Bemnek egyik ujját egy ellenséges gyalog katona ellőtte, az öreg 
azonnal behajtatott Dévára megsebzett kezét orvosoltatni, s hívatta 
orvosát. 

Az orvos nagyon kíméletesen akart elbánni a megsebzett kézzel. 
-— Ne sokat teketóriázzék, Herrn Doctor - szólt Bem. — Vágja le 
gyorsan azt az ujjamat, úgysem vettem annak soha semmi hasznát. 


A piski hídnál láttuk, midőn délután az összes magyar hadsereg 
meghátrált, mivel biztatta Bem a honvédeket, azzal ti., hogy érkezett 
segítség s lőszer is elég. Pedig semmi sem érkezett. Mi elhittük, s a 
csatát megnyertük. (Lásd a piski ütközet leírását.) 


Ne feledkezzünk meg azon székely atyafiakról sem, akik Bemet a 
piski hídnál a legnagyobb csata folyama alatt annyira megemberel- 
ték, hogy kétfelől a lova kantárszárát megragadták s azt táborno- 
kostól együtt visszavezették: ,a rusnya fekete fene golyók elől". 
(Lásd piski csata.) 


De ne feledkezzünk meg Bemnek azon bravourjáról sem, amelyet 
a Kenyérmezőn vitt véghez, midőn a markotányosnőkből lovascsa- 
patot alakított. Ez a csapat természetesen csak a látszatért alakítta- 
tott. Az ellenség tisztán elhitte, hogy segítségünk érkezett, s nem ül- 
dözött tovább. A csel tehát sikerült. Az a tiszt, volt főhadnagy, aki 
Bem tábornok parancsára ezt a csapatot"! hamarosan megalakította: 
Orbán Károly, él ma is (1887) Mezőmadarason (Maros-Iorda me- 
gye). Orbán Károly Bem tábornok egyik hadsegéde volt. 


Vége 


261 A markotányosnőkből alakított lovascsapat — könnyen felfogható oknál fogva — 
az ellenség ágyúlőtávlatán kívül szerepelt. Imreh Sándor [jegyz.]. 

